
FORORD. 

r  ølgende  Brev  skulde  jeg  efter  den  oprinde- 
lige Bestemmelse  først  have  modtaget  efter  min 
Faders  Død : 

Kære  Theodor! 

Jeg  har  i  Dag  ordnet  Bedstefaders  hemme- 
lige Papirer  og  taget  Bestemmelse  om  dem. 
Derved  er  jeg  kommen  til  at  tænke  paa,  at  da 
det  er  lidet  sandsynligt,  at  jeg  overkommer  at 
udgive  Bedstefaders  Autobiografi,  bør  jeg  efter- 
lade dig  nogen  Vejledning  til  Papirernes  Benyt- 
telse, som  jeg  saa  helst  vil  nedskrive  med  det 
samme. 

Om  selve  Autobiografien  er  der  jo  det  at 
sige,  at  den  umuligt  kan  udgives  i  sin  forelig- 
gende, vidtløftige  Skikkelse,  men  kun  Uddrag 
deraf. 


II 

Det  interessanteste  er  Skildringen  af  hans 
F'orhold  til  Frederik  VII  som  Prins,  Skilsmissen 
fra  Prinsesse  Vilhelmine  m.  m.  Det  Afsnit  af 
Biografien,  som  handler  derom,  og  de  fortrolige 
Breve  fra  Frederik  VI  og  Christian  VIII  som 
Prins,  efterlod  han  sig  i  en  forseglet  Pakke, 
som  først  maatte  aabnes  et  Aar  efter  hans  Død, 
hvilket  saa  skete. 

Om  disse  Papirer  havde  jeg  tidligere  taget 
den  Bestemmelse,  at  de  efter  min  Død  uaabnede 
skulde  indleveres  til  Gehejmearkivet.  Men  nu 
bliver  alle  Papirerne  din  Ejendom,  da  jeg  har 
fuld  Tillid  til  dig.  Jeg  efterlader  dig  uden  Ind- 
skrænkning det  Hele. 

I  Frederik  VI's  og  Christian  VIII's  fortrolige 
Breve  om  Frederik  VII  findes  der  Ting,  som 
aldrig  bør  offentliggøres.  Men  det  er  ikke  let  at 
trække  Grænsen;  maaske  kan  der  i  P'remtiden 
gaas  noget  videre,  end  det  tidligere  var  tilraade- 
ligt,  dog  aldrig  helt  til  Bunds. 

Men  som  sagt,  du  har  Raadighed  over  det 
alt  sammen!  Arbejdet  vilde  blive  for  anstræn- 
gende  for  mine  Øjne,  der  skal  yngre  Kræfter  til. 
Maaske  kan  du  engang  faa  Tid  og  Lyst  til  at 
sysle  med   Bedstefaders  Papirer  og  faa  en  værdi- 


III 

fuld  Bog  ud  deraf:  men  forpligtet  til  at  udgive 
noget  deraf  er  du  jo  ikke.  lige  saa  lidet  som  jeg 
har  været  det. 

Den   12.   April    1898. 

Din   kærlige  Fader 

H.  F.  E\v.\LD. 


Naar  min  Fader  havde  bestemt,  at  disse 
Papirer  først  skulde  udgives  efter  hans  Død,  og 
naar  han  i  saa  mange  Aar  har  modstaaet  Fri- 
stelsen til  selv  at  bringe  noget  ud  af  dette  in- 
teressante, historiske  Stof.  har  hans  Bevæggrund 
ganske  naturligt  været  det  Ønske:  at  der  maatte 
hengaa  saa  lang  Tid  som  muligt  efter  de  paa- 
gældende Personers  Død.  Saadanne  Begivenheder 
maa  jo  haves  paa  en  vis  Afstand,  før  de  kan 
optages  til  historisk  Behandling. 

Paa  den  anden  Side  var  jeg  hurtig  klar  over. 
at  det  vilde  være  et  stort  Tab,  om  jeg  ved  Ud- 
givelsen af  Papirerne  ganske  skulde  undvære 
min  Faders  personlige  Medarbejderskab.  Det 
forekom  mig  endvidere,  at  der  nu  er  hengaaet 
et   saa    langt  Tidsrum  efter  Frederik  VI Fs  Død, 


IV 

at  Tiden  til  Papirernes  Udgivelse  er  passende. 
Jeg  søgte  og  opnaaede  derfor  min  Faders  Til- 
ladelse til  at  udgive  Papirerne  allerede  nu. 

Og  omend  Stoll'et  fra  min  Fladers  Haand 
forelaa  omhj'ggelig  ordnet  og  til  Rette  lagt  — 
saa  vilde  det  dog  næppe  have  været  mig  muligt 
at  fremlægge  denne  Bog,  hvis  jeg  havde  maattet 
undvære  hans  værdifulde  Meddelelser,  Vejled- 
ning og  Raad. 

Bogen  er  derfor  hans,  for  saa  vidt  som  jeg 
skylder  ham  Stoffet  og  mangfoldige  værdifulde 
Vink. 

Men  det  vil  findes  naturligt,  at  min  kære 
Fader,  der  nu,  snart  84  Aar  gammel,  kan  se  til- 
bage paa  en  saa  lang  og  hæderfuld  Forfatterbane, 
har  overladt  mig  Arbejdet  med  Stoffets  Udform- 
ning og  Fremstilling.  Jeg  bærer  derfor  det  fulde 
Ansvar  for  Stilen,  saavel  som  for,  hvad  der  er 
medtaget,  og  hvad  der  er  udeladt. 

Det  ligger  i  Stoffets  Art.  og  i  den  Stilling, 
min  Bedstefader  indtog,  at  denne  Bog  i  mangt 
og  meget  er  blevet  en  Frederik  VIFs  Ungdoms- 
historie.  Og  det  er  som  den  —  vistnok  eneste  — 
historisk   paalidelige    Beretning    om  dette  Emne, 


den  søger  sin  Hovedberettigelse  og  har  sin  væ- 
sentligste Interesse. 

Men  det  vil  næppe  findes  urimeligt,  at  jeg 
ved  Siden  deraf  har  haft  et  andet  Formaal:  at 
rejse  et  Mindesmærke  over  min  Slægt,  som  gen- 
nem tre  Generationer  paa  forskellig  Vis  har  ind- 
taget en  fremtrædende   Plads  i  vort    Fædreland. 

I  begge  Henseender  er  jeg  min  kære  Fader 
taknemlig,  fordi  det  er  faldet  i  min  Lod  at 
skrive  denne   Bog. 

Aalestrup  Realskole  i   Februar  1905. 

THEODOR  EWALD. 

KAPITEL  I. 

Slægtens  Oprindelse.  ^Johann  v.  Ewalds  Barndom.  —  I  hes- 
sisk  Tjeneste.  —  En  Duel.  —  Krigsvidenskabelig  Forfatter.  — 
Den  nordamerikanske  Frihedskrig.  —  Fangenskab  og  Ud- 
vexling.  —  Giftermaal  og  Overgang  til  dansk  Tjeneste.  —  Det 
slesvigske  Jægerkorps.  —  Carl  v.  Ewalds  Barndom. 

1  flere  gamle  Krøniker  fortælles  om  to  Brødre, 
der  snart  kaldes  Hewalde,  snart  Ewald,  og  som 
ved  Aar  700  drog  fra  Utrecht  til  Sachsenland 
for  at  prædike  Kristendommen  for  Hedningerne 
dér.  Begge  Brødrene  led  Martyrdøden;  deres  Lig 
kastedes  i  Ems,  men  skylledes  ud  i  Rhinen,  hvor 
Kong  Pipin  lod  dem  optage  og  begrave  i  Kolln. 

løvrigt  vides,  mig  bekendt,  intet  om  Mænd 
af  Slægten  før  Begyndelsen  af  det  attende  Aar- 
hundrede,  da  der  i  Cassel  boede  en  Ewald,  som 
var  Regnskabsfører  ved  det  Hessen-Casselske 
Overpostamt.  Han  var  gift  med  en  Datter  af  en 
velstaaende  Købmand  Breithaupt,  og  i  dette  Æg- 
En  Slægts  Historie.  1 


teskal)  fødtes  en  Dreng,  Johann.  Faderen  døde 
tidligt,  og  Moderen  blev  heller  ikke  gammel,  saa 
Johann  opdroges  af  Kvinder:  først  af  Moderen, 
senere  af  Bedstemoderen.  Men  den  kvindelige 
Paavirkning  hindrede  ham  ikke  i  at  fatte  en 
brændende  Lj'st  til  Krigerstanden.  Det  var  paa 
den  prøjsiske  Syvaarskrigs  Tid.  og  for  at  kølne 
Drengens  Iver,  tog  hans  Slægtninge  ham  ud  paa 
Valpladsen  ved  Sandershausen,  Dagen  efter  at 
Slaget  havde  fundet  Sted.  Men  de  fik  intet  an- 
det for  deres  Ulejlighed,  end  at  den  fjoiien- 
aarige  Dreng  udbrød:  «Hvor  misundelsesværdig 
er  dog  ikke  den,  der  saaledes  er  falden  for  sit 
Fædreland.  > 

Herefter  opgav  Familjen  sin  Modstand,  og 
Drengen  blev  Frikorporal  ved  et  hessisk  Regi- 
ment, før  han  var  fyldt  16  Aar.  Hans  Løjtnant 
vilde  have  anbragt  ham  ved  Bagagen,  til  han 
var  dresseret:  men  Ewald  forsikrede  indtræn- 
gende, at  han  var  dresseret  nok.  og  fik  saa  Lov 
til  at  træde  ind  i  Regimentet.  Han  udmærkede 
sig  flere  Gange  under  Syvaarskrigen;  under  Be- 
lejringen af  Cassel.  som  de  franske  havde  besat, 
blev  han  saaret  af  en  Musketkugle  i  det  ene 
Ben;   og   da   han  efter  sin   Helbredelse  atter  red 


Generalløjtnant  Johann  v.  Ewald. 


paa  sin  Plads  i  Geleddet,  kunde  Regimentsadju- 
danten  en  Morgen,  da  han  gallopperede  ham 
forbi,  raabe:  «Jeg  gratulerer,  Hr.  Fændrik  Ewald I» 

Efter  Fredsslutningen  reduceredes  den  hessi- 
ske  Hær  betydeligt,  og  et  stort  Antal  Officerer 
og  Menige  kastedes  ud  i  Lediggang  og  Fattig- 
dom; Ewald  blev  ikke  blandt  de  afskedigede,  og 
dette  ansaa  han  hele  sit  Liv  for  den  største 
Lykke,  der  nogen  Sinde  var  hændet  ham. 

Natten  mellem  den  20.  og  2L  Februar  1770 
bragte  hans  Ungdom  og  Ilterhed  ham  i  en  Stil- 
ling, der  nær  havde  kostet  ham  hans  Liv.  Han 
giver  selv  af  denne  Hændelse  en  Skildring,  som 
det  er  umuligt  at  gøre  kortere  og  mere  trælTen- 
de:  «Munter  og  fornøjet  begav  jeg  mig  med  nogle 
Venner  til  Gæstgivergaarden  kaldet:  der  Hof  von 
England.  Glade  spiste  vi  til  Aften,  men  akl  den 
ædle  Druesaft  ophidsede  vore  Hoveder,  vi  kom 
i  Ordstrid,  og  jeg  duellerede  paa  Stedet,  i  Mør- 
ke, uden  for  Døren  med  en  af  mine  Venner.  Jeg 
blev  dødelig  saaret,  jeg  tabte  det  venstre  Øje.» 
Siden  bar  han  et  kunstigt  Øje,  om  hvilket  han 
skriver.  «at  det  ofte  nok  incommoderede  ham, 
men  næsten  ikke  kendtes ». 

Denne  Tildragelse  kastede  ham  paa  et  S\'ge- 


leje,  der  varede  i  tretten  Maaneder,  og  mod  For- 
ventning førte  netop  dette  Sygeleje  til  hans  Lyk- 
ke. I  sin  Lediggang  begyndte  han  at  læse  krigs- 
historiske  Bøger  og  fordybede  sig  snart  med  stor 
Grundighed  i  det  krigsvidenskabelige  Studium.  I 
Aaret  177-1  udgav  han  det  første  af  sine  Skrifter, 
der  skulde  gøre  hans  Navn  berømt  i  militære 
Kredse  baade  i  og  udenfor  Tyskland. 

Allerede  for  denne  sin  første  Bog  vandt  han 
ikke  alene  Hæder,  men  den  skaffede  ham  ogsaa 
Forfremmelse  til  Kaptejn  for  Livjægerne,  og  i 
visse  Maader  begyndte  hans  militære  Løbebane 
saaledes  glimrende  nok.  Men  Indtægterne  var 
altfor  smaa;  mangen  Aften  maatte  han  gaa  sul- 
ten i  Seng,  og  han  tilbragte  adskillige  Vinter- 
maaneder  uden  Ild  i  Kakkelovnen.  Men  han 
holdt  sig  stiv  og  afslog  mange  Indbydelser,  da 
han  ikke  for  nogen  Pris  vilde  være  det,  han 
kaldte  for     en  Smarodser». 

I  Aaret  1776  hvervede  den  engelske  Regering 
14()()()  Hessere,  som  skulde  kæmpe  paa  engelsk 
Side  under  den  nordamerikanske  Frihedskrig, 
og  Ewald  kom  med  som  <Partigænger»  —  d.  v.  s. 
han  anførte  et  Frikompagni  af  hessiske  Jægere. 
Under    hele    denne    Krig   førte    han   en    Dagbog, 


som  desværre  er  gaaet  tabt:  men  enkelte  Smaa- 
træk  er  dog  bevarede. 

En  Dag  havde  han  med  sine  Jægere  været 
posteret  ved  en  Plantage,  hvis  Ejer  var  engelsk- 
Qendtlig.  Ewald  var  en  ualmindelig  retsindig  og 
human  Kriger,  der  vandt  sig  Agtelse  og  Taknem- 
lighed overalt,  hvor  han  optraadte  i  fjendtligt 
Land,  og  han  skiltes  da  ogsaa  fra  Plantagens 
Ejer  i  al  Venskabelighed.  Men  da  Jægerne  var 
kommet  et  godt  Stykke  paa  Vej,  kom  Planteren 
farende  efter  dem  i  stor  Forfærdelse:  Han  havde 
nedgravet  for  over  1000  Piastres  Kostbarheder, 
og  de  var  stjaalet  fra  ham.  Ewald  blev  forbitret 
over  denne  Beskyldning  og  lod  sine  Jægere  un- 
dersøge til  Skindet,  uden  at  noget  fandtes.  Men 
flere  Aar  efter  fik  han  at  vide,  at  Jægerne  hav- 
de været  snedige  nok  til  at  skjule  Tyvekosterne 
i  - —  hans  egne  Pistolhylstre. 

Ewald  var  meget  koldblodig  og  havde  altid 
et  tørt  og  ofte  humoristisk  Svar  paa  rede  Haand. 
Mange  Aar  efter,  da  han  var  General,  gav  han 
en  af  sine  Majorer  Ordre  til  at  angribe.  «Mit 
dem  Bajonet,  Hr.  General?)  spurgte  Majoren. 
«Xa  ,  svarede  Ewald,  «k6nnen  Sies  mit  m 
Schnupftuch,  so  thun  Sie'sl»   I  Amerika  blev  en 

Dag  en  Geværkugle  hængende  i  hans  Kappe: 
han  tog  den  mellem  Fingrene  og  viste  den  til 
Jægerne  med  de  Ord:  «Der  kan  I  se  Folk,  de 
smaa  Kugler  gør  ingen  Skade.  Og  de  store  kan 
I  jo  se  og  vogte  Jer  for.  > 

Hans  Jægere  elskede  ham.  Paa  en  natlig  Re- 
cognoscering  styrtede  han  med  Hesten,  og  den- 
ne kom  gallopperende  med  tom  Sadel  tilbage  til 
Jægerne.  Tre  af  dem  løb  strax  ud,  fandt  ham 
og  bragte  ham  i  Sikkerhed.  Men  da  de  siden 
opdagede,  at  han  havde  mistet  sin  Hat,  gik  de 
atter  ind  under  Fjendens  heftige  Ild  og  erobrede 
Hatten.  «Thi>,  sagde  de,  « ellers  bærer  de  Kæl- 
tringer i  Morgen  tidlig  vor  Kaptejns  Hat  i  Tri- 
umf ind  i  Boundbrook«. 

Imidlertid  fik  Amerikanerne  jo  Hjælp  af 
Franskmændene  og  sejrede  overalt.  Ewald  blev 
taget  til  Fange  sammen  med  sit  Korps  og  maatte 
opholde  sig  et  Aars  Tid  paa  Long  Island.  Under 
Fangenskabet  faldt  han  i  en  heftig  Nerve-  og 
Forraadnelsesfeber,  der  nær  havde  gjort  det  af 
med  ham:  men  i  Slutningen  af  1782  blev  Fan- 
gerne udvexlede,  og  kort  efter  endte  Krigen:  Eng- 
lænderne maatte  anerkende  Staternes  Uafhængig- 

hed.  Ewald  fik  hædrende  Tilhud  om  at  træde  i 
engelsk  Tjeneste,  men  afslog  det. 

For  de  evropæiske  Officerer  havde  denne 
amerikanske  Krig  været  overmaade  lærerig,  og 
Ewald  nedlagde  sine  Erfaringer  i  en  «Afhand- 
ling  om  den  lille  Krig»,  som  han  udgav  kort  ef- 
ter sin  Hjemkomst.  Dette  Skrift,  der  bl.  a.  fore- 
slog Oprettelsen  af  letbevægelige  Jægerkorps,  vakte 
stor  Opmærksomhed  og  anerkendtes  varmt  af 
Frederik  den  Store. 

I  1788  ægtede  Ewald  Susanne  Ungewitter,  og  åa 
han  stadig  ikke  blev  forfremmet,  endskønt  han 
havde  udmærket  sig  baade  med  Sværd  og  Pen, 
søgte  han  og  fik  sin  Afsked,  idet  Landgreven  er- 
klærede, at  den  hessiske  Tjeneste  altid  paany 
skulde  staa  ham  aaben.  Han  ansattes  strax  som 
kgl.  dansk  Oberstløjtnant  med  1000  Rdlr.  i  Gage, 
og  fik  det  Hverv  at  oprette  sig  et  Jægerkorps 
efter  sin  egen  Plan. 

Dette  »slesvigske  Jægerkorps»  omfattedes 
baade  af  ham  og  hans  Søn  med  stor  Kærlig- 
hed. Sønnen  skriver  60  Aar  senere,  efterat  Korp- 
set i  1848  var  gaaet  over  til  Oprørerne:  «Hvor 
skærer  det  mig  ikke  i  Hjærtet,  naar  jeg  tæn- 
ker   paa,    at    ogsaa    det    slesvigske   Jægerkorps, 

som  min  Fader  oprettede,  og  som  endnu  længe 
efter  hans  Død  med  Stolthed  kaldte  sig  «det 
Ewaldske  Jægerkorps)  —  alle  dets  brave  Kom- 
mandør, Oberstl.  Renouards  Anstrængelser  uagtet 
—  brød  sin  Ed.  Forbandet  være  Prinsen  af 
Noer  I  der  især  var  den,  som  underminerede 
Troppernes  Troskab  i  Hertugdømmerne  og  til- 
sidst  satte  sig  i  Spidsen  for  Menederne.« 

Ewald  kom  nu  til  at  bo  i  Eckernforde;  men 
hans  Hustru  var  paa  Grund  af  sit  første  Svanger- 
skab forblevet  hos  sine  Forældre  i  Cassel,  og 
her  fødte  hun  Sønnen  Carl  den  1.  Marts  1789. 
Han  blev  saaledes  født  paa  tysk  Grund,  men 
var  kun  nogle  Maaneder  gammel,  da  han  kom 
til  Danmark,  <som  han  ene  og  alene  ansaa  for 
og  elskede  som  sit  Fædreland*. 

Om  sine  Forældre  skriver  han  senere:  «Jeg 
frygtede  min  Fader  med  oprigtig  Kærlighed,  og 
af  mit  ganske  Hjærte  elskede  jeg  min  Moder 
med  Ærefrygt.  Hun  var  et  Mønster  for  Koner 
og  Mødre,  bar  til  alle  Tider  Præget  af  sit  Køns 
Mildhed  og  Værdighed,  forenede  med  et  ædelt 
Hjærte.  fin  Forstand,  en  livlig  Aand  og  sand 
Dannelse  ....  hvor  yndig  hun  var,  kan  jeg  min- 
des. » 


11 

Om  sig  selv  som  Barn  skriver  han:  «Erin- 
drer  jeg  mig  rigtig,  saa  var  jeg  en  godmodig,^ 
blødhjertet,  ganske  opvakt  Dreng,  men  flygtig, 
heftig,  meget  pirrelig  og  meget  halstarrig.  Min 
Fantasi  var  meget  levende:  den  fremherskende 
Egenskab  hos  mig  var  en  høj  Grad  af  Ambi- 
tion.* 

Faderen,  der  allerede  i  1802  blev  Generalma- 
jor, og  som  i  Aarenes  Løb  stadig  udgav  værdi- 
fulde Skrifter  om  Krigsvæsen,  ledede  selv  Dren- 
gens Opdragelse,  og  alt  gik  med  militær  Streng- 
hed Levevisen  i  Hjemmet  var  yderst  tarvelig: 
Carl  og  hans  Søskende  fik  »aldrig  Te  eller  Kaffe 
eller  01,  kun  Mælk  og  Vand  eller  Vand,  aldrig 
Smør  eller  Ost,  kun  tørt  Rugbrød  og  yderst  sjæl- 
dent Finbrød. » 

Faderen  underviste  ham  selv  i  Religion,  Hi- 
storie og  Geografi;  i  de  øvrige  Fag  havde  han 
Privatlærere.  Han  lærte:  « Latin,  saa  meget,  som 
man  kan  forlange  af  en  13 — 14  Aars  Dreng; 
meget  grundigt  det  tyske  Sprog;  mere  Historie 
og  Geografi  end  Børn  plejer.  Lidt  af  Naturvi- 
denskaberne, Regning  til  Nødtørftighed,  højst 
ubetydeligt  Fransk ». 

Dansk   lærte    han   ikke  —  «da   der  i  Eckern- 

forde  ikke  fandtes  nogen  duelig  Lærer  i  dette 
Sprog  >'. 

Hans  eneste  Broder,  Christoph,  dode  1799. 
Han  savnede  denne  Broder  bittert,  « skønt  han 
var  den  artige,  fornuftige  Dreng,  og  jeg  den  uar- 
tige, vilde  Krabat,  og  hans  Sindighed  og  Klog- 
skab ikke  harmonerede  med  mit  hele  Væsen ». 
Broderen  maa  da  i  Sandhed  have  været  et  Møn- 
ster paa  Dj'd:  thi  Ewald,  som  i  sin  Autobiografi 
samvittighedsfuldt  fremhæver  sine  egne  Fejl.  for- 
tæller kun  om  een  eneste  « Udskejelse*  fra  sin 
Barndoms  Tid :  han  havde  engang  paa  Gaden 
spillet  med  en  Dreng,  som  ikke  fandtes  i  hans 
Codex  for  tilladelig  Omgang,  og  tabt  tolv  Skil- 
ling, som  han  ikke  ejede.  Hans  Kreditor  rykkede 
ham  paa  en  mere  energisk  end  fin  Maade.  og 
endnu  50  Aar  senere  gennemlever  han  i  Erin- 
dringen den  Frygt  og  Anger,  som  denne  Forse- 
else beredte  ham.  den  ellers  helt  retskafne 
Dreng. 

Naturligt  er  det.  at  han  efter  Broderens  Død 
følte  sig  meget  ene.  Faderen  ansaa  det  ikke  for 
passende,  at  han  omgikkes  sine  jævnaldrende  i 
Byen.  Derimod  befandt  han  sig  vel  hos  Jæger- 
korpsets  Officerer.    Men    forøvrigt  var   hans  Tid 

optaget  af  Læsning  Dagen  igennem,  og  om  Af- 
tenen maatte  han  forelæse  historiske  Skrifter, 
Aviser  o.  i.  for  sin  Fader  —  et  Arbejde,  der  for- 
nøjede ham  selv.  Kun  efter  Middagsbordet  hav- 
de han  en  knap  Times  Frihed,  og  da  maatte 
hans  Søstre  gerne  agere  Soldater  for  ham  i  Ha- 
ven. 

En  uskyldig  Adspredelse  beredte  «gamle  Wal- 
deck  >  ham  —  en  Jægerkaptejn,  der  gerne  hver 
Onsdag  Aften  kom  i  Generalens  Hjem.  Da  blev 
der  ingen  Højtlæsning  af;  da  talte  de  to  gamle 
om  deres  Oplevelser  i  den  nordamerikanske  Fri- 
hedskrig, medens  Drengen  optaget  lyttede  til. 
Engang  imellem  tog  Waldeck  ham  med  til  Kon- 
cert paa  Raadhuset,  og  da  hoppede  Hjærtet  i 
Drengen.  Under  Tiden  besøgte  han  en  gammel 
forhenværende  hessisk  Officer,  hvem  Faderen 
understøttede,  og  som  uafladelig  malede  Billeder 
af  Generalen  og  forærede  Drengen  dem;  for  en 
Nemheds  Skyld  gengav  han  altid  den  Side  af 
Ansigtet,  hvor  Øjet  manglede. 

En  enkelt  Gang  hændte  dog  i  Hjemmet  no- 
get, som  lignede  en  Roman,  og  som  er  beteg- 
nende for  Tiden.  Familjen  havde  en  trofast  Tje- 
nestepige, Marie,  som  var  forlovet  med  en  Land- 

soldat,  Hildebrandt.  Han  blev  udnævnt  til  Fæn- 
drik, og  det  var  en  hæderfuld  Forfremmelse,  som 
overtraf  hans  dristigste  Forhaabninger;  men  han 
mistede  rigtignok  derved  al  Udsigt  til  at  kunne 
ernære  en   Familje. 

«Min  Fader »  —  fortæller  Ewald  —  «lod  paa 
god,  patriarchalsk  Vis  Hildebrandt  og  Marie 
komme  for  sig.  udtalte  sig  med  faderlig  Velvilje 
for  dem  og  raadte.  ja  vel  egentlig  paalagde  dem 
at  hæve  Forlovelsen.  I  nogle  Dage  saa  vi  Marie 
med  forgrædte  Øjne:  Hildebrandt,  skønt  han 
holdt  af  hende,  fandt  sig  noget  lettere  deri  —  thi 
han  var  et  Mandfolk.  > 

Marie  blev  saa  gift  med  en  velhavende  Gar- 
ver og  Assistentshusforvalter  i  Eckernforde;  og 
dette  Ægteskab  var  langt  fra  ulykkeligt.  Nogle 
Aar  efter  blev  hun  Enke,  og  Hildebrandt,  der 
imidlertid  var  bleven  Stabskaptejn,  ægtede  den 
vel  ikke  mere  blomstrende,  men  ham  elskende« 
—  og  altsaa  nu  formuende  —  Marie. 

I  Eckernforde  levede  i  disse  Aar  den  berømte 
franske  General  Dumouriez  —  «en  lille  Mand, 
med  sorte,  Hvfulde  Øjne,  der  talte  med  megen 
Vivacitet.  Han  forstod  og  læste  med  Lethed  Tysk». 

Han  levede  sammen  med  sin  Mætresse,  Madame 
Rivarol  — ,  til  Dels  paa  Landgreve  Carl  af  Hes- 
sens  Bekostning.  De  to  Generaler  følte  sig  til- 
trukne af  hinanden,  men  Madame  var  for  intri- 
gant, og  Omgangen  maatte  afbrydes. 

Carl  var  ikke  mere  end  13  Aar,  da  hans  Fa- 
der bestemte  ham  for  Cavalleriet.  Det  var  aldrig 
faldet  ham  ind,  at  han  kunde  blive  andet  end 
Soldat,  og  i  1801  plagede  han  sin  Fader  til  at 
lade  ham  træde  ind  i  et  lille  borgerligt  Jægei'- 
korps,  der  dannedes  efter  Slaget  paa  Reden,  og 
som  lededes  af  en  Købmand  Claasen  og  en  gam- 
melJægersergent.  Købmandssønnerne  gjorde  i  Be- 
gyndelsen Nar  af  denne  spæde  Patriot,  men  de 
lærte  snart  at  respektere  hans  Exercits. 

I  dette  Aar  fik  Johann  v.  Ewald  Ordre  til 
at  besætte  Hamborg,  og  han  vandt  her  Indbyg- 
gerne for  sig  i  den  Grad,  at  de  tilbød  ham  Gu- 
vernørposten i  deres  By,  hvilket  han  dog  afslog. 
Carl  opholdt  sig  en  Uges  Tid  hos  ham  i  Ham- 
botg,  og  da  han  blev  forestillet  for  Landgreve 
Carl  af  Hessen,  klappede  denne  ham  paa  Kin- 
den og  sagde:  «Ist  das  der  kleine  Mann,  der  be- 
reits  sein  Vaterland  vertheidigen  will?» 

Dette  formindskede  naturligvis  ikke  Drengens 
militære  Tilbøjeligheder,  og  i  Foraaret  1802  ud- 
nævntes han  til  Stykjunker  i  Artilleriet.  Man  kan 
let  tænke  sig  hans  Stolthed,  da  han  —  tretten 
Aar  gammel  —  kunde  vise  sig  i  Eckernforde  Ga- 
der i  Uniform  og  med  lang  Nakkepidsk. 


KAPITEL  II. 

Artillericadet.  —  Lærere  og  Kammerater.  —  Ungdomsliv  i  Ho- 
vedstaden.—  Chr.  Colbjørnsen.  —  Prinsesse  Ciiarlotte. — Tliaa- 
rup.  —  Stralsunds  Erobring.  —  Ved  Hoffet  i  Købenliavn.  — 
Sorg  og  Lj'kke.  —  I  Kiel.  —  Baggesen  og  Napoleon.  —  Brat 
Bryllup. —  Stabskommandør.  —  Johann  v.  Ewalds  Død. 

Jjen  trettenaarige  Stykjunker  kom  saa  til  Kø- 
benhavn, hvor  han  indmeldtes  i  Artillericadet- 
Instituttets  anden  Klasse.  Stykjunkeiværdigheden, 
der  medførte  højere  Gage  og  en  Epaulet  paa 
venstre  Skulder,  erhvervedes  efter  Regelen  først 
ved  Examen  og  Oprykning  i  første  Klasse,  og 
Kammeraterne  kaldte  derfor  med  Rette  Ewald 
for  «Stuckjunker  ohneVerdienst  undWurdigkeit». 
Hertil  kom,  at  han  talte  Tysk,  var  heftig  og  let 
fornærmet,  saa  Forholdet  til  Kammeraterne  blev 
straks  vanskeligt.  Da  han  nægtede  at  børste  før- 
ste Klasses  Støvler,  blev  han  erklæret  for  ;en 
rent  forbandet  Tysker,  som    maatte   kues».   Han 

En  Slægts  Historie.  '2 

tog  sig  denne  Forfølgelse  saa  nær,  at  han  be- 
gyndte at  skrante,  og  Faderen  tænkte  allerede 
paa  at  lage  ham  ud  af  Instituttet.  Men  da  tog 
Artillerikommandøren,  Oberst  Gedde,  ham  for 
sig,  appellerede  til  hans  Æresfølelse  og  fik  ham 
til  at  bede  Faderen  om  at  maatte  blive.  Efter 
Haanden,  som  han  lærte  Sproget,  blev  Forhol- 
dene ogsaa  taalelige. 

Da  han  var  kommen  et  halvt  Aar  for  sent 
ind  i  sin  Klasse  og  desuden  havde  ondt  ved  at 
følge  Undervisningen,  der  foregik  paa  Dansk, 
var  hans  Examensudsigter  ikke  de  bedste.  Af 
Hensyn  til  Faderen  bestemte  Oberst  Gedde,  at 
Ewald  skulde  flyttes  op  i  første  Klasse  uden 
Hensyn  til,  hvilken  Examen  han  gjorde.  Men 
Skolens  Forstander,  Kaptejn  Mouriez,  var  fornuf- 
tig nok  til  at  tage  Drengen  for  sig  og  spørge 
ham,  om  han  vilde  nøjes  med  at  flyttes  op  ved 
sin  Obersts  Gunst? 

Det  vilde  han  ikke,  og  han  strængte  sig  da 
vældigt  an  for  at  klare  Skærene.  Sammen  med 
nogle  Kammerater  stod  han  hver  Dag  op^Kl.  3 
for  at  repetere.  En  af  dem  —  en  Søn  af  den 
norske  Oberst  Helliger  —  indsaa  hurtigt,  at  han 
ikke  kunde  faa  Examen,  om  han  saa  sled  aldrig 

saa  meget.  Han  opgav  Læsningen,  men  derfor 
vedblev  han  alligevel  at  staa  op  Kl.  3  sammen 
med  Kammeraterne;  han  pudsede  Kakkelovn  for 
dem  og  kogte  Øllebrød,  saa  at  de  kunde  faa 
mere  Tid  til  deres  Repetition. 

Ewald  bestod  da  Examen  som  Nr.  9  af  14; 
at  Prøven  ikke  var  overfladisk,  fremgaar  af,  at 
den  varede  samtlige  Søgnedage  i  sex  Uger. 

Fra  sit  Ophold  paa  Instituttet  fortæller  han 
selv  adskillige  Smaatræk,  der  belyser  hans  Ka- 
rakter fra  forskellig  Side.  Det  var  ham  en  Sorg, 
at  han  stod  tilbage  i  Gymnastik,  og  da  Eleverne 
en  Dag  skulde  præsenteres  for  Oberst  Gedde, 
besluttede  han  —  koste  hvad  det  vilde  —  at  han 
i  hvert  Fald  vilde  udmærke  sig  i  een  Øvelse. 
Han  blev  da  hængende  i  bøjede  Arme,  med 
Hænderne  foldede  over  en  smal,  afrundet  Bjæl- 
ke, i  tretten  Minutter,  og  gav  først  Slip  med  sine 
opsvulmede  Hænder,  da  Obersten  befalede  ham 
det. 

En  af  Lærerne  ved  Instituttet  var  Digteren 
og  Filosofen  Werner  Abrahamson,  som  var  Kap- 
tejn og  ikke  vilde  være  mere.  Han  gemte  Stile- 
bøger o.  1.  i  et  aflaaset  Hjørneskab  i  Klassen,  men  i 
Timerne    lod    han    gerne    Nøglen    sidde  i  for  at 

kunne  udlevere  Bøger,  hvis  det  gjordes  Behov. 
Eleverne  drøftede,  hvor  vidt  det  var  muligt  at 
liste  sig  bag  om  Abrahamson  og  tage  en  Stile- 
bog i  Skabet,  uden  at  det  blev  opdaget.  Ewald 
paatog  sig  det  og  udførte  det.  Men  —  om  Efter- 
middagen gik  han  ud  til  A.s  Bopæl,  afleverede 
Stilebogen  og  fortalte,  hvordan  han  havde  baaret 
sig  ad. 

Om  Abrahamsens  tørre  Humor  fortalte  han 
følgende-  Ewald  hjalp  hver  Uge  sin  stakkels  Si- 
demand med  hans  tyske  Stil  og  skaffede  ham 
derved  tg  i  Stedet  for  mdl.  Imidlertid  fik  Ewald 
Koldfeber,  og  Sidemandens  Stile  sank  atter  ned 
til  det  sædvanlige  mdl.  Den  første  Dag,  Ewald 
mødte  i  Skolen,  steg  Karakteren  igen  til  tg.  Abra- 
hamson skrev  nedenunder  Stilen:  « Gratulerer  til 
Ewalds  Rekonvalescens  I » 

Hver  Søndag  indbødes  Ewald  til  Middag  hos 
Oberst  Gedde.  Obersten  gjorde  imidlertid  engang 
et  Bal,  og  indbød  hertil  ikke  Ewald,  men  en  an- 
den Stykjunker,  som  var  en  bedre  Danser.  Ewald 
vilde  ikke  lade  sig  gaa  paa,  og  da  Ordonansen 
kom  og  indbød  ham  til  den  følgende  Søndag, 
svarede  han,  «at  han  ikke  kunde  have  den  Ære  . 
Og    han    udeblev  fremdeles    hver  Søndag,  indtil 

Obersten  lod  ham  tjenstlig  tilsige  og  venligt  talte 
ham  til  Fornuft.  Denne  Pirrelighed  havde  Ewald 
selv  Øje  tor  og  fordømte  den  stærkt. 

Blandt  sine  Kammerater  fra  Instituttet  næv- 
ner Ewald  de  Meza,  der  var  en  begavet,  flittig 
og  godmodig  Dreng,  men  allerede  dengang  en 
Særling,  der  i  høj  Grad  led  af  Gnavenhed. 

I  Efteraaret  1805  blev  Ewald  Sekondløjtnant 
og  tog  Aaret  efter  Officersexamen.  Han  blev  alt- 
saa  pludselig — og  midt  under  Examenslæsningen 
—  kastet  ud  i  fuld  Frihed.  Han  var  da  ogsaa 
i  dette  Aar  en  Del  optaget  af  at  spille  L'hombre 
og  Hillard,  ligesom  han  tog  nogen  Del  i  muntre 
Gadeoptøjer.  Det  var  altsaa  ikke  mærkeligt,  at 
han  bestod  Examen  som  Nummer  sidst;  heller 
ikke,  at  han  kom  i  en  trykkende  Gæld,  som 
Faderen  hjalp  ham  ud  af.  Fra  dette  muntre 
Ungdomsaar,  da  han  undertiden  laa  paa  Opmaa- 
ling  ude  i  Københavns  Omegn,  fortæller  han, 
hvorledes  han  en  Nat  sammen  med  en  Kamme- 
rat sneg  sig  bort  fra  Kvarteret,  ud  i  Dyrehaven, 
hvor  de  indfangede  to  Heste  af  «det  vilde  Stod». 
Paa  disse  gallopperede  de  rundt  i  Skoven  hele 
Natten  og  anstillede  Parforcejagt   paa  Kronhjor- 

tene,  hvoraf  en  gjorde  Front  og  nær  havde  spid- 
det dem  paa  sit  Gevir. 

Efter  endt  Examen  ansattes  Ewald  ved  et 
Batteri  under  Faderens  Kommando  og  fik  1808 
Kvarter  i  Vedbæk.  Johann  v.  Ewald  var  nemhg 
Øverstbefalende  over  den  Armé.  der  skulde  dække 
Nordsjællands  Kyst  mod  mulige  engelske  Angreb. 
Conferentsraad  Christian  Colbjørnsen,  der  er  kendt 
for  sin  Fortjeneste  af  de  store  Landboreformer, 
og  som  dengang  var  Justitiarius  i  Højesteret,  eje- 
de i  Vedbæk  Landstedet  Enrum  og  tilbragte  med 
sin  Familje  Sommeren  dér.  Ewald  blev  en  dag- 
lig Gæst  paa  Enrum  og  maatte  under  Tiden 
spille  Skak  med  Colbjørnsen  til  over  Midnat. 
Naar  C.  havde  alvorligere  Ting  at  tænke  paa. 
kunde  det  hænde,  at  Ewald  vandt:  men  da  lagde 
Colbjørnsen  efter  Aftale  en  Dukat  paa  Bordet, 
og  Ewald  satte  derimod  en  af  de  saakaldte  »Pa- 
ryk-Otteskillinger*, som  Paré  for  næste  Parti. 
Og  den  Dukat  vandt  Ewald  aldrig,  hvorimod 
hans  Paryk »  altid  vandrede  i  Coibjørnsens  Lom- 
me. Kom  nogen  Skakspiller  i  den  Sommer  til 
Enrum,  maatte  han  slaa  Ewald,  før  Colbjørnsen 
vilde  nedlade  sig  til  at  spille  med  ham. 

(>olbjørnsen  holdt  meget  af  at  disputere,  men 

kunde  ikke  taale,  at  der  blev  sagt  noget  ondt 
om  Bønderne.  En  Dag,  da  Ewald  ud  fra  sit  mi- 
litære Syn  erklærede,  at  han  godt  kunde  tænke 
sig  Tilfælde,  hvor  han  under  Krigsforhold  vilde 
slaa  en  Bonde,  hvis  han  ikke  paa  anden  Maade 
kunde  faa  ham  til  at  opfylde  sine  Forpligtelser, 
blev  Colbjørnsen  saa  vred,  at  han  rejste  sig  og 
gik  fra  Bordet. 

Forøvrigt  var  Ewald  selv  en  ualmindelig  hu- 
man Officer;  Datidens  militære  udmærkede  sig 
ikke  altid  i  denne  Retning.  Saaledes  skrev  en 
Oberst  Mecklenburg  engang  til  en  af  sine  Ven- 
ner: «Da  det  er  et  Vejr,  man  ikke  sender  en 
Hund,  endsige  en  Hest  ud  i,  sender  jeg  dette 
Brev  med  en  Ordonans  til  Fods.» 

Paa  Enrum  kom  Prins  Christian  Frederik 
(senere  Christian  VHI)  af  og  til,  og  hans  første 
Gemalinde,  Prinsesse  Charlotte,  meget  ofte.  Ewald 
skriver  om  hende:  « Skønt  vi  stundom  morede 
os  over  hende,  ansaas  hendes  Besøg  ikke  for 
nogen  Behagelighed.  Hun  havde  unægtelig  et 
dejligt  Hoved,  skønt  hendes  Malice  let  forstyr- 
rede det  behagelige  Udtryk,  hendes  Fysiognomi 
kunde    have,  naar  hun  var  i  godt    Humør   eller 

vilde  indtage.  Hun  havde  en  lille  buttet  Figur> 
en  smuk  Teint  og  var  jo  dengang  ung.-!- 

En  Dag  kom  hun  til  Enrum,  netop  som  Ewald 
var  udnævnt  til  Adjoint  ved  Generalkvarterme- 
sterstaben.  Hun  lykønskede  ham.  men  tilføjede, 
at  han  manglede  den  rigtige  Tone  for  den  Kreds, 
han  nu  skulde  bevæge  sig  i  (o:  Garderofficerer- 
ne). Og  derpaa  viste  hun,  hvorledes  disse  klir- 
rende slog  Sporerne  sammen,  naar  de  hilste,  ikke 
viste  Damerne  Opmærksomhed,  men  talte  sam- 
men om  Heste  og  galante  Eventyr.  Alt  dette  for- 
talte hun  paa  Dansk  med  tysk  Accent  og  mange 
Fagter,  og  Tilhørerne  morede  sig.  Det  gjorde 
derimod  Gardens  Officerer  ikke,  da  de  fik  Nys 
om  Scenen  paa  en  eller  anden  Maade  (ikke  gen- 
nem Ewald).  Prinsessen  maatte  gøre  dem  en 
Art  Undskyldning,  før  de  igen  vilde  møde  til 
Kur  hos  hende. 

I  denne  Periode  gjorde  Ewald  Bekendtskab 
med  en  dansk  Digter,  om  hvem  man  sagde,  «at 
han  havde  Honning  i  Pennen,  men  Galde  i  Mun- 
den«, nemlig  Thaarup,  der  boede  i  en  smuk 
Bondegaard  ved  Vedbæk.  Ewald  vandt  hans 
Hjærte  ved  at  skaane  hans  Have  under  en  Af- 
fære med   Englænderne.     Forøvrigt  gemte  Thaa- 

rup  sig  oppe  i  Skoven,  naar  Kanonerne  tordnede, 
medens  Colbjørnsen  muntert  samtalende  spad- 
serede med  Ewald  paa  Strandbredden  midt  i 
Kugleregnen.  Ewald  besøgte  engang  Thaarup  og 
»forbavsedes  ved  at  se  hans  over  al  Beskrivelse 
stygge  og  ubehagelige  Kone«.  Man  fortalte,  at 
Thaarup  havde  været  forlovet  med  en  meget 
smuk  Pige,  og  at  hun  pludselig  slog  op  med 
ham.  Han  svor,  da  han  gik  fra  hende,  at  han 
vilde  gifte  sig  med  det  første  Fruentimmer,  han 
mødte,  og  han  holdt  sin  Ed.  «Relata  refero», 
skriver  Ewald,  «men  er  Fortællingen  sand,  saa 
har  den  gode  Thaarup  været  meget  uheldig. » 

Da  Englænderne  i  1809  truede  Slesvigs  Vest- 
kyst, blev  Johann  v.  Ewald  sendt  som  Øverst- 
befalende til  Hertugdømmerne,  og  Sønnen  fulgte 
med.  Englænderne  gjorde  imidlertid  ikke  Alvor 
af  deres  Trusler;  derimod  blev  der  Brug  for  Jo- 
hann V.  Ewald  Sydpaa.  da  den  bekendte  tyske 
Partigænger,  Major  Schill,  satte  sig  fast  i  Stral- 
sund.  Her  indesluttede  Johann  v.  Ewald  sam- 
men med  et  hollandsk  Korps  Schill  og  hans 
Friskarer  og  erobrede  Stralsund  efter  et  heftigt 
Stormangreb,  under  hvilket  den  tapre  Schill  faldt. 
Som  Belønning  for  denne  Vaabendaad  udnævn- 

tes  Johann  v.  Ewald  til  Generalløjtnant;  men 
endnu  mere  Pris  satte  han  paa  den  Taknemlig- 
hed, Stralsunds  Indbyggere  viste  ham  for  den 
Tugt,  han  holdt  over  sine  Jægere,  og  den  Men- 
neskekærlighed, hvormed  han  afværgede  de  Ulyk- 
ker, der  plejer  at  komme  over  en  erobret  By. 

I  dette  hæderfulde  Felttog  deltog  Carl  ikke; 
han  laa  i  flere  Maaneder  alvorligt  syg  i  Eckern- 
forde,  og  saa  snart  han  var  bleven  helbredet, 
vendte  han  —  i  Frederik  Vis  og  Dronning  Maries 
Følge  —  tilbage  til  København.  Paa  denne  Rejse 
kørte  han  i  Vogn  sammen  med  Digteren  Schack- 
Staffeldt,  der  dengang  var  Dronningens  Kammer- 
junker. De  kom  ret  godt  ud  af  det  sammen, 
men  -  skriver  Ewald  —  «i  Tidens  Længde  vilde 
det  neppe  have  staaet  sig:  thi  et  mere  lunefuldt 
Menneske  end  Schack-StatTeldt  er  ikke  nogen- 
sinde forekommet  mig.» 

Efter  Hjemkomsten  til  København  gjorde  han 
Tjeneste  som  Adjoint  ved  Staben  dér.  Det  var 
Meningen,  at  han  og  hans  Kammerater  skulde 
gøre  noget  ved  Studeringerne,  men  dertil  var 
Forholdene  ikke  heldige.  De  unge  Mennesker 
deltog  daglig  i  Marskalstaflet,  der  ligesom  Fre- 
derik Vis  eget  Taffel  holdtes  Kl.  3.     De  fik  dér 

otte  Retter  Mad  og  saa  megen  Vin,  de  lystede, 
og  skønt  Vinen  paa  Grund  af  Krigen  var  tynd 
nok,  skulde  dette  Maaltid  dog  ikke  gøre  dem  op- 
lagte til  at  arbejde  om  Eftermiddagen.  Desuden 
var  der  jo  nok,  som  kunde  optage  letsindede 
unge  Mænd,  der  levede  i  fuld  Frihed  i  Hoved- 
staden, saa  der  blev  ikke  bestilt  ret  meget. 

Overkammerjunker  var  i  denne  Tid  de  la  Cai- 
mette. Ewald  mødte  ham  en  Dag  paa  Gaden 
med  et:  «Ærbødige  Tjener,  Deres  Excellensel^ 
Kort  efter  ytrede  Caimette  til  flere,  at  « Ewald 
endnu  ikke  havde  den  ret  fine  Tone.»  Næste 
Gang  hilste  Ewald  ham  med:  « Underdanige  T^e- 
ner»  o.  s.  v.,  og  ved  Taflet  samme  Dag  sagde 
Galmette:  «Det  maa  man  sige,  den  unge  Ewald 
har  allerede  vundet  meget  i  sit  Comportement.» 

Om  Bernadottes  Besøg  paa  Frederiksberg  Slot 
i  1810  skriver  Ewald:  «Jeg  har  ikke  set  noget 
mere  imponerende  Udvortes  end  Bernadottes: 
hans  funklende,  store,  sorte  Øjne,  stærke  Profil, 
sorte,  krøllede  Haar,  hans  hele  Fysiognomi  saa- 
vel  som  hans  Figur  og  Holdning  havde  Præget 
af  Fyrighed,  Kløgt  og  Energi.  >  (Da  han  saa 
Prinsen  i  Kiel  1803,  fandt  han  hans  Væsen  the- 
atralsk;    men    da    mødte    han    ham  jo  rigtignok 

som  fjendtlig  Hærfører.)  Prinsens  Gemalinde  der- 
imod manglede  al  Holdning  og  kunde  ikke  en- 
gang skjule,  hvor  inderligt  hun  kedede  sig.: 

De  to  følgende  Aar  blev  betydningsfulde  for 
Ewald.  Den  18.  Juni  1810  ramtes  han  af  en 
stor  Sorg,  idet  hans  højt  elskede  Moder  døde. 

Aaret  1811  bragte  ham  en  lige  saa  stor  Lyk- 
ke. Sammen  med  sin  Ven  Rømeling  sendtes  han 
paa  Opmaaling  i  Nordvestsjælland,  og  medens 
de  opmaalte  Refsnæs,  havde  de  Kvarter  hos  Hr. 
V.  Schnell  paa  den  anselige  Kalundborg  Lade- 
gaard. Her  tilbragte  de  Aftenen  med  Musik  sam- 
men med  Husets  unge  Døtre  og  deres  V^eninde, 
Frederikke  Amalie  Rosenstand  Goiske,  Datter  af 
den  afdøde  Overauditør  og  hans  Hustru  Frede- 
rikke, født  A'aa.s.  Faderen  har  gjort  sig  bekendt 
ved  som  attenaarig  Student  at  udgive  «den  dra- 
matiske Journal«.  Senere  blev  han  Teaterdirek- 
tør; hans  Broder,  Philip,  var  Medlem  af  den 
Kommission,  der  dømte  Struense. 

Om  Datteren  skriver  Ewald:  « Frederikke  Ro- 
senstands smukke  og  udtryksfulde  Stemme  var 
det,  som  fra  først  af  tildrog  hende  min  Opmærk- 
somhed. Snart  sang  jeg  hver  Aften  med  hende, 
vi   kom  derved   hinanden  nærmere:  hendes  rene 

Sjæl,  Fromhed    og    Beskedenhed    gjorde    et    mig 
hidtil    ukendt    Indtryk    paa    mig,    og    hver    Dag 

fandt   jeg    hende   yndigere   og    smukkere 

neppe  fjorten  Dage  forløb,  før  jeg    var   forelsket 
i  Ordets  fuldkomne  og  ædleste  Betydning. 

Den  3.  Oktober  maatte  han  rejse,  og  hans 
Vogn  holdt  allerede  forspændt  i  Gaarden.  Han 
havde  sagt  Farvel  til  Familjen  og  vilde  forlade 
Huset,  da  han  gennem  en  aaben  Dør  fik  Øje 
paa  hende:  han  forsøgte  at  sige  hende  Farvel, 
—  men  «da  sank  vi  i  hinandens  Arme»,  og  der 
blev  intet  af  Afrejsen  den  Dag. 

Han  meldte  Faderen  P'orlovelsen  med  de 
Ord:  « Vater,  ich  håbe  ein  Sannchen  gefunden>^ 
(Moderen,  Susanne,  kaldtes  i  Hjemmel  saaledes). 
Men  hverken  Faderen  eller  Svigermoderen  blev 
glade  over  denne  tidlige  Forlovelse;  Ewald  var 
jo  kun  22  Aar,  og  Formue  havde  ingen  af  dem. 
Generalen  meldte  sine  Adjudanter  Begivenheden 
med  følgende  Ord:  '<Der  Carl  ist  zum  Fenster 
herausgesprungen./  Til  Sønnen  skrev  han:  «Da 
du  har  givet  dit  Ord,  saa  hold  det,  og  stræb  at 
gøre  den  Pige  lykkelig,  som  du  har  skildret  mig 
som  en  Engel. » 

Kort     efter    beordredes    Ewald     til     Faderens 

Stab  i  Holsten,  hvor  Johann  v.  Ewald  var  kom- 
manderende General  samt  Kommandør  over  den 
bevægelige  Armédivision »,  som  under  den  rus- 
siske Krig  hørte  til  det  ellevte  franske  Armékorps, 
Napoleons  Reserve. 

Faderen  havde  Hovedkvarter  i  Kiel,  hvor  der 
endnu  ikke  var  Tale  om  nogen  dansk-fjendtlig 
Bevægelse,  og  Professorerne  ved  Kieleruniversi- 
tetet  spiste  ofte  om  Søndagen  ved  hans  Bord. 
Sammen  med  den  elskværdige  og  salvelsesfulde 
Professor  Reinhold  indbødes  ogsaa  Jens  Bagge- 
sen af  og  til,  og  han  morede  Selskabet  meget 
ved  sin  Vittighed.  Han  hadede  Napoleon  og  for- 
talte bl.  a.,  hvorledes  han  havde  kendt  Bona- 
parte i  Ungdommens  og  Fattigdommens  Dage. 
En  Dag  havde  Napoleon  da  hentet  Baggesen  og 
foreslaaet  ham  at  spise  paa  en  fin  Restauration, 
men  Baggesen  havde  taget  ham  hen  paa  et  min- 
dre besøgt  Sted,  fordi  Napoleon  var  saa  daarlig 
klædt.  Ligeledes  fortalte  Baggesen,  at  han  en  Dag 
havde  siddet  hos  Barras,  da  Bonaparte  kom  for 
at  søge  Ansættelse;  men  Barras  svarede:  «La 
république  n'a  pas  besoin  de  vous.» 

Blandt  Baggesens  talrige  Anekdoter  turde 
følgende  være  betegnende    for  Datidens  Fransk- 

mænd.  En  ung  Pariser  havde  været  en  lille  Tur 
i  Tyskland  og  fortalte  i  et  parisisk  Aftenselskab, 
at  Tyskerne  i  Grunden  ikke  havde  noget  Sprog; 
de  talte  sig  imellem  noget,  som  ingen  kunde 
forstaa.  Hvad  tror  De  f.  Ex.  Tyskerne  kalder 
dette?«  spurgte  han  og  pegede  paa  et  Stykke 
Brød.  —  Det  kalder  de:  Brrrrrott !  Dieu  ne 
sait,  pourquois  ne  lappeller  tout  simplement  du 
pain!» 

I  Baggesens  Biografi  (ved  Aug.  Baggesen i  for- 
tælles det,  at  Baggesen  satte  megen  Pris  paa  Jo- 
hann v.  Ewalds  —  « denne  gamle  og  videnskabe- 
lig dannede  Krigers  Venskab*.  Om  Venskab  var 
der  imidlertid  ikke  Tale.  alene  paa  Grund  af 
Aldersforskellen.  Det  hele  indskrænkede  sig  til 
et  flygtigt  Bekendtskab.  Men  Baggesen  brugte 
altid  stærke  Udtryk.  Det  fortælles,  at  han  vir- 
kelig havde  kendt  Napoleon  Bonaparte  i  hans 
Ungdom,  og  at  han,  da  Napoleon  var  bleven 
Førstekonsul,  nærmede  sig  ham  i  Extase  som 
gammel  Ven.  Men  Napoleon  sagde  forundret: 
«Qui  est  ce  fou  lå?v 

—  Ewald  forflyttedes  snart  igen  til  København 
og  forfremmedes  kort  efter  til  Divisionsadjudant- 
denne    Udnævnelse,    som    alle    andre,    dateredes 

den  28.  Januar,  Frederik  VI's  Fødselsdag.  Her- 
ved forbedredes  hans  Indtægter,  og  han  tænkte 
saa  smaat  paa  at  holde  Bryllup  engang  i  Som- 
merens Løb.  Men  denne  Giftermaalsplan  truede 
med  at  ryge  i  Lyset:  han  fik  pludselig  Ordre 
til  at  vende  tilbage  til  Kiel.  Faderen  var  bleven 
syg,  og  Kongen  ønskede  at  vise  den  gamle  Ge- 
neral en  Opmærksomhed  ved  at  ansætte  hans 
eneste  Søn  i  hans  Nærhed.  Ordren  lød  paa  Af- 
rejse næste  Dag,  og  Ewald  betænkte  sig  da  ikke 
længe:  skulde  han  til  Holsten,  vilde  han  tiltræ- 
de Rejsen  som  Ægtemand.  Han  søgte  Audiens 
hos  Kongen  og  bad  om  at  maatte  opsætte  Rej- 
sen en  Dag  og  holde  Bryllup  forinden.  Frederik 
VI  syntes  godt  om  denne  Resoluthed,  Tilladel- 
sen blev  straks  givet  og  det  fornødne  Kongebrev 
udfærdiget.  Ewald  kørte  derpaa  ud  til  sin  Kæ- 
reste og  Svigermoder,  der  naturligvis  begge  mod- 
tog denne  overrumplende  Meddelelse  med  blan- 
dede Følelser.  Men  han  fik  sin  Krig  igennem, 
og  den  følgende  Eftermiddag  fandt  Vielsen  Sted 
i  Frederiksberg  Kirke.  Dagen  efter  skulde  Af- 
rejsen finde  Sted,  og  Udsigten  til  en  Køretur  paa 
aaben  Extravogn  gennem  Landet  var  ikke  videre 
lystelig.    Men  i  Afrejsens  Time  rullede  en  smuk 

og  solid  Wienervogn  for  Døren  —  en  Brudegave 
fra  den  senere  Generalguvernør  Scholten.  I  den- 
ne Vogn  rullede  saa  det  unge  Ægtepar  ad  Kiel 
til,  og  den  kom  Ewald  til  god  Nytte  lige  til  det 
sidste;  han  brugte  den  paa  sine  Marcher  gennem 
Nordtyskland,  og  under  Toget  til  Frankrig  1815, 
da  den  blev  skrøbelig,  solgte  han  den  efter  Taxa- 
tion  til  en  Vaabenfælle  —  hvem  han  kort  efter 
traf  liggende  paa  Vejen  mellem  Vognens  Ruiner. 
Johann  v.  Ewalds  Sygdom,  en  ondartet  Asth- 
ma,  tiltog  saa  meget,  at  han  maatte  nedlægge 
Kommandoen  nu,  da  det  gik  mod  Krig.  Hans 
Efterfølger  blev  Prins  Friederich  af  Hessen,  og 
Ewald  ayancerede  ved  samme  Lejlighed  til  Kom- 
mandør for  anden  Brigades  Stab.  Kort  efter  ryk- 
kede Arméen  mod  Lybeck;  da  Tropperne  skulde 
anbringes  her,  stødte  Ewald  sammen  med  den 
franske  Adjudant  Zadéra.  Hver  holdt  paa  sin 
Fremgangsmaade,  og  Ewald  maatte  tilsidst,  for 
at  faa  sin  Vilje,  aabenbare  sit  Motiv:  at  hans 
Forslag  var  det  billigste,  og  Frederik  VI  maatte 
spare  i  disse  Tider,  da  Seddelpengene  faldt.  For- 
undret udbrød  Zadéra:  «Men  er  De  da  Kongen 
af  Danmarks  Slægtning?«  «Nej»  svarede  Ewald, 
«men  jeg  er  hans  tro  Undersaat.* 

Snart  efter  blev  der  Vaabenstilstand:  og  da 
Efterretningerne  fra  Faderens  Sygeleje  lød  ret 
foruroligende,  skyndte  Ewald  sig  til  Kiel.  Han 
fandt  den  gamle  General  liggende  paa  en  Sofa. 
«Hier  liegt  der  Parteigånger! '  sagde  han  spø- 
gende, erkyndigede  sig  nøje  om  Tilstandene  i 
Hæren,  snakkede  Politik  og  bad  Sønnen  tale 
muntert  som  sædvanligt;  men  faa  Dage  efter  gik 
han  bort. 

I  sit  Testamente  beder  han  om  at  blive  be- 
gravet i  Kiel  ved  «Sannchens»  Side,  og  om  Begra- 
velsesmaaden  tilføjer  han: 

«Wie?  Mit  Trommeln  und  mit  Pfeifen  auf 
Kriegsmanier,  oder  im  Stillen  ohne  Sang  und 
Klang,  das  kann  und  wird  meiner  Hulle  gleich 
gelten. »  Hans  eneste,  beskedne  Ønske  er,  at  han 
maa  blive  lagt  i  Kisten,  svøbt  i  et  almindeligt 
Lagen. 

Formue  efterlod  han  sig  ikke;  dertil  havde 
han  været  altfor  uegennyttig.  Ofte  havde  han 
under  Krigene  brugt  af  sine  egne  Midler,  naar 
det  gjaldt  om  at  belønne  Soldaterne  eller  at 
skaffe  en  vigtig  Underretning.  Frederik  VI  gav 
da  ogsaa  hans  fem  Døtre  en  Pension,  som  skulde 
udbetales  ubeskaaret,  saalænge  blot  een  af  dem 

var  i  Live  og  ugift.  En  af  dem  kom  til  Hertug- 
inden af  Holsten-Beck  og  blev  dér,  til  Hertug- 
inden døde  i  1827.  Den  anden  blev  gift  med  Carl 
V.  Ewalds  gode  Ven  og  Krigsfælle,  Løvenørn 
Bardenfleth,  men  døde  allerede  1829. 

Ewalds  Hustru,  der  hidtil  havde  boet  i  Kiel, 
flyttede  nu  til  Eckernforde,  hvor  hun  slog  sig 
ned  hos  den  trofaste  Marie.  Men  det  unge  Ægte- 
par mødtes  dog  endnu  engang,  inden  Vaaben- 
stilstanden  sluttede  —  paa  Slottet  i  Ploen.  Her 
boede  den  sidste  Hertug  af  Ploen,  som  var  en 
Smule  forrykt.  Han  sagde  venligt  om  Ewalds 
Hustru,  der  allerede  var  langt  henne  i  det  før- 
ste Svangerskab:  «En  charmant  Dame — kun 
Skade,  at  hun,  saa  ung,  allerede  er  saa  korpu- 
lent.« 


KAPITEL  III. 

Davoust.  —  Sejrherren  ved  Boden.  —  Pladskommandant  i 
Eckernførde.  —  Karl  Johan  pønser  paa  ondt.  —  Kaptejn 
Wolfgang  Kaas.  —  Besøg  i  Hessen.  —  Treaarigt  Ophold 
i  Frankrig.  —  Prins  Friedrich  af  Hessens  Familjeliv.  — 
Wellington. 

1  Efteraaiet  1813  rykkede  den  franske  Hær. 
hvortil  det  danske  Hjælpekorps  hørte,  under  for- 
skelHge  Skærmydsler  frem  mod  Schwerin.  Øverst- 
befalende var  Marchal  Davoust,  Prinsen  af  Eck- 
muhl.  Han  saa  stræng  og  kold  ud,  men  var 
meget  hidsig:  mod  lavere  stillede  optraadte  han 
yderst  taalmodigt  og  overbærende,  men  sine 
Generaler  kunde  han  godt  skælde  Huden  fuld. 
Lige  saa  højt  han  elskede  Napoleon,  lige  saa 
inderligt  hadede  han  Bernadotte  (Kronprins  Karl 
Johan  af  Sverige),  hvem  han  kaldte  « Landsby- 
barberen*  (ce  barbier  de  village).  Forøvrigt  var 
han    retskaffen   og    ubestikkelig,    noget   der    ikke 

kunde  siges  om  de  øvrige  franske  Generaler.  Til 
deres  Undskyldning  tjener,  at  Napoleon  udbe- 
talte deres  Lønninger  meget  karrigt:  men  de  op- 
traadte  da  ogsaa  paa  god  gammel  Røvervis, 
gjorde  uskyldige  Folk  til  Fanger  i  stor  Stil  og 
krævede  Løsepenge  for  dem.  En  af  dem.  Gene- 
ral Loison,  slæbte  rundt  med  en  stakkels  meck- 
lenborgsk  Borgmester,  fordi  hans  By  ikke  kunde 
eller  vilde  betale  det  Par  Hundrede  Louisd'orer, 
som  fordredes  for  hans  Frigivelse.  Den  danske 
Øverstbefalende,  Prins  Friedrich  af  Hessen,  be- 
nyttede sig  engang  af  Loisons  Fraværelse  til  at 
slippe  Borgmesteren  løs,  og  Loison  beklagede 
sig  ikke  —  formodentlig  fordi  han  vidste,  at 
han  ikke  vilde  faa  Medhold  hos  Davoust. 

Ewald  fortæller  fra  dette  Felttog  et  lille  Træk. 
som  viser,  hvor  følsom  han  var  overfor  alle 
Hentydninger  til  hans  tyske  Oprindelse.  Blandt 
de  Fanger,  den  danske  Armé  gjorde,  var  en 
ung,  tysk  Officer,  som  var  dødelig  saaret.  Ewald 
aflagde  ham  et  Besøg,  og  Staklen  sagde  ikke 
andet  end:  «Ach  meine  arme  Frau!>  Ewald 
havde  et  blødt  Sind.  og  dette  smertelige  Udbrud 
gik  ham  særlig  til  Hjærle,  fordi  hans  egen  Hu- 
stru  netop    laa    farlig  syg  i  Eckernførde  efter  at 

have  bragt  en  Datter  til  Verden.  Men  da  den 
tyske  Officer  i  sin  Kvide  sagde:  «Nun  geben  Sie 
einem  Deutche  ihre  deutche  Hånd  zum  Ab- 
schiedl»  —  svarede  Ewald:  'Eine  deutche  Hånd 
håbe  ich  nicht,  aber  von  ganzen  Herzen  gebe 
ich  Ihnen  meine  dånische.> 

Imidlertid  led  Napoleon  store  Tab.  og  Ar- 
méen maatte  trække  sig  tilbage;  snart  efter  trak 
Davoust  sig  med  de  franske  tilbage  til  Ham- 
borg og  overlod  de  danske  til  deres  Skæbne. 
Prins  Friederich  drog  da  Xordpaa,  skarpt  for- 
fulgt af  et  tysk  Hærkorps  under  General  Wal- 
moden  —  en  Afdeling  af  Karl  Johanns  Armé. 
Fra  den  danske  Hovedhær  kom  der  ingen  Hjælp, 
og  Korpset  havde  sikkert  været  fortabt,  hvis 
ikke  Prins  Friederich  havde  slaaet  sig  igennem 
ved  Sehestedt  og  kastet  sig  med  sine  Tropper 
ind  i  Rendsborg. 

Under  hele  dette  Felttog  havde  Ewald  ud- 
mærket sig  i  høj  Grad.  Han  havde  af  Navn 
vædret  Kommandør  for  en  Brigadestab,  men  i 
Virkeligheden  havde  han  kommanderet  Brigaden, 
og  ofte  havde  han  i  langt  videre  Udstrækning, 
end  hans  Stilling  medførte,  grebet  ind  i  Begiven- 
hedernes   Gana    til    stort    Held    for    de    danske 

Vaaben.  Efter  Kampen  ved  Boden  skrev  Prins 
Friederich  i  sin  Indberetning: 

« Kaptajn  og  Divisionsadjudant  Ewald, 

ved  at  udføre  med  særdeles  Overlæg  de  ham  i 
Hovedkvarteret  givne  Forskrifter,  og  ved  hans 
Anordninger  saavel  til  Marchen  fremad  som  til- 
bage og  til  Fægtningen  selv,  i  hvilken  han  viste 
udmærket  Kækhed,  stedse  var  i  Spidsen  og  førte 
det  hele  fortrinlig  godt.  Affærens  heldige  Ud- 
fald kan  ene  takkes  hans  Foranstaltninger  og 
Mod.  s 

Hans  Kammerater  kaldte  ham  « Sejrherren 
fra  Boden »,  og  da  Krigen  1814  endte  ved  den 
sørgelige  Kielerfred,  der  kostede  Danmark  Norge, 
blev  Ewald  Ridder  af  Dannebrog  og  —  skønt 
han  endnu  ikke  var  fyldt  25  Aar  —  Pladskom- 
mandant i  Eckernførde,  hvor  han  traf  sin  Hu- 
stru fuldstændig  helbredet. 

Borgmesteren  i  Eckernførde,  der  havde  kendt 
Ewald  som  Dreng  for  ikke  saa  mange  Aar  siden, 
erklærede,  at  den  Pladskommandant  skulde  han 
nok  faa  Krammet  paa.  Men  Ewald  optraadte 
trods  sin  Ungdom  med  stor  Kraft,  og  det  kunde 
nok  gøres  nødigt.  Forholdene  i  Hertugdømmerne 
var  allerede   dengang  ret  vanskelige,   og  navnlig 

havde  han  flere  alvorHge  Sammenstød  med  Med- 
lemmer  af  Ridderskahet,    der   optraadte   dansk- 
fjendtligt. Hvor  hovmodige  mange  af  disse  xVdels 
mænd  i  Hertugdømmerne  dengang  var,  fremgaar 
af  følgende  Historie: 

Et  Medlem  af  Ridderskabet  —  vistnok  en 
Grev  Reventlow  —  kom  nogle  Aar  efter  til  Kø- 
benhavn. Under  en  Samtale  med  Arveprins 
Frederik  Ferdinand  kaldte  han  stadig  denne  for 
«Excellense».  Da  han  blev  gjort  opmærksom 
paa,  at  Prinsen  var  kgl.  Højhed,  svarede  han: 
«Ach  ja,  es  schadet  nichts,  mann  musz  diesen 
Herren  nicht  zu  viel  einbilden.»  Og  denne  Ud- 
talelse bundede  naturligvis  ikke  i  moderne  For- 
agt for  Titler  og  Rang,  men  simpelt  hen  i  Ringe- 
agt for  det  danske  Kongehus. 

Ewalds  Kommandantskab  blev  ikke  af  lang 
Varighed.  Ved  Freden  i  Kiel  havde  Danmark 
maattet  forpligte  sig  til  at  erklære  Napoleon 
Krig  og  stille  et  Hjælpekorps  mod  Frankrig  — 
10,000  Mand,  for  hvilke  England  skulde  betale 
os  ca.  800,000  Rbdlr.  i  maanedlige  Subsidier. 
Ogsaa  i  dette  Korps  blev  Ewald  Kommandør 
for  en  Brigadestab.  Korpset  sluttede  sig  til  den 
nordtyske  Armé,  som  under  Carl  Johann  (Berna- 

dotte)  rykkede  frem  imod  Frankrig.  Hæren  kom 
imidlertid  ikke  længere  end  mellem  Weser  og 
Rhin,  da  Napoleon  frasagde  sig  Kronen.  Carl 
Johann  ilede  til  Paris,  vistnok  i  Haab  om  at 
ombytte  den  svenske  Krone  med  den  franske; 
det  slog  jo  fejl,  og  lige  saa  lidt  Held  havde  han 
med  de  Planer,  han  synes  at  have  lagt  mod  det 
danske  Hjælpekorps. 

Den  svenske  Kronprins  bar  af  mange  Grunde 
Nag  til  Danmark  —  bl.  a.  fordi  han  antog,  at 
Frederik  VI.  stod  bag  ved  Prins  Christian  Fre- 
deriks Forsøg  paa  at  hindre  Sverige  i  at  tage 
Norge  i  Besiddelse.  Meget  tydede  paa,  at  han 
pønsede  paa  ondt  mod  det  danske  Auxiliair- 
korps,  og  hans  Optræden  bliver  ogsaa  ellers 
ganske  uforklarlig.  Den  22de  April  nedlagde 
han  Kommandoen  over  Nordarméen  og  havde 
altsaa  ikke  mere  over  det  danske  Korps  at  sige. 
Efter  Napoleons  Tronfrasigelse  havde  Danskerne 
jo  heller  ikke  mere  at  gøre,  og  det  vakte  stor 
Forundring  og  Uro  blandt  de  danske  Officerer, 
at  Korpset  ikke  fik  Ordre  til  at  vende  hjem.  Da 
indtraf  en  Kurér  fra  Carl  Johann  —  som  altsaa 
ikke  længere  havde  Kommandoen  —  med  den 
Besked   til   den  danske  Overgeneral,  Kardoff,  at 

han  snart  skulde  faa  nærmere  Ordre  fra  Carl 
Johann.  KardofY  sendte  da  en  Kurér  til  Paris. 
for  hos  den  engelske  Minister  at  faa  at  vide, 
hvorledes  Sagerne  stod.  Og  selvfølgelig  ønskede 
Englænderne  ikke  at  betale  Subsidier  længere 
end  nødvendigt.  Det  blev  meddelt  KardofF,  at 
Subsidierne  vilde  blive  udbetalte  endnu  en  Maa- 
ned,  og  i  Løbet  af  denne  Tid  maatte  han  se  at 
fuldføre  Tilbagemarchen.  Følgelig  begyndte  Kar- 
doff  at  bryde  op:  men  Carl  Johann  kom  ilende 
og  forsøgte  at  stanse  ham,  idet  han  i  en  Skri- 
velse meddelte,  at  de  allieredes  Øverstbefalende. 
Kejser  Alexander  af  Rusland,  havde  givet  Ordre 
til,  at  de  danske  Tropper  skulde  blive  i  deres 
Kantonnements.  Imidlertid  brød  Kardoflf  sig  ikke 
om  Carl  Johann,  men  holdt  sig  til  den  engelske 
Besked  og  fortsatte  Tilbageraarchen.  Hvilke  end 
Bernadoltes  Planer  har  været,  mislykkedes  de 
altsaa. 

—  —  Ewald  hentede  nu  sin  Hustru  og  Bar- 
net i  Eckernførde  og  begav  sig  paa  Vej  til  Kø- 
benhavn. De  fik  Lov  at  sejle  med  Krigsbriggen 
Bornholm  til  Køge.  Dette  Skib  overførte  Kong 
Christian  VH.s  Lig,  som  hidtil  havde  hvilet  i 
Rendsborg,   men   nu   skulde  bisættes  i  Roskilde. 

Skibsføreren  var  en  Morbroder  til  Ewalds  Hustru, 
Kaptejn  Wolfgang  Kaas,  en  højst  ejendommelig 
Sømandstype.  Om  ham  fortæller  Ewald  føl- 
gende: I  Oktober  samme  Aar  fik  han  det  Hverv 
at  hente  Prins  Christian  Frederik  hjem  fra  Norge. 
Da  Skibet  paa  Tilbagevejen  kom  Nord  for  Jyl- 
land, blev  det  nødvendigt  at  lægge  Briggen  for 
Anker  i  flere  Dage.  Stillingen  var  farefuld,  da 
Ankertovene  truede  med  at  springe.  Kaptejn 
Kaas  stod  paa  Dækket  sammen  med  Prinsen  og 
hans  Følge,  og  Stemningen  var  meget  trykket. 
Da  udbrød  Kaas  i  følgende  bespottelige,  men  af- 
gjort ejendommelige  Bøn:  « Store  Gud,  hjælp 
mig  ud  af  denne  Kvide,  saa  skal  jeg  d.  O.  g.  m. 
heller  ikke  nogensinde  nægte  min  syndige  Krop 
nogen  Fornøjelse!*  Og  var  det  end  ikke  dette 
Udbruds  Skyld,  at  han  blev  bønhørt,  saa  op- 
naaede  han  dog  derved  for  en  Stund  at  sætte 
de  ombordværende  i  godt  Humør. 

—  Efter  Ankomsten  til  København  fordybede 
Ewald  sig  i  krigshistoriske  Studier;  det  var  hans 
Haab  at  kunne  hjælpe  paa  sine  altfor  sraaa 
Indtægter  ved  at  optræde  som  F^orfatter.  Men 
for  Øjeblikket  var  han  i  en  saadan  Stilling,  at 
han   maatte   ansøge    Kongen    om   Understøttelse, 

En  Slægts  Historie.  4 

og  Frederik  VI.  tilstod  ham  den  med  de  Ord: 
«Den  ene  Stodder  maa  jo  hjælpe  den  anden. » 

Freden  varede  imidlertid  ikke  længe.  Napo- 
leon vendte  tilbage  fra  Elba,  og  Danmark  maatte 
afsende  15,000  Mand  til  de  allieredes  Armé,  som 
stod  i  Nederlandene  under  Hertugen  af  Welling- 
tons Kommando.  Ogsaa  i  dette  Korps  indtog 
Ewald  Stillingen  som  Kommandør  for  en  Bri- 
gadestab, men  allerede  i  Efteraaret  vendte  Korp- 
set tilbage  uden  at  være  kommet  med  i  Kampen. 

Paa  Tilbagevejen  gjorde  Ewald  en  Rejse  til 
Hessen  for  at  besøge  sin  Slægt.  Han  fandt  sin 
gamle  Mormoder  i  Live  og  gjorde  Bekendtskab 
med  sin  Onkel,  Amtmand  Ungewitter,  og  sin 
Fætter  Carvachi,  der  dengang  var  Urtekræmmer 
i  Cassel,  men  senere  blev  hessisk  Overfmans- 
raad.  Ogsaa  søgte  han  Audiens  hos  sin  Faders 
tidligere  Landsherre,  Kurfyrst  Wilhelm  L  af 
Hessen.  Han  traf  ham  i  de  vidunderlige  Haver^ 
han  havde  anlagt  ved  Wilhelmshøhe,  men  Kur- 
fyrsten var  nu  gammel.  Han  sagde  ikke  andet 
end:  «Ihr  Vater,  Ihr  Vater  .  .  .  war  ein  alter  Diener 
von  mir,»   og  dermed  var  den  Audiens  forbi. 

Paa  Hjemrejsen  fik  Ewald  Meddelelse  om, 
at  hans  Hustru  atter  havde  født  ham  en  Datter, 

som  blev  kaldet  Amalie  Frederikke,  og  som  senere 
ægtede  Professor,  Dr.  theol.  Wilhelm  Rothe. 

Ved  Freden  i  Paris,  der  for  stedse  berøvede 
Napoleon  Frankrigs  Krone,  bestemtes  det,  at  en 
Del  af  Frankrig  skulde  holdes  besat  af  de  allie- 
redes Tropper,  og  Ewald  kom  atter  med  som 
Stabskommandør.  Det  danske  Korps,  5000  Mand 
under  Prins  Friederich  af  Hessens  Overkom- 
mando, lik  Kvarter  omkring  Bouchain  ved  Frank- 
rigs Nordøstgrænse  og  blev  i  Frankrig  i  tre  Aar. 

Blandt  sine  Kammerater  fra  denne  Tid  næv- 
ner Ewald  Adjudanten  Abrahamson,  en  Søn  af 
den  tidligere  omtalte  Lærer  for  Artillerikadetterne. 
Sønnen  synes  at  have  været  en  ret  mærkelig 
Mand.  Kort  efter  Freden  i  Kiel  havde  han  gjort 
sig  mindre  heldig  bemærket.  Som  rimeligt  var, 
herskede  der  i  Danmark  stor  Forbitrelse  over, 
at  den  danske  Hovedarmé  i  1813  havde  holdt 
sig  fuldstændig  uvirksom,  medens  Hjælpekorpset 
iværksatte  sit  farlige  Tilbagetog  Nordpaa,  og 
Hovedskylden  herfor  gav  man  Kongens  General- 
adjudant, Bi'ilow.  Biilows  Fjender  besluttede  da 
at  styrte  ham,  og  de  fandt  et  viHigt  Redskab  i 
Abrahamson,  der  i  høj  Grad  havde  nydt  Bulow^s 
Tillid  og  bedre  end  nogen  var  inde  i  hans  Sager. 

4* 

Anslaget  mislykkedes  imidlertid  ganske,  og  Fre- 
derik VI.  blev  meget  opbragt  paa  Abrahamsen 
og  vilde  forvise  ham  fra  Hoffet.  Men  Bulow 
skaffede  ham  ikke  alene  Tilgivelse,  han  viste 
ham  endnu  større  Tillid  end  før.  eller  rettere 
sagt:  han  gjorde  sig  ganske  afhængig  af  ham. 
Hvis  han  var  i  en  Stilling,  hvor  han  enten 
maatte  mishage  sin  Konge  eller  sin  Favorit,  saa 
valgte  han  altid  det  første.  Endnu  mærkeligere 
var  det,  at  Abrahamson  igen  skaffede  sig  Ind- 
flydelse paa  selve  Frederik  VI.;  han  vandt  Kon- 
gen ved  den  brændende  Iver  og  mageløse  Kraft, 
hvormed  han  arbejdede  for  «den  indbyrdes 
Undervisning*,  Frederik  VI. s  Kælebarn.  — -  Men 
han  faldt  paany  i  Unaade.  Frederik  VI.  gennem- 
skuede hans  Karakter  og  saa,  hvilken  umættelig 
Ærgerrighed  der  laa  til  Grund  for  alle  hans  Hand- 
linger. Kongen  sagde  engang  om  ham  til  Ewald: 

< Gjorde  jeg  Abrahamson  i  Dag  til  Kammer- 
herre, tragtede  han  i  Morgen  efter  Storkorset, 
og  havde  han  en  svag  Herre  for  sig,  vilde  han 
stige  og  stige  og  tilsidst  kunne  ende,  véd  De 
hvorledes?  —  paa  Skafottet!)^ 

De  danske  blev  særdeles  vel  modtagne  i 
Frankrig;    de   franske   glemte   ikke,    at   Frederik 

den  Sjette  havde  været  den  sidste  til  at  svigte 
Napoleon.  Opholdet  var  altsaa  ret  behageligt, 
men  Ewald  savnede  bittert  sin  Familje.  Han 
forsøgte  at  bevæge  sin  Hustru  til  at  rejse  til 
ham,  men  hun  var  økonomisk  nok  til  bestemt 
at  nægte  det.  Derimod  havde  flere  andre  af  de 
danske  Officerer  ladet  deres  Familje  komme  til 
Bouchain,  og  der  udfoldedes  en  større  Selskabe- 
lighed med  Prins  Friederichs  Hus  som  Midtpunkt. 
At  komme  i  dette  Hus  var  dog  mindre  be- 
hageligt for  de  danske  Officerer,  og  navnlig  for 
deres  Hustruer;  thi  dér  regerede  den  lunefulde 
og  herskesyge  Baronesse  Lilliencrone,  som  efter 
at  være  skilt  fra  sin  Mand  havde  fanget  Prinsen 
i  sine  Garn.  Hun  var  nylig  bleven  viet  til  Prin- 
sens venstre  Haand,  men  hemmeligt,  af  Hensyn 
til  Prinsens  Forældre.  Snart  efter  døde  Prin- 
sens Moder,  og  kun  den  gamle  Landgreve  Carl 
stod  nu  i  Vejen  for,  at  hendes  Ægteskab  kunde 
blive  officielt.  Landgreven  og  Baronessen  hadede 
som  Følge  deraf  hinanden  hjerteligt,  og  da  de 
begge  blev  syge  samtidig,  laa  hver  af  dem  i 
stor  Spænding  og  ventede  paa  Efterretningen 
om  den  andens  Død.  Men  ingen  af  dem  fik  sit 
Ønske  opfyldt  —  de  døde  samtidig.  — 

Under  Opholdet  i  Frankrig  kom  Ewald  ofte 
i  Berøring  med  Napoleons  Overvinder,  den 
engelske  Heros >  Wellington.  Han  var  dengang 
48  Aar,  < middelhøj,  en  smuk  Mand  med  en 
nobel  Profil,  blaa,  kloge  Øjne,  høj  Pande  og  en 
fremstaaende  Hage.»  Men  Udtrykket  var  koldt 
og  haardt.  og  han  var  hovmodig,  sagde  helst 
«Ah!»  naar  man  talte  til  ham,  og  var  fornem 
selv  overfor  Konger.  —  «Kun  mod  Kejser  Alex- 
ander var  Wellington  virkelig  ret  venlig,  ja 
endog  lidt  ærbødig.  >  Da  Wellington  engang 
havde  gjort  en  Rejse  til  England,  spurgte  Prins 
Friederich  ham,  om  der  laa  noget  til  Grund  for 
de  franskes  Haab:  at  denne  Rejse  betød  de  allie- 
redes forestaaende  Bortmarch  fra  fransk  Grund? 

«Ah»,  sagde  Wellington,  —  «disse  Fransk- 
mænd tror  da  ogsaa,  at  jeg  aldrig  beskæftiger 
mig  med  andet  end  dem. 

Undertiden  kunde  han  være  vittig  og  bidende. 
Det  er  maaske  bekendt,  hvorledes  han  optraadte 
under  den  skandaløse  Proces,  da  Georg  den 
Fjerde  efter  sin  Tronbestigelse  ikke  vilde  aner- 
kende sin  mindre  dydsirede  Gemalinde  som  sin 
Dronning.  Wellington  blev  en  Dag  paa  Gaden 
omringet  af  Borgere,  der  vilde  tvinge  ham   til  al 

raabe  et  «Leve»  for  Dronningen.  Og  Wellington 
raabte:  «The  Queen  for  everl»  Men  han  til- 
føjede ondskabsfuldt;  <0g  gid  alle  Eders  Hu- 
struer maa  blive  som  hun!> 

Men  denne  strænge  Wellington,  som  til  det 
yderste  holdt  paa  sin  Værdighed  overfor  Fyr- 
ster, kunde  ikke  se  et  smukt  Fruentimmer  uden 
i  samme  Øjeblik  at  blive  Livligheden,  Galante- 
riet og  Underdanigheden  selv.  Han  yndede  at 
ride  sammen  med  Damer,  der  saa  godt  ud,  selv 
ved  Parader.  Og  midt  under  en  Revy,  mens 
alles  Øjne  vogtede  paa  ham,  kunde  han  springe 
af  Hesten  for  at  rette  noget  ved  Bidselet  paa 
sin   Ledsagerindes  Hest. 

Men  han  var  ikke  altid  lige  heldig  i  sine 
galante  Eventyr.  Under  Opholdet  i  Frankrig 
blev  han  indtaget  i  den  berømte  Pariserdanser- 
inde, Madame  Bigottini;  han  sendte  hende  10,000 
Francs  og  udbad  sig  Tilladelse  til  at  aflægge 
hende  et  Besøg.  Men  Madame  var,  om  ikke 
dydig,  saa  dog  Patriot,  og  hun  sendte  ham 
Pengene  tilbage  med  følgende  Ord: 

«Det  glæder  mig,  at  jeg  faar  Lejlighed  til  at 
give  Hertugen  af  Wellington  en  Lektion,  siden 
han  har  givet  Konger  og  Folkeslag  saa  mange. » 


KAPITEL  IV. 

Besøg  i  Paris.  —  Oehlenschlåger  og  P.  A.  Hejberg.  —  Hjem- 
komst til  København.  —  Herman  Frederik  Ewald.  —  Fre- 
derik VI. s  Hjærte.  —  Prins  Vilhelm  af  Glucksborg.  —  Major. 
—  Hos  Landgreve  Carl  af  Hessen.  —  Adjudant  hos  Kongen. 

Naturligvis  blev  en  saa  videbegærlig  Mand 
som  Ewald  ikke  uvirksom  under  Opholdet  i 
Frankrig:  han  drev  indgaaende  Studier  og  gjorde 
en  Rejse  til  Holland,  hvor  han  undersøgte  for- 
skellige gamle  Valpladser.  Endvidere  opholdt  han 
sig  en  Maaned  i  Paris,  og  her  gjorde  han  Be- 
kendtskab med  Oehlenschlåger,  der  rejste  som 
Mentor  for  den  unge  Bertouch,  hvis  Søn,  den 
nuværende  Lensbaron,  senere  blev  Ewalds  Sviger- 
søn. Ewald  følte  sig  tiltrukken  af  Oehlenschlå- 
ger, men  gjorde  dog  ogsaa  Bekendtskab  med 
hans  Forfængelighed.  Da  de  en  Dag  spadserede 
sammen,  viste  Oehlenschlåger  ham  det  Hus, 
hvori   han   havde  digtet  «Axel    og  Valborg*,    og 

Ewald  sagde  et  Par  forbindtlige  Ord  herom.  Da 
han  noget  efter  vendte  sig  om,  udbrød  Digteren: 
<Det  vidste  jeg  nok,  at  De  vilde  se  Dem  endnu 
engang  om  efter  det  Sted,  hvor  min  Axel  og  Val- 
borg blev  til!»  Ewald  svarede:  « Det  var  maaske 
en  Valborg,  jeg  saa  efter,  men  Deres  var  det 
denne  Gang  ikke.» 

Ogsaa  P.  A.  Hejberg  besøgte  Ewald,  og  han 
fandt  ham  meget  opbragt  paa  Oehlenschlåger. 
Denne  havde  nylig  besøgt  ham  og  spurgt  ham, 
»hvorfor  han  dog  ikke  indhøstede  flere  Laur- 
bærblade? —  hvortil  Hejberg  svarede,  at  han 
spiste  ikke  mere  Sursteg. 

Ved  Nytaarstid  1819  vendte  Ewald  atter  til- 
bage til  København  og  gjorde  Tjeneste  ved 
Generaladjudantstaben;  men  hans  Tjeneste  be- 
stod nærmest  kun  i  at  møde  ved  Hoffesterne. 
Det  laa  ikke  for  ham  at  holde  Ferie,  og  skønt 
han  fik  Understøttelse  af  Kongen,  trængte  han 
dog  til  at  forbedre  sine  økonomiske  Kaar.  Han 
skrev  da  sin  Faders  Biografi  og  offentliggjorde 
den  i  «Magazin  for  militær  Videnskabelighed*, 
samtidig  med  at  han  blev  Medredaktør  af  dette 
Tidsskrift,  der  lededes  af  Kaptejnerne  Fibiger 
og  Jahn,  og  han  bevarede  dette  Medarbejderskab 


58 

i  sex  Aar.  Forøvrigt  fortsatte  han  med  stor 
Energi  sine  Studier,  han  fik  fri  Adgang  til  Reo- 
lerne i  det  store  kongelige  Bibliothek,  og  kort 
efter  blev  det  af  Kongen  overdraget  ham  at 
holde  samtlige  europæiske,  militære  Tidsskrifter, 
indkøbe  af  den  krigsvidenskabelige  Litteratur, 
hvad  han  fandt  læseværdigt,  og  ugentlig  gøre 
Referater  deraf  for  Kongen.  Dette  Arbejde  drev 
han  med  stor  Iver:  Kongen  sagde  om  ham: 
« Andre  maa  man  drive  til  Arbejdet,  men  Ewald 
maa  man  holde  fra  det.» 

I  Aaret  1821  fødtes  Sønnen  Herman  Frede- 
rik, som  skulde  tage  Faderens  historiske  Inter- 
esse i  Arv  og  —  omend  i  en  anden  Form  — 
virkeliggøre  det,  der  alle  Dage  var  hans  Faders 
Drøm:  at  blive  historisk  Forfatter. 

I  disse  Aar,  da  Ewald  hver  Søndag  aflagde 
sin  Beretning  for  Kongen,  var  det,  han  kom  i 
et  nærmere  Forhold  til  den  gamle  Enevolds- 
monark  —  et  Forhold,  han  selv  betegner  som 
sønligt.  Det  kan  da  maaske  have  sin  Interesse 
at  se  det  Billede  af  Frederik  VI,  han  udkaster; 
det  er  højst  forskelligt  fra  den  gængse  Opfattelse 
af  Kongen  som  en  ret  indskrænket  Mand;  da 
det  er  tegnet    af   en  Mand,    der   gennem  Aarene 

kom  til  at  staa  Kongen  mere  og  mere  nær  og 
kendte  ham  nøje,  er  det  dog  vist  nogen  Op- 
mærksomhed værd. 

Ewald  fortæller,  hvordan  Kongen  ikke  taalte, 
at  man  talte  ondt  om  nogen,  og  hvor  nær  det 
gik  ham,  at  man  altid  var  saa  hurtig  til  at 
melde  ham,  hvad  der  kunde  forklejne  Folk. 
Ewald  spurgte  ham  en  Dag,  om  han  havde 
hørt,  hvordan  det  var  gaaet  Kapt.  Jahn,  der 
netop  var  debuteret  som  militær  Foredrags- 
holder. «Nej,»  svarede  Kongen,  '<men  jeg  an- 
tager, det  er  gaaet  ham  godt:  thi  ellers  havde 
man  vist  allerede  fortalt  mig  det.> 

Ewald  skriver  dernæst:  «Men  ikke  mindre 
end  disse  Hjærtets  ædle  Egenskaber  lærte  jeg  at 
erkende  Frederik  VI. s  lyse  Forstand,  store  Ver- 
denserfarenhed  og  Menneskekundskab.  Og  skønt 
han  altid  var  Sandhed,  altid  velvillende  og  over- 
bærende, besad  han  derfor  ikke  mindre  Klog- 
skab, ja,  naar  han  ansaa  det  for  fornødent,  Fin- 
hed i  Omgangen  med,  i  Behandlingen  af  Men- 
neskene. Han  var  derhos  indtil  det  yderste 
diskret,  ikke  blot,  for  saa  vidt  det  angik  ham 
selv  eller  hans  nærmeste,  men  ogsaa  —  og  hvad 
der  er   en  Sjældenhed  hos  store  Herrer  —  med 

Hensyn  til  Enhver,  der  betroede  sig  til  ham.» 
Han  kunde  let  blive  heftig  og  skræmmende, 
men  sjældent  saarende,  og  havde  han  gjort  nogen 
Uret,  saa  vidste  vel  neppe  nogen  Fyrste  eller 
Mand  saaledes  at  gøre  det  godt  igen  som  han.» 

Naturligvis  drejede  Ewalds  Samtaler  med 
Kongen  sig  mest  om  historiske  Emner,  og  Fre- 
derik VI.  aabenbarede  da  et  ganske  uhildet  Blik 
paa  Napoleon;  han  havde  Øje  for  hans  Fejl, 
men  fandt  det  urigtigt  at  kalde  ham  en  Usur- 
pator og  latterligt  at  benævne  ham  Parvenu. 
«Parvenuer  har  alle  vore  Stamfædre  været,» 
sagde  han.  «Le  premier  roi  fut  un  heureux 
soldat. »  (Den  første  Konge  var  en  Soldat,  der 
havde  Lykken  med  sig.) 

Ewald  fik  en  Tid  det  Hverv  at  lede  Prins 
Wilhelm  af  Glucksborgs  Undervisning  og  Op- 
dragelse, og  delte  gav  Anledning  til  et  lille  Sam- 
menstød, som  viser  baade  hvor  samvittigheds- 
fuld Ewald  var,  og  hvor  lidt  Kongen  bar  Nag. 
Det  var  bestemt,  at  Prinsen  ikke  maatte  deltage 
i  Selskabelighed,  for  at  intet  skulde  forstyrre 
ham  i  hans  Studier.  Imidlertid  ønskede  den 
russiske  Minister,  Baron  Nicolai,  meget  Prinsens 
Nærværelse  ved   et    Bal;    for   Gesandterne    gjaldt 

det  om  i  deres  Indberetninger  saa  ofte  som 
muligt  at  kunne  nævne  Prinser  mellem  deres 
Gæster.  Baronen  henvendte  sig  gennem  Uden- 
rigsminister Krabbe  og  androg  om,  at  Prinsen 
maatte  deltage  i  Ballet,  Da  Prinsens  yngre, 
endnu  ukonfirmerede  Broder,  Prins  Christian, 
deltog,  sagde  Frederik  VI.  ja.  Ewald  gjorde 
forgæves  Indvendinger,  men  han  gav  ikke  tabt. 
Da  han  havde  forvisset  sig  om,  at  Krabbe  endnu 
ikke  havde  afsendt  Kongens  Brev  til  Gesandten, 
søgte  han  atter  Audiens  og  forestillede  indtræn- 
gende Kongen,  at  efter  dette  vilde  det  være 
umuligt  at  afslaa  andre  Indbydelser,  og  at  Prin- 
sens Studier  vilde  lide  for  meget  derunder. 
«Naar  De  endelig  anser  det  for  saa  forskrække- 
ligt, saa  lad  ham  blive  borte,  men  det  er  Pe- 
danteri af  Dem!»  sagde  Kongen  vred.  Ewald 
begik  den  Fejl  at  tilføje:  «Tillader  Deres  Maje- 
stæt, at  jeg  siger  det  til  Excellensen  Krabbe?» 
Da  gik  Kongen  tæt  ind  paa  ham  og  raabte: 
«Naar  jeg  har  givet  min  Minister  en  Befaling, 
saa  er  det  ogsaa  alene  mig,  der  giver  ham 
Kontrabefalingen,  mærk  Dem  detl» 

Da  Ewald  kom  ud  i  Jourstuen,  udbrød  han 
til  sig  selv:     «Saa  skal  jeg  da  for  den  fordømte 

Drengs  Skyld  brouillere  mig  med  min  Konge! 
Men  da  han  næste  Søndag  refererede  hos  Fre- 
derik VI..  sagde  denne:  Deres  Mening  bar 
Skinnet  af  Pedanteri,  men  De  havde  Ret  i  Sagen^ 
og  det  var  Ret  af  Dem.  at  De  blev  ved  og  for- 
svarede Deres  Mening. »  Da  Ewald  udtalte  sin 
Anger  over,  at  han  var  bleven  heftig,  klappede 
Kongen  ham  paa  Skulderen  og  sagde:  <Aa.  det 
blev  jeg  ogsaa,  men  derfor  blive  vi  jo  vel  lige 
gode  Venner  I » 

Man  forstaar,  at  denne  Konge  blev  elsket  af 
dem,  der  stod  ham  nær. 

Fra  1822  til  1826  var  Ewald  Prins  Frederik 
Carl  Christians  (senere  Fr.  VII.)  Lærer  i  de  mili- 
tære Fag,  og  samme  Aar  (1822)  udnævntes  han 
til  Major. 

I  1825  ledsagede  Ewald  Kongeparret  paa  en 
Rejse  til  Hertugdømmerne.  Besøget  gjaldt  bl.  a. 
Dronningens  Fader,  gamle  Landgreve  Carl  af 
Hessen,  som  var  noget  af  en  Særling:  han 
morede  sig  bl.  a.  med  at  lave  eftergjorte  Ædel- 
stene, især  Topaser.  Paa  denne  Rejse  tvang 
Stormen  Kongen  til  et  længere  Ophold  paa  den 
lille  0  Hallig-Hooge,  en  ikke  videre  munter 
Stilling,    da   det   ikke   engang  var   muligt   at  op- 

drive  en  ordentlig  Bog  at  læse  i.  En  Del  gene- 
redes Kongen  ogsaa  af  Stedets  Præst,  der  trolig 
gik  op  og  ned  udenfor  Huset  og  kiggede  ind  ad 
Vinduerne.  Ewald  gik  tilsidst  ud  til  ham  og 
sagde  ham  —  med  Kongens  Billigelse  —  at 
Hans  Majestæt  den  næste  Søndag  vilde  overvære 
hans  Prædiken.  Præsten  ilede  hjem  og  gav  sig 
til  at  skrive  paa  den;  at  Kongen  ikke  forlængede 
sit  Ophold  for  at  gaa  i  Kirke  paa  Hallig-Hooge 
siger  sig  selv.  Men  denne  lille  Spøg  fik  dog 
kun  tre  Følger,  som  alle  var  lykkelige:  Den 
skaffede  Kongen  af  med  den  besværlige  Præst  - — 
den  skaffede  hans  Menighed  en  bedre  Prædiken, 
end  den  nogen  Sinde  havde  hørt  før,  og  —  den 
skaffede  snart  efter  Præsten  et  bedre  Kald. 

Paa  Tilbagerejsen  gæstedes  atter  Landgreve 
Carl  paa  Louisenlund,  hvor  ogsaa  Hertug  Wil- 
helm af  Holsten-Beck,  senere  Glucksborg,  op- 
holdt sig  med  sin  Familje.  Om  denne  Dron- 
ningens Svoger  og  Chr.  IX's  Fader  skriver  Ewald: 
« Hvor  Skade,  at  han  saa  tidlig  skulde  gaa  bort, 
denne  kærlige  Fader,  der  opdrog  sine  Børn  med 
ligesaa  megen  Kærlighed  og  Omsorg  som  Alvor. 
Dog  denne  Fyrstes  Død  var  ikke  blot  et  uerstat- 
teligt Tab  for  hans  Familje,    men  selv  for  Lan- 

det;  thi  havde  Hertug  Wilhehn  levet,  saa  vilde 
han  upaatvivleligt,  efter  Landgreve  Friederichs 
Afgang,  være  bleven  kommanderende  General  i 
Hertugdømmerne  i  Stedet  for  Prinsen  af  Noer; 
og  var,  i  det  Hele,  bleven  en  Modstander  af  og 
en  Støtte  imod  Augustenborgernes  Rænker  og 
Forræderi  —  og  det  mere  end,  i  Følge  Forhol- 
dene, nogen  anden  Mand  i  Riget  kunde  være 
eller  blive  det.» 

Hver  Dag,  ved  Kaffen,  kom  Hertugens  fire 
Sønner  ind  —  Carl,  Frederik,  Wilhelm  og  Chri- 
stian (senere  Chr.  IX.),  klædt  i  mørkeblaat  med 
smaa  Patrontasker  og  Sabler  paa.  «De  saa  liv- 
lige, godmodige,  derhos  beskedne  unge  Prinser 
morede  os  alle  meget, »  skriver  Ewald,  «og 
morede  sig  selv  ikke  mindst.  Den  interessan- 
teste af  dem  var  Christian. »  Hertuginden  af 
Gliicksborg  har  ogsaa  været  en  udmærket  Moder: 
hun  holdt  ikke  af,  at  nogen  beundrede  hendes 
Rørn;  ved  en  saadan  Lejlighed  sagde  hun  en- 
gang: «Mine  Rørn  er  ganske  almindelige,  og  jeg 
vil  blot  ønske,  at  ingen  af  dem  maa  blive  slette 
Mennesker.« 

I  F'ebruar  1826  udnævntes  Ewald  til  Adju- 
dant hos  Kongen,  men  kom  kun  til  at  gøre  Tje- 

neste  i  et  Par  Maaneder.  Det  blev  nemlig  be- 
stemt, at  Prins  Frederik  Carl  Christian  (senere 
Frederik  VIL),  der  var  forlovet  med  Frederik  VI. s 
Datter,  Prinsesse  Vilhelmine,  inden  sin  Formæ- 
ling skulde  rejse  nogle  Aar  i  Udlandet,  og  at 
Ewald  skulde  være  en  af  hans  Ledsagere. 


5* 


KAPITEL  V. 

Prins  Frederik  Carl  Christian  (Frederik  VII).  —  Plongeon.  — 
Prinsens  Ledsagere.  —  Prins  Frederiks  Forlovelse  med  Prin- 
sesse Wilhelmine.  —  Prinsens  religiose  Opdragelse.  —  1 
Geneve.  —  Brev  fra  Prins  Christian  Frederik.  —  Prins 
Frederiks  Upaalidelighed.  —  Faderlige  Formaninger. 

Ejwald  nærede  af  mange  Grunde  store  Be- 
tænkeligheder ved  at  modtage  det  Hverv,  der 
var  blevet  ham  overdraget.  Han  var  ikke  uføl- 
som overfor  den  Ære,  der  var  vist  ham,  og  Ud- 
sigten til  en  fleraarig  Rejse  gennem  Evropas 
skønneste  Egne  lokkede  ham.  Men  han  kendte 
Prins  Frederik  tilstrækkeligt  til  at  vide,  at  hans 
Mentorer  ikke  vilde  faa  nogen  videre  behagelig 
Tilværelse,  og  han  følte  sig  i  Grunden  for  ung 
og  uerfaren  overfor  det  store  Ansvar.  Han  gik 
da  til  Frederik  VI  og  bad  sig  fri;  men  det  var 
baade  Kongens  og  Prins  Christian  Frederiks 
Ønske,  at  netop  Ewald  skulde  med,  og  hans 
sidste  Bekymring  hævede  Kongen  ved  at  betale 

hans  Gæld  og  forøge  hans  Indtægter  saaledes, 
at  han  kunde  forlade  sin  Familje  uden  Uro 
for  den. 

Den  6.  Juni  1826  skulde  Afrejsen  finde  Sted; 
men  allerede  Aftenen  før  maatte  Ewald  følge 
Prins  Frederik  ud  paa  «Galedonia  ,  da  Prinsen 
med  Ungdommens  Utaalmodighed  endelig  vilde 
overnatte  om  Bord.  Prins  Christian  Frederik  og 
Prinsesse  Caroline  Amalie  fulgte  Sønnen  til  Kiel, 
og  det  øvrige  Selskab  fortsatte  derfra  Rejsen  til 
Plongeon.  et  Landsted,  der  laa  en  god  Fjerding- 
vej fra  Geneve,  og  var  bestemt  til  Hovedopholds- 
sted for  Rejseselskabet. 

Den  Mand,  i  hvis  Hænder  den  øverste  Ledelse 
af  Prinsens  Rejse  blev  lagt,  var  Hertugen  af  Hol- 
sten-Glucksborg:  denne  var,  som  allerede  nævnt, 
en  udmærket  Fader,  der  havde  gjort  sine  Børns 
Opdragelse  til  sit  Livs  Hovedopgave:  i  bedre 
Hænder  kunde  Prins  Frederiks  Opdragelse  ikke 
lægges;  men  det  er  en  Selvfølge,  at  Hertugen 
ikke  kunde  lade  sit  eget  Hjem  i  Stikken;  han 
fulgte  med  til  Geneve  og  satte  alt  i  Gang,  men 
vendte  derefter  hjem,  og  siden  indskrænkede 
hans  Ledelse  sig  til  en  livlig  Brevvexling  og 
enkelte  Besøs. 

Grev  Conrad  Rantzau  Breitenburg  ledsagede 
Prinsen  paa  hele  Rejsen,  og  han  var  den,  der 
fik  størst  Indflydelse  paa  ham.  Han  var  munter 
og  tilsyneladende  af  et  let  Sind,  men  i  Virkelig- 
heden alvorlig  og  Paalideligheden  selv.  Om  hans 
let  rørte  og  trofaste  Hjærte  fortælles  mange  Hi- 
storier. Paa  sit  Gods  havde  han  saaledes  ladet 
alle  Katte  dræbe,  for  at  Sangfuglene  skulde  kunne 
være  trygge.  Paa  en  Rejse,  han  engang  foretog 
i  Spanien,  væltede  Postvognen,  og  en  af  hans 
Ledsagere,  en  ung  Kunstner,  brækkede  et  Ben. 
Den  forulykkede  var  Grev  Rantzau  ganske  ube- 
kendt, men  ikke  desmindre  afbrød  Greven  sin 
Rejse  og  blev  hos  ham  i  flere  Uger,  indtil  Brud- 
det var  lægt. 

Prinsens  Læge  var  Holmer .  han  var  Søn  af 
en  højere  Toldembedsmand  i  København  og  var 
allerede  bleven  Reservekirurg  ved  Frederiks  Hos- 
pital, da  han  pludselig  —  til  alles  Forundring  — 
søgte  og  fik  Pladsen  som  Kammertjener  hos  Prins 
Frederik;  han  har  formodentlig  gjort  sin  Bereg- 
ning, der  heller  ikke  slog  fejl,  idet  han  nu  ud- 
nævntes til  Hofchirurg  og  kom  til  al  ledsage 
Prinsen  som  Livlæge. 

Ewald  endelig  havde  blandt  andet  det  Hverv 

at  vaage  over  Prinsens  Undervisning  og  at 
indgive  Beretning  om  alt  til  Prins  Frederiks 
Fader.  Ewald  gjorde  dette  med  den  Samvit- 
tighedsfuldhed, der  var  Hovedtrækket  i  hans 
Karakter,  og  det  er  vel  under  Tiden  hændt,^ 
at  den  unge  Prins  har  fundet  ham  pedantisk  og 
har  følt  sig  trykket  af  hans  Myndighed ;  men 
Prins  Frederik  fattede  dog  efter  Haanden  nogen 
Hengivenhed  for  sin  Mentor  og  navnlig  stor 
Respekt. 

I  disse  Mænds  Hænder  var  det  lagt  at  paa- 
virke den  uheldigt  udviklede  Prins  til  det  bedre; 
at  det  maatte  blive  en  haabløs  Gerning  vil  være 
klart,  naar  man  ser,  hvorledes  Prins  Frederik 
paa  denne  Tid  var. 

Den  officielle  Grund  til  Rejsen  var  den,  at 
Prins  Frederik  var  bleven  forlovet  med  Prinsesse 
Vilhelmine,  Frederik  Vis  yngste  Datter,  og  at 
han  inden  Ægteskabet  med  hende  skulde  ud- 
vikles paa  en  Udenlandsrejse.  I  Virkeligheden 
har  der  været  adskillige  gyldige  Grunde  til  at 
sende  ham  bort.  For  det  første  synes  han  at 
have  næret  Tilbøjelighed  for  en  ung  Pige  af 
borgerlig  Herkomst;  snart  efter  Afrejsen  skriver 
han    til    Faderen,    Prins    Christian    Frederik,    at 

«han  glædede  sig  over,  al  den  elskværdige  Pige 
var  bleven  gift,  thi  saa  blev  han  befriet  fra  al 
Fristelse  angaaende  hende ».  Prins  Christian  Fre- 
derik fortæller  dette  i  et  Brev  til  Ewald  og  til- 
føjer:  <s Elskværdige  Uskyldighed!*    I  det  hele  var 


1 


Prins  Frederik  Carl  Christian  (Fr.  vid 

som  Dreng. 

Prins  Frederik  ikke  i  Stand  til  at  gøre  Modstand, 
naar  Kvinder  gjorde  Kur  til  ham. 

Men  dertil  kom  andre  ulykkelige  Forhold. 
Ligesom  Kong  Christian  VII  var  han  oprindelig 
højt  begavet,  men  ogsaa  hans  tidligste  Ungdom 
formørkedes    af  en    ulykkelig  Tilbøjelighed,    der 

ødelagde  hans  Helbred,  formørkede  hans  Evner 
og  fordærvede  hans  Karakter.  Hensank  han  end 
ikke  i  en  aandeHg  Sløvhedstilstand  som  Chri- 
stian VH.  saa  forvirredes  dog  hans  gode  Anlæg. 
Og  hans  Færd  maa  alle  Dage  dømmes  ud  fra 
det  Synspunkt,  man  anlægger  overfor  en  ulykke- 
lig, sindssyg  Mand. 

Han  var  som  ung  ret  smuk,  et  ganske  lyst 
Hoved,  beskeden  og  godmodig:  ganske  vist  kunde 
han  let  blive  hidsig,  men  han  angrede  det  snart 
og  søgte  at  gøre  det  godt  igen.  Han  var  syge- 
lig optaget  af  sig  selv,  og  han  ejede  saa  at  sige 
ingen  Modstandskraft,  hverken  overfor  fremmede 
Indflydelser  eller  overfor  sine  egne  Indskydelser. 

Denne  unge  Mand  skulde  nu  ikke  alene  hol- 
des borte  fra  alle  skadelige  Indflydelser,  men 
han  skulde  paavirkes,  saa  at  han  blev  stadig, 
mandig  og  frisk.  At  dette  blev  en  Sisyfusger- 
ning  for  hans  Ledsagere,  kan  ikke  forundre. 

Inden  Afrejsen  blev  der  udfærdiget  en  In- 
strux,  som  var  affattet  paa  Tysk,  og  hvoraf  jeg 
skal  anføre  følgende: 

Prinsen  skulde  nøje  iagttages  og  ledes,  uden 
at  hans  Ungdom  dog  kom  til  at  føle  Trykket 
deraf   for    meget.     Hans    Ledsagere    havde    fuld 

Myndighed  over  ham:  han  maatte  ikke  gaa  ud 
uden  dem  og  ikke  omgaas  andre  end  dem,  de 
udvalgte. 

Endvidere  hedder  det:  <Auf  das  Annahen 
aller  Arten  von  Sectirern  und  Proselytmachern. 
haben  die  Begleiter  besonders  zu  sehen,  da  jene 
unter  allen  Formen  und  Gestalten  umherschlei- 
chen » . 

«Um  des  Prinzen  religioses  Gefuhl  stets  leben- 
dig zu  erhalten,  wird  darauf  zu  achten  sein,  dasz 
derselbe  Morgens  ehe  er  an  seine  Geschåfte  geht, 
durch  eine  passende  kurze  Lecture  besonders 
des  neuen  Testaments  sein  Herz  zu  (iott  zu  er- 
heben  sucht.  Sontags  musz  eine  kurze  Lecture 
iiber  religiose  Gegenstånde  mit  ihm  unter  4  Au- 
gen  vorgenommen  werden.  nach  denen  evange- 
lisch  Lutherischen  Lehren.  die  Ihm  unter  den 
Augen  seines  Vaters  eingepflanzt  worden:  wel- 
ches  auch  Gelegenheit  geben  kann.  zuweilen  uber 
mancherlei  zu  sprechen,  \voran  der  Prinz  erin- 
nert  werden  musz,  und  dazu  beytragen  ^vird, 
Ihn  in  guten  Vorsåtzen  und  in  rechten  Grund- 
såtzen  zu  stårken.  Alle  Kopffångerei  bleibt  da- 
bev  verbannt. 

«Der  Umgang  mit  rechtlichen.  liebenswur- 
digen  und  gebildeten  Frauen  ist  Ihm  als  beson- 
ders  Bildungsmittel  zu  empfelen.  Vor  den  Ge- 
fahren  der  Gemeinheit  wird  Ihm  das  Bild,  das 
er  im  Herzen  tragt,  entfernt  halten,  vor  den  Ge- 
fahren  unschiklicher  Gespråche  und  schlechter 
Lecture,  wird  das  Erregen  seiner  Theilname  an 
interessanten  und  nutzlichen  Gegenstånden,  auch 
viele  korperliche  Bewegung,  Ihn  am  meisten 
schutzen.» 

Rejsen  til  Geneve  foregik  ikke  i  Hast;  under 
Vejs  besøgtes  baade  Harzen  og  forskellige  Punk- 
ter i  Schweiz,  og  først  den  15.  September  an- 
kom Prins  Frederik  —  der  rejste  under  Navnet 
Greven  af  Wagrien  —  til  Plongeon. 

Det  var  ikke  tilfældigt,  at  Geneve  var  blevet 
valgt  til  Prinsens  Hovedopholdssted;  hans  Fader 
kendte  Byen  og  dens  Befolkning  nøje  fra  sine 
Rejser  og  vidste,  at  Sønnen  mellem  de  ualminde- 
lig taktfulde  og  usnobbede  Genfere  vilde  kunne 
leve  i  Ro,  uden  at  blive  dyrket  som  kongelig 
Højhed.  Genferne  selv  førte  ikke  Titler;  under 
Prinsens  Ophold  skete  det  netop,  at  en  Hr. 
de  Sellon,  som  vendte  hjem  fra  Frankrig,  lod 
trykke  Visitkort,   hvorpaa  der  stod:  le  corate  de 

Sellon.  Han  var  Cireve:  men  ikke  destomindre 
gjorde  Aviserne  Nar  af  ham,  saa  han  maatte 
kassere  Kortene.  I  det  hele  synes  der  i  Geneves 
bedre  Kredse  at  have  hersket  en  utvungen,  fin 
Omgangstone  som  intet  andet  Steds.  Dertil  var 
Genferne  bekendt  for  deres  rene  Sæder.  Lord 
Byron  boede  engang  nogle  Maaneder  ved  Genf 
sammen  med  nogle  engelske  Damer,  og  den  ne- 
denfor nævnte  Professor  Rossi  besøgte  ham.  By- 
ron indbød  ham  til  at  blive  om  Natten,  men 
det  kunde  han  ikke  modtage  af  Hensyn  til  sit 
Rygte.  Byron  sagde  med  et  sarkastisk  Smil: 
«Vous  étes  done  bien  empressé,  Monsieur,  de 
retourner  dans  cette  caverne  des  honnétes  gens.» 
Det  var  Meningen,  at  Prinsen  skulde  have 
opholdt  sig  i  længere  Tid  paa  Plongeon,  beskæfti- 
get med  Studier.  Grev  Rantzau  underviste  ham  i 
Fædrelandshistorie,  Ewald  i  Verdenshistorie, 
Dansk  og  Tysk.  I  Fransk,  Statsret,  Mineralogi, 
Tegning,  Fægtning,  Dans  fik  Prinsen  Undervis- 
ning af  Genferlærere.  Blandt  disse  var  Professor 
Rossi,  en  højt  begavet  Italiener,  som  af  politiske 
Grunde  havde  maattet  forlade  sit  F'ædreland. 
Han  drog  siden  til  Frankrig,  hvor  han  blev 
Pair  og  Greve;  sendtes  som  fransk  Ambassadør 

til  Rom  og  blev  her  Pave  Pius  IX's  meget  ener- 
giske Raadgiver.  I  1848  faldt  han  for  en  romersk 
Snigmorders  Dolk.  Han  gav  Prinsen  højst  inter- 
essante Timer  i  Statsret.  Botaniklæreren  var 
Professor  de  Lui,  der  var  saa  aabenhjertig,  at 
han  en  Dag  ved  Whistbordet  lagde  sine  Kort  og 
sagde  til  sin  Makker,  en  ung  engelsk  Miss:  «De 
tror  vist,  at  de  fremmer  Deres  Skønhed  ved  at 
snøre  Dem  saa  stærkt,  men  De  glemmer,  at  De 
skader  Deres  Sundhed. » 

Prins  Christian  Frederik  følger  Sønnens  Ud- 
vikling med  stor  Deltagelse  og  giver  hans  Led- 
sagere talrige  Anvisninger  angaaende  Enkelthe- 
der. Følgende  Brev  vil  være  et  Vidnesbyrd  derom : 

Kjøbenhavn  den  28.   November  1826. 

Hr.  Major  Ewald  I  Af  Deres  Beretning  Nr.  3 
har  jeg  med  Fornøjelse  set,  at  det  i  det  hele 
gaar  meget  godt  med  min  Søns  Beskæftigelser  i 
Genf.  —  Ved,  i  Henseende  til  at  bivaane  offent- 
lige Forelæsninger,  at  rette  sig  efter  den  almin- 
delige Mening,  tror  jeg  ogsaa,  at  det  kan  have 
sit  Gode  for  min  Søn  selv,  for  derved  at  skærpe 
Opmærksomheden,  og  har  jeg  anmodet  ham  om 

i  Forelæsningen  selv  at  optegne  Hovedmomen- 
terne og  til  fransk  Stileøvelse  siden  at  indføre 
disse  Noticer  med  mere,  hvilket  ogsaa  vilde 
være  af  varig  Interesse  for  ham  i  Fremtiden. 
Det  glæder  mig,  at  min  Søn  allerede  har  be- 
gyndt at  arbejde  noget  paa  egen  Haand  til  Pro- 
fessor Pueraris  Timer,  ligesom  ogsaa  at  han  hol- 
der ordentlig  Bog  over  Indtægter  og  Udgivter. 

Hs.  Majestæt  talte  sidst  om,  at  det  var  bragt 
i  Forslag  at  tage  en  ung  Mand  i  Huset  for  at 
øve  min  Søn  i  at  tale  Fransk.  Jeg  indser  ikke 
Nødvendigheden  heraf,  da  min  Søn  har  franske 
Timer  hos  Puerari,  daglig  er  i  den  Nødvendig- 
hed at  maatte  føre  fransk  Conversation  og  ofte 
har  Lejlighed  at  bivaane  fransk  Comoedie.  Val- 
get af  en  saadan  Mand  vilde  ogsaa  være  svært, 
da  en  Parleur,  der  ikke  har  noget  bestemt  at 
tale  om,  er  den  incipideste  Person,  der  kan  tæn- 
kes, en  eclesiastique  ne  ferait  pas  å  la  place  og 
en  Naturkyndig  for  lidet  beskæftiget.  Skulde  det 
imidlertid  endeligen  være,  saa  vilde  jeg  dog  tro, 
at  en  Naturkyndig,  især  naar  han  tillige  var 
Physiker,  kunde  være  den  mest  underholdende 
for  min  Søn.  Denne  min  Anskuelse  ville  De 
meddele  Grev  Ranzau. 

Aviserne  læses  vel  med  min  Søn,  thi  ukyn- 
dig tør  han  ej  være  om  Verdens  Begivenheder. 
Den  Stemning,  der  hersker  i  Genf  for  Græker- 
nes Sag,  vil  ej  heller  undgaa  min  Søns  Opmærk- 
somhed, men  stemme  ham  til  Medfølelse  med 
den  saa  højt  lidende  Menneskelighed  og  lede 
ham  til,  ved  forefaldende  Lejlighed,  at  yde  sin 
Skierv  af  et  godt  Hjerte.  —  Bekendtskabet  med 
Hr.  Cynard  og  med  hans  elskværdige  Familie, 
der  holder  et  stort  Hus  om  Vinteren  i  Genf,  vil 
upaatvivleligen  lede  hertil  og  bør,  efter  mit  Be- 
greb, ej  heller  undgaas. 

Jeg  ved  ej,  om  den  berømte  Historiker  Sis- 
mondi  er  i  Genf.  —  Hans  Bekendtskab  vilde 
være  saare  interessant  at  gøre  og  hans  Forelæs- 
ninger værd  at  høre.  —  Har  De  gjort  Bekendt- 
skab med  Colonel  Dufour? 

En  Tegning  af  en  Kane  med  Maal  har  jeg 
sendt  min  Søn,  og  jeg  tænker  nok,  at  De  der- 
efter og  ved  at  have  Øje  med  Haandværkerne 
kan  faa  en  slig  forfærdiget.  Om  der  kommer 
Kaneføre  er  et  andet  Spørgsmaal.  Jeg  beder  Dem 
at  hilse  Grev  Rantzau,  ligesom  og  Hr.  Holmer, 
og  nævner  jeg  mig.  Hr.  Major  E^wald,  Deres 
velvilligste  Christian  Frederik. 

En  Slægts  Historie.  & 

I  Begyndelsen  gik  alt  udmærket,  men  kort 
efter  beklager  Prins  Christian  Frederik  i  et  Brev, 
«at  der  er  mærket  Forskel  i  Prinsens  Optræden 
efter  Hertugens  Afrejse«   og  skriver: 

«Den  opkomne  Upasselighed  af  23.  og  24. 
tillader  jeg  mig  at  anse  i  det  væsentlige  for 
Skulkesj^ge,  og  jeg  vilde  ønske,  naar  det  oftere 
indtræffer,  at  Hr.  Holmer  var  betænkt  paa  et 
let  Middel,  der  ej  kunde  skade,  men  som  dog 
gjorde  det  ubehageligt  at  spille  syg,  naar  man 
er  vel.>; 

En  Del  Vanskeligheder  volder  Prinsens  Til- 
bøjelighed til  at  fravige  Sandheden.  Paa  en  af 
de  Rejser,  der  foretoges  fra  Plongeon,  kom  Rej- 
seselskabet en  Dag  til  en  Kro.  Grev  Rantzau  og 
Ewald  sad  inde,  men  Prinsen  gik  frem  og  til- 
bage udenfor.  Dér  kom  han  i  Snak  med  en 
Herre,  som  viste  sig  at  være  Sognets  Præst. 
Paa  een  Gang  kom  denne  farende  ind  i  Stuen 
og  udbrød:  'Mein  GottI  so  jung  und  doch  so 
verdorbenI»  Da  Grev  Rantzau  spurgte,  hvortil 
han  sigtede,  svarede  han,  at  Prinsen  havde  be- 
troet ham,  at  han  en  Gang  havde  haft  en  Tjener, 
som  han  var  meget  misfornøjet  med.  Han  trak 
da  en  Dag  sin  Pistol  frem  og  skød  ham  ned. — 

Grev  Rantzau  smilte,  og  Ewald  sagde:  «Vær  De 
kun  rolig,  Hr.  Pastor!  Ej  et  Ord  deraf  er 
sandt  I » 

Forgæves  formaner  Faderen  ham.   «Jeg  giver 
dig  at  betænke*,  skriver  Prins  Christian  Frede- 


Prins  Frederik  Carl  Christian    Fr.  vii) 


som  ung. 


rik,  &at  andre  Menneskers  Dom,  at  den  Agtelse, 
man  nyder,  usigelig  meget  afhænger  af,  om  man 
er  sanddru,  om  man  kan  forlade  sig  paa,  hvad 
man  siger,  og  at  en,  som  det  kan  synes,  ubety- 
delig Afvigelse  fra  Sandheden,  kan  lede  til  den 
slemme  og  lastværdige  Vane  at  agte  Sandheden 

6* 

ringe,  saa  man  omsider  selv  ej  troes  og  ej  hel- 
ler tror  andre. » 

Men  hvad  nyttede  alle  Ord?  «Med  fast  Vilje», 
skrev  Prins  Christian  Frederik  i  et  andet  Brev, 
«maa  du  forbyde  dig  selv  og  bede  Gud  om  Kraft 
og  Bistand  til  at  modstaa  Fristelser.*  Men  det 
var  jo  netop  den  faste  Vilje,  der  manglede,  og 
med  Prinsens  Religiøsitet  var  det,  som  vi  senere 
skal  se,  neppe  ret  Alvor. 

Saaledes  maatte  Prinsens  Opdragere  kæmpe 
med  store  Vanskeligheder  Dag  for  Dag.  Men 
snart  skulde  der  ogsaa  i  Forholdet  til  Omverde- 
nen komme  P'orviklinger,  som  gjorde  en  brat 
Ende  paa  Opholdet  i  Plongeon. 


I 

i 

I 


KAPITEL  VI. 

Selskabelighed.  —  Digteren  von  Bonstetten.  —  Prins  Frederik 
og  Madame  L.  —  Pludselig  Bortrejse.  —  I  Nizza.  —  Arveprins 
Alexander  Carl  til  Anhalt-Bernburg.  —  Hr.  de  Staéi  —  Prins 
Frederiks  religiøse  Tvivl.  —  Prinsens  Bagtalelseslyst.  —  Prins 
Christian  Frederiks  Bekymringer. 

hjfter  som  Vinteren  nærmede  sig,  og  Selska- 
bernes Tid  var  inde,  kunde  det  ikke  undgaas, 
at  Selskabet  paa  Plongeon  maatte  komme  i  Be- 
røring med  større  Kredse.  Enkelte  Gange  modtog 
Prinsen  og  hans  Ledsagere  Besøg  af  den  gamle 
Digter  Carl  Victor  von  Bonstetten  og  af  den  for- 
henværende russiske  Udenrigsminister  Grev  Capo 
d'Istria,  der  levede  halvt  som  Eneboer  i  Genf, 
og  som  siden  blev  Præsident  for  den  græske 
Republik,  hvor  han  faldt  for  Morderhaand.  Der 
var  lykkeligvis  i  Geneve  en  ung  Mand,  Charles 
Eynard,  som  var  Prinsens  jævnaldrende,  »bega- 
vet, havde  en    for   hans  Alder  sjelden  Dannelse, 

derhos  det  herligste  og  elskværdigste  unge  Men- 
neske, jeg  i  mit  Liv  har  lært  at  kende ». 

Den  1.  Januar  1827  gav  Byen  Genf  i  Skue- 
spilhuset et  stort  Bal.  hvortil  ogsaa  Selskabet 
paa  Plongeon  indbødes.   Her  traf  Prins  Frederik 

Madame  L en  rig  engelsk  Enke,  som  var 

henved  30  Aar.  Hun  var  ingen  Skønhed,  hel- 
ler ikke  af  megen  Forstand,  men  havde  unæg- 
telig noget  pikant  ved  sig  og  var  yderst  forfæn- 
gelig. Maaske  var  det  denne  sidste  Egenskab, 
der  drev  hende  til  at  gøre  Stormkur  til  Prins 
Frederik,  og  den  attenaarige  Prins  kunde  ikke 
modstaa.  Da  Prinsen  var  forlovet,  og  denne 
pludseligt  opstaaede  Følelse  indvirkede  højst 
uheldigt  paa  hans  Stemning  og  Holdning,  gjorde 
hans  Ledsagere  alt  for  at  berolige  ham,  og  Fa- 
deren skrev  til  ham,  men  alt  forgæves.  Til  Ewald 
skrev  Prins  Christian  F'rederik  herom  den  16. 
Januar. 

«Det  er  ikke  ualmindeligt  i  den  Alder,  hvor 
man  tumles  om  af  Lidenskaber,  man  stedse  maa 
bekæmpe  og  søge  at  blive  Herre  over,  at  man 
tillægger  de  Indtryk,  man  modtager,  en  Vigtig- 
hed, de  i  sig  selv  ikke  have.  Saaledes  undrer 
det  mig  ikke,  at  min  Søn  tillægger  det    omtalte 

Forhold  med  Madame  L.  en  Betydning,  som  det 
neppe  haver,  og  at  det  beskæftiger  ham  meget. 
Men  det  skader  ikke,  da  dette  endog  kan  tjene 
til  at  gaa  frem  med  mere  Forsigtighed.  Fra  hen- 
des Side  er  det  vistnok  Coquetterie,  men  hun 
kunde  muligen  have  til  Hensigt  at  bryde  med 
hendes  Forlovede  og  ved  sit  Forhold  at  give 
ham  et  Paaskud  dertil.  I  saa  F^ald  ønskede  jeg 
ikke,  at  min  Søn  skulde  spille  en  Rolle  i  denne 
Intrigue,  og  jeg  tror,  man  gør  vel  i  at  avertere 
ham  om,  at  han  maa  anvende  dobbelt  Forsigtig- 
hed for  ej  at  udsætte  sig  derfor. 

Det  var  meget  vel  betænkt  af  Greven  ej  at 
modtage  Indbydelsen  til  det  bevidste  Selskab  i 
Genf.  Det  er  mig  kært,  at  min  Søns  onde  Lune 
herover  ej  var  af  Varighed,  og  at  han  indsaa 
sin  Fejl  i  at  forivre  sig. » 

Imidlertid  blev  Genfernes  Gæstfrihed  gengældt 
ved  et  Bal  paa  Plongeon,  og  til  dette  Bal  maatte 
af  flere  Grunde  ogsaa  Madame  L.  indbj'des. 
Men  Forholdene  udviklede  sig  her  saaledes,  at 
der  ikke  var  andet  for  Prinsens  Ledsagere  at 
gøre  end  for  en  Tid  at  føre  ham  bort  fra  Genf; 
og  en  Nat  tiltraadte  Selskabet  en  Rejse  til  Frank- 

rig.  som  begrundedes  ved  Prins  Frederiks  Hel- 
bredstilstand. 

Selvfølgelig  vakte  denne  pludselige  Afrejse 
Opsigt  og  Uro  i  —  København.  Genferne  behand- 
lede Sagen  med  stor  Takt,  men  i  København 
kom  alle  Haande  Rygter  i  Omløb.  Heller  ikke 
Prins  Frederiks  Familje  var  glad  ved  den  Ven- 
ding, Sagerne  havde  taget.  «Men»  skrev  Prins 
Christian  Frederik.  kun  de.  der  er  om  min 
Søn.  kunne  vide.  hvad  der  kan  tjene  til  hans 
Bedste  og  handle  efter  deres  Overbevisning.« 

Den  19.  Januar  rejste  Prinsen  og  hans  Led- 
sagere altsaa  over  Lyon,  Avignon,  Marseille, 
Toulon  og  Xieres  til  Nizza,  hvor  de  slog  sig  ned 
indlil   (le  forst  i   Maj  vendte  tilbage  til  Plongeon. 

Under  dette  andet  Ophold  i  Plongeon  traf 
Prins  Frederik  sammen  med  Arveprins  Alexan- 
der Carl  til  Anhalt-Bernburg.  Han  havde  faaet 
baade  aandelige  og  legemlige  Brøst  i  Arv,  og 
hans  Opdragelse  havde  just  ikke  bødet  derpaa. 
Som  Barn  var  han  blevet  mishandlet,  og  som 
Yngling  var  han  blevet  sendt  til  Wien  med  en 
Hovmester,  der  oftest  indespærrede  ham  for  at 
kunne  gaa  sine  egne  Veje.  Tilsidst  lykkedes  det 
den  stakkels    unge    Mand  at    underrette  sin  Fa- 

der  om,  hvorledes  han  blev  behandlet,  og  han 
hlex  da  sendt  til  Genf  under  Kammerherre.  Fri- 
herre von  Lashergs  Opsigt.  Da  han  gjorde  sin 
første  Visit  paa  Plongeon,  maatte  Ewald  forbe- 
rede Prins  Frederik  og  formane  ham  til  at  tage 
sig  sammen,  naar  han  saa  Arveprinsen.  Ewald 
beskriver  denne  saaledes:  «En  ung,  temmelig 
høj,  mager  Mand,  med  svær  Knokkelbygning, 
en  stærk  Heldning  med  Kroppen  forover,  med 
et  næsten  Orangutan-artet  Fysiognomi  og  en 
tyk,  stærkt  stammende  Stemme.*  Kammerherre 
von  Lasberg  var  «en  ret  køn,  iin  og  i  et  og  alt 
en  vakker  Mand  i  en  Alder  af  imellem  80  og 
40  Aar». 

Mærkelig  nok  skulde  disse  to  Mænd,  der 
baade  af  Stand,  Ydre  og  Indre  var  saa  forskel- 
lige, blive  Hertugen  af  Gliicksborgs  Svigersønner, 
rigtignok  først  efter  Hertugens  Død.  I  Aaret  1834 
blev  Alexander  Carl  regerende  Hertug  af  Anhalt- 
Bernburg,  som  er  14 — 15  Kvadratmile  stort  og 
dengang  havde  ca.  46,000  Indbyggere,  og  sam- 
me Aar  formæledes  han  med  Prinsesse  Frede- 
rikke af  Gliicksborg.  At  den  vakre  unge  Prin- 
sesse vilde  ægte  en  saadan  Mand,  vakte  natur- 
ligvis   stor    Forbavselse    og    Uvilje    hos    hendes 

Fainilje,  men  hun  var  ikke  til  al  overtale.  Ri- 
meligvis har  hun  haahet  at  kunne  indvirke 
heldigt  paa  den  ulykkelige  Fyrste  og  hans  Folk. 
«At  dette  Haab  var  aldeles  illusorisk«,  skriver 
Ewald,  «derom  blev  hun,  desværre,  meget  snait 
overbeA'ist;  ja  hun  fik  meget  at  kæmpe  med,  og 
det  i  flere  Retninger.  Men  begavet  med  en  lys 
Forstand  og  udrustet  med  faste  Grundsætninger, 
gennemgik  hun  denne  Kamp  med  Ære,  og  jeg 
tror  tilsidst  ogsaa  med  saa  meget  Held,  som  det 
i  den  Stilling,  i  hvilken  hun  havde  vovet  sig, 
vel  kunde  være  muligt.« 

Et  Par  Aar  efter  ægtede  Kammerherre  von 
Lasberg  Søsteren,  Prinsesse  Marie  af  Gliicksborg. 
Denne  Prinsesse  giftede  sig  altsaa  under  sin 
Stand,  men  blev  lykkelig  i  sit  Ægteskab.  Efter 
sin  Mands  Død  1843  giftede  hun  sig  med  en 
ældre  Greve. 

Forøvrigt    forløb    all    i    denne    Sommer 

tilsyneladende  tilfredsstillende.  Prins  Frederik 
og  hans  Ledsagere  optoges  i  et  Selskab  af  Bue- 
skytter og  i  et  RifTelskydeselskab  og  deltog  i 
nogle  større  Fester,  bl.  a.  en,  som  gaves  for 
Landmænd  af    Hr.  August  de  Stael    paa  Coppet. 

Men  i   Virkeligheden  opstod  der  mange  Van- 

skeligheder  paa  Plongeon  i  denne  Tid.  Saaledes 
synes  Prins  P" rederik  at  have  næret  —  eller  fore- 
givet at  nære  —  religiøse  Tvivl.  Prins  Christian 
Frederik,  der  stadig  i  sine  Breve  til  Sønnen  hen- 
viser ham  til  at  søge  Kraft  og  Bistand  hos  Gud. 
skriver  til   Ewald : 

«Jeg  tror  i  min  Søns  Udtalelser  at  øjne  ikke 
saa  meget  hans  Mening  eller  Tvivl,  som  Hen- 
sigten til  at  udlokke  andres:  thi  ellers  maatte 
han  jo  have  forstilt  sig.  medens  han  blev  forbe- 
redt til  Confirmation  og  ved  flere  Lejligheder, 
hvor  han  har  samtalt  med  os  om  Religionsgen- 
stande. > 

«Jeg  ved  ikke,  hvem  der  skulde  have  bibragt 
ham  Tvivl,  thi  med  Dumesnil.  som  nok  kunde 
været  i  Stand  dertil,  indlod  han  sig  aldrig  om 
sligt,  og  Bardenfleth  var  altid  tilstede  i  Timerne. 
Tilmed  agtede  Frederik  Dumesnil  for  lidet  til 
at  agte  paa  hans  Udladeiser.  Tvivl  maa  over- 
vindes ved  Læsning  i  det  nye  Testamente  og 
andre  gudelige,  christeligsindede  Bøger,  og  saa- 
dan  Læsning  som  og  i  Salmebogen  ønskede  jeg, 
at  min  Søn  øvede  hver  Morgen  for  ej  at  afvende 
sit  Sind  fra  Gud  og  Religionen.  Kristelig  og  mo- 
ralsk Tale  af  de  Personers  Mund,  som   min  Søn 

har  Agtelse  for,  virker  bedre  end  Controverser 
med  Præster.  —  Til  Kommunionen  havde  jeg  ej 
tilstedet  ham  Adgang,  før  jeg  havde  haft  Aarsag 
til  at  tro,  at  han  ikke  gik  til  Guds  Bord  med 
Andagt,  men  med  Tvivl.  Denne  Handlings  Vig- 
tighed vilde  derved  være  bleven  indskærpet  hos 
ham. » 

Større  Vanskeligheder  beredte  Prinsens  Man- 
gel paa  Sandhedskærlighed  og  hans  Bagtalelses- 
lyst,  der  ogsaa  ses  at  være  gaaet  ud  over  hans 
franske  Lærer  Professor  Puerari.  Den  30.  De- 
cember 1827  skriver  Prins  Christian  Frederik  til 
Ewald : 

« Hvilket  Indtryk  Deres  Beretning  Xr.  9  har 
maattet  gøre  paa  mig,  kan  De  sige  Dem  selv. 
Jeg  ser,  hvor  lidet  mine  Formaninger  til  Dyd  og 
Sandhedskærlighed  har  frugtet;  jeg  ser  min  Søn 
fremture  i  en  Adfærd,  der  maa  nedsætte  ham  i 
alle  Retsindiges  Omdømme,  og  som  allerede  har 
forvoldt  ham  fortjente  Ubehageligheder,  idet  han 
ikke  engang  har  skaanet  en  agtet  Mands  og  en 
Vens  Rygte.  Var  det  Ondskab,  da  maatte  man 
grue;  er  det  Overilelse,  da  maa  man  højligt  be- 
klage, at  saadant  er  muligt.  Jeg  gad  sige,  at  han 
ej   har  faaet  sin  L'ret  nok  at  føle.   Puerari  skulde 


93 

mandigen  og  alvorligen  have  sat  ham  til  Rette, 
ladet  ham  føle  hans  Tort  i  sin  hele  Omfang  og 
trukket  sig  paa  en  Tid  tilbage  fra  hans  Selskab. 
Nu  har  han  egentlig  undskyldt  sig  ved  en  Usand- 
hed, og  det  hover  mig  mindre,  end  om  han 
simpelthen  havde  fortrudt  sin  Fejl  og  rettet  den 
i  Fremtiden  efter  denne  Advarsel.  Gid  mit  Brev. 
som  jeg  med  Dagsposten  tilstiller  ham,  maatte 
frugte. » 

Men  alt  dette  blev  inden  for  Plongeons  Mure, 
og  til  Danmark  hjemsendtes  officielle,  fornøjelige 
Beretninger.  Ingen  anden  end  Prins  Christian 
Frederik  og  Frederik  VI  fik  at  vide,  at  Prins 
Frederik  i  Virkeligheden  gjorde  alt  andet  end 
Fremgang.  Og  Kong  Frederik  holdt  godt  tæt  med, 
hvad  han  fik  at  vide.  Da  en  nysgerrig  Hof  ka- 
valer efter  Affæren  med  Madame  L.  sagde:  «Og 
Hans  kongelige  Højhed  er  afrejst  fra  Genf?»  sva- 
rede Frederik  VI  tørt:  «Ja,  jeg  hører  det!»  Og 
ikke  engang  Prins  Christian  Frederik  vidste, 
hvorvidt  Kongen  var  indviet  i  Sagernes  Stilling. 
Han  skriver  til  Ewald:  «Slutteligen  ønsker  jeg 
at  vide,  hvorvidt  Kongen  underrettes  om  de  Til- 
fælde, der  opvækker  grundet  Bekymring  hos  mig. 
Saa    længe,  der  er  Haab  til    Forbedring,  og   det 

er  der  med  Guds  Hjælp  endnu,  især  hvis  mine 
Formaninger  træffer  ham  i  en  passende  Stem- 
ning, holder  jeg  for,  at  man  ej  bør  ængste  Kon- 
gen ved  at  nævne  for  ham  en  Omstændighed, 
der  vilde  bekjanre  ham  overordentligen;  men 
som  sagt,  jeg  ønsker  at  vide,  hvad  Kongen  un- 
derrettes om,  for  at  kunne  overlægge,  hvad  pas- 
sende maatte  være  med  denne  for  min  Søn  saa 
faderlig  sindede  Fyrste. » 

KAPITEL  VII. 

Prins  Frederik  paa  Langfart.  — \'ild  Kørsel.  —  Fransk  Prel- 
leri.  —  Et  Sammenstød.  —  Prinsen  gør  Afbigt.  —  Prinsens 
Mangel  paa  Karakter.  —  En  Roman  af  Virkeligheden.  —  Ba- 
ron Schubart  og  hans  Kreditorer  —  Hos  Storhertugen  i  Tos- 
cana.—  I  Audiens  hos  Paven. —  Kardinalen  og  Sangerinderne. 
—  En  ærgerrig  Dame.—  Prins  Christians  etruriske  Vaser. 

Det  havde  længe  været  Bestemmelsen,  at 
Prins  Frederiks  Udenlandsrejse  skulde  afsluttes 
med  en  større  Rejse  gennem  Sydfrankrig  og  Ita- 
lien. I  sidste  Øjeblik  fik  Prinsen  Lyst  til  at  blive 
Vinteren  over  paa  Plongeon,  men  hans  Fader 
var  urolig  for  de  nye  Forviklinger,  som  kunde 
opstaa,  hvis  Prinsen  atter  skulde  deltage  i  Gen- 
fersæsonens  Selskabelighed,  og  Frederik  VI  er- 
klærede kategorisk,  at  han  ønskede,  det  blev  ved 
Bestemmelsen. 

Den  2L  December  1827  brød  Selskabet  saa 
op  fra  Plongeon.  Rejsetoget  bestod  —  foruden  en 
Bagagevogn  —  af  to  firspændige  Wienervogne.    1 

den  første  kørte  Prinsen,  i  den  anden  Hofchirurg 
Holmer,  medens  Grev  Rantzau  og  Ewald  skifte- 
des til  at  have  Plads  i  første  og  anden  Vogn. 
Heste  og  Kuske  var  lejede  hos  en  Hotelvært,  Hr. 
Dechamp  i  Secheron,  hos  hvem  man  dengang 
kunde  faa  Befordring  —  om  saa  skulde  være  — 
gennem  hele  Europa.  Det  medførte  sine  Ubeha- 
geligheder at  køre  med  disse  Sveitserkuske,  thi 
de  franske  Postilloner  var  i  høj  Grad  skinsyge 
paa  dem  og  udskældte  dem  for  «des  gueux»  og 
«des  miserables«,  som  tog  dem  Brødet  ud  af 
Munden.  I  Lyon  skilte  Selskabet  sig  ogsaa  ved 
dem,  men  de  havde  siden  ofte  Lejlighed  til  at 
savne  dem:  thi  at  Prinsen  og  hans  Ledsagere 
slap  gennem  Frankrig  uden  Brud  paa  Arm  eller 
Ben,  var  visselig  ikke  de  franske  Postilloners 
Skyld. 

Disse  brave  Kuske  kørte  sindigt  og  forsigtigt 
op  ad  Bakkerne,  der  var  baade  længere  og  høj- 
ere end  vi  kender  dem  her  til  Lands.  Naar  de 
naaede  Toppen,  holdt  de  stille,  eftersaa  Seletøjet, 
og  lod  derefter  staa  til  ned  ad  Bakken  i  stærkt 
Trav  —  Galop  —  og  tilsidst  vild  Karriere.  To 
Gange  paa  denne  Rejse  gik  den  rasende  Fart 
ud  over  Postillonerne  selv;  en  af  dem  brækkede 

En  Slægts  Historie.  7 

en  Arm,  en  anden  et  Ben ;  men  om  de  betrag- 
tede dette  som  en  Ubehagelighed  er  tvivlsomt; 
thi  der  blev  tildelt  dem  en  Understøttelse,  der 
svarede  til  en  kongelig  Prins'  Gavmildhed. 

Et  Sted  gik  Tjenersædet  af  den  ene  Vogn, 
men  heldigvis  i  et  Øjeblik,  hvor  Kørselen  fore- 
gik med  mindre  halsbrækkende  Fart.  Grev  Ran- 
tzau  vendte  tilbage  til  Lyon  og  købte  en  Wiener- 
vogn, i  hvilken  bl.  a.  hans  Tjener  Franz  kom 
til  at  køre.  Franz  var  en  rolig  og  solid  Mand, 
der  langtfra  fandt  Behag  i  Franskmændenes  Il- 
terhed og  Flygtighed.  Da  Vogntoget  en  Dag 
holdt  stille  i  en  lille  fransk  Bondeby  for  at  skifte 
Heste,  raabte  Franz  pludselig:  Die  verfluchten 
Franzosen!»  Og  i  dette  Tilfælde  havde  han  gyl- 
dig Grund  til  sin  Vrede:  en  fransk  Fragtvogn 
var  faret  forbi  og  havde  kørt  Akslen  itu  paa 
Franz'  Vogn.  Et  halvt  Dusin  « verfluchten  Fran- 
zosen»  kom  straks  farende,  —  trak  i  fuld  Fart 
den  beskadigede  Vogn  op  til  Smedien  — ,  og 
naaede  paa  det  korte  Stykke  Vej  at  vælte  Vog- 
nen og  slaa  den  end  mere  itu.  Derefter  skruede 
de  Hjulet  af  med  en  saadan  Ilfærdighed,  at  det 
fløj  dem  af  Hænderne  og  ramte  et  lille  Pigebarn, 
der  stod  ved    Siden    af,  saa    hun    faldt  om  som 

død.  Greven  gav  Pigebarnets  Moder  en  Louis- 
d'or,  og  dermed  var  den  Sorg  slukket.  Men  kort 
efter  faldt  en  af  de  Smede,  der  arbejdede  paa 
Vognen,  besvimet  om,  og  Greven  blev  hentet  til 
ham.  Men  uheldigvis  gav  Greven  ham  ikke  no- 
gen Louisd'or;  derimod  lod  han  Franz  kilde  ham 
under  Næsen  med  en  Fjer,  saa  han  kom  til  at 
le  og  sprang  op  —  og  dermed  var  Prellerierne 
forbi  paa  det  Sted. 

Fra  Lyon  gik  Rejsen  til  Bordeaux.  I  denne 
By  boede  der  allerede  dengang  adskillige  danske, 
dels  selvstændige  Købmænd,  dels  Handelsbetjente. 
De  gjorde  alle  deres  Opvartning  hos  Prinsen  og 
blev  efterhaanden  indbudt  til  hans  Bord.  Men 
en  af  dem  —  en  ung  Købmandsmedhjælper  — 
blev  paa  en  eller  anden  Maade  glemt.  Dagen 
før  Prinsen  skulde  rejse,  kom  han  fortvivlet 
styrtende  ind  til  Ewald:  hans  Karriere  var 
ødelagt!  Hans  Principal  havde  erklæret,  at  der 
dog  maatte  være  noget  i  Vejen  med  ham,  efter- 
som alene  han  af  alle  danske  i  Bordeaux  ikke 
var  befundet  værdig  til  den  Ære  at  spise  ved 
Prinsens  Taffel.  Selvfølgelig  begav  Ewald  sig 
straks  til  hans  Principal  og  gengav  den  unge 
Mand  hans  gode  Rygte. 

Som  man  ser.  kunde  selv  en  attenaarig  Prins, 
der  saa  vidt  muligt  incognito  rejste  gennem  Lan- 
dene, give  Anledning  til  stor  Opstandelse  —  ved 
en  Guldmønt  eller  en  Gunstbevisning  hæve  den 
ene  til  Lykkens  Tinde  —  ved  en  Forglemmelse 
berøve  den  anden  hans  Fremtidsudsigter. 

Og  aldrig  nogen  Sinde  naaede  Incognitoet  til 
Regningerne.  Priserne  var  prinselige,  i  hvilket 
Værtshus  man  end  tog  ind.  og  det  skønt  Sengene 
undertiden  var  saa  lidet  propre,  at  Ewald  ikke 
turde  lægge  sig  i  dem.  Dertil  kom  alle  Vegne 
et  Prelleri,  som  Franskmændene  syntes  hørte 
sig  til,  og  som  oftest  endte  i  godmodige  Løjer, 
naar  det  blev  opdaget.  Da  Ewald  saaledes  i  et 
Værtshus  havde  betalt  Regningen  og  givet  runde- 
lige Drikkepenge,  udbad  Værtinden  sig  tre  Franks 
til  Kokkenchefen,  som  havde  gjort  sig  store  An- 
strængelser  for  at  gøre  Selskabet  tilpas.  Da  det 
var  et  tarveligt,  lille  Værtshus,  blev  Ewald  mis- 
tænksom og  udbad  sig  Tilladelse  til  personligt 
at  hilse  paa  Køkkenchefen.  Men  denne  var  des- 
værre syg  og  sengeliggende.  Og  da  Ewald  for- 
langte at  blive  ført  ind  til  ham,  beklagede  Vært- 
inden, at  han  lige  var  gaaet  ud.  Og  hun  lo  selv 
hjærteligt    med    over,    at    hendes    List    var   mis- 

lykkedes;  formodentlig  har  hun  ligefrem  faaet 
Agtelse  for  disse  danske  Rejsende,  der  ikke  vilde 
lade  sig  trække  efter  Næsen. 

—  —  I  Bordeaux  som  i  de  andre  franske 
Flodbyer  maatte  E^vald  omhyggeligt  undersøge 
Broerne  og  sende  udførlige  Beskrivelser  af  dem 
til  Prins  Christian  Frederik,  der  paa  denne  Tid 
synes  at  have  interesseret  sig  levende  for  Bro- 
bygning. I  et  Brev  af  4.  December  1827  skriver 
han  : 

«For  de  meddelte  Oplysninger  og  Skrifter 
angaaende  Broen  hængende  i  Jærntraad,  som 
Hertugen  af  Gliicksborg  overbragte  mig,  takker 
jeg  Dem  endnu,  Hr.  Major  Ewald.  De  vil  interes- 
sere flere  end  mig,  og  jeg  agter  at  foranledige 
et  Udtog  af  samme  indrykket  i  Journal  for 
Kunst  og  Haandværk.» 

Fra  Bordeaux  gik  Rejsen  til  Bayonne  og 
Pau,  Bernadottes  Fødeby,  hvor  adskillige  Nord- 
stjernekors vidnede  om  Svogerskabet  med  den 
svenske  Konge.  Efter  en  Udflugt  i  Pyrenæerne 
ankom  Prinsen  og  hans  Følge  til  Sydfrankrigs 
gamle  Hovedstad,  Toulouse.  Og  her  passerede 
der  en  tilsj'neladende  ubetydelig  Hændelse,  som 
skulde    berede  Ewald  store  Lidelser.     Han    ind 

leder    selv    Fortællingen     derom     med    følgende 
Ord: 

Jeg  er  her  kommen  til  den  eneste  for  mig 
ubehagelige  Erindring,  jeg  bragte  hjem  med  mig 
fra  hele  Rejsen  med  Prinsen  i  Udlandet;  og  jeg 
vil  tilstaa,  at  jeg  nok  saa  gerne  overgik  den 
med  Taushed.  Har  jeg  imidlertid,  og  jeg  haaber 
uden  Selvberømmelse,  men  dog  uden  Tilbage- 
holdenhed, i  min  hele  Autobiografi  fremsat  det 
lidet,  jeg  har  udrettet  i  mit  Livs  forskellige  Stil- 
linger, og  agter  at  gøre  saa  fremdeles.  —  saa 
bør  jeg  ogsaa  ærligen  skildre  dets  svage  Momen- 
ter, for  saa  vidt  jeg  selv  har  erkendt  disse,  og 
de  kunne  bidrage  til  en  rigtig  Bedømmelse  af 
mig.>; 

En  Formiddag,  da  Ewald  var  ude  at  spad- 
sere med  Prinsen,  jirede  denne  Lyst  til  at  se 
Tøjhuset  i  Toulouse.  «Var  det,»  skriver  Ewald, 
«oftere  vor  Pligt  at  afslaa  et  eller  andet  af  den 
unge  Mands  Ønsker,  saa  var  det  os  altid  kært, 
naar  vi  kunde  føje  dem,»  —  og  Ewald  sendte 
da  Tjeneren  op  for  at  anmode  om  Tilladelsen. 
Men  han  fik  Afslag.  Ewald  forlangte  da  den 
vagthavende  Oberstløjtnant  i  Tale:  men  denne 
—  «en    lille    sortsmudset,   ældre  Mand»    —  bog- 

stavelig  talt  for  ind  paa  ham  med  en  Ord- 
skvalder,  hvis  Mening  var,  at  Ewald  havde  at 
pakke  sig.  Hertil  svarede  Ewald  meget  pas- 
sende: »Jeg  har  saa  kun  tilbage  at  takke  for 
Deres  Høflighed,  Monsieur!« 

Men  —  bagefter  kunde  Ewald  ikke  fmde  Ro 
for  den  Uforskammethed,  den  franske  Oberst- 
løjtnant havde  vist  ham,  en  kongelig  dansk 
Officer.  Forgæves  forsøgte  Grev  Rantzau  at  be- 
rolige ham,  forgæves  forestillede  han  sig  selv. 
at  han  ikke  for  nogen  Pris  maatte  indblande 
Prinsens  Navn  i  noget  ubehageligt  Eventyr.  Den 
næste  Dag  forlod  Selskabet  Toulouse,  men  Ewald 
tænkte  fremdeles  ikke  paa  andet,  end  hvorledes 
han  skulde  skaffe  sig  Oprejsning. 

Han  vendte  tilbage  til  Toulouse,  henvendte 
sig  paa  Tøjhuset  og  blev  tilsagt  til  dettes  Chef 
den  næste  Formiddag.  Om  Aftenen  gik  han  i 
Theatret  for  at  berolige  Sindet;  der  opførtes  netop 
et  Stykke,  som  handlede  om  en  latterlig  Duel- 
historie. Ikke  desto  mindre  gav  han  næste  For- 
middag Møde  hos  Tøjhusets  Chef  med  den  faste 
Beslutning:  enten  at  faa  en  fyldestgørende  Und- 
skyldning eller  at  slaas. 

Den  bryske  Oberstløjtnant  var  den  Dag  meget 

godmodig  og  gav  med  stor  Elskværdighed  en 
fyldestgørende  Undskyldning.  Ewald  sluttede  sig 

atter  til  Rejseselskabet,  men kom  derefter 

i  Tanker  om,  at  han  ikke  havde  faaet  Undskyld- 
ningen netop  i  den  Form,  han  havde  forlangt! 
Forgæves  sagde  han  til  sig  selv,  at  dette  var  en 
Skrupel,  der  grænsede  til  Sindssyge;  han  kunde 
ikke  finde  Ro.  Han  kunde  hverken  spise  eller 
sove,  holdt  sig  kun  med  Møje  oven  Senge  og 
lignede  tilsidst  kun  en  Skygge  af  sig  selv. 

Tildels  var  dette  vel  et  sygeligt  Udslag  af 
den  Pirrelighed,  Ewald  havde  lidt  af  allerede  i 
Drengeaarene,  og  som  han  selv  saa  stærkt  for- 
dømte. Dels  var  det  et  første  Udbrud  af  en 
Nervesvaghed,  som  laa  i  hans  Konstitution,  og 
som  i  1848  —  tilligemed  Frederik  VII's  Tron- 
bestigelse —  tvang  ham  til  at  søge  sin  Afsked, 
medens  han  endnu  var  i  sine  bedste  Aar. 

Fra  sin  tidligste  Ungdom  havde  Ewald  i  sin 
Kamp  for  at  udmærke  sig  arbejdet  over  Evne, 
og  denne  Udenlandsrejse  var  i  høj  Grad  an- 
strængende.  Ofte  var  han  om  Aftenen  saa  træt, 
at  han  neppe  kunde  holde  sig  oprejst;  han  for- 
tæller saaledes,  hvorledes  han  en  Aften,  da  han 
ved  Prins  Frederiks  Side  sad  i   Hoflogen  i   Bor- 

deaux'  Theater,  maatte  kæmpe  en  tragikomisk 
Kamp  for  ikke  at  falde  i  Søvn  midt  for  alles 
Kikkerter.  Og  i  det  hele  var  det  daglige  og 
ansvarsfulde  Samvær  med  den  vanskelige  og 
lunefulde  Prins  højst  opslidende.  Hvor  meget 
Prins  Frederik  havde  slidt  paa  sine  Opdragere, 
og  maaske  ikke  mindst  paa  Ewald,  forstod  han 
selv.  Mange  Aar  efter  sagde  han  en  Dag  til 
Ewald:  «Jeg  synes.  De  begynder  at  faa  graa 
Haar,  dem  kan  De  nok  for  en  Del  takke  mig 
for.  >- 

Selvfølgelig  fik  Hoffet  i  København  fuld 
Besked  om  alle  Prinsens  Stemninger  og  Til- 
stande, for  saa  vidt  disse  havde  Betydning  for 
Forstaaelsen  af  Prinsens  Udvikling.  Derimod 
har  Ewald  naturligvis  i  sine  Beretninger  søgt  at 
dække  over  de  personlige  Rivninger.  Kun  een 
eneste  Gang  paa  Rejsen  synes  Prinsen  forøvrigt 
at  have  været  alvorlig  uartig  imod  ham,  som 
det  fremgaar  af  følgende  udaterede  Brev,  der  er 
skrevet  i  Nizza: 

Kære  Ewald! 

Da  jeg  i  Morges  blev  saa  opbragt  imod  Hr. 
Holmer,    at  jeg   selv   ej    længer  vidste,    hvad  jeg 

sagde  eller  gjorde,  véd  jeg,  at  jeg  højligen  har 
fornærmet  Dem,  jeg  beder  Dem  derfor,  at  De, 
gode  Ven,  vil  tilgive  mig  den  grænseløse  Over- 
ilelse og  ej  tænke  længere  derpaa,  og  vil  tilgive 
mig,  da  jeg  ganske  indser,  at  det  jeg  har  for- 
nærmet Dem  med,  er  et  Ord,  jeg  i  min  Heftig- 
hed slet  ikke  har  kalkyleret  Betydningen  af,  og 
som  De  selv  véd,  at  jeg  i  et  roligt  Øjeblik  aldrig 
kunde  tænke  paa.  Jeg  beder  Dem  derfor,  at  De 
nu  vil  slutte  det  forrige  Venskab,  som  altid  før 
har  været  imellem  os,  igen  med  mig,  at  vi  ej 
længere  ville  tænke  paa  det  forgangne.  —  Jeg 
beder  Dem  endnu,  at  De  vil  glemme  det  og 
være  min  Ven  og  at  De  vil  komme  herned,  for 
at  vi  begge  personlig  kan  forsone  os,  og  at  jeg 
kan  mundtligen  sige  Dem  min  Kummer  over 
det  forgangne.  Jeg  lover  herefter  kun  at  gøre 
alt  det,  der  staar  i  min  Magt,  for  at  gøre  Dem 
Livet  saa  behageligt  som  muligt  i  mit  Selskab, 
og  at  saadant  aldrig  mere  skal  hændes  mig. 

Jeg  forbliver  herefter 

Deres  gode  Ven  og  hengivne 

Frederik. 

Dette  er  jo  et  meget  ydmygt  og  angergivent 
Brev,  og  der  var  over  Hovedet  ingen  Modstands- 
kraft hos  Prinsen;  det  var  en  af  hans  Opdrageres 
største  Bekymringer.  Havde  han  for  Alvor  «sat 
sig  paa  Bagbenene »,  det  havde  dog  vist  nogen 
Karakter;  men  der  var  hverken  Kraft  i  hans 
Oprør  eller  i  hans  Anger. 

Ewald  fortæller,  hvorledes  han  engang  stod 
ved  Vinduet  paa  Plongeon  og  saa  Prinsen  ride 
rundt  i  Haven,  som  han  ikke  uden  Tilladelse 
maatte  forlade.  Han  nærmede  sig  Udgangen  og 
havde  øjensynlig  stor  Lyst  til  at  trodse  Forbudet 
og  begive  sig  ud  paa  egen  Haand  —  men  han 
vendte  om.  Gang  paa  Gang  nærmede  han  sig 
Laagen  —  vaklede  —  kæmpede  øjensynlig  en 
haard  Kamp  med  sig  selv  —  men  turde  ikke. 
Ewald  stod  ved  Vinduet  og  ønskede,  at  denne 
Ubeslutsomhed  dog  maatte  faa  en  Ende,  og  at 
Prinsen  vilde  tage  Mod  til  sig  og  ride  bort.  Men 
Prinsen  blev  i  Haven. 

—  —  Fra  Nizza  gik  Rejsen  til  Genua;  efter 
at  Ewald  under  Vejs  havde  oplevet  noget  ret 
ubehageligt,  idet  hans  Hest  løb  løbsk  med  ham 
ned  ad  Bakke,  og  han  selv  og  Vognen  blev 
slynget    ud    over   en    Skrænt,    uden   at   nogen  af 

Parterne  tog  Skade  —  havde  han  i  Genua  et 
mere  fornøjeligt  Eventyr.  Han  sejlede  en  Dag 
ud  til  en  lille  Klippeø,  paa  hvilken  der  var  eet 
eneste  Hus.  I  dette  boede  en  ung,  engelsk  Lord, 
der  vogtede  som  en  Drage  paa  sin  Skat:  en 
endnu  ikke  attenaarig  Miss,  som  han  havde 
bortført.  Ewald  blev  inviteret  til  Parrets  Bord 
og  beskriver  Heltinden  i  denne  lille  Roman  som 
den  vidunderligste  Skønhed,  han  havde  set. 

I  Livorno  —  som  i  de  fleste  andre  italienske 
Byer  —  overraskedes  det  prinselige  Rejsefølge 
ved,  at  de  danske  Consuler  med  stor  Deltagelse 
spurgte  til  Baron  Schiibarts  Befindende.  Alle 
ytrede  de  stor  Ængstelse  for,  at  Baronen  ikke 
skulde  være  fuldkommen  rask,  men  samtidig 
udtalte  de  sig  alt  andet  end  velvilligt  om  ham. 
Sagen  var  den,  at  den  elskværdige,  kunstelskende 
Baron,  der  nu  levede  i  København,  tidligere 
havde  været  dansk  Gesandt  i  Italien,  og  rundt 
paa  hele  Halvøen  havde  han  efterladt  sig  en 
uhyre  Gæld,  som  afbetaltes  aarlig  med  visse 
Procent  —  men  kun  saa  længe  Baronen  levede. 

I  Florens  besøgte  Prinsen  Storhertugen  af 
Toscanas  Hof  og  blev  særdeles  vel  modtaget. 
Det  trak  endogsaa  op  til  større  Hoffester  og  Sel- 

skabelighed  i  Aristokratiet,  og  Prinsens  Led- 
sagere mente  ikke  at  turde  føre  Prinsen  ind  i 
alt  dette,  saa  Opholdet  blev  kun  yderst  kort. 
Ved  Afskeden,  da  Prinsesse  Rospiglioni  konven- 
tionelt beklagede,  at  hans  kongelige  Højhed  alle- 
rede drog  bort,  sagde  Prinsen;  «Jeg  blev  her 
gerne  længere,  men  mine  Herrer  dér  vil  ikke.» 
Mine  Herrer  —  det  kaldte  han  altid  sine  Led- 
sagere, og  det  er  rimeligt,  at  han  ved  slige  Lej- 
ligheder  følte    deres    Herredømme  som  et  Tryk. 

Derefter  drog  Selskabet  til  Rom,  hvor  Prin- 
sen og  hans  Ledsagere  virkelig  fik  noget  at  se, 
thi  ingen  ringere  end  Thorvaldsen  viste  dem  om; 
kun  bad  han  sig  fritaget  for  at  overvære  de 
kirkehge  Ceremonier. 

Prinsens  Omgivelser,  der  dagUg  havde  An- 
ledning til  at  iagttage  ham,  og  som  havde  gjort 
den  Erfaring,  at  han  befandt  sig  i  bedst  Sinds- 
stemning, naar  Rejsen  gik  rask  med  n\'e  Ind- 
tryk og  friske  Oplevelser,  havde  vistnok  helst 
undgaaet  længere  Ophold  i  Byerne.  Men  Prins 
Christian  Frederik  skriver  den  22.  Marts  til 
Ewald,  efter  at  have  udtalt  sin  Glæde  over,  at 
Sønnen  for  Tiden  er  i  god  Stemning:  « Deres 
Bemærkning  om,  at  den  let  kunde  forandre  sig. 

naar  Rejsen  eller  Opholdet  ej  frembød  Gen- 
stande, der  interesserer  ham,  vil  ved  et  Ophold 
af  nogle  Uger  i  Rom  og  af  lige  saa  lang  Tid  i 
Neapel  neppe  være  at  befrygte;  thi  i  førstnævnte 
Stad  er  jo  de  kirkelige  Ceremonier  og  paa  sidst- 
nævnte Sted  den  interessante  Omegn,  som  i  høj 
Grad  fængsle  Opmærksomheden  —  selv  udenfor 
alt,  hvad  Antiquitet  og  Kunst  frembyder. » 

En  Formiddag  blev  Prinsen  tilsagt  til  Audiens 
hos  Paven.  Gennem  en  lang  Række  Værelser 
førtes  Prinsen,  Grev  Rantzau  og  Ewald  ind  i 
den  Sal,  hvor  Pavens  Hofstat  befandt  sig,  og 
snart  efter  viste  Leo  den  Tolvte  selv  sig.  Det 
hele  Hof  faldt  paa  Knæ,  og  de  danske  Herrer 
forestilledes  derpaa  for  hans  Hellighed.  Paven 
var  ikke  kommen  længere  ind  i  Salen,  end  at 
han  med  et  eneste  Skridt  over  Tærskelen  igen 
stod  i  sit  Gemak,  og  herhen  fulgte  de  tre  dan- 
ske Gæster  ham.  De  befandt  sig  dér  i  det 
yderste  af  Pavens  tre  Modtagelsesværelser;  havde 
Prinsen  været  Kronprins,  var  han  kommen  endnu 
en  Stue  længer  ind;  ind  i  det  Allerhelligste  kunde 
man  kun  komme,  hvis  man  var  regerende  Fyrste. 

Hans  Hellighed  lignede  forøvrigt  ganske  en 
verdslig    Fyrste,    og    Samtalen    drejede    sig    da 

ogsaa  for  en  stor  Del  om  —  Jagt.  Paven  holdt 
meget  af  at  skyde  Fasaner  i  Vatikanets  Haver. 

Ved  Afskeden  sagde  Prins  Frederik,  at  han 
ved  Tilbagekomsten  til  Rom  haabede  igen  at 
kunne  opvarte  Hs.  Hellighed.  Hvortil  Leo  den 
Tolvte  svarede:  «Om  De  vil  se  mig  igen  er 
tvivlsomt,  men  De  vil  altid  finde  en  Pave.» 

løvrigt  syntes  Paven  ikke  som  Menneske  at 
nyde  stor  Respekt  ved  sit  Hof.  Der  fortaltes  i 
Rom  følgende  Anekdote  om  ham:  Dengang  han 
endnu  var  Kardinal  og  hed  Annibale  della  Genza. 
var  han  en  Tid  pavelig  Nuntius  i  Munchen.  Her 
henvendte  han  sig  til  Kong  Maximilian  og  be- 
klagede sig  over,  at  Operasangerinderne  bar 
alt  for  korte  Skørter.  Da  han  vedblev  at  plage 
Kongen  med  denne  Sag,  besluttede  Maximilian 
at  stoppe  Munden  paa  ham.  Han  lod  en  Aften 
nogle  Politibetjente  bn»'de  ind  hos  en  Dame,  der 
var  Kardinalens  Elskerinde,  og  hvor  man  kunde 
træffe  ham  til  bestemte  Tider.  Da  Betjentene 
kom  ind  i  det  Værelse,  hvor  Hans  Eminence  og 
Damen  befandt  sig,  lod  de  meget  bestyrtede  og 
trak  sig  tilbage  med  de  ydmygste  Undskyld- 
ninger. Men  Kardinalens  Lommetørklæde,  som 
han   havde   lagt    paa    en    Stol,    tog   de    med  sig. 

Da  Kardinalen  næste  Gang  havde  Audiens  hos 
Maximilian,  gav  denne  ham  Lommetørklædet 
med  de  Ord:  «Her  har  De  noget,  hvormed 
Sangerindernes  Skørter  kan  forlænges. » 

1  Rom  oplevede  Prinsen  og  hans  Led- 
sagere atter  en  ubehagelig  Episode,  idet  Lady 
d'Este  —  der  var  Datter  af  Hertugen  af  Sussex 
og  hans  Gemalinde  til  venstre  Haand  —  benyt- 
tede enhver  Lejlighed  til  at  komme  sammen 
med  Prins  Frederik.  Hun  «lod  sine  Batterier 
spille »  mod  Prinsen  og  syntes  at  nære  ret  højt- 
flyvende Planer.  Det  laa  til  Familjen;  thi  Bro- 
deren, Oberstløjtnant  d'Este,  gjorde  senere  For- 
dring paa  den  hannoveranske  Krone. 

Snart  efter  rejste  Selskabet  til  Neapel,  hvor 
Prinsen  aflagde  Besøg  ved  Kong  Frantz  I's  Hof. 
I  Neapel  gjorde  han  ogsaa  Bekendtskab  med 
den  gamle,  forhenværende  Ærkebiskop  af  Tarent. 
Af  ham  havde  Prins  Christian  Frederik  under 
sit  Italiensophold  købt  en  stor  og  kostbar  Sam- 
ling etruriske  Vaser  —  mod  en  Livrente.  Og  det 
blev  en  meget  dyr  Samling,  thi  den  gamle  Ærke- 
biskop var  økonomisk  nok  til  at  blive  nogle  og 
halvfems  Aar. 


KAPITEL  VIII. 

Ewald  kommet  til  Skade.  —  Prins  Frederik  mellem  Rovere. 
—  En  lille  Fejltagelse.  —  Thorvaldsen  og  Canova.  —  Paa 
Napoleons  Valpladser.  —  Atter  paa  Plongeon.  —  Necker  i 
Spiritus?  —  Hjem  til  København.  —  Rejsens  Indvirkning 
paa  Prinsen.   —   Anerkendelse  og  Dadel. 

Under  Opholdet  i  Neapel  foretog  Prins  Fre- 
derik og  hans  Ledsagere  en  Udflugt  til  Øen 
Ischia,  og  begav  sig  derefter  --  ridende  paa 
Æsler  —  paa  Vejen  op  ad  Vesuvs  Sider.  Hol- 
mers  Tjener  foreslog  Ewald  at  bytte  Æsel,  da 
hans  var  stærkere,  men  Ewald  afslog  Byttet. 
Kort  efter  styrtede  Æslet  under  Tjeneren,  og 
Ewald  glædede  sig  over  sit  Held.  Men  han 
kom  snart  til  at  sande  Holbergs  Visdomsord: 
«Hvad  Skæbnen  har  bestemt,  det  kan  man  ej 
undvige. »  Thi  paa  Nedturen  styrtede  Ewalds 
Æsel,  og  han  faldt  saa  uheldigt,  at  hans  højre 
Arm    gik    af   Led,    og    han    maatte    i    en    Baad 

En  Slægts  Historie.  8 

bringes  til  Castellamaie  og  forblive  paa  et  Hotel 
her.  Det  varede  omtrent  fire  Uger,  før  han  atter 
kunde  støde  til  Rejsefølget  og  indtage  sin  Stil- 
ling hos  Prinsen.  Denne  rejste  imidlertid  videre 
til  Rom  og  skrev  herfra  følgende  Brev  til  Ewald: 

Rom,  d.  9.   Maj   1828. 

Kære  Ew  ald ! 

Ankommen  hertil  igaar  Aftes  kan  jeg  umulig 
lade  Posten  afgaa  idag  uden  at  meddele  Dem^ 
at  vi  er  i  god  Behold,  det  vil  sige  med  temme- 
lig itubrukne  Vogne  ankomne  her  men  dog  med 
hele  Lemmer  og  raske.  Vi  har  i  Sandhed  været 
meget  heldige,  thi  Dagen  iforvejen  at  vi  passe- 
rede Capua  var  der  blevet  plyndret  en  engelsk 
Familie  om  Morgenen  Klokken  10  og  samme 
Dag  som  vi  passerede,  om  Eftermiddagen  Kl.  2, 
var  der  overfalden  en  Deligence  af  8  maskerede 
Røvere,  vel  bevæbnede  med  Geværer,  Pistoler, 
Sabler  og  Dolke,  og  røvet  deraf  600  Dukater,  et 
stort  Guldrepeteerur  og  noget  Linned.  En  Røver 
havde,  da  Postillonen  ej  slrax  vilde  holde  stille^ 
givet  ham  et  Slag  med  Kolben  paa  Hovedet 
men  uden  at  dræbe  ham. 

Alle  Rejsende  ere  saa  angst,  at  de  endog  for 

ej  at    blive    plyndrede    have  Eskorte   med   her  i 

Byen,  hvilket  i  Sandhed  er  latterligt.   Chiaveri*) 

har  bedet  mig  meget  at  hilse  Dem  og  sige  Dem 

hvor   ondt   det   gjorde    ham  og  alle  som  kender 

Dem    det  Uheld  De    har   haft   men    man  haaber 

til  Gud  (som* vi  og  især  jeg  gør)  at  vi  snart  ses 

igen  i  Venedig  om  ej  før.    Rejs  for  Gudsskyld  ej 

for   tidlig,    bliv    hellere    en    Uge   længere   end   at 

støde    syg    til    os,    det    raader    jeg    dem    kiære 

Ewald  som 

Deres  sande  og 

troe  Ven 

og 
Reisecompagnon 
F.  C.  C. 
P.  S. 
Jeg  har  haft  Brev  fra  min  elskede  Brud,  som 
har  bedet  mig  meget  at  hilse  dem. 

Jeg  beder  Dem  at  hilse  Jul,  Holck,  Vogt, 
Due,  Monticelli,  Brockenhuus,  Acton**),  og  alle 
andre  som  endnu  erindre  sig  mig,  og  at  bede 
Vogt  endnu  at  erindre  sig  mig  hos  Kongen  og 
takke  ham  for  hans  store  Naade  mod  mig. 


*)  Den  danske  Konsul  i  Rom. 
**)  Bekendtskaber  fra  Neapel. 

8* 


Ilt) 

At  Prinsen  og  hans  Ledsagere  saaledes  uskadte 
slap  gennem  Egne,  der  hjemsøgtes  af  Røvere,  var 
ingen  Tilfældighed,  men  skyldtes  Røvernes  Snu- 
hed. De  skulde  nok  vogte  sig  for  at  anfalde  en 
kongelig  dansk  Prins  og  derved  skafife  sig  hele 
det  italienske  Politi  paa  Halsen.  De  indskræn- 
kede sig  til  at  udplj'ndre  rige  Englændere  o.  1. 
—  vel  vidende,  at  Regeringen  anstillede  ikke 
Jagt  paa  dem  for  slige  Bagateller. 

I  Rom  aflagde  Prinsen  paany*  Besøg  hos 
Paven  og  modtog  et  Fakkeltog  fra  danske  Kunst- 
nere, der  opholdt  sig  i  Tiberstaden.  Derfra  rejste 
han  videre  til  Bologne. 

Imidlertid  kedede  Ewald  sig  ingenlunde  i 
Castellamare.  Han  fik  hyppige  Besøg  fra  Neapel, 
og  gjorde  ogsaa  nye  Bekendtskaber.  Saaledes 
kom  Borgmesteren  i  Castellamare,  Il  Principe 
di  Consa,  og  gjorde  ham  sin  Opvartning  og  had 
ham  anvende  sin  formentlig  vægtige  Indflydelse 
til  at  skaffe  ham  —  Elefantordenen.  Ved  nær- 
mere Forklaring  viste  det  sig  dog  kun  at  være 
et  Ridderkors,  Mage  til  det  Ewald  bar,  han 
attraaede,  —  ligesom  hans  klingende  Titel  «I1 
Principe*  viste  sig  at  svare  til  Greve  paa  dansk 

og  iøvrigt  at  være  uden  Betydning,  naar  den 
ikke  knyttedes  til  gammel  Adel. 

Da  Ewald  var  kommet  sig  nogenlunde,  rejste 
han  til  Rom,  og  her  kom  han  atter  hyppig  sam- 
men med  Thorvaldsen.  De  spadserede  sammen 
ud  til  Tivoli,  og  det  blev  en  interessant  Tur  for 
Ewald.  Thi  Thorvaldsen  kunde  være  yderst  til- 
bageholdende og  ordknap  i  en  større  Kreds,  men 
han  var  baade  underholdende  og  munter  i  en 
tete  a  tete.  Paa  denne  Tid  længtes  han  inder- 
ligt tilbage  til  Danmark  og  var  meget  optaget  af 
det  Museum,  han  vilde  have  i  København.  En 
Del  fortalte  han  om  sit  Forhold  til  Canova,  der 
i  de  sidste  Aar  var  blevet  mindre  godt. 

»Meningerne  om  os.>  sagde  Thorvaldsen, 
«synes  at  være  delte.  Mange  i  Italien  anser  Ca- 
nova, nogle  mig  for  den  første,  andre  sætter  os 
lige  højt.  Eor  at  nu  ikke  blot  Samtiden,  men 
især  Efterverdenen  lettere  kunde  dømme  os 
imellem,  ønskede  jeg,  at  et  større  Arbejde  af  os 
hver  maatte  komme  til  at  staa  ved  Siden  af 
hinanden.  Og  dette  mit  Ønske  var  blevet  op- 
fyldt, naar  ikke  en  Intrige  havde  fortiindret  det. 
En  Equestrestatue  blev  bestilt  hos  mig  af  Kongen 
af  Neapel,    men    blev,   efter   nogen  Tids    Forløb, 

afbestilt.  Ogsaa  har  jeg  siden  afslaaet  enhver 
BestiUing  fra  den  Kant.» 

Ved  Ruinerne  af  Vestalemplel  overfor  Tivolis 
Vandfald  spiste  de  til  Middag  og  drak  Thor- 
valdsens Datters  Skaal.  Ved  Midnat  kom  de  til- 
bage til  Rom,  som  Ewald  Dagen  efter  forlod. 

Og  et  Par  Dage  efter  kørte  Evsald  —  sildig 
om  Aftenen,  mellem  Kornmarker,  der  oversvær- 
medes af  Millioner  af  lysende  Fluer  —  ind  i 
Bologne,  hvor  han  fandt  Prinsen,  Grev  Rantzau 
og  Holmer  og  atter  tiltraadte  sin  Post. 

Paa  Tilbagerejsen  gennem  Norditalien  blev 
det  Ewalds  Tur  til  at  overtage  Ledelsen  og  lægge 
Rejseplanen;  og  her,  hvor  Napoleon  havde  ud- 
ført nogle  af  sine  skønneste  Feltherrebedrifter, 
vaagnede  Ewalds  historiske  Interesse  for  Alvor. 
Denne  Del  af  Rejsen  blev  som  een  lang  Under- 
visningstime for  den  unge  Prins,  der  saaledes 
lærte  Krigsvidenskab  paa  Valpladsen  med  selve 
Napoleon  som  Model.  Alle  de  kendte  Slagpladser 
besøgtes  —  Bassano,  Rivoli,  Arcole,  Lodi  og 
Marengo.  Efter  et  Besøg  i  Turin  hos  Kong  Carl 
Felix  af  Sardinien  vendte  Selskabet  den  10de 
.luli   tilbage  til  Plongeon. 

Her   indrettedes    den    regelmæssige  Undervis- 

ning  paany,  men  det  manglede  heller  ikke  paa 
Indbydelser  til  Genferne,  som  tilbragte  Somme- 
ren paa  deres  Landsteder  omkring  Geneve.  Under 
dette  Prins  Frederiks  sidste  Ophold  paa  Plongeon 
døde  Baron  August  Staél.  og  Prinsen  var  til 
Stede  ved  hans  Jordefærd.  Han  l)le\  bisat  i  det 
mystiske  Kapel,  hvor  Madame  Stael-Holstein 
hviler,  og  hvor  ingen  uvedkommende  maatte 
komme  ind.  Den  gamle  Digter  Bonstetten  havde 
engang,  da  han  besøgte  Madame  Staél,  forsøgt 
at  trænge  sig  ind  i  Kapellet  for  at  opdage,  hvilke 
Hemmeligheder  det  skjulte,  men  det  tog  hans 
Veninde  ham  meget  ilde  op.  Heller  ikke  nu 
kom  Ligfølget  længere  end  i  et  Rum  med  nøgne 
Vægge,  hvor  Kisten  blev  bisat.  Men  det  for- 
taltes almindeligt,  at  Madame  Staél  havde  sat 
sin  Fader,  Xecker,  i  Spiritus,  og  at  han  op- 
bevaredes i   Kapellet. 

Inden  Afrejsen  fra  Genf  blev  Prins  Frederik 
udnævnt  til  Æresborger  i  Byen,  og  derefter  fandt 
Opbruddet  Sted.  Hjemrejsen  gik  lige  til  Ham- 
borg-Altona,  hvor  Prinsen  fejredes  med  stor 
Jubel,  og  videre  over  Breitenburg  til  Louisen- 
lund,    hvor    Prins    Christian    Frederik    var    hos 

Hertugen    af   Gliicksborg.      Og    snart    efter    var 
Rejseselskabet  igen  i  København. 

Det  er  indlysende,  at  Ewalds  Glæde  over 
Hjemkomsten  var  stor;  han  havde  nu  været 
skilt  fra  sine  kære  i  to  og  et  halvt  Aar,  oplevet 
meget  og  set  meget,  men  ogsaa  gennemgaaet 
store  Anstrængelser  og  Ubehageligheder. 

Hvad  Rejsens  Hovedformaal  angaar —  Prins 
Frederiks  Udvikling  —  da  kunde  det  efter  Prins 
Christian  Frederiks  Breve  fra  det  sidste  Rejseaar 
se  ud,  som  om  der  var  sket  en  glædelig  Frem- 
gang. 

« Major  Hagemann  har  ogsaa  meddelt  os  de 
allerbedste  Tidender  om  min  Søn,  om  hvor 
meget  han  har  vundet  i  Udseende  og  udvortes 
Anstand,  i  Sprog  og  i  flere  Dele»  —  skriver 
Prinsen.  Og  i  et  andet  Brev  til  Ewald:  «Jeg 
har  meget  glædet  mig  over  min  Søns  Brev  af 
10.  Aug.  og  over  hvad  De  beretter,  tilligemed 
Grev  Rantzau,  om  mit  Brevs  gode  Virkning  til 
at  bestyrke  min  Søns  gode  Forsætter  og  roligere 
Sindsstemninger.  Jeg  er  visselig  glad  over  disse 
gode  Tidender  og  over  de  gode  Følger,  som  et 
roligt  og  uforstyrret  Ophold  i  Plongeon  kan  og 
vil  have  paa  min  Søns  Stemning  og  Helbred. i^ 

Men  Ewald  skrev  i  sin  Dagbog  kort  og  godt, 
at  Rejsens  Resultat,  hvad  Prinsens  Udvikling 
angik,  var  lig  O  —  og  at  denne  Opfattelse  var 
rigtig,  gav  de  følgende  Aar  tilstrækkelig  mange 
og  sørgelige  Beviser  paa. 

Med  Prins  Frederiks  Ledsagere  og  Opdragere 
var  Prins  Christian  Frederik  fuldt  tilfreds.  Til 
Ewald  skrev  han:  « —  —  især  har  det  glædet 
mig  at  høre  tale  om,  hvor  elskværdig  og  glæde- 
lig i  alle  Henseender  den  Tone  er,  som  hersker 
mellem  ham  og  de  Herrer,  som  er  hos  ham.  — 
Dette  lader  mig  ogsaa  haabe,  at  De  i  det  hele 
føler  sig  tilfreds,  hvilket  er  mit  højeste  Ønske. 
Jeg  skylder  Dem  alle  en  saa  oprigtig  Forbindt- 
lighed, at  jeg  ikke  kan  ønske  andet,  end  at  de 
til  Gengæld  maa  faa  Aarsag  til  at  være  tilfreds, 
men  nu  kan  jeg  jo  kun  bidrage  dertil  ved  gode 
Ønsker;  i  Tiden  skal  det  vist  være  Genstanden 
for  min  særdeles  Omsorg. » 

Om  Frederik  VI's  Følelser  overfor  Prins 
Frederiks  Ledsagere  skriver  Ewald  i  sin  Auto- 
biografi : 

«Vel  gaves  der,  noget  efter  vor  Hjemkomst, 
et  Moment,  da  Frederik  den  Sjette  mente,  at 
Prinsens   Ledsagere    kunde    have    udrettet   noget 

mere;  og  med  den  Aabenhed,  hvormed  han 
altid  gik  til  Værks  mod  dem,  der  besad  hans 
Tillid,  udtalte  han  dette  engang  for  mig.  og  har 
vist  ogsaa  gjort  det  for  Greven.  Men  det  varede 
ej  længe,  før  han  overbevistes  om,  at  han  havde 
forlangt  mere  af  os,  end  selv  vore  yderste  An- 
strængelser  kunde  tilvejebringe,  og  sig  selv  altid 
lig,  dvælede  den  ædle  Konge  ej  heller  med  at 
tilstaa  for  os,  at  han  havde  gjort  os  Uret.» 

Det  kom  jo  meget  hurtigt  til  at  ligge  klart 
for  Dagen,  at  ingen  Opdragere  kunde  forebygge 
de  Ulykker,  Prins  Frederiks  Karakter  bragte 
over  dem,  der  stod  ham  nær. 


KAPITEL  IX. 

Prins  Frederik  formæles  med  Prinsesse  Vilhelmine.  —  Mel- 
lem Konge  og  Tronfølger.  —  Kongens  Bibliothekar.  —  For- 
skellige Hverv.  —  Frederik  Vis  Udholdenhed.  —  Da  Bulow 
blev  væltet.  —  Familjen  Dannemand.  —  Frederik  W  om 
sig  selv.  —  Kongens  Arbejdsomhed.  —  Frederik  VI  som 
Dørvogter.  —  Frederik  VI  og  Prins  Christian.  —  Naar  Fre- 
derik VI  var  Kusk.   —  Udtalelser  af  Frederik  VI. 

Otte  Dage  efter  Prins  Frederiks  Hjemkomst 
fra  Udlandet  —  den  1ste  November  1828  —  for- 
mæledes han  med  Prinsesse  Vilhelmine.  Ved 
denne  Lejlighed  udnævntes  Grev  Rantzau-Breiten- 
burg  til  Overskænk,  og  Ewald  —  der  var  Ridder 
af  Dannebrog,  men  ikke  havde  Sølvkorset  — ■ 
blev  Kommandør  af  Dannebrog.  Baade  han  og 
Greven  fik  en  Gulddaase  med  Prinsens  Portræt 
og  besat  med  Diamanter. 

P^wald  indtraadte  efter  sin  Hjemkomst  igen 
blandt  Kongens  tjenstgørende  Adjudanter  og  af- 
gav paany  sine  Beretninger  om  militære  Værker 

og  Tidsskrifter.  Selvfølgelig  var  hans  Stilling  til 
Kongehuset  en  Del  forandret  efter  den  store 
Rejse.  Prins  Frederik  selv  bevarede  stor  Hen- 
givenhed for  ham  og  udbad  sig  oftere  hans  Led- 
sagelse paa  Rejser  og  Udflugter.  Prins  Christian 
Frederik  viste  stedse  Ewald  megen  Velvilje  og 
behandlede  ham  med  Udmærkelse.  Dette  bragte 
Ewald  i  en  ret  vanskelig  Stilling:  det  er  ingen 
let  Opgave  at  bevæge  sig  mellem  den  regerende 
Fyrste  og  Tronfølgeren. 

Ewald  skriver  selv  herom : 

«Hvad  mit  Forhold  til  Prins  Christian  Fre- 
derik angaar,  vil  jeg  bemærke,  at  jeg  med  Tak- 
nemmelighed erkendte  den  Velvilje,  han  viste 
mig,  og  ved  forefaldende  Lejlighed  besvarede 
den  med  saa  megen  Opmærksomhed,  som  kunde 
forenes  med  min  Stilling  hos  Kongen,  det  vil 
sige  med  en  vis  Tilbageholdenhed.  Thi  jeg 
kunde  efter  min  Følelse  ikkun  hylde  een  Herre, 
og  vilde  for  intet  i  Verden  have  givet  Anledning 
til  at  Frederik  VI,  til  hvem  jeg  var  bunden  med 
den  inderligste  Hengivenhed  og  Taknemlighed, 
skulde  kunnet  tænke  om  mig,  hvad  han  engang 
sagde  om  en  af  hans  Tjenere,  om  hvem  man 
fortalte  ham,  at  denne  gjorde  stærkt  Kur  til  den 

eventuelle  Tronfølger :  Herre  Gud,  han  tænker 
paa  min  Rejse  til  Roeskilde.  —  Ogsaa  vidste 
den  ædle  Prins  meget  vel  at  vurdere  min  Til- 
bageholdenhed. > 

Ewald  følte  sig  lykkelig  ved  igen  at  være  i 
sin  elskede  Konges  Nærhed.  Dertil  kom.  at  han 
fik  et  længe  næret  Ønske  opfyldt  og  kom  i  en 
Stilling,  der  ganske  tilfredsstillede  hans  Tilbøje- 
lighed. Da  Etatsraad  Weinvich  døde  i  April 
1829,  blev  Ewald  hans  Efterfølger  som  Kongens 
Haandbibliothekar.  Hans  'Udnævnelse  bestod 
kun  i,  at  Frederik  VI  lod  ham  kalde  og  sagde: 
«Ja,  det  er  bedst,  De  strax  gaar  derind  og  tager 
fat.»  Ewald  havde  ved  sin  Kærlighed  til  Bøger 
og  ved  sin  Flid  gjort  sig  fortjent  til  denne  Ud- 
nævnelse, som  da  ogsaa  selv  lærde  Folk  glædede 
sig  over.  Ewald  fik  derved  en  aarlig  Indtægt 
paa  800  Rbdlr 

Og  der  var  visselig  nok  at  tage  fat  i.  Gamle 
Weinvich  havde  i  mange  Aar  brugt  den  Frem- 
gangsmaade,  at  naar  der  kom  nye  Bøger  til, 
stuvede  han  dem  ganske  simpelt  op  i  Bunker 
paa  Borde  og  Gulve,  saa  at  Ewald  forefandt  et 
'litterært  Pulterkammer >  snarere  end  et  Biblio- 
thek. 

Kongen  havde  lidt  meget  derunder,  da  han 
maatte  igennem  Bibliotheket,  naar  han  vilde 
gaa  ud.  At  Kongen  saa  længe  havde  beholdt 
en  saa  efterladende  Bibliolhekar  forklarer  Ev^ald 
selv  saaledes:  »Paa  Grund  af  den  ham  med- 
fødte store  Godmodighed  og  næsten  overvættes 
Overbærenhed  med  sine  gamle  Tjenere.  Og  her 
kom  endnu  til,  at  det  kun  var  Kongen  i  egen 
Person,  der  led  derunder.« 

Kongen  var  Ewald  meget  taknemlig,  da  han 
« rensede  Augiasstalden»  og  skaffede  ham  Plads 
til  at  gaa  igennem.  Ewald  fik  denne  Gerning  i 
Bibliotheket  meget  kær.  Han  gik  som  Regel 
derhen  Kl.  9  og  blev  der  til  henad  Kl.  4,  og 
om  Sommeren,  naar  Kongen  boede  paa  Frede- 
riksberg, tilbragte  han  i  Reglen  ogsaa  nogle 
Aftentimer  i  sit  kære  Bibliothek,  hvor  han 
»uforstyrret  henlevede  sine  fleste  og  bedste  Ar- 
bejdstimer.« 

I  Aaret  1831  fik  Ewald  et  lidet  behageligt 
Hverv  som  Medlem  af  den  Kommission,  der 
skulde  undersøge  Generalmajor  Wenzel  Haffners 
Embedsførelse  —  en  Sag,  der  endte  med,  at 
Generalen  gik  af  i  Naade  og  med  Pension. 

1832     udnævntes    Ewald     til    Oberstløjtnant. 

Kort  efter  meddelte  Generaladjudant  Bulow  ham, 
at  Kongen  tænkte  paa  at  oprette  et  Embede  som 
Inspektør  over  Artilleriet  og  give  Ewald  det. 
Ewald  mente  imidlertid  ikke,  at  han  havde 
Kundskaber  nok  til  at  bestride  denne  Post,  og 
den  blev  da  ikke  oprettet.  Derimod  kom  Ewald 
ofte  til  at  afgive  Betænkning  over  forskellige 
Artillerisager.  En  af  disse  Betænkninger  gav 
Kollegiet  Anledning  til  at  «trække  løs»  paa  ham, 
fordi  han  havde  «en  overvættes  Kærlighed  for 
demokratiske  eller  republikanske  Institutioner,* 
—  noget,  som  man  dog  vist  ikke  med  Rette 
kunde  beskylde  Ewald  for. 

Endvidere  deltog  Ewald  i  disse  Aar  flere 
Gange  i  Kongens  Rejser  og  var  saaledes  med 
Frederik  VI  og  Prinsesse  Vilhelmine  paa  Møens 
Klint.  1832  rejste  han  med  Kongen  og  Prin- 
sessen i  Jylland,  og  sejlede  da  fra  Aarhus  ud 
imod  en  Fregat,  med  hvilken  Prins  Frederik 
havde  været  paa  et  mindre  Togt.  Gensj'net  mel- 
lem Prins  Frederik  og  Prinsesse  Vilhelmine  var 
meget  rørende,  men  om  Forholdet  imellem  dem 
endnu  var  virkelig  godt,  er  vist  mere  end  tvivl- 
somt.    I    hvert  Fald    varede   det  jo  kun  to  Aar, 

før  Katastrofen  indtraadte  og  sprængte  dette  for- 
fejlede Ægteskab. 

Paa  denne  Rejse  havde  Ewald  rig  Lejlighed 
til  at  beundre  Kongens  Udholdenhed.  Overalt 
var  de  stedlige  Embedsmænd  paa  Benene  og 
trak  Kongen  rundt  for  at  vise  ham  stort  og 
smaat.  uden  Hensyn  til,  at  han  var  gammel  og 
kunde  være  træt.  «De  Mennesker  har  heller 
slet  ingen  Barmhjertighed  med  En!»  sagde  han 
ved  en  saadan  Lejlighed  til  Ewald;  men  til  dem, 
der  vilde  vise  ham  noget,  sagde  han  næsten 
aldrig  nej. 

Jyderne  var  grumme  glade  over  at  faa  den 
gamle  Konge  at  se.  Oppe  ved  Sæby  var  en 
Mand  saa  ivrig  efter  at  komme  Kongen  nær.  at 
han  rendte  General  Bulow  over  Ende.  «Hvad 
S  .  .  .  .  gaar  der  af  dig?»  raabte  Bulow.  «A  har 
int  siet  ham,  a  har  int  siet  ham!»  raabte  Bon- 
den. Ewald  glædede  sig  hjærteligt  ved  at  se 
Jydernes  Hengivenhed  for  Monarken.  «Jeg  har 
altid  anset  Jyderne  for  Nationens  Kiærne,»  skri- 
ver han,  «men  holder  end  mere  af  dem  efter  at 
have  været  lidt  iblandt  dem.» 

Paa  denne  Rejse  gjorde  Ewald  Bekendtskab 
med    F'rederik   VI's    Søn.    Frederik    Dannemand, 

hvem  Kongen  elskede  højt  og  gerne  saa  i  Ewalds 
Selskab.  «Fra  min  Side  kunde  jeg  med  Sandhed 
glæde  Faderhjertet  ved  at  rose  Fr.  Dannemands 
Godmodighed  og  Beskedenhed,  skriver  Ewald, 
«thi  havde  min  egen  Søn  været  min  Rejsefælle, 
kunde  denne  ikke  have  vist  mig  en  smukkere 
Opmærksomhed.*  Ewald  fattede  Godhed  for 
den  unge  Mand  og  begyndte  paa  hans  Bøn  at 
læse  med  ham  efter  Hjemkomsten;  saaledes  gen- 
nemgik de  sammen  Johann  v.  Ewalds  militære 
Dagbog  fra  den  nordamerikanske  Frihedskrig. 
Derimod  holdt  Ewald  sig  fra  al  Omgang  med 
Familjen  Dannemand.  Han  vilde  ikke,  man 
skulde  tro  om  ham,  at  han  « vilde  opnaa  det 
allermindste  ved  Toldbodvejen»,  og  han  « hadede 
alle  Skørtekanaler  til  det  yderste. »  Men  engang 
maatte  han  dog  af  Hensyn  til  Kongen  med  sine 
to  Døtre  deltage  i  et  Bal  hos  Fru  Dannemand. 
«Jeg  fandt  i  hende, »  skriver  han,  «en  godmodig 
beskeden  Kone,  ikke  uden  Dannelse,  skønt  jeg 
vel  kunde  spore,  at  denne  først  var  bleven  hende 
til  Del  i  en  modnere  Alder.« 

I  Aaret  1833,   da    Frederik  VI    var  66 

Aar  gammel,  faldt  han  i  en  alvorlig  Sygdom; 
det    var    en     stærk     Forkølelse,     der     udartede. 

En  Slægts  Historie.  9 

Kongen  vilde  jo  aldrig  skaane  sig;  og  den  der 
bad  ham  om  det  eller  blot  spurgte  til  hans  Be- 
findende, fik  ikke  nogen  blid  Medfart.  Dertil 
trykkedes  han  af  sine  huslige  Bekymringer,  idet 
Ægteskabet  mellem  Prins  Frederik  og  Prinsesse 
Vilhelmine  tog  en  mere  og  mere  uheldig  Ven- 
ding. 

Men  bortset  fra  dette  Sj'gdomstilfælde  holdt 
Kongen  sig  mærkværdig  rask  i  Betragtning  af 
sin  Alder.  Han  vedblev  at  staa  tidligt  op  og  at 
føre  et  til  det  yderste  regelmæssigt  Liv.  Han 
holdt  ikke  af,  at  det  skulde  ses,  at  han  blev 
gammel.  En  Dag,  da  han  red  gennem  Byen 
med  Ewald  —  noget  langsommere  end  han 
plejede  —  sagde  han:  «Se,  naar  jeg  rider  saa- 
ledes,  saa  siger  Folk:  han  bliver  gammel,  det 
er  snart  forbi  med  ham.  Men  lader  jeg  Hesten 
løbe,  saa  siger  de:  han  holder  sig  godt,  den 
gamle  Konge,  han  kan  leve  i  mange  Aar  endnu. » 
—  Det  var  yderst  sjældent,  at  Kongen  udtalte 
sig  i  saa  mange  Ord  om  sig  selv. 

Paa  hans  Arbejdsomhed  mærkedes  Alderen 
ikke;  han  udfoldede  fremdeles  en  Jærnflid  for 
selv  at  kunne  vaage  over  saa  meget  som  muligt. 
Der    var    ikke    en    Ildebrand    i    København,    om 

det  saa  var  midt  om  Natten,  uden  at  P'rederikVI 
til  Fods  begav  sig  til  Brandstedet  for  at  under- 
søge Forholdene.  Der  er  ingen  Tvivl  om,  at 
det  var  hans  Pligtfølelse,  hans  Ønske  om,  at  det 
selv  i  det  mindste  skulde  gaa  ordentligt  til  i 
det  ham  betroede  Rige,  der  drev  ham  til  selv 
at  tage  sig  af  alt.  Men  naturligvis  udartede 
dette  ofte  til  en  Smaalighed,  der  kunde  føre  til 
de  pudsigste  Scener. 

Efter  Taflet  plejede  Kongen  at  give  en  kort 
Kur,  idet  Selskabet  samledes  i  den  sidste  Sal 
ved  Udgangen.  Og  han  blev  meget  misfornøjet, 
naar  ikke  alle  var  til  Stede.  Men  Ventetiden 
faldt  ofte  tiere  af  de  yngre  for  lang,  saa  at  de 
kneb  ud  og  skyndte  sig  bort,  inden  Kongen 
var  kommet  ned. 

En  Dag  befandt  den  senere  Generalmajor 
Bliicher  og  et  Par  andre  Herrer  sig  netop  i  det 
omtalte  Gemak,  da  en  af  dem  udbrød:  «Død  og 
Pine,  Klokken  er  mange!  Vi  maa  se  at  rappe 
os,  ellers  slipper  vi  ikke  ud.>'  Og  derpaa  gik 
han  hen  for  at  aabne  Døren;  men  han  kunde 
ikke  faa  den  op.  En  af  de  andre  Herrer  for- 
søgte, men  ligeledes  forgæves.  Bliicher  var  imid- 
lertid en  høj,  anselig  Herre  med  Kæmpekræfter; 

9* 

han  greb  i  Døren  og  tog  et  vældigt  Tag,  saa 
den  fløj  op  —  og  ind  tumlede  ingen  andre  end 
Frederik  VI,  som  med  begge  Hænder  holdt  paa 
det  andet  Haandtag.  Kongen  sagde  ikke  et  Ord, 
men  røg  hen  og  gav  Bliicher  et  Stød  for  Brystet, 
saa  han  tumlede  tilbage. 

Bestyrtelsen  blandt  Herrerne  var  stor,  og 
Bliicher  ventede  sig  de  værste  Følger,  om  end 
han  jo  ikke  kunde  vide,  at  Kongen  selv  vilde 
give  sig  til  at  være  Dørvogter.  Den  næste  Dag 
trak  han  i  Uniformen  og  gik  op  for  at  gøre  Af- 
bigt. Han  meldte  sig  til  Adjudanten,  som  gik 
ind  til  Kongen  og  underrettede  ham  om  Blu- 
chers  Ærinde. 

«Aa,»  sagde  Kongen  —  «han  skal  ikke  bryde 
sig  videre  om  det.»  Og  han  tilføjede  med  barn- 
lig Glæde:    «Jeg  gav  ham  dog  en  ordentlig  en!» 

Ved  samme  Lejlighed  kan  det  maaske  for- 
tælles, hvad  der  hændte  Bliicher  den  sidste  Dag, 
Frederik  VI  levede.  Begge  disse  Fortællinger 
skyldes  mundtlige  Beretninger  af  Bliicher  selv. 

Bliicher  var  i  1889  Adjudant  hos  Prins  Chri- 
stian F'rederik,  Tronfølgeren,  med  hvem  Kongen 
som  naturligt  var  stod  paa  en  ret  spændt  Fod. 
Prinsen  vilde  paa  Jagt,  men  fandt  det  dog  pas- 

sende  først  at  lade  spørge  til  den  syge  Konges 
Befindende.  Egentlig  syg  og  sengeliggende  var 
den  gamle  Konge  dog  ikke.  Han  havde  end- 
ogsaa  den  Dag  udstedt  Parolen,  endskønt  han 
var  meget  mat.  Ewald  plejede  efter  Parolen  at 
oplæse  et  Referat  af  de  udenlandske  Avisers  Ind- 
hold for  ham,  og  der  var  aldrig  Tale  om  at 
foretage  nogen  Forandring  i  de  engang  trufne 
Bestemmelser.  Men  denne  Dag  saa  Kongen  ud, 
som  om  han  neppe  kunde  holde  sig  paa  Benene, 
og  Ewald  sagde:  « Synes  Deres  Majestæt  dog  ikke, 
at  vi  skulde  opsætte  Læsningen  til  i  Morgen?» 
Kongen  var  saa  fornuftig  at  gaa  ind  derpaa  og 
begav  sig  ind  i  sine  indre  Gemakker. 

Kort  efter  kom  Adjudanten  og  meldte  Blii- 
cher  med  hans  Forespørgsel  fra  Prins  Christian. 
Da  gik  Kongen  selv  ud  i  Døren  og  sagde  med 
den  skarpeste  Betoning  paa  Ordene: 

«Vil  De  hilse  Prins  Christian  og  sige,  at  jeg 
befinder  mig  vel,  overmaade  uel.»  Dermed  smæk- 
kede den  gamle  Døren  i  og  forsvandt,  og  Dagen 
efter  var  han  død.  —  — 

—  —  Men  foreløbig  befinder  vi  os  altsaa  i 
1835,  da  Frederik  VI  først  begyndte  at  mærke 
Alderens    Trvk.       Han    red    ikke    mere    ind    til 

Amalienborg,  naar  han  boede  paa  Frederiks- 
berg, men  kørte  i  en  lille  tospændig  Kaleche, 
sammen  med  sin  Adjudant  du  jour.  Kusken  og 
en  Lakai  sad  bag  paa.  Men  Kongen  holdt  meget 
af  at  køre  selv  —  en  Smag,  der  ikke  deltes  af 
de  ledsagende  Adjudanter.  Kongen  kørte  nemlig 
meget  rask  og  meget  lidt  sikkert. 

Første  Gang  Ewald  kørte  med  ham,  sagde 
Kongen:  <De  er  dog  vel  ikke  bange  for  at  køre 
med  mig?  I  det  mindste  haaber  jeg.  De  ikke 
gør  som  Du  Plat.  der.  da  Vognen  engang  hæl- 
dede lidt,  greb  mig  i  Tømmerne. » 

Det  gjorde  Ewald  ikke.  Men  han  holdt 
skarpt  Udkig  og  advarede  Kongen  i  Tide,  naar 
noget  truede  med  at  komme  i  Vejen. 

Ogsaa  i  en  anden  Henseende  var  disse  Køre- 
ture mindre  behagelige.  Naar  Vognen  raslede 
over  Stenbroen,  var  det  vanskeligt  at  forstaa, 
hvad  Kongen  sagde.  «Og,»  skriver  Ewald,  «jeg 
vil  ej  fordølge,  at  Frederik  VI  just  ikke  var 
nogen  Liebhaber  af  at  sige  en  Ting  to,  og  endnu 
mindre  tre  Gange. » 

Under  sine  hyppige  Samtaler  med  Kongen  i 
disse  Aar  søgte  Ewald  at  vinde  Indgang  for  sine 
humane  Idéer:  han  gjorde  saaledes  indtrængende 

Forestillinger  for  at  bevæge  Kongen  til  at  ind- 
skrænke Brugen  af  korporlige  Straffe  i  Hæren, 
saa  at  Soldaterne  inddeltes  i  to  Klasser,  hvoraf 
kun  den  ene  maatte  prygles.  Men  dette  Forslag 
vakte  altfor  stor  Modstand  hos  Datidens  Mili- 
tære; først  adskillige  Aar  senere,  da  Ewald  blev 
Christian  VIII's  Generaladjudant,  lykkedes  det 
ham  at  gennemføre  denne  Sag,  der  laa  ham 
meget  paa  Hjærte, 

Frederik  VI  talte  ofte  med  Ewald  om  dennes 
Fader,  hvem  han  stedse  mindedes  med  hjærte- 
lig  Velvilje  og  stor  Agtelse.  Han  sammenlignede 
ham  engang  med  General  Hiith  og  fremhævede 
begges  udmærkede  Egenskaber.  «Men,»  tilføjede 
Kongen  og  pegede  paa  Hjertet,  «hos  Deres  Fader 
var  defte  saa  rent  og  godt.» 

En  anden  Gang  udtalte  han  sig  om  gamle 
Johann  v.  Ewalds  udmærkede  Evne  til  at  tage 
alle,  der  stod  under  ham,  rigtigt. 

«Med  Undtagelse  af  een, »  sagde  Kongen,  og 
det  var  —  Dem!»  Kongen  tilføjede  med  et  vel- 
villigt Smil:  <<Det  forstaar  jeg  bedre. »  Naturlig- 
vis sigtede  Kongen  til,  at  den  gamle  Ewald 
havde  behandlet  sin  eneste  Søn  altfor  strængt. 

Da  Ewald  en  Dag  ved  en  Manøvre  ytrede 
sig  om  en  smuk  Bevægelse,  Kongen  foretog, 
sagde  Frederik  VI:  «Ja.  jeg  har  ikke  saa  ganske 
omsonst  været  sammen  med  gamle  Papa.>^ 

En  Dag,  da  Ewald  red  med  Kongen  gennem 
Esplanaden,  mødte  de  en  Officer,  der  gjorde 
Front  og  hilste  med  en  paafaldende  stiv  og  al- 
vorlig Holdning. 

«Han  er  vred,  sagde  Kongen.  «fordi  jeg  har 
maattet  correxe  ham,  men  han  bliver  nok  god 
igen.  At  en  underordnet  efter  sligt  for  en  Tid 
beholder  lidt  ondt  i  Blodet,  er  tilgiveligt;  men 
den  overordnede  bør  aldrig  noget  Øjeblik  bære 
Xag.» 

«Naar  man  er  streng,  kaldes  man  haard,» 
sagde  Kongen  ved  en  anden  Lejlighed  til  Ewald 
—  «er  man  mild,  kaldes  man  svag;  saaledes 
dømmer  nu  eengang  Verden. 

Da  Ewald  engang  ytrede,  at  han  altid  havde 
holdt  det  for  sin  Pligt,  uden  Menneskeftygt,  at 
sige  sin  Mening,  selv  til  en  nok  saa  højtstaaende, 
naar  han  opfordredes  dertil  —    sagde  Kongen: 

«Ja,  det  er  ikke  alene  en  Pligt,  men  hvo  som 
ej  gør  det,  handler  slet.. 

«At  jeg  fulgte  dette  Princip, »  skriver  Ewald, 
«ogsaa  med  Hensyn  til  selve  Kongen,  bidrog 
upaatvivleligen  til,  at  jeg  vandt  hans  Tillid,  selv 
om  jeg  derved,  ved  en  eller  anden  Lejlighed, 
kunde  tildrage  mig  et  øjeblikkeligt  Mishag. » 


KAPITEL  X. 

Prins  Frederiks  Ægteskab.  —  Prinsen  forvises  til  Jægerspris. 

—  En  streng  Instrux.  —    Forberedelser    til   Afrejsen.  —  En 

Scene  hos  Prins  Frederik.  —  Aarsagen  til   Katastrofen. 

De  indviede  havde  længe  ventet,  at  Prins 
Frederiks  og  Prinsesse  Vilhelmines  Ægteskab 
vilde  ende  med  en  Katastrofe.  Naar  man  ken- 
der Frederik  Vis  varme  Hjerte  og  uegennyttige 
Kærlighed  til  alle  af  hans  Slægt,  er  der  ingen 
Tvivl  om.  at  han  har  haabet  paa,  at  Prinsesse 
Vilhelmine  ved  sin  rene  og  gode  Karakter  vilde 
kunne  lede  Prins  Frederik  ind  paa  bedre  Veje; 
og  der  er  jo  vel  heller  ingen  Tvivl  om,  at  Prin- 
sen oprindelig  har  været  forelsket  i  hende.  Men 
eftersom  Udenlandsrejsen  forløb,  og  saa  uheldig 
udviklet  Prins  Frederik  i  alle  Henseender  var  i 
1828,  var  det  dog  mildest  talt  et  dristigt  Expe- 
riment  at    knvtte  Prinsesse  Vilhelmines  Skæbne 

til  hans  strax  efter  hans  Hjemkomst;  og  det 
kan  ikke  undre,  at  det  gik  galt. 

Ewald  skriver: 

»Forgæves  var  og  blev  alle  Formaninger,  Ad- 
varsler, og  alt.  hvad  som  gjordes  i  Mindelighed 
for  at  bringe  den  unge  Mand  til  Fornuft;  og  al- 
vorlige Forholdsregler  blev  tilsidst  en  uundgaae- 
lig  Nødvendighed  saavel  med  Hensyn  til  Prin- 
sen selv,  som  til  Prinsessen  og  hele  den  konge- 
lige Familje.  Hvor  tungt  det  faldt  at  skride  der- 
til, og  hvilken  oprigtig  Deltagelse  enhver  brav 
Dansk  tog  i  det  elskede  Kongehus'  dybe,  ogsaa 
for  Fædrelandets  Fremtid  uheldssvangre  Bekym- 
ringer, vil  mindes  af  enhver,  der  oplevede  hine 
Dage. 

« løvrigt  var  Kongen  og  Prinsens  Fader  fuld- 
kommen enige  i  det  Skridt,  som  skete;  Grev 
Rantzau  Breitenburg,  der  med  saa  megen  Ret 
besad  begges  fulde  Tillid,  blev  derved  taget  med 
paa  Raad. 

« Lørdag  tidlig,  den  8.  Marts  1834,  bragte  en 
Løber  mig  den  mundtlige  Ordre:  at  indfinde 
mig  —  civil  klædt,  som  jeg  plejede  —  paa  Haand- 
bibliotheket,  hvor  Hans  Majestæt  vilde  tale 
med  mig.   Ikke  ubekendt  med  Forholdene  havde 

jeg  nogen  Anelse  om  Genstanden  for  Samtalen. 
Efter  at  Kongen  i  Korthed  havde  udviklet  Mo- 
tiverne, tilkendegav  han  mig : 

«at  Prins  Frederik  for  nogle  Maaneder  skulde 
tage  sit  Ophold  paa  Jægerspris  Slot,  og  at  jeg 
der  skulde  have  Opsigt  med  Prinsen ;  at  Han 
heklagede  mig,  men  da  Prinsens  Fader  havde 
udbedet  sig  mig  til  dette  Hverv,  havde  han  ikke 
kunnet  nægte  ham  det,  saa  meget  mindre,  som 
han  selv  ansaa  mig  som  den  dertil  bedst  skik- 
kede. Prinsens  Afrejse  skulde  finde  Sted  om  faa 
Dage;  inden  den  Tid  vilde  jeg  nærmere  blive 
instrueret,  men  havde  at  iagttage  den  strengeste 
Tavshed. 

«Jeg  mindes,  at  jeg  paa  Hjemvejen  fra  Pa- 
laiet  mødte  min  Ven  Steinmann,  som  udbrød: 
Hvad  er  der  paa  Færde  med  dig,  du  ser  jo 
forfærdelig  alvorlig  ud.»  Jeg  svarede  ham,  at  jeg 
maaske  havde  nogen  Grund  dertil;  og  dette  vil 
man  vel  ogsaa  indrømme  mig. 

«Strax  efter  at  jeg  var  kommen  hjem,  mod- 
tog jeg  en  Haandbillet,  hvori  Kongen  meddelte 
mig  —  «at  han  ved  vor  Samtale  havde  glemt  at 
sige  mig,  at  Prins  Christian  ønskede  at  tale  med 
mig.  x 

«Jeg  fandt  Prinsen  fattet,  men  —  og  hvad 
var  vel  naturligere  —  meget  nedbøjet.  Han  ud- 
talte sig  for  mig  med  stor  Uforbeholdenhed,  som 
det  mig  tildehe  Hverv  fordrede,  og  yttrede  blandt 
andet,  «at  han  havde  valgt  mig  dertil,  fordi  han 
vidste,  at  jeg  forenede  Mildhed  med  Bestemthed.* 

« Dagen  derefter.  Søndagen,  havde  jeg  mit 
sædvanlige  Referat  hos  Kongen,  som  talte  nær- 
mere med  mig  om  den  bedrøvelige  Sag  og  til- 
kendegav mig,  at  Afrejsen  lil  Jægerspris  vilde 
gaa  for  sig  om  Tirsdagen.  Jeg  bad  Kongen,  at 
mine  Bibliothekarforretninger,  saavel  som  mit 
Mentorskab  hos  Prins  Wilhelm  Glucksborg,  un- 
der min  Fraværelse  maatte  overtages  af  min 
Svoger  Løvenørn  Bardenfleth  —  hvilket  bifaldtes. 

« Mandag  Formiddag  var,  som  altid.  Parole 
hos  Kongen:  —  et  Vink  med  Haanden  og  en  et 
«Gud  være  med  dig»  udtalende  Mine  af  Prins 
Philippothal  (Prinsesse  Julianes  Gemal)  gav  mig 
tilkende,  at  han  var  indviet  i  Hemmeligheden, 
løvrigt  viste  sig  intet  Spor  til,  at  nogen  som  helst 
anede  noget  om  den  forestaaende  Katastrofe. 
Kongen  befalede  mig  at  komme  til  ham  efter 
Kammerspisen,  og  overrakte  mig  da  min  Instrux, 
med    Befaling  i  hans   Nærværelse  at    læse  den.» 

Instruxeii  lød  saadan: 

1. 
Vi  ville  allernaadigst  have  Jægerspris  bestemt 
til  Opholdssted  for  vor  højstelskelige  kære  Svi- 
gersøn, Hs.  kgl.  Højhed  Prins  Frederik  Carl 
Christian,  indtil  Højstsamme  kan  komme  ombord 
paa  Orlogsskibet  « Dronning  Maria »,  der  til  an- 
stundende  Foraar  skal  udsendes  paa  et  Kryds- 
togt. Hs.  kgl.  Højheds  Embarquement  sker  da 
fra  Helsingør  paa  den  Dag,  som  dertil  nærmere 
vil  vorde  fastsat. 

2. 
Til  at  følge  Hs.  kgl.  H.  beordre  vi  allernaa- 
digst foruden  dig.  Os  elskelige  Oberstlieutenant 
Ewald,  Prinsens  Adjudanter,  Kmrjkr.  Prmlt.  af 
Husarregimentet  Holstein  og  Kmrjkr.  Prmlt.  af 
Søetaten  Irminger.  R.  af  D.,  samt  Livchirurg 
Holmer. 

3. 
Det    tillades    Prinsen    at    gøre    Excursioner  i 
Horns  Herred. 

4. 
Der  bliver  at  sørge  for,  at  Prinsen  beskæfti- 
ges saa  meget  som  muligt  med  nyttige  Ting.  De 

Breve,  der  maatte  komme  fra  andre  end  fra  Os, 
eller  Hs.  k.  H.s  Fader,  eller  fra  Marskal  Grev 
Ahlefeldt,  skulle  allerunderdanigst  indsendes  til 
Os,  ligesom  ogsaa  de  Breve,  Prinsen  skriver  til 
andre  end  til  Højstsammes  Fader  og  til  Grev 
Ahlefeldt,  tilstilles  Os. 

5. 

Besøg  modtages  ikke  uden  af  de  nærmest 
omkring  Jægerspriis  boende  Embedsmænd  og  af 
Kmjkr.   Byfoged   Bardenfleth  i  Frederikssund. 

6. 
Prinsen    bivaaner  Gudstjenesten  i  det    mind- 
ste engang  imellem. 

7. 

Hs.  kgl.  Højhed  maa  ikke  foretage  nogen 
Spadsere-,  Ride-  eller  Køretur  uden  at  være  led- 
saget af  en  af  de  til  Højstsammes  Omgivelse  be- 
ordrede. 

8. 

Det  tillades,  naar  du,  Oberstløjtnant  Ewald, 
finder  det  passende,  at  invitere  en  eller  anden 
til  Bords;  men  Prinsen  maa  ikke  dertil  invitere 
nogen  uden  dit  Samtykke. 

En  Slægts  Historie.  10 

9. 
Der  maa  i  alt    sørges    for  Prinsens  Sundhed 
efter  Overlæg  med  Lægen. 

10. 
I  Sygdoms  Tilfælde  træder  den  ældste  af  hs. 
kgl.   H.s  Omgivelser  i  Oberstl.  E\valds  Sted. 

11. 
Der    holdes    en    Dagbog    over    alt.  hvad    der 
foregaar,  hvorom    tilstilles    Os  allerunderdanigst 
Rapport  i  det  mindste  eengang  om  Ugen. 

12. 
Da  Køkken  og  Kælder  ej  strax  kunne  ud- 
sendes til  Jægerspriis.  maa  man  se  imidlertid 
at  hjælpe  sig  i  saa  Henseende  saa  godt  som 
muligt.  Lys  vil  det  blive  paalagt  Marskal  Grev 
Ahlefeldt  strax  at  afsende. 

13. 
Økonomien  forestaas  af  Kmjkr.  Holstein,  som 
den  ældste  af  Prinsens  Hof  næst  efter  Marskal- 
len; men  du,  Oberstl.  Ewald,  har  Opsigten  med 

det  Hele. 

14. 

Det    tillades    dig,    Oberstl.  Ewald,    iøvrigt    at 

træffe  de  Foranstaltninger,  som  du  maatte  anse 

nødvendige;  dog  bliver  saadant  hvergang  aller- 
underdanigst at  indberette  til  vor  allerhøjeste 
Approbation. 

Dermed  ske  Vor  Vilje. 

Givet  i  Vor  Residensstad   København 
den  10.   Marts  1834. 

Frederik  R. 

« Kongen  opfordrede  mig  dernæst  til»  —  skri- 
ver Ewald  —  « uforbeholdent  at  sige,  hvis  jeg, 
med  Hensyn  til  det  mig  paalagte  Hvervs  bedst 
mulige  Opfyldelse,  ønskede  noget  tilføjet  til  denne 
Instrux.» 

Jeg  svarede:  «at  den  14.  Paragraf  tildelte 
mig  saa  stor  Myndighed,  at  der  for  mig  kun 
stod  tilbage  at  ønske,  at  det  maatte  lykkes  mig 
at  vise  mig  den  store  Tillid  værdig. » 

Ikkun  med  Hensyn  til  Kongens  mundtlige 
Bestemmelse,  at  jeg  skulde  ledsage  Prins  Frede- 
rik fra  Amalienborg  til  hans  Exil,  bad  jeg  om 
en  Forandring:  at  dette  nemlig  maatte  paalægges 
Holstein  eller  Irminger,  og  det  derimod  tillodes 
mig  at  tage  forud  for  Prinsen  til  Jægerspriis, 
for  der  at  kunne  orientere  mig  og  nogenlunde 
indrette  det  fornødne  forud  for  Prinsens  Ankomst, 

10* 

—  hvilket  jeg  maatte  ønske  saa  meget  mere,  da 
jeg  ikktm  en  eneste  Gang  i  mit  Liv  i  nogle  Ti- 
mer, og  det  for  henved  30  Aar  siden,  havde 
været  paa  dette  Slot. 

Kongen  bevilgede  dette  med  Tilføjende:  «at 
det  ogsaa  fra  anden  Side  betragtet  saaledes  var 
bedre,  paa  det  at  Prinsen,  efter  at  være  bleven 
tilkendegivet,  hvad  som  beforestod  ham,  kunde 
have  nogle  Timer  til  at  summe  sig,  forinden  han 
traf  sammen  med  mig.» 

« Kongen  befalede  mig  dernæst,  nu  at  gaa 
over  til  Generaladjudanten  og  melde  min  Afrejse 

—  og  congedierede  mig  derpaa  med  nogle  vel- 
villiende  Ord.  Men  med  al  den  Fatning,  Fre- 
derik VI  ogsaa  ved  denne  Ham  saa  nær  til 
Hjærtet  gaaende  Sag,  lagde  for  Dagen,  kunde  jeg 
dog  ikke  tage  fejl  af,  hvor  meget  Han  derved 
havde  lidt  og  led. 

«Paa  General  Bulow  troede  jeg  at  kunne 
spore,  at  han  først  ganske  nyligen  var  bleven 
gjort  bekendt  med  den  mig  anbetroede  Mission; 
og  jeg  erindrer,  at  han  sagde  til  mig:  at  denne- 
gang vilde  der  neppe  nogen  misunde  mig.» 

Instruxen  til  Ewald  er  indlagt  i  et  Rescript, 
hvori  det  hedder: 

« ville  Vi,  foruden    hvad  i  bemeldte  In- 

strux  er  befalet,  endvidere  specielt  have  dig  aller- 
naadigst  tilkendegivet:  at  det  er  Vor  Villie,  at 
det  paases,  at  Prinsen  fører  et  maadeholdende 
Liv  og  afholder  sig  fra  Nydelsen  af  Spirituosa, 
uden  for  saa  vidt  saadant  af  Hs.  kgl.  Højheds 
Læge  maatte  anses  fornødent. » 

Ewald  skriver  videre: 

« Efter  at  jeg  dernæst  havde  anbefalet  mig  til 
Prins  Christian,  som,  gennemtrængt  af  Kummer, 
medgav  mig  sine  bedste  Ønsker,  —  begav  jeg 
mig,  dog  først  Klokken  ti  om  Aftenen,  selv  til 
Posthuset,  og  bestilte  en  Wienervogn  med  fire 
Heste  til  Frederikssund,  til  næste  Morgen  Klok- 
ken 4V2. 

Da  jeg  fuldkommen  kunde  stole  paa  min 
Kones  Tavshed,  havde  jeg  strax  betroet  hende, 
hvad  der  ventede  mig,  saaledes  at  hun  havde 
haft  Tid  til  i  Stilhed  at  arrangere  alt  til  min 
Bortrejse.  Først  ved  Midnat  underrettede  jeg  min 
Tjener  om,  at  han  Klokken  4  om  Morgenen 
maatte  være  bered  til  at  tage  ud  paa  Landet 
med  mig. 

Jeg  kom  ikke  i  Seng  denne  Nat,  som  jeg  an- 
vendte til  sluttelieen  at  ordne  mine  Tins  —  navn 

ligen  Overleveringen  til  min  Svoger  Bardenfleth 
—  og  Klokken  5  præcise,  om  Morgenen  Tirsdag 
den  11.  Marts,  rullede  jeg,  ledsaget  af  Livchirurg 
Holmer,  ud  af  min  Port  i  Bredgade. 

Jeg  havde  instrueret  min  Kone  derhen,  at 
hun,  hvis  hun,  efter  at  Katastrofen  havde  ryg- 
tedes, skulde  blive  bestormet  af  de  videbegær- 
liges Besøg  og  Spørgsmaal  —  noget,  der  ej  hel- 
ler udeblev  — -  skulde  svare:  at  hun  ikke  vidste 
videre,  end  at  jeg  af  Kongen  var  bleven  bortsendt 
i  Forretninger  og  havde  lovet,  at  lade  snart  høre 
nærmere  fra  mig.» 

Om  Morgenen  samme  Dag,  allerede  Klokken 
9,  gik  Kongen  op  til  Prins  Frederiks  Værelser. 
Her  mødte  han  Prins  Christian,  der  netop  havde 
sendt  Bud  ind  til  sin  Søn  og  bedt  ham  staa  op, 
da  baade  hans  Fader  og  Kongen  ønskede  at  tale 
med  ham.  Da  Kongen  og  Prins  Christian  om- 
sider traadte  ind  i  Prins  Frederiks  Værelse,  var 
Prinsen  oppe.  Han  stod  midt  i  Stuen  i  fuld  Uni- 
form og  med  Sabel  ved  Siden.  Kongen  holdt 
derefter  en  Formaningstale  til  ham,  sagde  ham, 
at  han  nu  ganske  maatte  forandre  sit  Levnet; 
at  han  ikke  maatte  udslukke  Religionen  af  sit 
Hjærte,  men  at  han  skulde  hæve  sine  Tanker  til 

Gud;  at  han  dog  burde  gøre  sig  Umage  for,  at 
det  gode  kunde  faa  Indpas  i  hans  Hjærte.  At 
han  nu  skulde  bo  paa  Jægerspris,  hvor  han  vilde 
faa  Køkken  og  Kælder,  Heste  og  Vogne  til  sit 
Brug,  ligesom  han  kunde  røre  sig  frit  i  Horns 
Herred.  Men  naar  Aarstiden  nærmede  sig,  skulde 
han  over  Helsingør  rejse  med  Skib  til  Island* 
Han  skulde  berejse  denne  0.  og  hvordan  der- 
efter hans  videre  Skæbne  blev,  vilde  ganske  rette 
sig  efter  hans  Opførsel. 

Hele  denne  Tale  modtog  Prinsen  —  skriver 
Frederik  VI  i  det  Brev  til  Ewald,  hvori  han  be- 
retter om  denne  Scene  —  «som  om  han  havde 
staaet  med  skuldret  Gevær. » 

Han  blev  dernæst  underrettet  om,  hvem  der 
skulde  ledsage  ham,  og  han  svarede  dertil  ikke 
andet  end:  «Jeg  ved  at  lyde.  Det  er  Synd  for 
Holstein  og  Irminger.« 

Kongen  bad  ham  dernæst  sige,  om  der  var 
nogen,  med  hvem  han  ønskede  at  tale  før  sin 
Afrejse.  Han  gik  da  i  Forbøn  for  en  Jomfru 
Weiner,  en  Figurantinde,  hvem  han  havde  be- 
æret med  sin  Opmærksomhed.  Denne  Sag  af- 
viste Kongen  ganske,  men  Prins  Christian  lovede 
at  tage  sig  af  hende.  Da  Kongen  endnu  engang 

og  mere  indtrængende  spurgte,  om  Prinsen  vir- 
kelig ikke  før  sin  Afrejse  vilde  tale  med  nogen^ 
bad  han  om  at  faa  Prinsesse  Vilhelmine  at  se, 
«Jeg  bad  nu»  skriver  Frederik  VI,  « Irminger  at 
kalde  hende,  hun  var  hos  min  Kone.  Da  hun 
nu  kom,  tog  jeg  hende  ved  Haanden,  førte  hende 
hen  til  Prins  Frederik  og  sagde,  hvad  der  be- 
drøver hende  er,  at  hun  aldrig  har,  saa  gerne 
hun  havde  villet,  kunnet  gøre  dig  lykkelig.  Min 
Datter  var  meget  bevæget,  endelig  tog  han  hende 
i  Haanden,  og  derpaa  sagde  han  noget,  jeg  ej 
ret  forstod,  hvorpaa  hun  sagde  ham,  jeg  tilgiver 
dig  Alt,  hvorpaa  han  omfavnede  hende  sigende: 
nu  er  jeg  fornøjet.  Efter  en  Pause  spurgte  jeg 
ham,  om  han  vilde  noget  videre;  Svaret  var  Nej. 
Derpaa  sagde  jeg  Farvel,  bad  ham  ej  at  glemme, 
hvad  jeg  havde  sagt  ham.  Jeg  tog  min  Datter 
med  mig  til  min  Kone.» 

Det  vil  heraf  ses,  at  noget  af  det,  der  var  i 
Vejen,  var  Prins  Frederiks  Forhold  til  Jomfru 
Weiner  og  vistnok  ogsaa  til  andre.  Men  dertil 
har  naturligvis  hele  Arten  af  det  Liv,  Prins  Fre- 
derik førte,  og  navnlig  hans  Forkærlighed  for 
Spiritus,  gjort  det  yderlig  vanskeligt  at  leve 
sammen  med  ham. 

Men  hvad  der  sikkert  mere  end  noget  andet 
har  gjort  Livet  uudholdehgt  for  Prinsesse  Vil- 
helmine og  med  Rette  krænket  hende  dybt,  er 
at  Prinsen  ikke  lagde  Skjul  paa,  at  han  ikke 
længere  brød  sig  om  hende,  ja  paastod,  at  han 
aldrig  havde  elsket  hende.  Med  den  Forkærlig- 
hed for  at  fortælle  noget,  hvori  der  ikke  var 
Skygge  af  Sandhed,  som  udmærkede  ham  hele 
hans  Liv  igennem,  gik  han  endogsaa  rundt  og 
fortalte,  at  han  af  Frederik  VI  var  tvunget  til  at 
ægte  hans  Datter. 

Alene  den  Omstændighed,  at  Prins  Frederik 
fortalte  det,  var  for  dem,  der  kendte  ham,  til- 
strækkeligt Bevis  paa,  at  det  var  ganske  grebet 
ud  af  Luften.  Senere  —  naar  Prinsesse  Vilhelmi- 
nes overordentlig  smukke  Optræden  i  denne  Sag 
bliver  omtalt  —  vil  man  faa  Lejlighed  til  at  sam- 
menligne de  to,  og  det  vil  ikke  være  vanskeligt 
at  se  paa  hvis  Side  Uretten  laa. 


KAPITEL  XI. 

Nedslaaende  Efterretninger.  —  Ankomst  til  Jægerspris.  — 
Mødet  med  Prinsen.  —  Prins  Christian  om  Prins  Frederik. 
—  Forsigtighedsregler  overfor  Prinsens  Brevvexling,  — 
Prinsens  Kammertjener  instrueres.  —  Historien  om  en 
Flaske  Rom. 

hiwald  fortæller  videre : 

« Imidlertid  nærmede  jeg  mig,  skønt  paa  den 
tildels  slette  Vej,  langsomt  Frederikssund.  Mit 
Rejseselskab  var  ikke  af  den  Beskaffenhed,  at  det 
kunde  tjene  mig  til  nogen  Opmuntring  —  thi  ej 
alene  var  Holmers  Fortællinger  om,  hvad  han 
havde  oplevet  i  de  sidste  Aar,  langt  fra  skikkede 
dertil;  men  da  jeg  ytrede  for  ham:  «at  jeg,  hvor 
vanskeligt  mit  Hverv  end  kunde  blive,  dog  næ- 
rede lidt  Haab  om,  at  dette,  ved  mit  tidligere 
Forhold  til  Prinsen,  vilde  lettes  mig  noget »  — 
tilintetgjorde  han,  eller  i  alt  Fald  svækkede,  dette 
Haab  ved  helt  laconisk  at  forsikre  mig,    «at  jeg 

meget  snart  vilde  bringe  i  Erfaring,  hvorledes 
Prinsen  havde  forandret  sig  siden  hin  Tid.» 

«Omendskønt  Emil  Bardenfleth  var  nok  som 
bekendt  med  de  sørgelige  Forhold,  overraskedes 
han  dog  ved  min  pludselige  Ankomst  til  Frede- 
rikssund, og  ved  at  erfare,  hvad  dermed  stod  i 
Forbindelse.  Jeg  havde  en  længere,  fortrolig  Sam- 
tale med  denne  brave  og  elskværdige  unge  Mand, 
der  kendte  Prins  Frederik  saa  nøje;  og  medtog 
hans  Løfte  oftere  at  se  til  os  i  vort  Exil,  hvor 
hans  Selskab  vilde  være  ligesaa  kærkomment 
som  velgørende. 

»Klokken  var  vel  to  om  Eftermiddagen,  da 
jeg  ankom  til  Jægerspris,  hvor  jeg  modtoges  af 
Inspektør  og  Slotsforvalter,  Kammerjunker  Low- 
zow,  der  ikke  længe  i  Forvejen  havde  modtaget 
den,  for  ham  gaadefulde.  Kommunication  fra  Over- 
hofmarchallen  om  et  Besøg  af  nogen  af  den 
kongelige  Familje. 

Det  var  første  Gang  i  mit  Liv.  at  jeg  saa 
Lowzow,  og  alt  hvad  jeg  havde  hørt  om  ham 
var,  at  han  ansaas  for  at  være  en  klog  Mand. 
Imidlertid  indsaa  jeg,  at  han  i  den  Post  han 
beklædte  baade  vilde  kunne  lette  og  besværlig- 
gøre mig  Opfyldelsen   af  mit  saa  aldeles  excep- 

tionelle  Hverv,  og  at  han  navnlig  kunde  være 
mig  til  megen  Nytte  med  Hensyn  til  det  Dekorum, 
den  j'dre  Anstand,  som  det  var  og  burde  være 
mig  magtpaaliggende  at  vedligeholde,  i  Forening 
med  Overholdelsen  af  alt,  som  Kongens  Instrux 
paalagde.  Jeg  søgte  derfor  strax  at  vinde  hans 
personlige  Interesse  og  Velvilje,  saavel  som  at 
sikre  mig  hans  Diskretion,  ved  au  premier  abord 
at  vise  ham  Tillid  og  indvie  ham  i  Sagen  saa 
meget,  som  dertil  var  fornødent.  Og  havde  jeg, 
under  vort  hele  Ophold  paa  Jægerspris,  de  mest 
tilfredsstillende  Beviser  paa,  at  dette  var  lykke- 
des mig  fuldkomment. 

« Efter  saaledes  at  have  introduceret  mig  hos 
Kammerjunker  Lo^vzo^v,  lod  jeg  mig  af  ham 
føre  omkring  i  Slottet  og  designerede  Værelserne 
for  Prinsen  og  hans  Kammertjener,  for  mig, 
Holstein  og  Irminger,  saavelsom  de  Stuer,  der 
skulde  tjene  til  Salon,  Spisegemak  o.  s.  v.  — 
alt  i  den  nederste  Etage.  Holmer  lik  sin  Bolig 
ovenpaa. 

«Jeg  modtog  derpaa  Lowzows  Indbydelse  til 
at  spise  til  Middag  hos  ham  en  famille,  —  men 
jeg  vil  tilstaa,  at  de  sidste  Dages  moralske  saa- 
vel som  fysiske  Anstrængelser   havde  bragt  mig 

i  en  Spænding,  saa  at  jeg  intet  kunde  nyde; 
hvorimod  jeg  følte  stor  Trang  til  en  om  ogsaa 
nok  saa  kort  Hvile.  Jeg  iførte  mig  derfor  min 
Uniform  —  i  hvilken  jeg  holdt  det  for  rigtigst 
at  modtage  Prinsen  —  og  kastede  mig  paa  en 
Sofa,  efter  at  have  givet  Ordre  til  at  holde  nøje 
Udkig  og  at  avertere  mig,  saa  snart  Prinsens 
Ekvipage  nærmede  sig  Slottet. 

Men  neppe  havde  jeg  lukket  Øjnene,  førend 
min  Tjener  styrtede  ind  til  mig  med  Melding 
om,  at  Prinsens  Vogn  holdt  udenfor  Døren,  saa- 
ledes  at  jeg  netop  kom  betids  nok  for  at  mod- 
iage Prinsen,  ligesom  han  var  stegen  ud. 

Prins  Frederik  rakte  mig  Haanden,  sigende : 
«at  da  det  skulde  komme  saaledes  med  ham, 
var  han  glad  ved,  at  Valget  var  falden  paa  mig» ; 
og  da  jeg,  idet  jeg  venlig  besvarede  disse  venlige 
Ord,  titulerede  ham  « Kongelig  Højhed »,  bad  han 
mig  dog  at  kalde  ham,  som  jeg  hidtil  plejede 
(kære  eller  gode  Prins). 

Efter  at  have  præsenteret  Kammerjunker  Low- 
zow,  og  efter  at  nogle  almindelige  Ord  var  blevne 
vexlede,  foreslog  jeg  Prinsen  at  maatte  føre  ham 
ind    i   de  Værelser,  jeg   havde    udvalgt   til   hans 

egen  Person,  og  som  jeg  haabede  vilde  være 
ham  til  Behag. 

Da  jeg  dernæst  befandt  mig  alene  med  Prinsen, 
gjorde  jeg  ham  foreløbigen  bekendt  med  Indholdet 
af  min  Instruxes  Punkt  3,  5,  7  og  8  —  vistnok 
saaledes,  at  han  ikke  kunde  misforstaa  det,  men 
læggende  derved  i  mine  Ord  saa  liden  Vægt  paa 
den  mig  tildelte  Myndighed  som  muligt.  (Jeg 
meddelte  det  ud  af  Hovedet.  —  At  ville  se  min 
Instrux  er  aldrig  faldet  ham  ind;  han  troede 
mig,  fra  ældre  Tid  af,  paa  Ordet.) 

Jeg  tilføjede,  «at  vi  jo  begge  maatte  holde 
os  Kongens  Befalinger  nøje  efterretteligt,  og  at 
intet  vilde  glæde  mig  mere,  end  naar  Prinsen 
vilde  sætte  mig  i  Stand  til  altid  at  give  Kongen 
og  hans  Hr.  Fader  gode  Efterretninger  om  ham.» 
Denne  vor  første  Sammenkomst  endtes,  til  min 
ikke  ringe  Tilfredsstillelse,  uden  at  Prinsen  i 
nogen  Maade  viste  sig  irriteret  imod  mig ;  tvert- 
imod  var  hans  hele  Holdning  lige  overfor  mig 
saaledes,  at  mit  ved  Holmers  Ytringer  sunkne 
Haab  genoplivedes,  og  at  jeg  i  det  Hele  følte 
mig  lettere  til   Mode. 

Morgenen  derefter  kom  Prins  Frederik  mig 
venlig  i  Møde    og    bad    mig    at   maatte   foretage 

Udgravninger  i  de  ikke  faa  —  men  rigtignok 
for  en  stor  Del  allerede  tidligere  hjemsøgte  — 
Kæmpehøje  i  Hornsherred.  Idet  jeg,  samme  Dag, 
indmeldte  til  Kongen,  at  Prinsens  Stemning  sj'^ntes 
at  være  rolig  og  resigneret,  og  hvorledes  vor 
første  Sammenkomst  gav  mig  Haab  om,  at  det 
vilde  lykkes  mig  at  gennemføre  mit  Hverv  paa 
den  ønskeligste  Maade  —  foredrog  og  anbefalede 
jeg  Ønsket  om  hine  Udgravninger,  og  modtog 
Dagen  derpaa  Kongens  Samtykke  dertil. » 

Den  15.  Marts  skriver  Prins  Christian  til 
Ewald : 

Hr.  Oberstløjtnant  Ewald  !  Jeg  har  læst  Deres 
første  Rapport  til  Kongen  og  har  deraf  med  For- 
nøjelse set  den  Maade,  hvorpaa  min  Søn  har 
modtaget  Dem,  hvilket  maa  skyldes  den  fortjente 
Agtelse,  han  bærer  for  Dem.  Jeg  kan  ikke  nok- 
som glæde  mig  til  at  vide  dette  vanskelige  Hverv 
anbetroet  i  Deres  Hænder,  idet  De  ved  at  for- 
binde Fasthed  og  Blidhed  i  det  Forhold,  De  nu 
staar  i.  For  ofte  at  gentage  de  vist  ellers  saa 
nyttige  Formaninger  til  Anger  og  Fortrydelse  og 
gode  Forsætter  tror  jeg  ej  vil  gøre  Virkning,  men 
derimod  maa  man  lade  Tiden  og  den  forandrede 

Stilling  virke  og  ingen  Lejlighed  ubenyttet,  naar 
man  mærker  ham  stemt  til  blidere  Følelser. 

I  det  første  Brev,  jeg  har  tilskrevet  ham  i 
Dag,  har  jeg  troet  at  burde  foreholde  ham  hans 
Fejl  og  at  burde  vække  ham  til  Eftertanke,  om 
den  hidtil  førte  Vandel  har  ført  ham  til  Lykke 
og  Tilfredshed.  Jeg  har  bedet  ham  at  læse  disse 
Erindringsord  oftere  og  ligeledes  i  stille  Timer 
at  vende  sit  Hjerte  til  Gud  og  at  læse  i  den 
hellige  Skrift  eller  i  Hornsylds  eller  Mynsters 
Religionsbøger,  thi  med  religiøse  Begreber  vilde, 
siger  jeg,  ogsaa  Sindsroen  vende  tilbage  i  din 
Sjæl. 

Ej  vil  jeg  love  mig  for  meget  af  disse  fader- 
lige Formaninger,  men  Lejlighed  til  i  Enrum  at 
beskæftige  sig  med  Religionen,  naar  Gud  vil 
aabne  ham  Hjerte  for  samme,  maa  man  dog 
give  ham.  Derfor  beder  jeg  Dem  at  sørge  for, 
at  blandt  andre  Bøger  i  hans  Reol  eller  Chatoul 
findes  Nye  Testamente,  Psalmebog,  Hornsylds 
og  Mynsters  Betragtninger.  Det  maa  da  over- 
lades til  ham  selv  at  benytte  dem. 

Mit  Brev  vilde  jeg  ønske,  at  han  lod  Dem 
iæse,  men  muligen    at  han   hellere  beholder  det 

hos  sig,    naar   han    blot  vilde  tage  det  til  Efter 
tanke.  —  —  —  — 


—  —  —  Disse  Linjer  skrevne  i  Hast  ville  De 
modtage  som  et  svagt  Bevis  paa  den  Tillid  og 
Højagtelse,  hvormed  jeg  forbliver.  Hr.  Oberst- 
løjtnant Ewald 

Deres  forbundne  og  velvilligste 
Christian  Frederik. 

«Jeg  satte»  —  skriver  Ewald  fremdeles  — 
« Prins  Frederik  nu  ogsaa  i  Kundskab  om  min 
Instrux'es  4  Punkts  anden  Passus,  hans  Korre- 
spondance angaaende;  og  formanede  ham  der- 
hos venligen  «ikke  at  tildrage  sig  nogen  som 
helst  Ubehagelighed  ved  Forsøg  paa  at  omgaa 
denne  Kongens  Befaling,  hvis  nøje  Overholdelse 
jo  ogsaa  paalaa  mig.'^ 

De  Foranstaltninger,  jeg  traf  i  denne  Hen- 
seende, bestode  for  det  første  deri,  at  jeg  lod 
Lowzow  skrive  et  Brev  til  Postmesteren  i  Ros- 
kilde, lydende  saaledes : 

«Hs.  kgl.  Højhed  Prins  P" rederik  C.  C,  der 
for  Tiden  opholder  sig  her,  har  ved  Hr.  Oberst- 
En  Slægts  Historie.  1 1 

løjtnant  v.  Ewald  beordret  mig  at  foranstalte, 
at  de  Breve,  som  med  Posten  maatte  ankomme 
saa  vel  til  fiøjstsamrae  som  den  medhavend 
Suite  —  skulle  samlede  indlægges  i  Convolut 
under  min  Adresse  og  indlægges  i  min  Post- 
taske. Tjenstligst 

G.  V.  Lowzow. 

Hver  Brevtaske,  der  saaledes  ankom  her  fra 
Lowzow,  blev  af  ham,  uaabnet.  overleveret  til 
mig,  som  aabnede  den,  alene  i  mit  Værelse.  — 
De  Breve,  som  Prinsen  i  Overensstemmelse  med 
Instruxen,  turde  afsende,  gav  han  til  mig  ti 
videre  Besørgelse. 

Med  Hensyn  til,  at  Prinsen  ikke  mig  uaf- 
vidende kunde  modtage  eller  afsende  Breve,  sik- 
redes jeg  end  ydermere  ved  hans  Kammertjener 
Berthelsen,  den  samme,  der  var  med  os  paa  vor 
Udenlandsrejse.  Manden  kendte  mig  fra  den 
Tid.  var  overbevist  om,  at  jeg  mente  det  vel 
med  Prinsen,  og  havde  Forstand  nok  til  at  indse, 
at  han,  hvis  han  assisterede  sin  Herre  i  at  illu- 
dere Kongens  Befalinger,  gjorde  ham  en  slet 
Tjeneste,  og  hvis  saadant  blev  opdaget,  kunde 
selv  komme  til  at  bøde  derfor. 


163 

Jeg  har  stedse  følt  største  Modbydelighed  imod 
alt  Spioneri,  og  dette  mit  Forhold  til  Prinsens 
Fortrolige  var  mig  intet  mindre  end  behageligt, 
men  jeg  nødtes  til  at  finde  mig  deri,  som  det 
eneste  Middel  til  at  opfylde  min  Pligt,  uden  at 
træffe  offentlige,  forargelige  Foranstaltninger. 

Jeg  tilkendegav  iøvrigt  Kammertjeneren,  at 
jeg  aldeles  ikke  vilde  vide  af  nogen  Rapporteren 
til  mig  af  Prinsens  Udeladelser,  eller  i  det  Hele 
om  hans  Færd,  med  mindre  at  han  (Kammer- 
tjeneren) maatte  frygte,  at  Prinsen  virkelig  vilde 
foretage  noget,  der  kunde  geraade  ham  til  Skade 
eller  bringe  ham   i  Fortræd. 

I  Henhold  hertil  betroede  Berthelsen  mig,  at 
Prins  Frederik  havde  befalet  ham  at  tage  en 
Flaske  Rom  med  fra  Amalienborg,  hvilken  han 
nu  havde  staaende  i  et  Skab  i  sit  Værelse;  og 
spurgte  han  mig,  om  han  i  Stilhed  skulde  tage 
den  bort.  Jeg  svarede  nej,  men  at  han  skulde 
lægge  Mærke  til,  om  Prinsen  drak  deraf,  og  da 
at  underrette  mig  derom.  Men  da  han  efter  en 
8  Dages  Forløb  meldte  mig,  at  Flasken  stod 
urørt,  bød  jeg  ham  nu  at  tage  den  til  sig.  Og 
ikke  heller  spurgte  Prinsen  senere  efter  den. 

Min  Hensigt  var  at  faa  Oplysning,  om  Prins 

Frederik  virkelig  skulde  være  kommen  saa  vidt, 
at  han  uden  ydre  Foranledning  følte  Lyst  eller 
Trang  til  Spirituosa,  —  noget  jeg  ikke  kunde 
tro,  da  jeg  fandt  det  mere  sandsynligt,  at  hans, 
unægteligen  i  den  senere  Tid  overdrevne  Nydelse 
deraf,  havde  hidrørt  fra  Lysten  til  at  være,  hvad 
man  kalder  frisk  Fyr,  og  fordi  han  ikke  havde 
villet  lade  sig  afholde  fra  at  vælge  Svirebrødre 
eller  i  alt  Fald  forfløjne  unge  Mænd  til  sine 
Omgangsvenner. 

Og  det  glædede  mig  inderligt,  ved  det  oven- 
for fremførte,  at  blive  bestyrket  i  mit  Haab, 
saadan  at  jeg  saa  mig  i  Stand  til  i  denne  Hen- 
seende at  kunne  berolige  Kongen,  saavel  som 
Prinsens  Fader,  noget. 


KAPITEL  XII. 

Daglig  Levevis   paa   Jægerspris.   —  Udgravninger  og  Jagter. 

—  Maaltider   og   Beskæftigelser.   —  Den    sørgelige  Sandhed. 

—   Prins  Frederiks  Anger.  —   Skiftende  Luner. 

Ejwald  skriver  fremdeles; 

«Naar  det  ved  min  Instrux's  4.  Punkt  paa- 
lagdes  mig  <at  sørge  for.  at  Prinsen  beskæftige- 
des saa  meget  som  muligt  med  nyttige  Ting,» 
saa  kunde  der  efter  min  Overbevisning  under 
de  nu  stedfindende  Omstændigheder  kun  være 
Tale  om  at  sørge  for,  at  Prinsen  ikke  foretog 
sig  noget,  der  var  ham  til  Skade,  og  at  gøre 
alt  for  at  holde  ham  i  en  rolig  Stemning,  paa 
det  han  kunde  komme  til  nogen  Eftertanke  og 
Selverkendelse. 

«Til  den  Hensigt  søgte  jeg  fra  først  af  paa 
Jægerspris  at  indføre  et  regelmæssigt  Liv,  som 
jeg  derhos  bestræbte  mig  at  indrette  saa  hygge- 

ligt,  som  det  her  lod  sig  gøre,  inden  for  min 
Instrux'es  Grænser;  med  andre  Ord,  jeg  søgte 
at  indrette  alt  paa  Jægerspris  saaledes,  at  dette 
hverken  blev  eller  fik  Udseendet  af  et  Fængsel 
eller  af  et  Forh'stelsessted. 

»Passende  Bevægelse  og  frisk  Luft  var  noget, 
som  maatte  virke  velgørende  paa  Prinsen;  og 
det  var  heldigt,  at  denne  Vinterens  Slutning  i 
det  Hele  taget  ej  var  stræng,  og  der  ikke  faldt 
megen  Sne. 

«Jeg  har  alt  omtalt  Udgravningerne  af  Kæmpe- 
højen. Disse  laa,  for  største  Delen,  V2 — 1  Mil 
fra  Slottet.  Prinsen  red  eller  kørte,  om  Morge- 
nen Kl.  9 — 10,  ledsaget  af  en  af  hans  Omgivelse, 
til  det  i  Forvejen  af  Lokalkyndige  udsete  Sted, 
og  jeg  lod  hvergang  bestille  Bønder  derhen  til 
Gravningen,  forstaar  sig  imod  Betaling.  Kl.  4 
om  Eftermiddagen  plejede  Prinsen   at  returnere. 

Dernæst  havde  vi  Jagten  i  Jægerspris'  Skove. 
Skønt  Udbyttet  var  ringe  og  Jagttiden  næsten 
forbi,  vedbleve  vi  dog,  med  visse  Indskrænk- 
ninger og  under  Skovridernes  Vejledning,  med 
vore  smaa  Jagter  til  henimod  Slutningen  af  vort 
Ophold.  Disse  Jagter  bestemtes  til  i  det  Højeste 
een   Gang   om   Ugen.    og    naar  Vejret   tillod    del, 

Rids  af  en  af  de 
Kæmpehøje,  Prins  Frederik  udgravede. 

Tegnet  af  Prinsen  selv. 

om  Onsdagen.  Udgravningerne  fandt  ogsaa  Sted 
omtrent  een  Gang  ugentligen. 

«Jeg  indstillede  til  Kongen,  at  Kancelliraad 
Thomsen  maatte  blive  sendt  ud  til  os  til  Vej- 
ledning og  for  at  give  Prinsens  Udgravninger 
noget  Relief:  han  kom  ogsaa,  skønt  paa  Grund 
af  tilfældige  Omstændigheder  temmelig  sent. 

«Paa  de  andre  Dage  foretoges  kortere  eller 
længere  Rideture  eller  Fodpromenader  i  det  os 
anviste  Distrikt.  Som  bekendt  har  Horns -Her- 
red en  Udstrækning  af  circa  8  Mile  fra  Syd 
imod  Nord. 

Den  første  Frokost  tog  Prinsen,  saavel  som 
vi  andre,  paa  sit  Værelse,  Klokken  11 — 12  sam- 
ledes vi  til  den  anden  i  Salonen;  der  blev  ser- 
veret i  Reglen  med  noget  koldt  Køkken  og  Port- 
vin eller  Madeira,  hvoraf  ingen  nød  mere  end 
et  lille  Glas.  —  Rom,  Konjak  e.  d.  saas  ikke  her 
nogen  Sinde  paa  Bordet  hos  os. 

Naar  Prinsen  ikke  var  paa  Udgravning  eller 
paa  Jagt,  beskæftigede  jeg  ham  en  Times  Tid 
eller  halvanden  om  Formiddagen  ved  at  læse 
noget  med  ham ;  jeg  valgte  til  Begyndelsen  Bis- 
marks  ligesaa  underholdende  som  belærende  Bio- 
grafi af  Seidlitz. 

Klokken  4  spiste  vi  til  Middag:  Suppe,  to 
Retter  og  Dessert,  en  halv  Flaske  rød  Bordvin 
imellem  hver  to;  der  blev.  i  Følge  min  udtrykkelig 
til  Holstein  givne  Bestemmelse,  ikke  nogen  Middag 
serveret  med  mere  eller  nogen  anden  Sort  Vin. 

Om  Aftenen,  indtil  vi  Klokken  9  drak  The, 
spilledes  altid  et  Par  Timers  Tid.  en  lille  Ka- 
yenne- Whist;  men  Pointet  var  sat  saa  lavt.  at 
det  ikke  lykkedes  Prinsen  nogen  Aften  at  tabe 
en  hel  Rigsbankdaler. 

Der  blev  sørget  for,  at  det  ikke  manglede 
Prinsen  hverken  paa  alvorlig  eller  underholdende 
Lekture;  og  det  forstaar  sig  af  sig  selv,  at  han. 
naar  han  ønskede  det,  til  enhver  Tid  fandt  i 
det  mindste  een  af  hans  Omgivelse  rede  til  at 
holde  ham  med  Selskab.) 

I  det  udvortes  gik  alt  saaledes  tilsyneladende 
tilfredsstillende,  men  i  Virkeligheden  har  Prin- 
sens Stemning  været  en  saadan,  at  Udsigterne 
for  Fremtiden  har  været  alt  andet  end  lyse. 

Den  18.  Marts  skriver  Prins  Christian  Frederik 
til  Ewald: 

Hr.  Oberstløjtnant  Ewald!  Brevet  fra  min 
Søn  bekræftede  desværre  kun  altfor  meget,  hvad 

De  forudsagde  i  Deres  Skrivelse.  Det  er  højst 
sørgeligt,  siden  man  derved  ikke  øjner  nogen 
Udsigt  til  en  lykkelig  Fremtid.  For  Tiden  er 
der  intet  andet  at  gøre  end  ved  den  Afsondring 
han  holdes  i  at  gøre  ham  uskadelig,  men  jeg 
tror  ikke.  at  han  bør  føjes  for  meget  i,  hvad 
han  ønsker  til  sin  Morskab,  for  at  han  ej  skal 
behage  sig  for  meget  i,  hvad  der  tillige  skulde 
være  Straf.  Jeg  mener  saaledes,  at  en  Tur  til 
Ourøe  vel  kan  bevilges  for  een  Gang  og  at  han 
kan  besøge  —  —  —  tvende  smaa  Holme,  som 
man  kan  køre  over  til,  for  at  skyde  Fugle,  men 
at  han  ej  bør  tillades  at  ligge  i  Baad  hele  Dage 
for  at  liske  eller  skyde.  Jeg  ved,  at  Kongen 
har  overladt  dette  til  Deres  Conduite,  derfor  til- 
føjer jeg  denne  min   Mening. 

De  ville  hilse  min  Son  og  sige  ham,   at  han 
skulde  faa  mit  Svar. 


Min  Søn  skriver,  at  han  ej  har  nydt  Spiritus, 
siden  han  kom  til  Jægerspris,  og  at  den  ej 
smager  ham.  Det  er  det  eneste  Lysglimt  i  den 
Skildring  af  den  sorte   Kunst,   jeg    har  for  Øje.» 

Hr.  Oberstløjtnant  Ewald  I 

Vedlagt  tilstilles  et  Brev  til  min  Søn  i  Gen- 
svar paa  hans.  Jeg  har  ej  undladt  at  foreholde 
ham  de  Fejl,  som  han  i  hint  Brev  nægtede,  og 
formaner  ham  til  at  aflægge  det  hadefulde  Sind 
han  viser  og  at  vende  sig  til  Gud  for  at  tilegne 
sig  blidere  og  mere  beroligende  Følelser.  Des- 
værre venter  jeg  kun  liden  Frugt  af  disse  For- 
maninger og  gode  Raad,  men  iøvrigt  er  det  mig 
saare  kært  for  ham  og  for  dem  alle,  at  hans 
Forhold  er  roligt  og  upaaklageligt.  Man  er- 
kender, synes  jeg.  ret  tydeligt,  at  slet  Selskab 
og  det  ulykkelige  Friskfyreri  er  Skyld  i  hans 
lastværdige  Fremgangsmaade,  gid  den  gode  Vane, 
han  nu  kommer  i  og  Tiden  maatte  ændre  meget 
til  det  bedre  og  give  ham  Styrke  til  at  modstaa 
Fristelsen  til  det  onde. 

Lad  Holmer  endeligen  være  opmærksom  paa 
hans  Helbred,  De  forstaar  mig  nok.  Det  er  en 
glædelig  Omstændighed,  at  Vejret  føjer  saa  godt, 
thi  mangen  ensom  Time  kan  da  benyttes  i  den 
frie  Luft. 

Det  skal  glæde  mig  at  høre  gode  Tidender 
fra  Dem.  Velvilligst 

Christian  Frederik. 

P.  S. 

Det  er  mere  end  jeg  havde  ventet,  at  Frederik 
til  ingen  har  udladt  sig  om  det  forefaldne ;  at 
han  havde  talt  til  Bardenfleth  derom,  havde  jeg 
endog  ønsket,  thi  Bardenfleth  kunde  tale  som 
en  Ven  med  ham.  Skulde  Talen  være  om  Prin- 
sesse Vilhelmine,  saa  skylder  jeg  Sandheden  at 
sige,  at  ingen  kan  være  velvilligere  og  forson- 
ligere stemt  imod  ham  end  hun  er  det,  og  at 
hun  kun  ængster  sig  over,  at  man  skal  tillægge 
ham  større  Skyld  eller  større  Fejl  end  han  for- 
tjener. 

Prins  Frederik  mangler  som  sædvanlig  ikke 
Ydmyghed  og  Sønderknuselse.  Han  skriver  til 
sin   Fader: 

»Kære  Fader!  Da  din  Søns  Held  stedse  har 
været  dit  Øjemaal  ved  alle  dine  Handlinger  imod 
mig,  tager  jeg  Pennen  for  i  faa  Udtryk  med  Til- 
lid at  sige  Dig,  at  jeg  nu  har  bestemt  mig  til 
at  forandre  mig  i  alle  Henseender;  jeg  har  stedse 
været  lidenskabelig,  udsvævende  og  hengiven  til 

stærke  Drikke,  skurkagtig  og  ond  I  Jeg  har  alle- 
rede   aflagt    betydelige    Ting Bevis    paa, 

at  det  gaar  godt,  er,  at  min  Omgivelse  holder 
af  mig  og  at  vi  kommer  godt  ud  af  det  sammen. » 

Prins  Christian  glæder  sig  meget  over  disse 
Udtalelser  og  gør  Ewald  opmærksom  paa,  at 
dennes  Formaninger  til  Prinsen  om  at  skrive 
fortroligt  til  Faderen  altsaa  dog  har  frugtet.  «At 
De  fandt  ham  utilbøjelig  til  at  skrive »,  skriver 
Prins  Christian,  «og  at  han  ytrede  Mangel  af 
Tillid  til  mig,  maa  vel  have  været  ondt  Lune, 
som  Hovedet  stod  paa  ham  dengang ;  vi  vil 
være  tilfreds  med,  at  Natten  tjente  til  Betænk- 
ning, men  det  forstaar  sig,  ej  heller  stole  for 
meget  paa  den  indtraadte  Forbedring;  gid  den 
maatte  være  oprigtig  og  varig. » 

Til  Tider  udtaler  Prins  Frederik  sig  ufor- 
sonligt om  Prinsesse  Vilhelmine;  til  andre  Tider 
tager  han  hele  Skylden  paa  sig.  Han  sender 
Faderen  Afskrift  af  et  Brev  til  Kongen  og  til- 
føjer: « Hvoraf  Du  kan  se,  at  jeg  mere  tænker 
paa  Prinsessen  end  paa  mig,  da  det  dog  i  Sand- 
hed er  Synd,  at  hun  skal  lide  derunder,  at  jeg 
ej  kan  lide  hende  og  ej  kan  tvinge  mig  til  at 
elske  hende.* 

Frederik  VI  synes  at  have  været  ret  forson- 
lig overfor  Prins  Frederik.  «Du  kan  stole  paa», 
skriver  Prins  Christian  til  Sønnen,  «at  Kongen 
altid  vil  sørge  naadigen  for  dig,  og  at  min  Om- 
sorg for  dit  Vel  altid  er  den  samme,  jeg  gen- 
tager atter  her,  at  din  Fremtid  om  den  skal 
blive  lykkelig  eller  ulykkelig  ganske  afhænger 
af  dig  selv.» 

«Slutteligen  —  saaledes  ender  Prins  Christian 
et  af  sine  Breve  —  «tillader  jeg  mig  at  takke 
Dem,  kære  Hr.  Oberstløjtnant  Ewald,  for  hvad 
De  er  for  min  Søn,  og  at  ønske  Dem  til  Lykke 
med,  at  Deres  Bestræbelser  ej  have  været  frug- 
tesløse, idet  han  stedse  viser  Dem  Tillid  og  Høj- 
agtelse.» 


KAPITEL  XIII. 

Vanskeligheder  ved    at  komme   i    Kirke.   —   Ewalds  Stilling 
til   Prinsen.    —    Prinsen    behandles    med    Ringeagt.   —   Nød- 
vendige Intriger.  —  Et  Offer,   der   fjærnes.  —  Et   lille  Sam- 
menstød. 

Det  ligger  stadig  Prins  Christian  meget  paa 
Hjerte,  at  Sønnen  er  under  religiøs  Paavirkning, 
at  han  læser  kristelige  Bøger  og  bivaaner  Guds- 
tjenesten. Han  skriver  til  Ewald :  « Jeg  har  ikke 
set  af  Rapporten,  at  De  nogen  Helligdag  har 
været  i  Kirke  ?» 

Herom  skriver  Ewald  i  sin  Beretning : 
«Med  Hensyn  til  Gudstjenestens  Bivaanelse 
(vide  min  Instrux,  Punkt  6)  stødte  jeg  paa  Jæ- 
gerspriis  paa  en  ganske  uventet  Vanskelighed. 
Den  Kirke,  hvortil  Jægerspriis  hørte,  var  den  i 
Draab}'.  Men  da  Lowzow  gjorde  mig  opmærk- 
som paa,  at  Præsten,  Provst  Krarup,  havde  et 
saa   paafaldende    forunderligt    Foredrag    —  med 

Hensyn  til  Organ  og  Tonefald  —  at  stundom 
selv  ældre  Mænd,  ved  første  Gang  at  høre  ham, 
havde  haft  ondt  ved  at  modstaa  det  komiske 
Indtryk,  han  gjorde  paa  dem  —  saa  vilde  og 
burde  jeg,  især  i  dette  Øjeblik,  ikke  udsætte 
Prins  Frederik  for  en  saadan  Fristelse,  som, 
hvis  han  kom  til  at  give  efter  for  den,  vilde 
give  Anledning  til  at  forøge  Sladderen  om  ham; 
desuden  maatte  en  saadan  Kirkegang,  efter  al 
Rimelighed,  blive  alt  andet  end  opbyggelig. 

Fra  den  anden  Side  vilde  jeg  nødig  fortræ- 
dige Provsten,  en  iøvrigt  agtværdig  Gejstlig,  der 
vist  nok  vilde  tage  sig  det  nær,  at  Prinsen  gik 
hans,  saa  at  sige  lige  ved  Slottet  liggende  Kirke 
forbi. 

Imidlertid  besluttede  jeg  mig  til  at  vælge  en 
anden  Kirke  den  første  Gang,  vi  bivaanede  Guds- 
tjenesten, og  tog  saaledes  med  Prinsen  til  Skulde- 
løv, hvor  jeg  vidste,  at  vi  fandt  en  god  Prædi- 
kant og  meget  elskværdig  Mand  i  Pastor  Holten. 
Og  hermed  havde  jeg,  i  og  for  sig,  selv  største 
Aarsag  til  at  være  tilfreds. 

Men  neppe  havde  Provsten  faaet  Nys  herom, 
førend  han,  saaledes  som  Lowzow  fortalte  mig 
det,  beklagede  sig  bitterligen  over  den  ham  blevne 

Tilsidesættelse.  For  nu  at  læge  hans  Saar  saa 
meget,  det  stod  i  min  Magt,  gjorde  jeg  ham 
med  Prinsen  et  Besøg  og  indbød  ham  engang 
til  Hans  kgl.  Højheds  Taffel.  Og  da  vi  —  efter 
at  Prinsen  i  Forvejen  i  Skuldeløv  havde  vist 
Prædikenen,  saavel  som  den  vakre  Præst,  al 
Opmærksomhed  —  ogsaa  hørte  Provsten,  tror 
jeg,  at  den  gode  gamle  Mand  blev  aldeles  for- 
sonet. 

Imidlertid  vil  jeg  tilstaa,  at  jeg,  saavel  som 
Holstein  og  Emil  Bardenfleth,  der  fulgte  med 
os,  maatte  give  Lowzow  Ret,  skønt  jeg  bør  sige 
til  Prinsens  Ros,  at  han  holdt  god  Kontenance. 
Dog  ansaa  jeg  det  for  rigtigst  at  lade  os  nøje 
med  denne  ene  Gang  i  Draaby ;  og  tog  vi  den 
tredje  og,  erindrer  jeg  ret,  den  sidste  Gang  under 
vort  Ophold  paa  Jægerspriis,  til  Skuldeløv  Kirke, 
hvilket  ogsaa  stemmede  overens  med  Prinsens 
Ønske.  > 

Prins  Christian  skriver  om  denne  Sag: 

&Det  er  mig  kært,  at  De  har  været  i  Kirke 
1.  Pinsedag  i  Skuldeløv  hos  Pastor  Holten,  og 
at  det  i  alle  Henseender  er  gaaet  efter  Ønske 
ved  denne  Lejlighed. 

Slemt  er  det,  at  der  skulde  være  Forhindringer 

En  Slægts  Historie.  12 


178 

for  at  gaa  i  Godsets  Kirke,  hvilket  upaatvivleligen 
\il  have  en  slem  Virkning  hos  Provst  Krarup 
og  paa  Menigheden.  \'il  De  ikke  selv  høre  ham, 
for  at  kunne  dømme  derom?  Mig  synes  ikke, 
at  det  har  været  mig  saa  paafaldende  den  ene 
Gang.  jeg  har  hørt  ham,  og  overhovedet  naar 
man  gør  min  Søn  opmærksom  derpaa,  saa  ville 
han  nok  føre  sig  sømmelig  op;  jeg  har  nok 
mærket  Ligegyldighed  hos  ham,  Modbydelighed 
for  at  gaa  i  Kirke,  men  uanstændig  Opførsel  i 
Kirken  selv  har  han  vist  aldrig  tænkt  paa,  og 
naar  man  vil,  kan  man  vel  vogte  sig  for  ej  at 
komme  ud  af  Fatning  over  en  slet  Deklamation. 
—  Dog,  De  maa  jo  deri  handle  som  De  tror 
rigtigst. » 

Som  man  ser  har  Prins  Christian  —  og 
maaske  med  Rette  —  følt  sig  en  Smule  krænket 
over  den  Tanke,  at  hans  Søn  ikke  skulde  kunne 
beherske  sig  i  en  Kirke ;  men  paa  den  anden 
Side  kan  man  ikke  undre  sig  over  Ewalds  Ner- 
vøsitet i  slige  Tiifælde,  naar  man  tager  i  Be- 
tragtning, hvor  ganske  uberegnelig  Prinsens  Op- 
førsel var,  og  hvor  ubehagelige  Erfaringer  Ewald 
i  saa  Henseende  havde  gjort.  Men  Prinsen  be- 
stod altsaa  Prøven  med  Glans. 

Ved  en  senere  Lejlighed  skriver  Prins  Chri- 
stian : 

«Min  Mening  ved  at  tilraade  at  ende  Op- 
holdet paa  Jægerspriis  med  at  bivaane  Guds- 
tjenesten var  mest  med  Hensyn  til  den  gode 
Virkning,  det  vilde  gøre  paa  Almuen  at  se,  at 
dette  ej  forsømtes,  og  dernæst  fordi  der  nu  i 
lang  Tid  ej  vil  findes  Lejlighed  til  Kirkegang; 
men  naar  Provst  Krarups  Foredrag  skulde  gøre 
en  modsat  Virkning  af  den  ønskede,  saa  fra- 
falder jeg  naturligvis  dette  Ønske. » 

Men  vi  vil  lade  Ewald  fortsætte  sin  Beretning 
om   Opholdet  paa  Jægerspriis: 

<  Ligesom  jeg  stedse  søgte  at  styre  og  lede 
alt  uden  at  den  mig  tildelte  Autoritet  fremtraadte 
øjensynligen  —  saa  maatte  jeg  paa  den  anden 
Side,  i  den  mig  anbetroede  Stilling,  gerere  mig 
saaledes,  at  der  ikke  faldt,  selv  det  blotte  Skin 
af  noget  Afliængigheds-Forhold  paa  mig.  Saa- 
ledes paatog  jeg  mig  aldrig  noget  som  var,  eller 
i  mindste  Maade  lignede  en  Hofmarchals  Funk- 
tion, men  lod  alt  saadant  forrette  af  Holstein, 
og  naar  han  ikke  var  tilstede,  ved  Irminger. 

«Saavel  Holstein  som  Irminger  gjorde  iøvrigt, 
hver  paa  sin  Vis,  alt  hvad  de   formaaede  for  at 

understøtte  mig  i  Fuklt'oielseii  af  mit  Hverv; 
men  jeg  maatte  for  en  Del  undvære  den  brave 
Irminger,  da  jeg  ej  nænnede  at  forhindre  ham 
i  at  tage  nogle  Gange  ind  til  Kobenhavn  til  sin 
unge  Kone,  hvis  første  Nedkomst  netop  fandt 
Sted  i  denne  Tid :  og  noget  lignende  blev  Til- 
fældet med  Hensyn  til  Holstein,  der  under  vort 
Ophold  paa  Jægerspriis  engang  blev  syg.» 

Imidlertid  synes  det,  som  om  alt  kun  gik 
saa  vel  til  naar  Ewald  var  til  Stede.  Selv  om 
de  yngre  Herrer  af  Prinsens  Selskab  ikke  var 
indviede  i  Sagens  sande  Sammenhæng,  saa  kunde 
de  dog  let  gætte  sig  til  adskilligt;  og  det  har 
rimeligvis  haft  stor  Indflydelse  paa  deres  Dom, 
at  Prinsen  var  falden  i  Unaade  og  forvist  til 
Jægerspriis.  I  hvert  Fald  fortalte  afdøde  Forst- 
raad  Ulrich,  at  Prinsens  yngre  Ledsagere  under 
Opholdet  paa  Jægerspriis  viste  Prinsen  stor  Ringe- 
agt og  behandlede  ham  aldeles  hensynsløst.  Kun 
Ewalds  Nærværelse  kunde  skatTe  ham  Fred  og 
Respekt. 

«Paa  Jagterne  fulgte  jeg  stedse  med;  derimod 
i  Reglen  ikke  ved  Udgravningerne,  men  plejede 
da  som  oftest  at  ride  ud  og  se  en  Times  Tid 
til  Prinsen.     Ved  større  Rideture  fulgte  jeg  gerne 

med,  og  iøvrigt  altid,  naar  Prinsen  Ijad  mig 
derom,  og  min  Tid   tillod   mig  det. 

Thi  da  jeg,  en  stor  Del  af  Dagen  hjemme, 
var  om  Prinsens  Person  (saaledes  uden  Und- 
tagelse hver  Aften  tog  Del  i  hans  Whist-Parti) 
—  blev  det  mig  stundom  ikke  let  at  vinde  den 
fornødne  Tid  og  Ro  til,  foruden  de  mig  i  Følge 
Instruxens  11.  Punkt  paahvilende  Rapporter,  at 
overkomme  den  vedholdende,  confidentielle  Korre- 
spondance, hvori  min  Stilling  hos  Prins  Frede- 
rik paa  Jægerspris  satte  mig  med  Kongen  saa 
vel  som  med  Prinsens  Fader:  ja  dette  blev  mig 
kun  muligt,  idet  jeg,  skønt  jeg  sjældent  kom  til 
Ro  før  Midnat,  hver  Morgen  stod  op  Kl.  4. 

Jeg  brændte  Natlys.  og  var  ^is  paa  at  vaagne 
af  mig  selv  til  denne  som  stedse  til  enhver  Time 
jeg  vilde.  Trækul  og  Spaaner  laa  parate,  saa- 
ledes at  jeg  med  Lethed  kunde  tænde  Ild  i 
Kakkelovnen,  og  gik  dernæst  de  to  Timer,  jeg 
sad  ved  mit  Skrivebord,  altid  meget  hurtigt  for 
mig,  indtil  Klokken  6  min  Kaffe  blev  bragt  mig; 
paa  hvilken  Maade  min  saa  tidlige  Opstaaen 
ikke  faldt  Tjenerskabet  alt  for  meget  til  Byrde 
og  ej   heller  forstyrrede  Roligheden   i   Huset. 

Som    en    Følae    af    min   Instrux'es    5.    Punkt 

indskrænkede  vor  Omgang  paa  Ja*gerspriis  — 
foruden  Emil  Bardenfleths  Besøg  —  sig  saa  at 
sige  til  Kammerjunker  Lowzow  og  Skovrider  Ul- 
rich. Lo^vzo^v  hai"  jeg  alleiede  ovenfor  omtalt, 
og  vil  her  ikkun  tilføje,  at  hele  hans  Holdning 
og  Adfærd  ganske  svarede  til  mine  Ønsker,  og 
at  han  derhos  vidste  at  gøre  sin  Nærværelse 
behagelig  for  Prinsen.  Ulrich  var  en  dygtig 
Mand  i  sit  Fag,  med  lys  Forstand,  der  saavel 
med  Hensyn  til  den  indre  som  ydre  Dannelse 
kunde  sættes  ved  Siden  af  enhver  Gentleman. 
Jeg  havde  i  et  og  alt  Aarsag  til  at  være  fornøjet 
med  ham,  ligesom  han  gerne  saas  af  Prinsen, 
ja  jeg  kom.  inden  vi  skiltes  ad,  virkeligen  til  at 
holde  af  ham. 

Lowzow  var  naturligvis  den,  der  oftest  blev 
indbuden  til  Middag  saavel  som  til  Aften,  hvil- 
ket iøvrigt  jæ^vnligen  ogsaa  var  Tilfældet  med 
Ulrich.  Jægerspris  Gods'  Forpagter,  Popp,  en 
jævn,  beskeden  Mand.  inviteredes  en  enkelt  Gang 
til  Middag. 

Foruden  hine  paa  Jæ^gerspriis  eller  ganske  i 
Nærheden  boende  Herrer,  befandtes,  indlogeret 
paa  .selve  Slottet,  en  Forstkandidat,  en  ung  Mand, 
paa  hvem  der  i  og  for  sig  selv  intet  var  at  sige, 

men  som  under  de  stedfindende  Omstændigheder 
ikke  passede  for  os. 

Jeg  behandlede  ham  helligt,  indvilgede  i,  at 
han  engang  imellem  fulgte  med  Prinsen  paa  Ud- 
gravningerne —  ved  hvilke  denne  selvfølgehgen 
altid  ledsagedes  af  Irminger  eller  Holstein,  stun- 
dom ogsaa  af  Ulrich,  —  men  holdt  ham  iøvrigt 
i  Afstand.  Og  da  dette  efter  nogen  Tids  Forløb 
begyndte  at  blive  noget  besværligt  for  mig,  og 
jeg  maatte  befrygte,  at  hans  Nærhed  kunde  have 
en  mindre  heldig  Indflydelse  paa  Prinsen  til 
Følge,  bortfjernede  jeg  ham  fra  Jægerspriis,  med 
Hensyn  til  hvilket  Skridt  jeg.  anende  dets  sand- 
synlige Nødvendighed,  i  Forvejen  havde  truffet 
Aftale  med  Hofjægermester,  Baron  Løvenskjold. 
Baronen  havde  nemlig,  efter  at  Kongen  i  For- 
vejen havde  underrettet  mig  derom,  været  paa 
Jægerspriis  i  Tjenesteforretninger. 

Og  tilskrev  jeg  denne  under  31.  Marts  saa- 
ledes: 

«Kære  Hr.  Baron!  1  Henhold  til  vor  mundt- 
lige Aftale  tager  jeg  mig  den  Frihed  at  meddele 
Dem,  at  jeg  alligevel  nok  ønskede,  at  Forstkan- 
didat M.  blev  kommanderet  til  det  Arbejde,  som 

alt  i  længere  Tid  har  været  ham  tiltænkt  i  Fre- 
deriksborg. 

«Men  da  jeg  ingen  Grund  har  til  nogen  Klage 
over  Hr.  M.,  saa  beder  jeg  Deres  Højvelbaaren- 
hed  saa  meget  desto  mere  at  indlede  Sagen  saa- 
ledes,  at  den  ikke  i  mindste  Maade  kan  geraade 
denne  unge  Mand  til  nogen   Skade. 

'De  vil,  kære  Hr.  Baron,  derhos  indse,  at 
det  ogsaa  af  andre  Hensyn  er  af  Vigtighed,  at 
Hr.  M.'s  Bortkaldelse  ikke  faar  Udseendet  af 
noget  andet  end  en  simpel  Tjenestesag;  thi  kom 
der  det  mindste  Nys  iblandt  Publikum  om,  at 
jeg  havde  nogen  Del  deri,  saa  kunde  det  give 
Anledning  til  Rygter,  som  det  er  vor  Pligt  at 
forebygge  til  det  yderste.* 

Herpaa  modtog  jeg.  Dagen  efter,  følgende 
Svar : 

«Som  skyldigst  Gensvar  paa  Deres  Højvel- 
baarenheds  ærede  Skrivelse  af  31.  f.  M.  skulde 
jeg  ikke  undlade  at  meddele  Dem,  at  da  ingen 
bestemt  Ordre  er  indløbet  fra  Rentekamret  om 
Forstkandidat  M.s  Arbejde  paa  det  Frederiks- 
borgske Distrikt,  har  jeg,  for  at  efterkomme  De- 
res Forlangende,  beordret  M.  til  at  indlinde  sig 
her  hos  mig  for  at  begynde  det  bevidste  Arbejde, 

hvortil  netop  de  behøvede  Dokumenter  ere  i  mit 
Værge;  saaledes  vil  M.  kunne  forlade  Jægers- 
priis,  uden  at  det  kan  blive  paafaldende  for 
Verden,  og  den  Byrde,  for  mig  at  have  ham  i 
Huset,  paatager  jeg  mig  gerne,  naar  jeg  derved 
kan  bevirke  noget,  som  jeg  kan  formode  ville 
være  overensstemmende  med  vor  elskede  Kon- 
ges Ønske.  At  denne  Sag  fra  min  Side  skal 
blive  behandlet  med  den  største  Tavshed  og  De- 
likatesse, derom  haaber  jeg,  at  enhver  Forsik- 
ring maa  anses  for  at  være  overflødig.  Anbefa- 
lende mig  i  Deres  Venskab  forbliver  jeg  med 
Højagtelse  Deres 

ærbødigste 

Løvenskjold. 

Da  den  unge  Mand  alligevel  blev  allarmeret 
om  sin  uventede  Bortkaldelse  fra  Jægerspriis, 
hvis  egentlige  Grund  han  nok  anede,  indfandt 
han  sig,  efter  at  have  modtaget  Ordren,  hos  mig 
for  at  hente  nogen  Beroligelse.  Jeg  sagde  ham, 
i  al  Venlighed:  «at  jeg  ej  kunde  indlade  mig 
med  ham  paa  nogen  Forklaring  angaaende  denne 
Sag,  men  at  han  kunde  forlade  sig  paa  mig, 
som  en   retskaffen    Mand,  at    hans    Bortkaldelse 

ikke  vilde  geraade  ham  til  mindste  Skade. »  Dette, 
og  at  jeg,  i  Følge  Prinsens  Ønske,  tillige  bad 
ham  at  spise  til  Middag  hos  Hs.  kgl.  Højhed 
førend  hans  Afrejse,  syntes  da  ogsaa  at  berolige 
ham;  og  jeg  tør  saaledes  haabe,  at  Hr.  M.,  hvem 
jeg  ikke  senere  i  mit  Liv  har  mødt,  skiltes  fra 
mig  uden  Nag. 

Et  Brev  fra  Kongen  til  mig  af  o.  April  be- 
gynder saaledes: 

« Deres  Skrivelser  af  1.  og  3.  April  har  jeg 
modtaget,  og  er  Dem  meget  taknemlig  for  dis- 
ses Udførlighed  og  Nøjagtighed.  I  Henseende  til 
Forstkandidat  M.,  da  tror  jeg  ogsaa,  at  det  er 
godt,  han  er  borte,  thi  denne  unge  Mand  ved 
vist  ej,  hvordan  han  skal  omgaas  med  P.  F.» 

Omendskønt  den  unge  Mands  Bortfjernelse 
ingenlunde  stemmede  overens  med  Prins  P'rede- 
riks  Ønsker,  —  lagde  denne  dog  desangaaende 
ingen  Uvilje  imod  mig  for  Dagen;  ligesom  Prin- 
sen aldrig  yttrede  nogen  Heftighed  eller  Vrede 
imod  mig,  naar  jeg  nødtes  at  afslaa  ham  en  el- 
ler anden  Begæring. 

Herpaa  vil  jeg  her  endnu  anføre  et  andet  Ex- 
empel,  der  staar  i  levende  Erindring  hos  mig, 
og  som   tillige    belyser  den    Maade,  hvorpaa  jeg 

omgikkes  Prinsen  i  den  særegne  Stilling,  jeg  var 
sat  til  ham. 

Det  var,  efter  at  vi  vel  havde  været  en  tre 
Ugers  Tid  paa  Jægerspriis,  da  Prinsen  en  Aften, 
imedens  vi  sad  ved  Whistbordet,  spurgte  mig, 
om  han  næste  Morgen  maatte  tage  ud  til  Ud- 
gravningen af  en  temmelig  langt  bortliggende 
Kæmpehøj.  Jeg  havde  intet  derimod,  og  bad,  som 
jeg  plejede,  Lowzow  at  bestille  Arbejdsfolkene 
m.  m.  Imidlertid  opstod  der  om  Natten  et  Slags 
Uvejr,  en  stærk,  kold  Blæst  med  Snefog.  Jeg 
lod  derfor  Arbejdsfolkene  afbestille  i  Tide,  og 
paalagde  Kammertjeneren,  naar  Prinsen  vaagnede 
op,  da  at  gøre  ham  strax  opmærksom  paa  det 
afskyelige  Vejr  og  spørge  ham,  om  han  ikke 
skulde  gaa  ind,  og  sige  mig  fra  ham,  at 
han  vilde  opsætte  Turen  —  kort  sagt.  at  han, 
Kammertjeneren,  skulde  søge  at  overtale  sin  Herre 
til  af  sig  selv  at  opgive  den  for  i  Dag. 

Dog  forgæves!  Klokken  imellem  9  og  10 
traadte  Prinsen  ind  til  mig,  udrustet  fra  cap  a 
pied  som  til  Grønlandsfart,  spørgende  mig  «om 
han  ikke  maatte  tage  ud  —  jeg  havde  jo  i  Gaar 
Aftes  lovet  ham  det!» 

Jeg   udtalte   min    Forundring   over,  at    han   i 

sligt  Vejr  virkeligen  kunde  have  Lyst  dertil,  og 
da  han  forsikrede  mig:  at  han  aldrig  brød  sig 
om  Vejret,  kunde  taale  Inilket  som  helst  Vejr 
o.  s.  v.' —  svarede  jeg:  om  saa  var,  vilde  dette 
dog  ingenlunde  være  Tilfælde  med  den  langtfra 
stærke  Holstein  (der  skulde  ledsage  ham;  Irmin- 
ger var  i  Kobenhavn);  at  jeg  ærligen  vilde  til- 
staa  ham.  at  Jeg  ikke  skøttede  om  at  udsætte 
mig  for  en  alvorlig  P'orkølelse  ved.  i  Storm  og 
Sne,  at  staa  i  flere  Timer  som  Tilskuer  ved 
Udgravningen,  ja  at  endog  Bønderne,  der  skulde 
grave,  vilde  forundre,  maaske  beklage  sig,  og 
at  i  alt  Fald  Enhver,  og  med  Rette,  vilde  op- 
holde sig  over  og  dadle  os  for,  at  vi,  uden  mind- 
ste Nødvendighed,  saaledes  exponerede  os  selv 
og  andre. 

Og  da  Prinsen  —  der  havde  en  Slags  Mani 
for  disse  Udgravninger  og  maaske  ogsaa  satte 
en  Slags  Ære  i  at  vise,  hvor  hdet  han  brød  sig 
om  Vejret  —  alligevel  ikke  vilde  indse  Urimelig- 
heden, gjorde  jeg  en  Ende  paa  Sagen  ved  at  er- 
klære ham,  at  da  Arbejdsfolkene  vai-  afbestilte, 
var  det  en   Umulighed   i   Dag  at  føje  ham. 

Men  omendskont  Prins  Frederik  blev  helt 
fortrydelig,  betvang  han  sine  Følelser  og   forlod 

mig  med  et:  '<Som  De  befaler !»  Hvorhos  jeg 
maa  tilføje,  at  dette  under  hele  vor  Samværen 
paa  Jægerspriis  var  den  eneste  Lejlighed,  hvor- 
ved jeg  havde  nogen  Umage  for  at  bringe  Prin- 
sen til  at  føje  sig,  og  den  eneste  Gang,  at  han 
brugte  dette    <Som  De  befaler»   imod  mig. 

Imod  Forventning  klarede  Uvejret  op  henad 
Middag.  Jeg  lod  da  vor  Ven,  Skovrider  Ulrich, 
der  boede  ved  Udkanten  af  Parken,  bede  at 
holde  sig  parat  med  Jæger  og  et  Par  Hunde  for 
det  Tilfælde,  at  Hans  Kongelige  Højhed  endnu 
i  Dag  ønskede  at  jage  lidt.  Og  da  jeg,  da  vi 
mødtes  ved  Frokosten,  fandt  Prinsen  rolig,  og 
venlig  imod  mig  som  sædvanlig,  overraskede 
jeg  ham  behageligen  ved  Meddelelsen  af  den 
trufne  Foranstaltning,  og  fulgte  med  ham  paa 
Jagten. 

I  denne  Anledning  tilkendegav  Kongen  mig  i 
et  Brev  af  29.  Marts: 

«De  har  gjort  meget  ret  i  ej  at  lade  ham 
grave  i  daarligt  Vejr,  thi  kan  P.  F.  udholde  det, 
er  det  godt  for  ham,  men  andre  Mennesker 
skulde  ogsaa  udholde  det.»» 


KAPITEL  XIV. 

Prins  Frederik  som    sin    Moders    Hævner.  —  Prins    Frederik 

vil   være    Katholik    —  Prins   Christians   Liberalitet.  —  Hvad 

Frederik  \'I  vilde  have  gjort. 

Naar  man  vil  lorstaa  Prins  Frederiks  —  den 
senere  Frederik  VH's  —  mærkværdige  Karakter 
og  finde  Aarsagen  til  hans  ulykkelige  Tilbøjelig- 
heder, vender  Tanken  idelig  tilbage  til  hans 
Moder,  Prinsesse  Charlotte,  Prins  Christian  Fre- 
deriks første,  fraskilte  Gemalinde.  Det  er  almin- 
deligt bekendt,  hvorledes  dette  Ægteskab  oplø- 
stes under  Omstændigheder,  der  aldrig  er  blevne 
fuldt  opklarede:  hvorledes  hun  forvistes  til  Hor- 
sens efter  en  Scene,  hvori  Diipuij  spillede  en 
Hovedrolle;  hvorledes  hun  i  Horsens  levede  et 
muntert  .Liv,  der  vakte  megen  Opsigt  og  beret- 
tiget Forargelse,  indtil  hun  endelig  rystede  Dan- 

marks  Støv  at'  sine  Fødder  og  drog  til  Rom, 
hvor  hun  antog  den  katholske  Religion. 

Det  er  rimeligt,  at  Prins  Frederik  efter  denne 
Moder  har  arvet  adskilligt  mindre  heldigt:  men 
det  er  ogsaa  forstaaeligt,  at  hendes  Skæhne  har 
vakt  hans  Deltagelse  i  høj  Grad,  og  at  han  har 
været  stærkt  optaget  af  det  Spørgsmaal:  om  der 
ikke  var  sket  hende  Uret'? 

Paa  dette  Tidspunkt,  da  han  selv  fik  Tryk- 
ket af  den  kongelige  Unaade  at  føle,  og  er  op- 
fyldt af  Bitterhed  mod  Faderen  og  Kongen  — 
eller  vel  rettere  imod  alt  det,  der  stillede  Krav 
til  ham  og  vilde  hindre  ham  i  hans  Fornøjelser 
—  sysler  hans  Tanker  meget  med  Moderen ;  som 
det  vil  ses  af  følgende  Brev,  er  han  overbevist 
om  Faderens  Uret  imod  hende  og  opsat  paa  at 
hævne  hende,  ligesom  han  selv  tænker  paa  at 
gaa  over  til  den  katholske  Religion.  Brevet  ly- 
der i  sin   Helhed  saaledes: 

Hr.  Oberstløjtnant  Ewald! 

Man    kan  vel    sige   sig,  at  onde  Sædvaner  ej 

aflægges    paa    engang,  og    at    forudfattede    Ideer 

kan  ventes  at  fremhæves  paa  ny  ved  forefaldende 

Lejlighed,  men  det  har  ikke  desto  mindre  gjort 

mig  meget  ondt.  at  de  sædvanlige  Ytringer  om 
Prinsessen,  hans  Moder,  og  om  den  katholske 
Religion  paany  ere  blevne  fremførte.  Det  er  saa 
meget  des  synderligere,  som  jeg  er  forvisset  om, 
at  Prinsen  ikke  vilde  kunne  svare  paa  det  Spørgs- 
maal:  hvori  hans  Moder  var  bleven  forurettet, 
og  hvad  han  vikle  hævne?  Aldrig  har  hun  selv 
til  nogen,  der  vidste  Besked,  ytret,  at  der  var 
sket  hende  Uret,  og  allermindst  har  hun  haft 
Lejlighed  til  at  ytre  det  for  ham. 

Lige  saa  lidt  vilde  han  kunne  svare  paa 
Spørgsmaalet:  hvorfor  han  skulde  ville  være  Ka- 
tholik?  Skulde  Lejlighed  nogen  Sinde  tilbyde 
sig  til  at  omtale  disse  Genstande,  gad  jeg  nok 
ønske,  at  De  vilde  forelægge  ham  disse  Spørgs- 
maal  blot  for  at  erfare,  hvad  han  egentlig  tæn- 
ker sig  derved.  At  De  lader  ham  føle  det  uvær- 
dige i  at  pønse  paa  Hævn  og  hvor  lidt  det 
stemmer  med  hans  yttrede  Hensigt  til  Forbed- 
ring, følger  af  sig  selv.  Ligeledes  skader  det  ikke, 
at  han  ved,  det  er  eenstydigt,  at  blive  katholsk 
og  at  frasige  sig  al  Ret  til  Tronen. 

Grev  Rantzau  kommer  udentvivl  ud  paa  Fre- 
dag Aften,  hans  Forretninger  (i  Statsraadet)  have 
ej    tilladt    ham  al    afrejse    før.    hvilket    De    ville 


Prins  Christian  Frederik, 
((^kristian  viii.) 


En  Slægts  Historie. 

meddele  min  Søn,  der  formodentligen  venter  ham 
med  spændt  Forventning. 

Det  er  mig  saare  kært,  at  Bentsens  Rejse  og 
Tilbagekomst  ej  har  haft  nogen  videre  uventet 
eller  skadelig  Virkning  paa  Stemningen. 

Jeg  beder  Dem  al  hilse  min  Søn  og  forbli- 
ver Deres 

forbundne  og  velvillige 

Christian  Frederik. 

Kjøbenhavn   15.  April  1834. 

Bemærkningen  om  Grev  Rantzau  —  der  nu 
var  Statsminister  —  og  al  Prins  Frederik  utaal- 
modig  skulde  vente  hans  Ankomst,  hentyder  til 
Ordningen  af  Forholdet  til  Prinsesse  Vilhelmine. 

Med  den  Bemærkning,  der  hentyder  til  Prins 
Frederiks  Kammertjener,  Bentsen,  hænger  det 
saaledes  sammen.  Prins  Christian  havde  jo  — 
under  den  tidligere  beskrevne  Scene  i  Køben- 
havn —  lovet  Prins  Frederik  at  tage  sig  af  Jom- 
fru Weiner.  Prins  Frederik  meddeler  da  sin  Fa- 
der, at  han  vil  sende  nogle  Penge  til  Husleje- 
hjælp ind  til  hende  med  Kammertjeneren.  Efter 
nogen    Diskussion  tillader  Prins  Christian  dette, 

og    tilføjer    endogsaa:   « at   jeg    ikke    finder 

det  uhensigtsmæssigt,  at  Prinsen  beroliges  ved 
en  Kvittering  fra  Jomfru  Weiner,  hvori  i  almin- 
deHge  Udtryk  loves  et  uforandret  og  erkendtligt 
Sindelag.« 

Faderens  Optræden  i  denne  Sag  er  for  den 
gamle  Kong  Frederik  fuldstændig  ufattelig.  Han 
skriver  i  et   Brev  til   Ewald: 

«Prins  Christian  Frederiks  Opførsel  i  Hen- 
seende til  Jomfru  ^^'einer,  er  mig  en  ren  Gaade. 
Jeg  frygter.  Prinsen  vil  faa  Grund  til  at  fortryde 
dette  baade  i  Henseende  til  det  moralske  og  i 
Henseende  til  det  pekuniære,  thi  hendes  For- 
dringer vil  stige,  alt  som  hun  ser  den  overor- 
dentlige delikate  Maade,  hun  behandles  paa.» 

I  et  andet  Brev  skriver  Frederik  VI : 

»Jomfru  Weiner  beskæftiger  Prins  Frederik 
meget.  Prinsens  Fader  har  ladet  Jomfru  Wei- 
ner læse  Prinsens  sidste  Brev,  men  forbudt 
hende  at  skrive,  og  hvad  værre  er,  sagt  at  naar 
hun  havde  noget  at  forebringe,  skulde  hun  i 
hans  Forgemak  aflevere  alt.  Mig  er  alt  dette 
ubegribeligt.  Alle  mine  Indstillinger  have  ej  fun- 
det Indpas.« 

I  et  tredje  Brev  til  Ewald  skriver  Kongen; 
«Jeg    har  bedet    Faderen  ej    at  være  Brevdrager 

mellem  sin  Søn  og  Jomfru  Weiner.  Jeg  har 
bedet  F'aderen  at  betale  hendes  Husleje  og  give 
hende  nogle  Hundrede  Rigsdaler  og  dermed  Ba- 
sta.» 

Men  Prins  Christian  har  vel  ment,  at  man 
til  en  vis  Grad  maatte  tage  Prins  Frederik,  som 
han  var,  og  regne  med  de  Forhold,  han  nu  en- 
gang var  kommen  i;  ligesom  han  vel  ogsaa  har 
frygtet,  at  man  ved  slet  ikke  at  tage  Hensyn  til 
Prinsens  Følelser  kunde  drive  ham  til  Despe- 
ration. 


KAPITEL  XV. 

Prins  Frederik  klager  over  Kaljalei'. —  Prinsens  Levned  gen- 
nemgaas.  —  Et  Brev  fra  Prinsesse  \'iihelmine.  —  En  Beret- 
ning til  Grev  Rantzau.  —  En  Samtale  med  Prinsen.  —  Prins 
Frederik  indrømmer  og  undsk3ider.  —  Prins  Frederik  om  sit 
Ægteskab.  —  Prinsen  graver  efter  Visdom. 

^hjfter  denne  almindelige  Fremstilling  af  vort 
Levned»  — skriver  Ewald  videre  —  «saavel  som 
af  mit  Forhold  til  Prins  Frederik,  under  hele 
mit  Ophold  paa  Jægerspris  —  gaar  jeg  i  min 
Fortælling  tilbage  til  de  første  Dage  dér. 

Omendskøndt  Prinsen  ikke  i  nogen  Maade 
opponerede  imod  Kongens  for  dette  Ophold  givne 
Befalinger,  syntes  at  være  rolig  og  viste  sig  føje- 
lig og  venlig  imod  mig,  var  han  dog  langt  fra 
endnu  at  ville  indse  sin  Uret,  og  lod,  om  just 
ikke  directe  til  mig,  saa  dog  ogsaa  i  min  Nær- 
værelse, falde  af  og  til    Ord    om   « Kabale,  Uret- 

færdighed«  o.  s.  v.  Men  saa  meget  jeg  end  øn- 
skede at  opvække  bedre  Følelser  hos  ham,  vog- 
tede jeg  mig  dog,  ved  disse  Udbrud,  for  al  Dis- 
kussion med  ham,  men  lod,  som  om  jeg  ikke 
hørte  eller  ænsede  dem.  Jeg  nærede  det  Haab, 
at  han  nok  vilde  komme  mig  imøde;  og  heri 
tog  jeg  ej  heller  Fejl. 

Thi  allerede  et  Par  Dage  efter  vor  Ankomst 
til  Jægerspris  kom  Prins  Frederik  en  Aften,  ef- 
ter at  vi  alt  havde  ønsket  hinanden  god  Nat, 
ind  til  mig  paa  mit  Værelse,  for,  som  han  sagde, 
at  tale  med  mig  i  Fortrolighed.  Og  bad  han 
mig  først  og  fremmest  at  sige  ham:  «Hvad  han 
havde  gjort?  Hvorfor  man  saaledes  havde  sendt 
ham  herhen  ?» 

Jeg  svarede,  at  det  mig  paalagte  Hverv  ikke 
bestod  i  at  skulle  moralisere  for  ham,  men  at 
jeg,  hvis  han  virkelig  attraaede  det,  var  bered- 
villig at  besvare  hans  Spørgsmaal,  forudsat  at 
han  vilde  finde  sig  i,  at  jeg  sagde  ham  den 
nøgne  Sandhed,  ja  at  jeg  talte  med  ham  som 
en  Fader  med  en  Søn;  og  da  han  forsikrede 
mig,  at  han  intet  ønskede  mere  end  dette,  — 
gennemgik  jeg,  uden  Skaansel,  hans  hele  forud- 
gaaende  Levned  med  ham. 

Da  jeg  strax  nedenfor  vil  komme  tilbage  her- 
til, vil  jeg  paa  dette  Sted  ikkun  berøre  to  Punk- 
ter, hvorpaa  jeg  især  lagde  Vægt.  Det  første  var 
Prinsens  utæmmelige  Lyst  til  at  fortælle  Histo- 
rier, dels  greben  aldeles  ud  af  Luften,  dels  over- 
drevne til  det  utrolige,  og  hvilke  derhos,  naar 
han  kom  i  en  oprørt  Stemning,  plejede  at  gaa 
ud,  og  stundom  paa  det  skammeligste,  over  an- 
dre, ja  selv  over  dem,  han  skyldte  Højagtelse 
og  Hengivenhed.      » 

Jeg  bragte  ham  derhos  i  Erindring,  hvorme- 
get  jeg,  saavel  som  Grev  Rantzau,  under  vort 
Sammenværen  i  Udlandet,  havde  kæmpet,  hvor 
inderligen  vi  havde  stræbt,  for  at  vænne  ham 
af  med  denne  Lyde,  og  gjorde  ham  opmærksom 
paa,  hvorledes  han,  ved  slige  dels  latterlige,  dels 
afskyelige  Fortællinger,  i  Grunden  ikkun,  og  al- 
tid mest,   skadede  sig  selv. 

Det  andet  Punkt  var  Prinsens  ulykkelige  Ta- 
lent, stedse  at  hige  efter,  og  saa  meget,  del  blev 
ham  muHgt,  at  vælge  det  sletteste  Selskab,  og 
derved  fjerne  det  bedre  fra  sig. 

Vor  Samtale  varede  til  ud  over  Midnat;  Prin- 
sen modtog  alt,  jeg  sagde  ham,  med  Godmodig- 
hed, ja  gav  mig  Ret  i  saa  godt  som  alt;  —  men 

hvor  lidet  jeg  i  Grunden  havde  udrettet,  det  vi- 
ste sig,  jeg  maa  tilstaa,  ikke  til  min  Overraskelse, 
men  dog  til  min  Bedrøvelse,  allerede  en  eller  to 
Dage  derefter,  ved  den  saa  lidet  til  en  Foran- 
dring i  Prinsens  Sind  svarende  Maade,  hvorpaa 
han  modtog  efterstaaende  Brev  fra  sin  Gemal- 
inde, hvoraf  Kongen,  med  en  Skrivelse  til  mig 
af  18.  Marts,  sendte  mig  en  Kopie,  skreven  af 
Prinsessens  egen  Haand  : 


København   d.  14.  Marts  1834. 

Du  gor  mig  Uret  og  bedrøver  mig  meget, 
naar  du  kan  tænke,  at  jeg  ønskede  din  pludse- 
lige Afrejse.  Tvertimod  har  jeg,  Gud  ved  det! 
bønfaldet  paa  det  Inderligste  min  Fader  at  for- 
andre sin  Beslutning,  saasnart  jeg  erfarede  denne. 
Du  spørger  mig,  hvorledes  det  gaar  mig,  jeg  le- 
ver ganske  stille  siden  din  Bortrejse  og  er  vel, 
saa  vidt  man  under  slige  Omstændigheder  kan 
være  det.  Mine  Forældre  befinde  dem  ligesom 
jeg  og  sende  dig  en  Hilsen,  og  de  andre,  du  paa- 
lagde  mig  at  hilse,  har  jeg  ej  endnu  set,  men  skal 
ej  undlade  at  sige  dem  det.  Omendskønt  des- 
værre  jeg    ikke    har    kunnet    bidrage    efter    mit 

Hjertes  Ønske   til   din    Lykke,    saa    skal  jeg  dog 
aldrig  ophøre  at  bede  for  dit  Vel. 

Vilhelmine. 

Ja,  at  jeg  egentlig  slet  intet  havde  udrettet 
ved  hin  Samtale  med  Prinsen,  vil  ses  af  efter- 
staaende,  der  tillige  angaar  Hovedmomentet  i 
denne  sørgelige  Katastrofe.* 

(Brevet,  der  er  til  Geheimestatsminister,  Grev 
Rantzau-Breitenburg,  er  skrevet  paa  Tysk  og 
gengives  her  i  nøjagtig  Oversættelse.) 


Jægerspriis  d.  19.  Marts  1834. 

Højtærede  Ven  og  Velynder! 

Dette  Brev,  som  jeg  med  Henblik  paa  den 
ulykkelige  unge  Mands  Natur,  der  ikke  kan 
sammenlignes  med  noget  mig  bekendt,  ikke  kan 
andet  end  gøre  meget  detailleret,  beder  jeg  De- 
res Excellense,  uden  at  trættes  ved  dets  Vidtløf- 
tighed, at  skænke  al  Opmærksomhed. 

løvrigt  vilde  jeg  finde  det  højst  anmassende, 
om  jeg  blot  i  mindste  Maade  vilde  hentyde  til, 
hvad  Deres  Excellense  skulde  gøre  eller  undlade 
efter  Læsningen   af  dette  Brev.     De  er  Kongens 


Prins  Frederik  Carl  Christian 

t^pREDERIK   VII.) 


Prinsesse  Vilhelmine. 

saa  vel  som  Faderens  nære  Ven,  besidder  Deres 
Majestæters  og  Deres  kongelige  Højheders  Tillid 
i  samme  Grad,  som  De  fortjener  det;  Dem  kan 
og  tør  jeg  meddele  alt,  uden  nogen  som  helst 
Betænkelighed. 

Skulde  jeg  tillægge  dette  Brev  mere  Vigtighed, 
end  det  fortjener,  saa  vil  De  tilgive  mig  det;  i 
intet  Fald  kan  dette  skade  Sagen  selv. 

Til  Sagen  : 

I  Forgaars  Middags  var  Prinsen  for  første 
Gang  noget  mindre  venlig  stemt;  Aarsagen  var 
maaske  blot  den  Efterretning,  at  Hofjægermester, 
Baron  Løvenskjold  vilde  komme  her,  og  den 
dermed  forbundne  Frygt,  at  der  maaske  deraf 
vilde  flyde  en  eller  anden  Indskrænkning  i  hans 
Jagter. 

Prinsen  kastede  noget  omkring  sig  med  den 
Kabale,  der,  som  han  mente,  havde  styrtet  ham. 
Disse  Kabalister  nød  nu  P^rugterne  af  Deres  Ar- 
bejder, skønt  de  havde  fejlet  meget  i  deres  Be- 
regning, thi  han  var  meget  tilfreds  med  det,  der 
var  sket,  var  rigtig  tilfreds  nu.  Hvad  han  havde 
gjort,  siden  han  skulde  sendes  bort,  det  vidste 
han  ikke,  saadan,  som  han  levede  nu  med  os, 
havde  han  stedse  levet  hjemme,  thi  at   han  dér 

vel  nok  engang  imellem  havde  drukket  et  Glas 
Champagne,  kunde  dog  ikke  komme  i  Betragt- 
ning. 

Da  jeg  følte,  at  jeg  i  dette  Øjeblik  ved  at 
sige  ham  imod  kun  vilde  opfordre  ham  til,  at 
lade  den  ene  taabelige  Snak  følge  ovenpaa  den 
anden,  indlod  jeg  mig  ikke  paa  nogen  Indven- 
ding, men  førte  Samtalen  hen  paa  andre  Ting, 
og  Dagen  endte,  som  alle  Dage  her  hidtil,  med 
Lydighed,  Fredelighed,  ja  endog  Venlighed. 

I  Gaar,  før  Prinsen  drog  bort  for  at  udgrave 
Oldsager,  kom  han  højst  muntert  hen  til  mig 
og  bad  mig  om  at  maatte  udsende  nogle  Indby- 
delser. Dette  afslog  jeg:  han  optog  Afslaget  gan- 
ske venligt,  begyndte  en  Samtale  med  mig  om 
min  nuværende  Stilling,  hvis  Resultat  var,  at 
han  fuldkomment  og  uden  at  yttre  den  ringeste 
Bitterhed  indsaa,  at  jeg  nøje  maatte  følge  Kon- 
gens Befalinger,  samt  med  Taknemlighed  følte, 
at  jeg  iøvrigt  behandlede  ham  saa  velvilliende 
som  muligt.  Derpaa  bad  han  mig  —  ikke  nu, 
men  senere  hen  —  spørge  Kongen,  om  ikke 
Oberstløjtnant  von  Kleist  maatte  besøge  ham  en 
Dags  Tid? 

Mit  Svar  var: 

«Med  den  Slags  Ting  tør  jeg  endnu  i  lang 
Tid  ikke  komme  til  Kongen:  men  vedbliver  De 
fremdeles  at  opføre  Dem  som  hidtil,  vedbliver 
De  at  vise  ubetinget  Lydighed  mod  Kongens  Be- 
falinger, og  i  Særdeleshed,  hvad  angaar  Maade- 
hold  i  Drik,  saa  vil  jeg  senere  hen  se,  hvad  jeg 
kan  gøre;  uden  at  jeg  iøvrigt  kan  love  Dem  no- 
get om,  hvorvidt  Kongen  vil  gaa  ind  paa  Deres 
Bøn. 

Jeg  vil  snarere  rent  ud  tilstaa  Dem,  at  jeg 
ikke  tror,  at  Kongen  vil  tillade  den  mindste  For- 
andring i  Deres  nuværende  Stilling,  før  De  ikke 
blot  i  Fremtiden  vedbliver  med  Deres  nuværende, 
ordentlige  Opførsel,  men  paa  en  eller  anden  Maade 
har  vist  Kongen,  at  De  i  det  mindste  indser, 
hvor  mildt  Kongen  har  behandlet  Dem,  selv  idet 
han  straffede  Dem.» 

Prins  Frederik  svarede  herpaa: 

«Ja,  det  har  Kongen,  og  jeg  vil  tilstaa  Dem. 
Ewald,  jeg  undrede  mig  derover,  da  jeg  kom 
her,  thi  jeg  troede,  jeg  her  skulde  behandles 
ganske  som  Arrestant.  Hvorfor  jeg  skulde  dette, 
det  ved  jeg  rigtignok  ikke,  thi  jeg  har  intet  gjort. 
De  har  jo  været  tilfreds   med    min  Opførsel  her 

En  Slægts  Historie.  1"* 

i    disse    otte    Dage,  og    hjemme    har   jeg    opført 
mig  lige  saadan,  levet  paa  samme  Maade.» 

Ewald: 

«Nej,  min  kære  Prins,  det  har  De  ikke!» 

Prins  Frederik: 

«Ja  hvad  har  jeg  da  gjort,  sig  mig  det!» 

Ewald: 

«Det  har  jeg  allerede  een  Gang  gjort:  De  ved 
det  rigtig  godt,  hvis  De  vil  vide  det.» 

(Men  da  Prinsen  vedblev  at  trænge  ind  paa 
mig,  fortsatte  jeg:) 

«Nu  vel,  saa  vil  jeg  da  i  Guds  Navn  sige 
Dem  det  een  Gang  til. 

«For  det  første  er  der  den  Artikel  med  De- 
res Snapsen  og  evindelige  Drikken,  hvorved  De 
dels  sætter  Dem  selv  i  daarlig  Stemning,  dels 
skader  Deres  Sundhed,  og  hvorimod  ingen  For- 
maninger vilde  hjælpe. » 

Prins  Frederik: 

«.Ia,  det  nægter  jeg  ikke,  men  jeg  følte  mig 
ulykkelig  og  vilde  sætte  mig  i  bedre  Humør. » 

Ewald: 

«Dernæst  den  ftygtelige  Sladder,  de  afskye- 
lige P'ortællinger,  som  De  giver  til  Pris  for  en- 
hver, der  vil  høre  paa  Dem  eller  maa  høre  paa 

Dem.   Og  derimod  er  De  ligeledes  ofte  nok  ble- 
vet advaret,  og  ligeledes  forgæves. » 

Prins  Frederik: 

«Ja,  det  kan  jeg  heller  ikke  nægte,  men  det 
var,  naar  Ondskaben  kom  over  mig.» 

Ewald: 

«Ikke  Ondskab,  kære  Prins,  men  tillader  De 
mig  at  sige  Dem  det  rigtige  Ord:  Galskab,  og 
den  skulde  De  have  arbejdet  imod,  i  Stedet  for 
at  gøre  den  værre  ved  at  drikke. » 

« Dernæst  kommer  jeg  til  det  Punkt,  hvorom 
jeg  allerede  har  sagt  Dem  min  Mening,  nemlig 
Deres  uværdige  Opførsel  mod  Deres  Gemalinde. 
—  I  Sandhed,  Kongen  har  i  denne  Henseende 
behandlet  Dem  yderst  mildt,  i  Tillid  til  Deres 
Ungdom  og  til  at  De  bliver  fornuftigere;  og  først 
da  intet  vilde  hjælpe,  brugte  han  Alvor  imod 
Dem.» 

Prinsen  fortalte  nu  —  dels  sammenhængende, 
dels  afbrudt  —  om  sit  P'orhold  til  Prinsessen, 
hvorved  han  søgte  at  vadske  sig  ren,  uden  dog 
at  sige  noget  egentlig  bittert  eller  ligefrem  util- 
børligt om  Prinsessen.  Blandt  andet  sagde  han, 
uden  i  mindste   Maade   at   ane   det   upassende  i 

14* 

Udtrykket;  Det  er  umuligt,  at  Hund  og  Kat 
kan  leve  sammen !» 

Dernæst  kom  Prinsen  ind  paa  sin  sidste 
slette  Opførsel  mod  Prinsessen,  men  fortalte 
langtfra  noget  om  det,  som  han  egentlig  havde 
sagt.  og  hvorledes  han  havde  opført  sig:  men 
fortalte  tilsidst,  at  der  ved  denne  Lejlighed  mel- 
lem ham  og  Prinsessen  var  faldet  Ord  om  at 
skilles  ad,  og  at  han  maaske  allerede  nu  vilde 
have  været  hos  Kongen  desangaaende,  hvis  han 
ikke  var  hleven  sendt  hort. 

Jeg  svarede  Prinsen,  at  han,  hvis  han  havde 
den  fuldkomne  Overbevisning,  at  det  var  ham 
umuligt  at  være  h'kkelig  med  Prinsessen,  burde 
have  udtalt  sig  aabent  derom  til  Kongen  (hvad 
jeg  allerede  tidligere  havde  sagt  Prinsen),  og 
dette  kunde  han  ogsaa  gøre  nu.  det  forstaar  sig 
paa  en  ærbødig  og  passende  Maade. 

Af  Prinsens  Svar  fremgaar  det  umiskendeligt, 
at  han  gerne  gjorde  dette  Skridt,  men,  kort  sagt, 
ikke  havde  Mod  dertil;  han  frygtede  for  at  for- 
øge Kongens  Unaade,  og  dels  strax,  ligesom  og- 
saa i  Fremtiden,  forværre  eller  forringe  sin  Stil- 
ling, i  det  hele  at  blive  behandlet  strængere,  naar 
han   ikke  længere  var  Kongens  Svigersøn. 

Jeg  svarede  Prinsen,  at  jeg  desangaaende  gan- 
ske og  aldeles  ikke  kunde  forudsige  ham  noget; 
at  Kongen  jo  maatte  bestemme  alt  nærmere  an- 
gaaende  dette,  at  han  (Prinsen)  jo  dog  vel  ikke 
vilde  være  den  eneste  i  Landet,  der  tvivlede  om 
Kongens  Retfandighed  og,  saafremt  han  selv  for- 
tjente det,  om   Kongens  Mildhed. 

Prinsen  sagde  dertil: 

«Ja,  saa  vil  jeg  skrive,  men  De  maa  først 
læse  Brevet,  tor  at  jeg  ikke  skal  skrive  noget 
galt. » 

Idel  han  gik,  sagde  jeg  til  Prinsen,  at  han 
skulde  nu  først  behørig  fordybe  sig  i  sig  selv  og 
overveje,  han  havde  netop  nu  Tid  dertil,  medens 
han  sad  derude,  naar  Folkene  gravede. 

<  Ja,  jeg  vil  søge  at  grave  mig  nogen  Visdom 
frem,»   sagde  Prinsen. 

«Og  finder  De  nogen,  saa  pas  godt  paa  den 
for  at  bruge  den  ved   I^ejlighed^  var  min  Adieu. 


Medens  nu  Prinsen,  jeg  frygter  forgæves, 
gravede  efter  Visdom,  skrev  jeg  strax  vor  Sam- 
tale   ned   og    søgte  derpaa  efter  nogen  Visdom  i 


214 

mit,    desværre    vistnok    kun     meget    almindelige 
Hoved.  Gid  jeg  dog  havde  fundet  en  Smule! 

Jeg  følte  ved  nærmere  Eftertanke,  at  Kongen 
ganske  vist,  hvis  han  finder  det  nødvendigt, 
ganske  og  aldeles  kunde  desavouere  mig,  —  men 
at  han,  hvis  jeg  sendte  ham  Prinsens  Brev,  med 
Prinsens  Vidende,  og  paa  en  vis  Maade  blev 
tvungen  til,  direkte  eller  indirekte,  at  give  Prin- 
sen et  Svar. 

For  at  forebygge,  at  Hans  Majestæt  sættes  i 
denne,  ham  maaske  ubehagelige  Nødvendighed, 
faldt  —  ved  at  tænke  herover  —  Deres  Excellense 
mig  ind.  Indfaldet  var  saa  naturligt,  at  det  strax 
vilde  være  kommet  for  et  hurtigere  fattende  Ho- 
ved end  mit. 

Da  Prinsen  altsaa  efter  Klokken  4  kom  hjem 
fra  Udgravningen,  sagde  jeg  til  ham:  At  jeg,  før 
han  skrev  noget,  endnu  engang  maatte  tale  med 
ham  om  Sagen. 

Hvilken  Sag?  Xaa  saaledes!» 

Og  det  var,  som  havde  vi  aldeles  ikke  talt 
om  nogen  Ting.  Enten  var  alt  bortdunstet  i  den 
frie  Luft,  eller  Bagateller  havde  fordrevet  enhver 
alvorlig  Tanke. 

.leg  sagde: 

«Ja,  sig  De  mig  det  nu,  naar  De  vil  tale 
med  mig  derom,  det  har  slet  ingen  Hast  der- 
med. De  maa  selv  føle  Trang  dertil. » 

Klokken  8  i  Gaar  Aftes  lod  Prinsen  mig  ind- 
byde til  sig  for  at  spille  Whist  med  ham. 

Jeg  fandt  ham  ikke  i  hans  Kabinet,  men  i 
Selskabsværelset,  ved  Spillebordet,  der  var  arran- 
geret, siddende  i  Sofaen,  og  skrivende  ivrigt, 
ritch  ratch,  med  Blyant  nederst  paa  den  fjerde 
Side  af  et  i  Oktav  sammenlagt  Kvartblad. 

Kammerjunker  Lowzow,  der  sædvanligvis 
spillede  Whist  med,  stod  i  nogen  Afstand  i  en 
ærbødig  Stilling. 

<Der>;,  sagde  Prinsen,  idet  han  gav  mig  Bla- 
det,—  '<læs  De,  jeg  har  kun  nedskrevet  det  saa- 
dan  i  Udkast,  sig  mig  nu,  om  De  synes  om 
det. » 

Mit  Svar  var: 

«Før  jeg  læser  det.  kære  Prins,  ønsker  jeg 
endnu  engang  at  tale  med  Dem.s 

Og  alene  med  ham : 

«For  at  være  fuldkommen  sikker  paa,  at  mit 
Raad  i  enhver  Henseende  har  været  det  bedste, 
er  det  faldet  mig  ind,  at  vi  begge  har  en  god 
Ven  i  Kjøbenhavn,  hvis    Mening    vi    kan    skaffe 

os  at  vide,  før  vi  handler.  De  kan  vel  gætte^ 
kære  Prins,  hvem  jeg  mener ?» 

Det  kunde  han  ikke. 

«Ih,  hvem  andre »,  sagde  jeg,  «end  Grev 
Rantzau,  til  ham  har  De  jo  fuld  Tillid. > 

Prinsen  (langtrukkent): 

«0  ja,  det  har  jeg  vel.» 

Ewald: 

«Ja,  det  kan  jeg  da  ikke  tænke  mig  andet. » 

Prinsen  : 

«Ja  vel  har  jeg  Tillid  til  Rantzau,  skønt  i 
den  sidste  Tid  ikke  saa  ganske  og  aldeles.  Skønt 
alligevel.  Læs  De  nu  først  det  Brev,  som  jeg  har 
skrevet. » 

Jeg  læste  denne  Koncept,  og  jeg  havde  ikke 
kunnet  diktere  ham  et  saa  smukt  Brev.  netop 
fra  Indholdets  Side. 

Prinsen  beder  deri  Kongen  om  Tilgivelse 
paa  Grund  af  sin  slette  Vandel  o.  s.  v.,  erklærer 
omtrent,  at  han  ikke  kunde  gøre  Prinsessen 
lykkelig,  andrager  ikke  direkte  om  noget,  men 
lægger  blot  Prinsessen  og  hendes  fremtidige 
Skæbne  i  Kongens  Haand. 

Efter  at  jeg  havde  sagt  ham,  al  jeg  intet 
kunde  indvende  imod   dette    Brev,  stak  han  det 

ganske  roligt  i  Vestelommen,  indbød  os  til  at 
spille  Whist,  og  medens  jeg,  ikke  uden  nogen 
Anstrængelse,  nogenlunde  holdt  mine  Tanker  ved 
Spillet,  spillede  Prinsen  godt  og  muntert  to  og 
en  halv  Times  Whist,  og  sagde  derpaa  det  ven- 
ligste Godnat. 

I  Morges  kom  Prinsen,  i  sin  Jagtdragt,  før 
han  gik  ud,  roligt  og  venligt  ind  til  mig  og  sagde 
til   mig: 

«.Ja,  Ewald,  vil  De  da  være  saa  god  at  skrive 
til  Rantzau,  for  at  erfare,  hvorledes  han  finder 
Deres  Raad.  —  Vil  De,  saa  kan  De  faa  min 
Brevkoncept  til  Kongen,  og  sende  den  med  til 
Rantzau,  for  at  han  kan  sige,  om  der  er  noget 
anstødeligt  deri.» 

Af  let  forstaaelige  Grunde  afslog  jeg  dette. 
Af  Koncepten  kendte  jeg  tilstrækkeligt  efter  at 
have  læst  den  den  foregaaende  Aften.  Jeg  sagde 
derfor  blot:  «Ak,  det  behøves  ikke»,  og  nu  gik 
Prinsen  paa  Jagt,  efter  at  han,  paa  sit  Spørgs- 
maal,  havde  erfaret  af  mig,  at  vi  Søndag  kunde 
have  Deres  Svar  her. 

Efter  at  jeg  med  den  største  Samvittighedsfuld- 
hed har  nedskrevet  denne  Samtale  paa  Papiret,  til- 
føjer jeg  endnu  kun  nogle  Bemærkninger,  hvis 
redelige  Hensigt  Deres  Excellense  ikke  vil  mis- 
kende: 

Det  synes  mig  umiskendeligt,  at  Prinsen,  for 
saa  vidt  han  over  Hovedet  er  i  Stand  til  at  have 
en  Mening,  et  Ønske,  en  Vilje,  allerede  i  nogen 
Tid  meget  har  ønsket  at  skilles  fra  Prinsessen, 
og  endnu  i  Øjeblikket  levende  ønsker  det  —  men 
at  det  alene  har  manglet  ham  paa  Mod  til  at 
udtale  sig  derom. 

—  Min  Samtale  med  ham,  som  jeg  her  har 
forelagt  Dem  ganske  in  extenso,  lægger  ganske 
umiskendeligt  for  Dagen,  at  jeg  har  givet  Prin- 
sen dette  Mod:  jeg  vil  altsaa,  for  saa  vidt  dette 
Raad  bliver  fulgt  af  ham,  i  hans  Øjne,  som  over 
Hovedet,  i  denne  Sag  komme  til  at  staa  som 
Prinsens  Raadgiver. 

Ikke  af  Hensyn  til  min  i  og  for  sig  saa  li- 
det betydende  Person,  men  i  Pligtfølelse  mod  de 
allerhøjeste  og  højeste  Personer,  hvis  Tillid  har 
sat  mig  i  min  nuværende  Stilling  til  Prinsen, 
anser  jeg  det  derfor  for  min  Skyldighed  her  at 
erklære,  at   jeg    vel    har    givet    Hs.    kgl.    Højhed 


219 

Prins  Frederik  del  Raad,  angaaende  Skilsmissen 
at  henvende  sig  til  Hs.  Majestæt,  idet  jeg 

a)  staar  i  den  Formening,  at  Deres  Majestæ- 
ter og  Hans  kongelige  Højhed,  hans  Fader,  for 
Tiden  anser  dette  Skridt  for  uundgaaeligt,  og  er 
besluttede  paa  at  gøre  det  eller  i  det  mindste 
indlede  det, 

b)  at  jeg  personlig  har  den  Overbevisning,  at 
dette  Skridt  er  absolut  nødvendigt  for  den  kon- 
gelige Familjes  Ro,  med  Henblik  paa  Prinsesse 
Vilhelmines  Forhold  baade  for  Øjeblikket  og  i 
Fremtiden,  ja  endogsaa,  saaledes  som  Prins  Fre- 
derik nu  engang  er,  er  at  ønske  for  ham  selv  — 
—  men  at  jeg  paa  ingen  Maade  af  Hans  M.  el- 
ler af  Hs.  kgl.  H.  Prins  Christian  F'rederik  har 
faaet  det  Hverv  at  raade  H.  k.  H.  Prins  Frede- 
rik til  et  saadant  Skridt,  og  at  dette  Raad  —  i 
Fald  det  iøvrigt  faar  nogen  Følge  —  alene  er  gi- 
vet af  mig  ud  fra  de  under  a  og  b  udtalte  Be- 
væggrunde, og  idet  jeg  handlede  efter  bedste 
Indsigt  og  med  den  reneste  Vilje. 

Hvad  sluttelig  Deres  Excellense  angaar,  da 
afhænger  det  jo  ganske  af  Dem  selv,  om  De  kan 
og  vil  tage  Del  i  dette  Raad  eller  ej.  Kun  ædle 
Bevæggrunde  har  ledet  alle  Deres  Handlinger  og 

Deres  hele  Liv,  og  vil  det  ogsaa  ved  denne  Lej- 
lighed. En  eneste  Linje:  «jeg  kan  eller  tør  intet 
Raad  give»  er  altsaa,  om  saa  skal  være,  tilstræk- 
kelig. 

Men  glæder  De  os  med  et  Raad,  da  maa  De 
være  overbevist  om,  højtærede  Hr.  Greve,  at  det 
vil  blive  fulgt,  saa  vidt  del  staar  til  mig. 
Deres  Excellenses 

trofast  hengivne 

Carl  v.  Ewald. 

Med  dette  Brev  fulgte  endnu  et  andet  fra  mig 
til  Greven,  hvori  jeg  henstillede  til  ham,  om  og 
hvorvidt  han  vilde  lade  Kongen  og  Prins  Chri- 
stian læse  hint. 


KAPITEL  XVI. 

Grev  Rantzaus   Svar.   —  Frederik  VI    ønsker  Skilsmisse.  — • 

Prins    Christians    Svaghed    mod    Sonnen.   ^   Prins    Frederik 

skriver  til  Kongen.   —   Prins  Christians  Betænkeligheder.  — 

Skilsmissen  er  besluttet.   —   Prins  Frederiks  Fremtid. 

(jrrev   Rantzaus    Svar    paa    Ewalds    i    forrige 
Kapitel  meddelte  Brev  lød  saaledes: 

København,   Lørdag  d.  22.   Marts   1834. 

Dyrebareste  Ven! 
De  har  gjort  Deres  Sager  ganske  fortræffeligt. 
Jeg  er  fuldkommen  enig  i  Deres  Udtalelser  i 
begge  Deres  venlige  Breve.  Kongen  er  overor- 
dentlig tilfreds  med  Deres  Beretninger  og  med 
det,  som  De  meddeler  ham  i  den  sidste,  og  vil 
selv  takke  Dem  derfor.  Han  gaar  nu  næsten 
for  hurtigt  til  Værks.  Jeg  vilde  netop  skrive  til 
Dem  i  samme  Retning.    De  er  paa  en  højst  be- 

hagelig  Maade  kommen  mig  i  Forkøbet,  hvad 
der  giver  mig  et  nyt  og  glædeligt  Bevis  paa 
Harmonien  i  vor  Tænkemaade. 

Lige  siden  Deres  Afrejse  har  jeg  arbejdet 
paa,  at  en  Akt  maa  blive  udfærdiget,  hvorved 
en  foreløbig  Adskillelse  forordnes  og  der  udtales 
Mulighed  for  en  formelig  Skilsmisse.  Men  for 
Sagen  selv  saavel  som  for  Prinsen  er  det  bedre, 
om  han  selv  erklærer  sig  i  denne  Henseende. 
Jeg  vil  derfor  med  Fornøjelse  understøtte  denne 
Sag,  og  naar  han  vil  sende  mig  et  Brev,  som 
De  har  set  og  forseglet,  i  hvilket  han  indrøm- 
mer sin  Uret,  især  med  Hensyn  til  Prinsessen, 
saa  at  der  deri  ikke  indeholdes  om  end  blot 
den  svageste  Bebrejdelse  mod  Prinsessen,  saa 
vil  jeg  meget  gerne  overgive  Kongen  dette  Brev, 
og  Kongen  vil  da  kunne  erklære  ham,  at  der 
ikke  strax  kan  følge  en  formelig  Skilsmisse,  men 
at  han  skal  tage  saa  meget  Hensyn  som  blot 
muligt   til   hans    Ønske.     —  —  —  —  —  —  — 

Maaske  kommer  jeg  da  til  Jægerspriis.  Kun 
maa  Prinsen  ikke  komme  paa  den  Tanke,  at 
han  efter  et  saadant  Brev  strax  igen  kan  komme 
til  København.     Det   vilde   gøre  et  daarligt  Ind- 

trj'k  her.  Jeg  gør  mig  al  Møje  for  at  sige  Folk 
Sandheden,  men  desuagtet  er  der  dog  saa  mange 
falske  Rygter  i  Omløb,  at  man  A'ilde  finde  det 
højst    svagt,    om    man    allerede    nu   lod    Prinsen 

komme  tilbage.   — —   —  —  —     Maaske 

kunde  (hvis  De  finder  for  godt)  senere  noget 
mere  Frihed  indtræde  paa  selve  Jægerspriis;  dog 
det  vil  give  sig. —  —  —  —  — 


Prins    Christian    har    jeg    (hvad    ogsaa    Kongen 
ansaa  for  bedre)  intet  sagt  om  Deres  Brev.    Han 
er  altfor  blød,  haaber  bestandig  paa  Forandring 
og  vil  nok  i  Prinsens  Ytringer  finde  ny  Næring 
for  sit  desto  værre  saa  ugrundede  Haab.   —   — 
—  —  —  —  —  —   Hils  Deres  Ulykkesfæller  og 

lev  vel!   —  —  —  Deres  hjærteligt  hengivne 

RAxNTZAU. 

Under  samme  Dato  modtog  Ewald  et  Brev 
fra  Frederik  VI,  hvori  det  hedder: 

«At  Pr.  Fr.  skriver  mig  til  og  erkender  sin 
Brøde  og  føler  selv.  at  han  ej  kan  gøre  min 
Datter  lykkelig,  det  er  vist  det  Allerbedste.  Men 
det  er  ubegribeligt,  hvorledes  han  selv  kan  ønske 

det,  idet  han  dog  nu  selv  heldigvis  føler,  at  han 
ej  mere  kan  være  i  København.  Jeg  takker  Gud 
derfor,  som  saa  heldig  har  ledet  Alt,  saa  at  min 
Kone,  jeg  og  min  kære  Datter  Vilhelmine  kom- 
mer ud  af  dette  Helvede. 

Imidlertid  ser  De  af  Prins  Frederiks  Ytringer, 
at  han  vel  gav  min  Datter  ogsaa  Skyld  i,  at  de 
ej  har  levet  godt  sammen.  Dette  er  nøje  at 
bemærke,  at  naar  han  skriver  om,  at  de  ej 
passer  sammen,  at  han  dog  ej  giver  min  uskyl- 
dige Vilhelmine  Skylden. 

Lev    vel,    jeg    kan    ej    være    Dem    takskyldig 

nok  for  Deres  Omhu  i  denne  hele  Sag. 

Deres  altid  meget  hengivne 

Frederik.* 

Om  Prins  Christians  Svaghed  overfor  Sønnen 
skriver  Kongen : 

«At  Prins  Christian  Frederik  ej  kender  sin 
Søn,  er  en  Sandhed,  men  en  Fader  haaber 
længst  af  alle  for  sit  Barn,  der  hvor  endog 
andre  taber  Modet. » 

Samtidig  med  Grev  Rantzaus  omstaaende  Brev 
ankom  en  «ostensibel»  Skrivelse  —  o:  et  Brev, 
der  var  beregnet  paa  at  læses  af  Prins  Frederik. 
Greven  skriver  deri: 

'<Hvis  Adskillelsen  vilde  bringe  mere  Ro  i 
Prinsens  Sind  og  derved  have  en  fordelagtig 
Indflydelse  paa  hans  Levemaade  og  hans  sande 
Livslykke,  saa  vilde  jeg  med  Glæde  bidrage  der- 
til —  om  end  det  personligt  er  mig  ubegribeligt, 
at  ikke  netop  Foreningen  med  den  elskværdige 
Prinsesse  Vilhelmine  er  bleven  hans  højeste 
Lykke. » 

I  sin  Beretning  skriver  Ewald  videre: 

« Prins  Frederik,  som  meget  havde  længtes 
efter  Grevens  Svar,  gav  sig,  efter  at  have  læst 
ovenstaaende,  strax  til  at  gøre  sit  Brev  til  Kon- 
gen færdigt,  hvilket  jeg  dernæst  sendte  til  Grev 
Rantzau. 

Brevet  lød  saaledes: 

Naadigste  Herre  og  Konge! 

Den  Tillid,  som  Deres  Naade  har  opvakt  hos 
mig,  benytter  jeg  mig  her  af,  til  i  dybeste 
Underdanighed  at  tilsende  Dem  et  Par  Linjer 
for  at  takke  Dem  for  den  Naade,  at  have  revet 
mig  ud  af  mit  slette  Levnet  i  Kjøbenhavn  og 
fra  alle  de  mange  Udsvævelser,  som  jeg  var 
genegen  til. 

Det  gør  mig  hjerteligen  ondt,  at  jeg  har  paa- 

En  Slægts  Historie.  la 

draget  mig  Deres  Unaade  ved  mine  i  Vildelse 
eller  Galskab  brugte  Udtryk.  Jeg  skal  søge  i 
den  Henseende  at  forbedre  mig,  ved  stedse  først 
at  eftertænke  mine  Ord  og  deres  Betydning. 

Dog  nu  en  Bøn,  naadigste  Konge,  for  Deres 
Datters  Held  og  Lykke.  Jeg  ved  med  mig  selv, 
at  jeg  aldrig  i  dette  Liv  kan  gøre  hende  lykke- 
lig, og  vort  Forhold,  som  De  ved,  naadigste 
Konge,  er  ej  det  bedste,  hvilket  jeg  selv  tilstaar 
er  min  Skyld:  naar  der  derfor  var  en  Maade, 
hvorved  hun  kunde  blive  lykkelig  uden  ved 
mig,  vilde  det  vist  være  slet  af  mig,  hvis  jeg  ej 
sagde  Dem  det  rent  ud.  Jeg  har  længe  alt,  ja 
mere  end  tre  Aar  grublet  paa,  paa  hvad  Maade 
jeg  skulde  sige  Dem  dette,  men  jeg  har  aldrig 
faaet  Mod  nok  dertil,  nu  da  jeg  er  borte  og  ved 
Skriften  kan  betro  Dem  alt,  saa  tager  jeg  med 
Tillid  Pennen,  ej  for  at  opvække  Deres  Unaade, 
men  for  som  en  underdanig  Søn  at  nedlægge 
hendes  og  min  Skæbne  i  Deres  Haand,  naadig- 
ste Konge. 

Jægerspriis.  23.   Marts  1834. 

Allerunderdanigst 

Frederik, 
Prins  af   Danmark. 


227 

Dette  Brev  var  ganske  og  aldeles  korrigeret 
af  Prinsen  selv,  med  Undtagelse  af  de  Ord : 
« hvilket  jeg  selv  tilstaar  er  min  Skyld. » 

Da  han  forelagde  mig  sit  Brev  foruden  disse 
Ord,  sagde  jeg  til  ham : 

«Jeg  maa,  kære  Prins,  kun  gøre  Dem  endnu 
et  Spøigsmaal,  som  jeg  beder  Dem  at  besvare 
mig  med  Haanden  paa  Hjertet.  De  siger  i  Deres 
Brev,  at  Deres  Forhold  med  Prinsessen  ej  var 
det  bedste  —  kan  De  med  Sandhed  sige,  at  hun 
har  haft  nogen  Skyld  deri?» 

Han  svarede  mig  uden  Betænkning: 

«Nej,  Skylden  er  min.» 

«Ja,»  gentog  jeg,  men  saa  er  det  ogsaa 
Deres  Pligt  at  udtale  dette  I » 

Han  gav  mig  Ret  deri.  skrev  Brevet  om  og 
tilføjede  Ordene:  « hvilket  jeg  selv  tilstaar  er  min 
Skyld. » 

Efter  at  Kongen  havde  modtaget  dette  Brev 
fra  Prins  Frederik,  modtog  jeg  et  Brev  fra  ham 
af  25.  Marts,  hvori  han,  iblandt  andet,  tilkende- 
giver mig  Følgende: 

« Prins  Frederiks  Brev  var  mig  kærkomment, 
thi  det  er  en  sand  Lykke  for  os  alle  i  Ulykken, 
thi  som  Tingene  staar,  kan  intet  være  heldigere, 

15* 

end  at  Prins  Frederik  selv  erkender  sig  skyldig 
og  finder  selv,  at  en  Afsondring  mellem  min 
Datter  og  ham  er  fornøden. 

»Faderen  er  nu  ved  Grev  Rantzau  bleven 
underrettet  om,  paa  hvad  Maade  jeg  tror,  at  Af- 
sondringen mellem  min  Datter  og  Prins  Frede- 
rik kan  ske,  ligesom  om  det  Brev,  P.  F.  har 
tilskrevet  mig.  Jeg  venter  nu  med  Længsel  paa 
Faderens  Anmærkninger. 

«Jeg  har  i  mit  Svar  til  P.  F.  blot  sagt.  at 
jeg  havde  faaet  hans  Brev,  og  at  jeg  vilde  over- 
veje det  hele  og  da  handle  efter  Samvittighed 
og  Pligt. » 

I  Anledning  af,  at  jeg  i  et  af  mine  Breve  til 
Kongen  havde  udtalt,  at  jeg  frj^gtede  for,  at  jeg 
maatte  kede  Hs.  Majestæt  med  mine  stundom 
saa  lange  Breve,  og  at  jeg  vilde  beflitte  mig  paa 
at  fatte  mig  kortere  —  siger  Kongen,  i  samme 
Brev,  følgende : 

«De  maa  ikke  tro,  at  Deres  Breve  kede  mig, 
nej  min  Kone  og  jeg  er  Dem  af  Hjærtet  tak- 
skyldig for  den  Opmærksomhed,  den  Klogskab 
og  sande  Takt,  hvormed  De  siger  alt;  jeg  beder 
Dem  nok  engang  ej  at  forkorte  Deres  Breve.* 

Samtidig  modtog  jeg  følgende  Brev  fra  Grev 
Rantzau : 

Kære  dyrebare  Ven  I 

Jeg  har  allerede  nu  overgivet  Kongen  Prin- 
sens Brev,  da  jeg  fandt  ham  i  meget  god  Stem- 
ning. Han  vil  svare  Prinsen,  og  jeg  beder  Dem 
sige  Prinsen,  at  jeg  senere  hen  paa  bedste  Maade 
skal  understøtte  hans  Ønske. 

Prins  Christian  har  hidtil  ikke  erklæret  sig 
ganske  gunstigt  derom.  Han  tror  ikke,  at  det 
virkelig  er  Prinsens  alvorlige  Ønske  at  blive 
skilt  fra  Prinsessen,  og  ytrede  for  mig,  at  Prin- 
sen vel  var  bleven  overtalt  dertil. 

Jeg  har  derfor  sendt  ham  Deres  Brev,  hvori 
hele  Forhandlingen  staar,  hvilket  De  ganske  vist 
har  tilladt  mig  at  meddele  ham,  men  som  jeg 
ugerne  meddelte,  fordi  der  staar  saa  mange  ven- 
lige Udtalelser  deri  om  mig.  Det  vilde  være  sær- 
deles heldigt,  om  De  engang  skrev  til  Prins 
(>hristian  desangaaende,  ja  det  kan  sikkert  ikke 
skade,  om  Prinsen  giver  sin  Fader  at  forstaa, 
at  det  virkelig  er  hans  alvorlige  Ønske.  For 
Prins  Christian  er  Tanken  om  Skilsmisse  en 
Gru,  men  jeg  har  gjort  mig  al  mulig  Umage  for 

at  overbevise  ham  om,  at  den  i  alle  Henseender 
er  ønskelig.  Derved  bliver  jeg,  derom  kan  Prin- 
sen være  overbevist  og  De  ogsaa.  Den,  der 
vinder  Tid,  vinder  meget,  jeg  haaber,  at  alt 
endnu  vil  gaa  godt.  —  Kongen  og  alle  Her- 
skaberne har  det  godt.  Hils  Holmer  og  Holstein 
og  anbefal  mig  til  Prinsen. 
Med  inderligt  Venskab 

Deres 

Rantzai  . 

København,  d.  25.   Maj   1834. 

P.  S.  Maaske  skriver  Prins  (Christian  til  Prins 
Frederik  og  spørger  ham,  om  det  virkelig  er  hans 
Mening  at  skilles.  Da  maa  Prinsen  kun  erklære 
sig  aabent  og  frit  og  skrive  sin  sande  Mening. 

Prins  Christian  skrev  bl.  a.  til  mig: 

«Jeg  har  læst  Deres  Brev  til  Grev  Rantzau 
og  erkender  Deres  gode  Hensigt  i  det  vigtige 
Skridt,  De  har  bestyrket  min  Søn  i  at  udføre. 
—  Det  har  endog  været  velkomment,  men  det 
er  altid  en  sørgelig  Udvej,  en  beklagelig  Nød- 
vendighed det  fører  til. 

Det  er  rigtigt,  at  De  i  Forvejen  har  ladet 
ham    føle,    hvilken    stor   Forandring  i  hans  Stil- 

ling,  det  vil  liave  til  Følge  —  synderligt,  at  hans 
Ide  om  et  Ophold  forbunden  med  en  militær 
Stilling  i  Fredericia  stemmer  overens  med,  hvad 
jeg  blandt  andet  ogsaa  har  tænkt  paa.' 

I  et  Brev  fra  Prins  Christian  Frederik  til 
mig  af  1ste  April,  vedlagde  han  et  til  Sønnen, 
som  Svar  paa  en  Skrivelse  fra  denne  til  ham  af 
30.  Marts,  hvilken  ikke  var  saa  opbyggelig,  som 
den  foregaaende.  hvis  angaaende  han  (i  et  tid- 
ligere meddelt  Brev  af  29.  Marts)  udtaler  sin 
faderlige  Glæde.  Prins  CJiristian  meddeler  mig 
Hovedindholdet  af  sit  Svar  til  Sønnen,  og  deri- 
blandt,  at  han  skriver  til   ham: 

«at  han,  som  i  Brevet  til  Kongen,  maa  er- 
kende, at  det  ulykkelige  Samliv  (med  Prinsessen) 
var  hans  Skyld.' 

Dette  Prins  Christians  Brev  til  mig  slutter 
saaledes: 

«Jeg  kan  desværre  ikke  modsige,  hvad  De 
anfører  om  min  Søns  Upaalidelighed  i  sine 
Ytringer  og  Forsætter,  men  han  maa  føle  de 
ubehagelige  Følger  af  saadant  Forhold,  og  ved 
den  nuværende  Rolighed  og  Stadighed  vænnes 
han  til  noget  bedre,  som  vi  paa  Grund  af  hans 
nuværende    noeet    forbedrede    Stemnina   doa    tør 

nære  Haabet,  at  der  er  indtraadt  en  heldig  For- 
andring, hvilken  tilvisse  mest  skyldes  den  vel 
overlagte  Maade  og  den  Fasthed,  De  behandler 
ham  paa. 

Kunde  det  i  længere  Tid  vedvare  saaledes, 
da  var  mere  Sikkerhed  at  vente  for  varig  For- 
bedring, men  nye  Forhold  kan  og  have  usikre 
Følger.  Dog  maa  vi  lade  Tiden  raade  og  være 
opmærksom  —  hidlede  det  bedre,  saa  vidt  muligt, 
forhindre  det  Onde  al  tage  Overhaand. 

Det  skal  glæde  mig  snart  at  modtage  gode 
Tidender  fra  Dem,  og  forbliver  jeg,  Hr.  Oberst- 
løjtnant Ewald, 

Deres  forbundne  og  velvillige 

Christian  Frederik. 

I  en  Skrivelse  til  mig  af  29de  Marts  tilkende- 
giver Kongen  mig  blandt  andet: 

« Deres  Skrivelse  af  27.  og  28.  dennes  har 
jeg  rigtig  modtaget.  Det  er  godt,  at  Prins  Fre- 
derik er  rolig;  denne  Stemning  vil  jeg  haabe 
maa  vedblive,  gid  det  kunde  blive  til  Vane,  da 
var  man  kanske  saa  lykkelig  at  have  virket  til 
hans  Forbedring.  Akten,  som  er  min  Familjes 
Rolighed,  er  nu  færdig  og  skal  blot  afskrives  for 

at  forelægges  samtlige  til  Underskrift.  P.  F.  skal, 
som  man  tror  er  bedst,  vide  det  Hele  længere 
hen;  dette  er  saavel  Faderens  som  Grev  Rant- 
zaus  Mening.* 

« Deres  Brev  til  Grev  Rantzau  haver  jeg  læst; 
hvad  Prins  Christian  Frederik  maa  føle  derved 
maa  være  skrækkeligt.* 

Grev  Rantzau  meddeler  mig  i  et  Brev  af  1ste 
April  følgende: 

«Alt  gaar  godt.  Akten  er  allerede  besluttet  og 
vil  snart  blive  udfærdiget.  Kongen  er  overor- 
dentlig tilfreds  med  Dem  og  bliver  bestandig 
roligere.  Ogsaa  Prins  Christian  er  tilfreds  og 
paa  Grund  af  Prinsens  Brev  til  Kongen  fuld- 
stændig beroliget  og  overbevist  om,  at  det  er 
Prinsens  Alvor  og  Ønske.  Kongen  og  Prins  Chri- 
stian er  fuldstændig  enige,  og  den  sidste  finder 
alt,  hvad    De   har   gjort   og   skrevet,  fortræffeligt, 

I  Island  skal  Prinsen  kun  rejse  og  være  til- 
bage i  Efteraaret.  Ogsaa  jeg  er  stemt  for  Frede- 
ricia og  har  raadet  Kongen  til  der  at  udnævne 
en  Kommandant,  som  kender  Prinsen  og  faar 
en  bestemt  Instrux  af  Kongen.   Paa  denne  Maade 

er  Prinsen  ogsaa  under  Opsigt,  uden  at  det 
tager  sig  saadan  ud.  Ethvert  andet  Opsyn  vilde 
efter  min  Mening  ikke  være  passende.  En  Hof- 
chef vil  altid  være  hans  Undergivne. 

Til  Kommandant  har  jeg  foreslaaet  Dem  eller 
Deres  Svoger.  Hverken  De  eller  Kammerherre 
Bardenfleth  kunde  ønske  nogen  som  helst  anden 
Post  hos  Prinsen.  Jeg  ved  ikke,  om  jeg  dermed 
har  gjort  Dem  til  Behag,  men  det  er  min  Over- 
bevisning, og  jeg  kender  ingen  anden  til  en  saa- 
dan Kommandantpost. » 


I  et  Brev  af  5.  April  meddeler  Kongen  mig, 
at  der  formodentlig  vil  finde  en  Sammenkomst 
Sted  af  Faderen  og  Sønnen  paa  Fredensborg, 
forinden  Prins  Frederiks  Afrejse  til  Island. 

Dette  Brev  slutter  med  følgende  velvillige 
Linjer: 

«Det  gør  mig  ondt,  at  De  i  denne  Tid  har 
Uro  for  Deres  Søster,  gid  hun  snart  maa  komme 
sig.  Enhver  Ting.  der  kan  i  Deres  spændte 
Stilling  forurolige  Dem,  maa  være  dobbelt  følelig. 

Deres  hengivne 

Frederik. 

Prins  Christian  meddeler  mig  i  en  Skrivelse 
af  12.  April,  at  han  i  et  Brev  til  Sønnen  har 
underrettet  ham  om : 

«at  han  kan  vente,  at  Grev  Rantzau  snart 
kommer  ud  til  ham,  og  at  han  da  vilde  erfare 
Kongens  Bestemmelse  i  det  saa  vigtige  Anlig- 
gende, som  han  har  lagt  i  Kongens  Haand.  Jeg 
tilføjede:  Kongens  ædle  Sindelag  har  under  disse 
sørgelige  Omstændigheder  ikke  levnet  mig  noget 
at  forlange  eller  udbede  for  dig.  hvad  han  ej 
allerede  havde  tilstaaet. 

Jeg  har  sagt  Grev  Rantzau.  at  jeg  vilde  til- 
skrive min  Søn,  at  han  snart  kom  ud  til  Jægers- 
priis  (saaledes  som  Kongen  billiger  det),  og  min 
Grund  er,  at  han  ej  bør  forekaste  Kongen,  at 
man  havde  holdt  hemmeligt  for  ham,  hvad  der 
angaar  ham  nærmest,  eller  at  det  skulde  hænde, 
at  han  fik  første  Underretning  herom  i  de  tyske 
Aviser, » 

Samtidig  modtog  jeg  følgende  Skrivelse  fra 
Kongen : 

«For  Deres  af  10.  dennes  takker  jeg  Dem. 
Grev  Rantzau  vil  formodentlig  komme  i  næste 
Uge  til  Jægerspriis  for  at  tale  (med)  Prinsen  om 

Skilsmissen.  —  Jeg  har  nu  Akten  af  mig,  Prins 
Christian  Frederik  og  Prins  Frederik  Ferdinand 
underskrevet  og  af  Statsraadet  parapheret,  det 
er  en  Skilsmisse  som  det  kaldes  fra  Bord  og 
Seng,  og  som  siden  bliver  Skilsmisse  Akten  selv. 
De  taler  ej  derom  til  Prins  Frederik,  da  Grev 
Rantzau  skal  have  denne  Kommission. 

Min  Svoger  har  jeg  haft  den  Fornøjelse  at 
se,  og  finder  ham  rask  og  vel. 

Vi  ere  alle  vel. 

Deres  hengivne 

Frederik. 

København,  d.   12.  April   1834. 

Et  Brev  til  mig  fra  Kongen  af  15.  April  slut- 
ter saaledes: 

«Det  er  mig  særdeles  kært,  at  jeg  i  Alt  har 
været  enig  med  Prins  Christian  og  om  jeg  tør 
sige  er  kommen  foran  hans  muligste  Ønsker. 

«Jeg  takker  Dem  for  den  Iver,  hvormed  De 
udfører  alt,  samt  for  Deres  Deltagelse  i  Sagens 
Tilendebringelse,  hvorved  min  Datter  er  sikret 
og  min   Kone  og  jeg  kan  være  beroliget. 

Deres  hengivne 

Frederik. 

Under  samme  Datum  melder  Grev  Rantzau 
raig  sin  forestaaende  Ankomst  til  Fredag  (den 
18de)  eller  Løverdag  og  ender  dette  sit  Brev,  af 
15.   April,   med: 

«AIt  gaar  her  godt,  og  hvis  De  finder  det 
raadeligt,  kan  De  sige  til  Prinsen,  at  jeg  haaber 
at  bringe  ham  gode  Efterretninger. 

«Alle   ønsker    her,    at   jeg    strax   kunde    med- 
bringe   Prinsens    Underskrift.      Hvad    siger    De 
dertil?     Især  Dronningen   synes   at   ønske  dette. 
Mange  Hilsener  etc.  etc. 

Deres  hjærtelig  hengivne 

Rantzau. 

Under  15.  April  meddeler  Prins  Christian 
mig  Grevens  Ankomst  til   Fredag  Aften. 


KAPITEL  XVII. 

Grev  Rantzau  ankommer.  —  Skilsmisseakten.  —  Prins  Fre- 
derik tiltræder.  —   Brev  fra  Prins  Christian.   —  Slutningen 
af  Opholdet  paa  Jægerspriis.  —  Takskrivelser.  —  Modet  paa 
Fredensborg.   —   Indskibning  til  Island. 

Ilwald  fortsætter  sin  Beretning : 

« I  medens  man  i  København  syntes  at  nære 
nogen  Frygt  for.  at  det  vilde  være  forbunden 
med  Vanskelighed  at  erholde  Prins  Frederiks 
Tiltrædelse  til  Skilsmisseakten  —  noget  som 
ogsaa  Grev  Rantzaus  ovenstaaende  Ytringer,  saa- 
vel  som  nogle  senere  Breve,  tyder  hen  paa  — 
havde  jeg  paa  Jægerspriis  Møje  med  at  afholde 
Prinsen  fra  alt  for  levende  at  ytre  den  Længsel, 
hvormed  han  saa  Grevens  Ankomst  i   Møde. 

Fredag  Aften,  den  18de  April,  indtraf  Grev 
Rantzau  hos  os  med  Skilsmisseakten,  og  over- 
bevistes strax  om  det  lidet  vanskelige  i  den  ham 
tildelte  Mission. 

Han  sørgede  dernæst  for,  at  Prinsen  ikke 
blot  læste,  men  nøje  gjorae  sig  bekendt  med 
Aktens  hele  Indhold. 

Akten  er  underskreven  og  beseglet  af  Kon- 
gen, dernæst  af  Prins  Christian  Frederik  og  af 
Prins  Frederik  Ferdinand,  hvilke  begge  erklære, 
at  de  deri  givne  allerhøjeste  Bestemmelser  af 
dem  skulle  vorde  overholdte.  Prins  Christian 
erklærer  derhos  tillige,  at  disse  Bestemmelser 
ere  afgivne  med  hans  Raad  og  Samtykke.  Akten 
er  paraferet  af  Geheimestatsministrene:  Møesting 
—  O.  Moltke  —  Stemann  —  Rantzau-Breiten- 
burg  —  W.   Moltke  —  Krabbe  Carisius. 

Denne  Akt  tilsikrer  Prins  Frederik  Carl  Chri- 
stian : 

—  Aarlig  Appanage  24,000   Rbdlr. 

—  Extraordinært,  aarligt  4,800  Rbdlr. 

—  Til  Brændsel,  aarligt  1200  Rbdlr. 

—  Til  et  Spand  Hestes  Vedligeholdelse  aar- 
ligt 500  Rbdlr. 

—  Fourage  in  natura  til  12  Heste. 

—  Samtlige  ved  hans  Hof  ansatte  Betjente 
gageres  af  den  kongelige  Kasse. 

—  For  sig  og  Hof  anvist  en  for  en  kongelig 
Prins    passende   og  anstændig  nærmere  bestem- 

raende  Bopæl,  hvilken  for  den  kongelige  Kasses 
Regning  skal  blive  fuldkommen  indrettet  og  for- 
synet med  alle  fornødne  Inventarie-Sager. 

—  Alle  i  hans  egne  særlige  Værelser  befin- 
dende Mobilier,  forsaavidt  han  personligen  har 
afbenyttet  disse,  saavel  som  det  ene  Spand  af 
de,  hidtil  til  hans  og  Gemalindes  fælles  Brug 
værende  Køreheste,  med  dertil  hørende  Seletøj, 
Staldrekvisiter  samt  Vogne. 

Efter  at  Akten,  den  paafølgende  Morgen  nok 
engang  var  bleven  forelæst  Prinsen,  underskrev 
han,  uden  at  have  gjort  nogen  som  helst  Ind- 
vending, efterstaaende  Tiltrædelse: 

Vi,  Frederik  Carl  Christian.  Prins  til  Dan- 
mark, de  Venders  og  Gothers,  Hertug  til  Sles- 
vig, Holsten,  Stormarn,  Ditmarsken,  Lauenborg 
og  Oldenborg, 

Erklære  herved,  at  ligesom  det  er  overens 
stemmende  med  vor  desangaaende  fremførte 
underdanigste  Begæring,  at  Hs.  Majestæt  Kongen 
ved  forestaaende  allernaadigst  udfærdigede  Akt 
har  bevilget,  at  Fælledsskabet  i  Henseende  til 
Bord  og  Seng  imellem  Os  og  Vores  Gemalinde, 
Hendes  Kongelige  Højhed  Prinsesse  Wilhelmine 

til  Danmark,  skal  være  ophævet,  saaledes  skulle 
ogsaa  samtlige  de  i  denne  Akt  allernaadigst  fast- 
satte Bestemmelser  af  Os,  til  alle  Tider  paa  det 
nøjagtigste  vorde  opfyldte,  og  have  Vi  i  Over- 
nærværelse  af  Geheime  Statsminister  Greve  til 
Rantzau-Breitenburg  og  Oberstløjtnant  og  Divi- 
sions Adjudant  von  Ewald,  med  Vores  egenhæn- 
dige Underskrift  og  fortrykte  Segl,  bekræftet 
denne  Vores  Erklæring. 

Jægerspris,   den    19de  April   1834. 

Frederik, 
Prins  til  Danmark. 

L.  S. 
G.  C.  V.  Rantzau.     Carl  v.  Ewald. 

Grev  Rantzau  fortalte  mig,  at  det,  i  Gehejme- 
Statsraadet  var  blevet  ytret,  at  min  Rang  ikke 
syntes  høj  nok,  til  at  jeg  kunde,  tilligemed 
Gehejme  Ministeren,  paraphere  Prins  Frederiks 
Tiltrædelsesakt,    men    at    Kongen   havde    svaret: 

«Lad  Ewald  kun  paraphere,  rimeligvis  er 
han  her  endnu,  imedens  vi  ældre  er  borte. » 

Allerede  den  20de  modtog  jeg  følgende  Skri- 

En  Slægts  Historie.  16 

velse  fra  Kongen,  som  jeg,  den  19de,  strax  havde 
meldt,  at  Prinsen  havde  underskreven: 

<For  Deres  Skrivelser  af  17.  og  19.  April 
takker  jeg  Dem  meget.  Det  er  mig  kært,  at 
Akten   er  underskreven  og  dermed  Alt  i  Orden. 

«Jeg  beder  meget  at  hilse  den  gode  Grev 
Rantzau  og  takke  ham  for  heri  som  i  alt  viste 
Venskab  og  Beredvillighed.  —  —  —   — 

Jeg  ønsker.  De  maa  leve  vel  og  fornøjet. 

Deres  altid  hengivne 

Frederik. 

Ivobenhavn.   den   19de  April   1834. 

Slaar  min  Hukommelse  ikke  fejl,  saa  blev 
vor  elskelige  Greve  hos  os  den  20de  over  og 
tiltraadte  den  21de  sin  Tilbagerejse  til  Køben- 
havn, hvorfra  han  tilskrev  mig  som  følger: 

Kobenhavn.   d.   22.  April   1834.*) 

Dyrebare  Ven  I 
Jeg    har    kun  faa  Minutter  til   Posten  afgaar. 
Alle   Folk  vilde    tale    med    mig   og   erfare,    hvor- 


*)  Dette  som  alle  Grev   Hantzaus  Breve  er  affattede  paa 
Tysk  og  meddeles  lier  i  Oversættelse. 

ledes  det  var  gaaet  mig  paa  Jægerspriis.  Kongen 
og  Prinsesse  Vilhelmine  er  meget  tilfredse  med 
Udfaldet,  men  ingen  kan  begribe,  at  det  er  gaaet 
saaledes.  og  at  det  blev  mig  saa  let.  Hjærtelig 
Tak  for  al  Godhed  og  Venlighed.  Anbefal  mig  etc. 

Deres  hjærtelig  hengivne 
Rantzau. 

Under  samme  22.  April  tilskrev  Kongen  mig, 
iblandt  andet: 

«Det  glæder  mig,  at  alt  er  gaaet  saa  godt  af 
i  Henseende  til  Aktens  Underskrift.  Gudskelov, 
at  vi  er  saavidt,  og  ingen  med  Grund  kan  sige 
at  være  sket  andet  end  hvad  Ret  er.>^ 

Samtidig  modtog  jeg  efterstaaende  Skrivelse 
fra  Prins  Christian: 

Hr.  Oberstløjtnant  Ewald! 

Saa  sørgelig  end  Anledningen  var  til  Grev 
Rantzaus  Besøg  paa  Jægerspriis,  saa  er  det  mig 
dog  kært,  at  alt  afgjordes  paa  en  Maade,  saa 
Greven  kunde  være  tilfreds  dermed  og  tillige 
med  det  Hensyn,  der  udkrævedes  for  i  fornødent 
Fald  at  bevidne,   at  den  bevidste  Akt  er  under- 

16* 

skrevet  frivilligen  og  med  velberaad  Hu  af  Prin- 
sen selv.  Desværre  er  det  sket  med  altfor  megen 
Tilfredshed  fra  hans  Side;  alt  for  ofte  vil  han 
have  Anledning  til  at  fortryde  den  Letsindighed, 
med  hvilken  han  har  sønderrevet  de  helligste 
Baand,  med  hvilke  en  nu  forskjærtset  Lykke 
var  ham  beredt.  Dog  hvortil  nytte  nu  disse  Be- 
klagelser, det  er  Fremtiden,  man  maa  have  for 
Øje,  og  gid  den  maa  svare  til  mine  Ønsker. 
Muligen  at  en  forandret  Stilling  og  andre  For- 
hold kunne  give  en  ønskelig  Virkning  til  det 
bedre.  Omgivelserne  ere  egentligen  det  væsent- 
ligste. Paa  Jægerspriis  gaar  det  jo  over  al  For- 
ventning godt,  men  saaledes  kan  det  under  andre, 
friere  Forhold  ej  ventes  alle  Tider.  Dog  ville  vi 
haabe  det  bedste. 

Jeg  bifalder  og  skønner  paa,  at  De  har  be- 
tænkt en  nyttig  og  behagelig  Adspredelse  for 
min  Søn  ved  Kancelliraad  Thomsens  Besøg  og 
ved  Besøget  hos  E.  Bardenfleth.  De  har  iøvrigt 
vist  Ret  i  at  ønske  Opholdet  paa  Jægerspriis  i 
uforstyrret  Rolighed  og  Ensformighed,  saaledes 
som  det  hidtil  ved  Deres  Omsorg  er  lykkedes 
saa  vel  at  vedligeholde  samme,  selv  til  min 
Søns  egen  Tilfredshed.  Grev  Rantzau  kunde  ikke 

noksom  sige,  hvor  god  han  havde  fundet  hans 
Stemning  og  hvor  behagehgt  og  hensigtsmæssigt 
Opholdet  paa  Jægerspriis. 

Endnu  er  ingen  bestemt  Aftale  truffet  med 
Hs.  Majestæt,  men  naar  som  jeg  hører,  min  Søn 
skal  embarquere  sig  den  6te.  er  det  min  Hen- 
sigt Søndagen  den  4de  Maj  at  indtræffe  paa 
Fredensborg.  Naar  De  efter  Gudstjenesten,  som 
jeg  vilde  ønske,  min  Søn  bivaanede,  kjører  til 
Fredensborg,  indtræffer  De  der  til  Middagstaflet 
Kl.  3 — 4.  Den  ote  bleve  vi  da  paa  Fredens- 
borg, og  den  6te  fulgte  jeg  ham  til  Embarca- 
tionsstedet. 

Saaledes    tror  jeg    alt  paa  det  bedste  ordnet. 

Det  skal  glæde  mig  at  modtage  gode  Tiden- 
der fra  Dem,  og  henlever  jeg,  Hr.  Oberstløjtnant 
Ewald,  Deres 

forbundne  og  velvilligste 

Chhistian  Frkderik. 

Kjobenhavn.  d.  22.   .\pril   1834. 


«I  denne  Rolighed  og  Ensformighed«  —  skri- 
ver Ewald  siden  —  levede  vi  ogsaa  i  de  noget 
over  Qorten  Dage,  vi  endnu,  efter  Grev  Rantzaus 

Besøg,  forbleve  paa  Jægerspriis,  —  ganske  paa 
samme  Maade,  som  jeg  allerede  udførligen  har 
beskreven,  og  hvilken  unægteligen  tjente  Prins 
Frederik  bedst. 

De  eneste  Adspredelser,  som,  med  Kongens 
af  mig  indhentede  Tilladelse,  fandt  Sted  kort 
inden  vi  forlode  vort  Exil.  vare  —  foruden  Kan- 
celliraad  Thomsens  Besøg  hos  os,  og  vort  Besøg 
hos  Emil  Bardenfleth  i  Frederikssund  —  en  Af- 
skeds Diner.  Kammerjunker  Lowzow  gav  Prinsen. 

I  en  Skrivelse  af  26.  x\pril  meddeler  Kongen 
mig,  at  Orlogsskibet  og  Korvetten  vil  være  den 
6te  Maj  ved  Humlebæk  for  at  modtage  Prins 
Frederik,  som  skal  være  den  5te  paa  Fredens- 
borg, hvor  ogsaa  Prins  Christian  indtræffer. 

Denne  Skrivelse  tilkendegiver  mig  endvidere: 

'<Omen(lskont  den  Dem  overdragne  Forret- 
ning ophører  paa  Fredensborg  ved  Prins  Chri- 
stians Ankomst,  saa  bør  De  dog  følge  Prins 
Frederik   til   Humlebæk. > 

Og  sluttid'  Skri^elsen   saaledes: 

Gud  give,  at  dette  hele  maatte  være  Lære- 
penge for  Prins  Frederik,  og  han  derved  vilde 
■  lære,,    omendskønt    paa    en  sørgelig    Maade    for 

ham,  at  en  Prins  ej  kan  være  som  han  vil;  og 
at  jo  højere  man  er.  jo  mere  Opmærksomhed 
skal  man  have  paa  sig  selv;  men  hvorledes  det 
vil  gaa  i  Fremtiden,  naar  han  kommer  fra  Is- 
land, maa  Gud  vide.> 

Deres  hengivne 

Frederik. 

Under  samme  Dato  meddeler  Prins  Christian 
mig,  at  efter  nærmere  Aftale  med  Hs.  Majestæt, 
vil  vor  Afrejse  fra  Jægerspriis  til  Fredensborg 
blive  bestemt  til  den  5te  Maj,  hvilken  Dag  Prins 
Christian  selv  tager  fra  Sorgenfri  til  Fredens- 
borg. 

Da  Prins  F'rederik  gentagende  gjorde  mig 
Spørgsmaal  om,  hvorledes  hans  Forhold  vilde 
blive  paa  Orlogsskibet?  —  saa  indberettede  jeg 
desangaaende,  og  svarede  Kongen  mig  derpaa 
under  29.  April: 

«I  Anledning  af  Deres  Skrivelse  af  27de  om 
Prinsens  Funktion  paa  Skibet,  da  har  jeg  be- 
falet, at  han  skal  være  Passager  paa  Skibet, 
men  skal  have  Tilladelse  at  gøre  Vagt  med  de 
øvrige  Officerer;  dette  skal  han  ved  en  Ordre  af 
mig  paa  Fredensborg  vorde  underrettet  om.> 

Herved  syntes  Prinsen  at  være  beroliget,  — 
men  bad  mig  at  følge  med  ham  til  Island, 
ytrende: 

«at  naar  jeg  bad  Kongen  derom,  vilde  Hs. 
Majestæt  ikke  afslaa  mig  det.> 

Jeg  takkede  Prins  Frederik  for  dette  Bevis 
paa  hans  venlige  Sindelag,  forsikrende  ham,  at 
jeg,  hvis  det  blev  paalagt  mig.  gerne  vilde  følge 
med  ham  ogsaa  til  hine  fjerne  Regioner,  men  at 
jeg  selv  ikke  kunde  bede  Kongen  derom. 

Alligevel  ytrede  jeg  min  Beredvillighed  dertil 
for  Frederik  VI,  men  som  ikke  modtog  mit  Til- 
bud, idet  han  iøvrigt,  i  denne  Anledning,  udtalte 
sig  paa  en,  hans  hele  Velvilje  for  mig  tilkende- 
givende Maade. 

Fik  Prinsen  mig  saaledes  ikke  med  sig  til 
Island  in  persona,  saa  tog  han  mig  dog  med  in 
effigie,  idet  han  gav  mit  —  saavel  som  Grev 
Rantzaus  —  i  Genf  malede  Portræt  en  Plads  paa 
Væggen  i  sin  Kahytte. 

Det  sidste  Brev,  jeg  paa  Jægerspriis  modtog 
fra  Kong  Frederik  VI,  slutter  med  at  tilkende- 
give mig  hans  Tilfredshed  ved  efterstaaende  vel- 
villige Linjer: 

Jeg   lykønsker  Dem    at   se  Enden   paa  Deres 

Forretning.  At  min  Kone,  jeg  og  alle  ere  Dem 
særdeles  takskyldig,  derom  beder  jeg  Dem  at 
være  overbevist. 

Deres  hengivne 

Frederik. 

Kjøbenhavn,  den   1.   Maj    1S34. 

Ligesaa  Prins  Christian  Frederik,  i  et  Brev 
til  mig,  dateret  Sorgenfri  d.  3dje  Maj  1834,  som 
ender  saaledes : 

Ved  at  se  Opholdet  paa  Jægerspriis  gaa  til 
Ende,  kan  jeg  ikke  nægte  mig  den  Tilfredsstil- 
lelse hjerteligen  at  takke  Dem  for  den  retsindige 
og  humane  Maade,  paa  hvilken  De  har  udført 
det  Dem  paalagte  Hverv,  saaledes  at  De,  ved 
aldeles  at  svare  til  Kongens  og  min  Tillid,  har 
vundet  nyt  Krav  paa  vor  Erkjendtlighed;  men 
hvad  der  i  lige  Maade  maa  glæde  Dem,  idet  det 
gør  Dem  den  største  Ære,  det  er  at  De,  ved  at 
opretholde  den  Højagtelse  og  Tillid,  min  Søn 
havde  til  Dem.  ogsaa  har  vidst  at  gøre  ham 
Opholdet  paa  Jægerspriis  behageligt  og  gavnligt 
i  enhver  Henseende.  Gid  vi  længe  maa  glæde 
os  ved  de  gode  Frugter,  som  det  kan  bære  til 
Held  for  den  Paagældende.  — 

Jeg  glæder  mig  til  personligen  at  kunne  gen- 
tage Dem  Yttringen  af  min  Erkendtlighed  og  af 
den  Højagtelse,  med  hvilken  jeg  forbliver,  Hr. 
Oberstløjtnant  Ewald.  Deres 

forbundne  og  velvilligste 

Christian  Fredkrik. 

Noget  førend  vi  skulde  forlade  Jægerspriis, 
bad  jeg  Kongen  om.  at  farins  Frederik  maatte 
gøre  Kammerjunker  Lowzow  og  Skovrider  Ulrich 
en  passende  Present,  som  et  Bevis  paa  hans 
Erkendtlighed  for  al  den  Opmærksomhed,  de 
havde  bevist  ham,  og  hvori  De  tillige  vilde  se 
et  Tegn  paa  Hs.  Majestæts  Tilfredshed. 

Kongen  bifaldt  dette,  og  oversendte  mig,  med 
sit  sidste  Brev,  en  Gulddaase  for  Lowzow  og  et 
Guld  Repeter-Ur  for  Ulrich,  hvilke  disse  mod- 
tog med  Erkendtlighed,  ligesom  det  var  Prinsen 
en  Fornøjelse    at  overrække  dem  ved  Afskeden. 

I  Følge  min.  med  Prinsens  Ønsker  overens- 
stemmende Indbydelse,  kom  Emil  Bardenfleth 
li!  Jægerspriis  den  ote  tidlig  for  at  følge  med 
os  til  Fredensborg.  Prins  Frederik  syntes  om 
Morgenen,  inden  vi  skulde  til  at  begive  os  paa 
Vejen,    at    belinde    sig   i   en    noget   oprørt  Stem- 

ning,  som  det  dog  lykkedes  os  at  forandre  til 
det  bedre. 

Jeg  kørte  med  Prinsen  i  en  aaben  Jagtvogn, 
og  mindes  at  han  undervejs  ytrede  det  Ønske, 
at  vi  ogsaa  i  Aften  paa  Fredensborg  skulde 
spille  vor  sædvanlige  Whist  sammen. 

Omtrent  10  Aar  senere,  da  jeg,  imedens  jeg 
var  med  Kong  Christian  VIII  paa  Fredensborg 
Slot,  der  traf  sammen  med  daværende  Kron- 
prins Frederik,  overraskede  han  mig  med  det 
Spørgsmaal: 

«Om  jeg  kunde  huske,  da  vi  her  sidst  var 
sammen?) 

Jeg  svarede,  «at  jeg  vistnok  kunde  det,  men 
at  Erindringerne  fra  hin  Tid  jo  ej  kunde  være 
ham  behagelige.« 

«Da»  —  svarede  Prinsen  —  « erindrer  jeg  dog 
altid,  hvor  humant  De  behandlede  mig  den- 
gang.« 

Prins  Christian  Frederik  var  ankommen  lidt 
førend  vi  paa  Fredensborg,  hvor  foruden  Prin- 
sens eget  Følge  ogsaa  var:  Grev  Rantzau,  min 
Svoger  Bardenfleth  samt  Oberstløjtnanterne 
Hagen  og  Klejst,  hvilke  ifølge  Prins  Frederiks 
Ønske  vare  blevne  indbudte  af  Prins  Christian, 

som  i  sit  sidste  Brev  havde  underrettet  mig 
derom. 

I  Overværelse  af  dette  Selskab  modtog  Prins 
Christian,  paa  Slotstrappen,  Sønnen,  omfavnede 
ham  kærligt,  gav  mig  Haanden,  og  tog  dernæst 
Prins  Frederik  og  mig  med  sig  i  sit  Kabinet, 

Efter  her  at  have  talt  med  os  begge  i  For- 
ening, og  dernæst  alene  med  Sønnen,  lod  Prins 
Christian  mig  atter  kalde  ind  til  sig,  og  vær- 
digede mig  en  længere,  confidentiel  Samtale,  i 
hvilken  jeg,  saaledes  som  jeg  holdt  det  for  min 
Pligt,  udtalte  mig  med  den  samme  Aabenhed, 
jeg  havde  fulgt  i  mine  Breve  til  ham  fra  Jægers- 
priis;  og  blev  min  redelige  Hensigt  velvilligen 
erkendt  af  Prinsen. 

Den  næste  Formiddag,  den  6te  Maj,  kørte 
Prins  Christian,  Prins  Frederik,  Grev  Rantzau 
og  jeg,  i  samme  Vogn,  fra  Fredensborg  til  Hum- 
lebæk, hvor  en  Chalup  fra  det  ikke  langt  derfra 
for  Anker  liggende  « Dronning  Maria»  ventede 
paa  vor  Ankomst,  og  bragte  Prins  Frederik  med 
Følge  ombord  paa  den  prægtige  Orlogsmand. 

Efter  at  vi  havde  set  Prins  Frederik  komme 
om  Bord,  anbefalede  jeg  mig  til  Prins  Christian 
og  kørte,    ledsaget  af  Holstein,   lige  til  Amalien- 

borg,  hvor  vi  ank(jni  om  Aftenen  Kl.  6 — 7,  og 
jeg  strax  meldte  mig  hos  Kongen,  som  modtog 
min  mundtlige  Beretning  om  Prinsens  Indskib- 
ning, og  gentog  for  mig  Forsikringen  om  sin 
Tilfredshed  og  Velvilje. 

Dagen  efter  blev  jeg  tilsagt  til  Audiens  hos 
Dronningen,  som,  i  en  længere  Samtale,  ikke 
dulgte  for  mig,  hvad  hendes  moderlige  Hjærte 
havde  lidt  og  led. 

Dernæst  var  jeg  hos  Prinsesse  Vilhelmine, 
som  talte  med  mig  i  maaske  over  en  Time,  og 
gav  mig  Lejlighed  til  ydermere  at  erkende  og 
beundre  hendes  fromme  og  kærlige  Sind. 


KAPITEL  XVIII. 

Nye  Hverv.  —  Valdemar  Dannemands  Død.  —  Hos  Land- 
greve Carl  af  Hessen.  —  Bagte  Kanoner.  —  Guds  Præst 
paa  Jorden.  —  Napoleons  Djævel.  —  Landgreven  og  Abra- 
hamson.  —  Johann  v.  Kwalds  Sjæl  i  Prins  Christian.  — 
Christian    IX  som   ung  og  hans   Brødre.    —   En  stærk  Dosis. 

jJet  er  let  at  forstaa,  at  Ewald  følte  det  som 
en  Lettelse,  da  han  havde  tilendebragt  sit  van- 
skelige Hverv. 

«Saa  meget  jeg  takkede  Gud,>  skriver  han, 
«ved  hvis  Bistand  det  var  lykkedes  mine  Be- 
stræbelser at  vise  mig  den  beviste  Tillid  værdig, 
—  saa  inderlig  glad  og  tilfreds  var  jeg  ogsaa 
ved  efter  min  Tilbagekomst  fra  Jægerspriis  igen 
at  være  forenet  med  mine  kære  og  atter  at  over- 
tage de  Forretninger  og  Arbejder,  jeg  i  nogle 
Maaneder  var  bleven  fjærnet  fra.> 

Nye  Hverv  ventede  paa  ham;  kort  efter  sin 
Hjemkomst   blev   han  saaledes  —  sammen  med 

sin  Svoger  Bardenfleth  —  udnævnt  til  Medlem 
af  en  Kommission,  der  skulde  udarbejde  et  Re- 
gulativ for  Armeringen  af  Københavns  Befæst- 
ning m.  v. 

I  denne  Anledning  foretog  han  flere  Rejser 
for  at  undersøge  Landets  Fæstninger,  og  paa  en 
af  disse  Rejser  kom  han  til  Fredericia,  hvor  han 
gensaa  Prins  Frederik,  som  efter  sin  Hjemkomst 
fra  Island  boede  dér,  og  som  kom  ham  i  Mode 
med  stor  \'enlighed. 

Aaret  183-t  blev  i  flere  Maader  skæbne- 
svangert for  Ewald.  Hans  Hustru  fodte  ham  en 
Datter,  som  opkaldtes  Vilhelmine  Marie,  men 
som  snart  efter  døde.  Samme  Aar  mistede  han 
sin  yngste  Søster,  Marie;  og  endelig  lik  han  sit 
første  Anfald  af  Nyresten  —  en  Sygdom,  der 
siden  ofte  hjemsøgte  ham  og  beredte  ham  store 
Lidelser. 

I  Aaret  1835  blev  der  Tale  om  at  udnævne 
Ewald  til  Minister-Resident  i  Hamburg,  og  Ewald 
var  ikke  utilbøjelig  til  at  modtage  denne  Post, 
da  hans  økonomiske  Forhold  i  høj  Grad  trængte 
til  at  forbedres.  Men  da  det  kom  til  Stykket, 
vilde  Frederik  VI  ikke  af  med  ham.  Til  Erstat- 
ning   forærede    Kongen    ham     1200    Rbdlr.,    og 

Ewald  var  glad  ved  at  kunne  blive  i  Kongens 
Nærhed. 

Paa  denne  Tid  ramtes  Frederik  VI  af  en 
stor  Sorg,  idet  hans  Søn,  Valdemar  Dannemand, 
døde  i  hans  Arme.  Da  Ewald  Dagen  efter  kom 
til  Kongen,  fandt  han  denne  behersket  som 
sædvanligt:  men  da  Ew^ald  udtalte  sin  Deltagelse, 
gav  Kongen  sine  Taarer  frit  Løb  og  talte  ufor- 
beholdent om.  hvad  han  og  Moderen  havde  lidt 
og  led. 

Men  samme  Dag  præsiderede  Frederik  VI  i 
Højesteret,  og  hverken  her  eller  ved  det  paa- 
følgende store  MiddagstafTel  mærkede  man  det 
mindste  forandrede  i  hans  Holdning. 

Men  netop  denne  Selvbeherskelse  forøgede 
Kongens  indre  Lidelser,  og  det  blev  dette  Døds- 
fald —  sammen  med  Katastrofen  Aaret  i  For- 
vejen —  der  knækkede  Frederik  VI's  Kraft. 

I  April  1835  fik  Ewald  Indbydelse  til  at  be- 
søge Landgreve  Carl  af  Hessen  paa  Gottorp,  da 
den  gamle  Herre  ønskede  at  indvie  ham  i  en 
ny  Opfindelse,  han  havde  gjort. 

Da  Ewald  kendte  Landgreven  —  Frederik  VI's 
Svigerfader  —  og  vidste,  at  han  med  et  mildt 
Udtryk  var   bleven   i   boj  Grad  excentrisk,   und- 

skyldte  han  sig  med  sit  meget  Arbejde.  Men 
Landgreven  henvendte  sig  direkte  til  Frederik  VI 
og  plagede  ham  saa  længe,  at  Ewald  tilsidst 
blev  sendt  derover.  Han  rejste  til  Gottorp  sam- 
men med  Prins  Vilhelm  af  Gliicksborg  og  hans 
yngre  Broder  Prins  Christian  (senere  Kong  Chri- 
stian IX). 

Dette  Besøg  var  just  ikke  nogen  Behagelig- 
hed. Den  Olaarige  Landgreve  indviede  under 
megen  Højtidelighed  Ewald  i  sin  nye  Opfin- 
delse, der  denne  Gang  ikke  gjaldt  Ædelstene, 
men  Jærnet;  den  gamle  Herre  mente  at  have 
opfundet  en  Metode,  efter  hvilken  man  kunde 
gøre  Jærnet  haardt  og  stærkt.  Blandt  andet 
skulde  man  fylde  en  Kanon  med  Fedt,  proppe 
den  godt  til  og  lægge  den  ind  i  en  Bagerovn. 
som  Brødet  lige  var  taget  ud  af. 

Og  alt  dette  maatte  Ewald  ikke  alene  høre 
alvorligt  paa,  men  skrive  lange  Beretninger  om, 
og  efter  sin  Hjemkomst  maatte  han,  for  at  stille 
Landgreven  tilfreds,  lade  anstille  Forsøg  med 
hans  Fremgangsmaader.  Det  kunde  ikke  siges, 
at  der  var  stort  at  se  paa  Bøsserne,  naar  de 
var  behandlede  efter  Landgrevens  Metode.   «Det 

En  Slægts   Historie.  17 

eneste  er,  at  de  blir  en  lille  Smule  fedtede«, 
hviskede  Landgrevens  Bøssemager  Ewald  i  Øret. 

Men  det  nyttede  ikke  at  sige  den  gamle  imod. 
For  han  mente,  han  fik  alle  sine  Idéer  direkte 
fra  Vorherre  selv. 

«Jeg  er  Guds  første  Tjener, »  sagde  han,  <i;hans 
Præst  her  paa  Jorden.  Jeg  faar  alle  Befalinger 
og  alt  direkte  fra  Gud,  under  Tiden  gaar  der 
hele  Nætter  med  til  det.» 

Hver  Dag  efter  Taflet  maatte  Ewald  sidde 
inde  hos  Landgreven;  den  gamle  Herre  sad  da 
i  en  Lænestol,  bag  sit  grønne  Skrivebord,  med 
tre  tykke  Voxlys  af  forskellig  Højde  brændende 
ved  Siden  af  sig.  Dér  sad  han  i  et  Par  og  tyve 
Graders  Varme  og  fortalte  om  alle  sine  Opfin- 
delser. Han  havde  opdaget,  at  Osiris  og  Odin 
var  samme  Person.  Han  havde  opfundet  en  Ny- 
Platin,  som  kunde  anvendes  til  Skillemønt,  men 
en  Kabale  i  den  københavnske  Bank  forhin- 
drede, at  det  blev  anvendt. 

Saa  fortalte  han  om  Prinsessen  af  Glucks- 
burgs  uheldige  Ægteskab  med  Hertugen  af  An- 
halt- Bernburg;  han  var  meget  stolt  af,  at  det 
egentlig  var  ham,  der  havde  faaet  det  bragt  i 
Stand. 

Megel  henrykt  blev  han,  da  han  tik  at  vide, 
al  en  Flok  paa  257  afrikanske  Vilde  var  blevne 
fortræffelige  Kristne  blot  ved  at  faa  een  Bibel; 
han  besluttede  strax  at  indlede  en  Korrespon- 
dance med  de  Vilde  og  sende  dem  otte  Bibler. 

Han  var  stadig  meget  optaget  af  at  fabrikere 
Ædelstene;  han  var  meget  stolt  af,  at  han  en 
Dag  havde  faaet  Lov  til  at  betale  en  Mand  en 
Sum  Penge,  han  var  ham  skyldig,  med  sine 
egne  hjemmelavede  Ædelstene;  men  der  var 
rigtignok  den  Hage  ved  Sagen  —  hvad  Land- 
greven ikke  fortalte  —  at  han  i  al  Hemmelig- 
hed havde  maattet  give  Manden  Pengene  ved 
Siden  af. 

Astronomerne  kaldte  han  for  dumme  Djævle. 
De  vidste  ikke  engang,  at  Kometerne  var  gode 
Aander,  som  Vorherre  fra  sin  Bolig  midt  i  Solen 
udsender  for  at  bringe  Velsignelse  over  Plane- 
terne ;  men  først  maatte  de  lutres  i  40  Dage  paa 
Solens  Overflade,  og  da  antager  de  dumme  Lærde 
dem  for  Solpletter. 

En  ren  Lettelse  beredte  han  sine  Tilhørere, 
da  han  begyndte  at  tale  om  sit  Forhold  til  Na- 
poleon, hvem  han  efter  sit  Sigende  ganske  havde 
haft  i    Lommen,    saa    at    Napoleon    flere    Gange 

havde  tilbudt  ham  at  blive  Konge  over  større 
eller  mindre  Dele  af  Nordtyskland. 

Napoleons  Magt  —  fortalte  han  —  beroede 
paa  en  lille  Djævel,  som  det  engang  lykkedes 
Landgreven  at  bemægtige  sig,  og  da  sank  Na- 
{)oleons  Stjærne,  saa  han  kom  til  Elba.  Land- 
greven gemte  Djævelen  i  en  lille  tilproppet  Fla- 
ske, som  han  havde  hos  sig  i  Sengen  om  Natten; 
men  en  Dag  slap  den  fra  ham,  og  vips!  gjorde 
Napoleon  Landgang  ved  Cannes. 

Naar  dertil  kommer,  at  den  gamle  Herre  for- 
vandlede Egetræ  til  Mahogni  og  over  Hovedet 
mente  at  have  løst  al  Verdens  Problemer  ved 
Meddelelser  fra  Vorherre  selv.  vil  man  forstaa, 
at  Ewald  behøvede  al  sin  Kontenance  for  at 
tage  den  gamle  Herre  alvorligt:  med  Rette  var 
han  stolt  af,  at  det  lykkedes  ham  at  bevare 
Landgrevens  Venskab  lige  til  dennes  Død. 

Men  under  Tiden  kunde  der  fra  den  gamle 
Landgreve  komme  Glimt,  som  gjorde,  at  Ewald 
tvivlede  paa,  at  hans  Tanker  var  saa  forvirrede, 
som  det  lod  til.  Umuligt  er  det  ikke.  at  han  i 
al  Stilhed  har  siddet  og  godtet  sig  over  alt  det, 
han  kunde  faa   Folk  til  at  sige  Ja  til. 

Saaledes    besøgte  den  tidligere  omtalte  Abra- 

hamson  Landgreven,  og  denne  forfængelige  Mand 
gjorde  all  for  at  vinde  Landgrevens  Bevaagen- 
hed  og  gik  ind  paa  alle  hans  Idéer  med  stor 
Iver.  Han  mente  ogsaa,  at  det  var  lykkedes 
ham,  men  uheldigvis  havde  han  under  sin  lange 
Privataudiens  talt  næsten  hele  Tiden  og  derved 
i  sin  eyei}  Forfængelighed  saaret  Landgrenens. 

\eå  Taflet   raabte  Landgreven  over  til  ham : 

«Hvad  er  det  for  en  Mængde  udenlandske 
Ordener,  De  bærer? » 

Og  Abrahamson  fortalte  hver  enkelt  Ordens 
Historie,  saa  llatterende,  han  kunde. 

«Naa  ja,»  sagde  Landgreven  bidende  — 
«Tiderne  forandrer  sig.  I  gamle  Dage  gav 
man  Lugtedaaser  og  Ringe  for  den  Slags  Ting, 
men  det  forstaar  sig,  Ordener  er  jo  billigere.* 

Landgreven  troede  paa  Sjælevandringen:  det 
var  en  af  hans  ^'ndlingsteorier,  at  Christian 
H's  Sjæl  havde  taget  Bolig  i  Frederik  VI,  og 
han  var  fast  overbevist  om,  at  gamle  Johann  v. 
Ewalds  Sjæl  boede  i  Prins  Christian  af  Gliicks- 
borg  (Christian   IX). 

Prins  Christian,  der  dengang  var  17  Aar, 
kaldtes  mærkelig  nok  dengang  mellem  sine  Sø- 
iskende  for  Spøg     Familjens  Krone-»,  skønt  ingen 

kunde  ane,  at  han  skulde  blive  Frederik  Vils 
Efterfølger  paa  Danmarks  Trone. 

Det  morede  Ewald  meget  at  se  de  fire  Brødre 
—  Hertug  Carl,  Prins  Frits,  Prins  Wilhelm  og 
Prins  Christian  —  sammen. 

«Du  kan  ikke  tænke  dig»  —  skriver  han  til 
sin  Kone  —  hvilke  Spektakler  de  kunne  gøre, 
hvorledes  de  drille  hinanden  og  tumle  sammen, 
men  altid  med  Godmodighed,  og  saaledes,  at 
man  ej  kan  tage  Fejl  af,  at  de  holder  meget  af 
hinanden. 

Derhos  er  det  interessant,  hvorledes  hvers 
Ejendommelighed  træder  frem.  Christian  attaque- 
erer,  og  viser  en  fysisk  og  moralsk  Overlegenhed ; 
Hertugen  stræber  at  være  den  fornuftige,  men 
entrainerer  tilsidst  malgré  lui;  Fritz  lader,  med 
et  vist  Flegma,  gøre  saa  temmelig  med  sig,  hvad 
man  vil,  og  Wilhelm  søger,  om  muligt,  at  sau- 
vere  sig,  for  ej  at  faa  den  mindste  Rift.* 

«Prins  Christian  er  en  ren  (ialfrands^^  skriver 
P2wald  videre  i  samme  Brev,  «men  som  man 
har  ondt  ved  at  lade  være  at  le  af.  Imellem 
driver  han  det  for  vidt,  saaledes  har  han  i  Gaar 
Aftes,  da  han  med  Brødrene  var  hos  Bedste- 
faderen   for  at   sige   Godnat,  der  gjort   saadanne 

Optøjer,  at  Landgreven  truede  ham  med  at  sende 
Bud  efter  Linde,  og  tilsidst  jagede  ham  paa 
Døren. » 

Prins  Wilhelm  kunde  gøre  nogle  overordentlig 
bidende  Spørgsmaal.  Da  han  i  Rendsborg  be- 
søgte Prins  Friederich  af  Hessen,  sagde  han  til 
den  tidligere  omtalte  Baronesse  Lillienkrone : 

« Haben  Sie  nicht  ein  todtes  Kind  von  mei- 
nem  Oncle  gehabt'?»  «0g  skønt  denne  Dame 
har  en  stærk  Konstitution)  skriver  Ewald,  «saa 
forekom  denne  Dosis  hende  dog  at  være  lovlig 
stærk. » 


KAPITEL  XIX. 

Sorgens  Tid.   —    Kong  Frederik  trøster.  —  Christian  IX  son> 

Elev     —    Smaatræk    om    Frederik    VI.    —     Kongens    sidste 

Dage.   —   Frederik  XTs  Dod. 

llwald  havde  nu  fire  Døtre  foruden  sine  to 
Sønner,  Herman  Frederik  og  den  senere  Kaptajn 
i  Garden,  Wolfgang.  Den  ældste  Datter,  Hanne^ 
var  nu  22  Aar,  den  næstældste,  Amalie,  20  Aar. 
Ewald  var  ikke  lidet  bekymret  for  deres  Frem- 
tid. Hans  økonomiske  F'orhold  var  daarlige, 
han  kunde  ikke  give  dem  nogen  Medgift,  og  de 
kom  kun  lidt  ud  i  Selskabslivet. 

Der  blev  derfor  stor  Glæde  i  Familjen,  da 
Kancelliraad  Ulstrup,  en  brav  Mand,  der  var 
Byfoged  i  Reykjavik  og  Landfoged  over  Island, 
i  Aaret  1836  bejlede  til  Hanne  og  fik  hendes 
Ja.  Kongen  tog  sig  af  de  to  unge  og  lovede  at 
skaffe  Ulstrup    et  Embede    herhjemme  i  Moder- 

landet.  Men  Glæden  forvandledes  snart  til  dyb 
Sorg;  allerede  samme  Aar  blev  Ulstrup  angreben 
af  en  sygelig  Forhærdelse  af  Underlivet,  og  kort 
efter  var  han  død. 

Frederik  VI  viste  i  denne  Sorgens  Tid  Ewald 
varm  Deltagelse.  «Jeg  føler  saa  ganske  som 
nogen,  hvad  De  og  Deres  maa  gennemgaa  i 
denne  Tid.»  sagde  Kongen,  —  «men  husk  dog 
ogsaa  paa,  at  De  har  en  god  Ven.» 

Og  da  Ulstrups  Sygdom  tog  en  farlig  Ven- 
ding, sagde  Kongen  : 

"Jeg  har  selv  talt  med  Lægerne;  det  kan  ej 
nytte  at  gøre  sig  nogen  Illusion.  Ulstrups  Tab 
maa  De  bære  med  Resignation  og  kun  bede 
Gud.  at  det  stakkels  Menneskes  Lidelser  snart 
maa  være  endt.  Men  naar  dette  er  sket,  maa 
vi  gøre  alt,  hvad  man  kan,  for  at  Deres  Datter, 
ved  det  hun  har  lidt  og  vil  lide,  ikke  gaar  til 
Grunde.  Jeg  har  tænkt  paa  en  Rejse.  De  ved, 
at  jeg  har  lovet  Dem,  at  De  i  Aar  skal  bruge 
Carlsbad,  og  nu  mener  jeg,  at  intet  kunde  være 
bedre  og  naturligere,  end  at  De  tog  Deres  stak- 
kels Datter  med  Dem;  at  jeg  sørger  for  Mid- 
lerne ogsaa  dertil,  forstaar  sig.  Hvad  siger  De 
dertil  ?» 

«Jeg  kysser  Deres  Majestæts  faderlige  Haand.» 
svarede  Ewald. 

«Nu,»  sagde  Frederik  VI,  «saa  er  dette  her- 
med afgjort,  og  jeg  haaber,  at  det  ogsaa  vil 
tjene  til  nogen  Beroligelse  for  Dem  og  Deres 
Kone.» 

Den  4.  Juli  1836  tiltraadte  Ewald  da  sammen 
med  sine  to  ældste  Døtre  Rejsen  over  Berlin  og 
Dresden  til  Carlsbad,  hvor  de  forblev  indtil  den 
20.  August.  Kongen  havde  givet  Ew^ald  1000 
Rigsdaler  til  Rejsen  og  bedet  ham  henvende  sig 
til  ham,  hvis  de  skulde  trænge  til  mere.  End- 
videre havde  Kongen  overladt  Ewald  en  af  sine 
Wienervogne,  saa  han  gjorde,  hvad  han  kunde 
for  i  Gerningen  at  vise  sig  som  en  «tro  Ven». 
Frederik  VI  sendte  ogsaa  senere  Ewald  600 
Rigsbankdaler  i  Sølv  til  at  fuldende  Rejsen  for. 

I  Aarel  1837  blev  Frederik  VI  igen  syg;  og 
en  Dag,  da  Ewald  sad  ved  hans  Seng,  bad 
Kongen  ham  tage  sig  lidt  af  den  dengang  19aarige 
Prins  Christian  af  Glucksburg,  «som  var  den 
af  Nevøerne,  der  havde  den  første  Plads,  saavel 
i  Frederik  VI's  som  i  Dronning  Maries  Hjerte  !> 
Det  blev  bestemt,  at  Ewald  nogle  Gange  ugent- 


267 

lig  —  i  Kongens  Haandbibliothek  —  skulde 
undervise  Prinsen  i  Krigshistorie. 

Prinsen  begyndte  med  at  komme  en  Time 
for  sent,  og  undskyldte  sig  meget  elskværdigt; 
men  Ewald,  der  vilde  modarbejde  den  unge 
Prins'  Flygtighed,  erklærede,  at  han  herefter  kun 
ventede  ti  Minutter  over  det  fastsatte  Klokke- 
slet og,  hvis  han  da  ikke  var  kommen,  lukkede 
sin  Dør  af. 

«Jeg  lagde  Frederik  den  Stores  Felttog  til 
Grund  for  min  Undervisning,  skriver  Ewald, 
"men  stræbte  især  at  bringe  den  unge  Prins  til 
at  holde  sine  Tanker  sammen  og  arbejde  selv. 
Desaarsag  lod  jeg  ham  daglig  gengive  mig,  dels 
mundtligt,  dels  skriftligt,  noget  af  det,  jeg  havde 
foredraget  for  ham;  ja.  jeg  benyttede  enhver 
Lejlighed  til  at  indvirke  paa  ham  i  saa  Hen- 
seende, og  mindes  f.  Ex.  at  jeg,  naar  han  om 
Aftenen  skulde  i  Teatret,  stundom  gjorde  ham 
det  til  en  Opgave  den  næste  Morgen  at  fortælle 
mig  Stykkets  Hovedindhold.  Men  mine  An- 
strængelser  til  hans  Bedste  blev  modtagne  med 
al  mulig  Velvilje,  ja  Erkendtlighed,  men  frug- 
tede lidet. 


2H,S 

.leg  inindes,  at  han  engang,  efter  at  have 
givet  mig  et  rent   forkert  Svar,   udbrød : 

«Gott,  wie  duinin    hin   ieh!» 

Og  at  jeg  svarede  ham : 
Nicht  dumm.  Heber  Prinz.  aber  geislesfaul.» 

Alligevel  holdt  jeg,  og  holder  endnu  af  denne 
min  hedengangne  Ven  og  Velynders  Søn  ret 
hjertehg,  og  har  han  ogsaa  stedse  vist  mig  en, 
saa  at  sige  sønlig  Opmærksomhed.« 

Denne  Undervisning  varede  i  halvandet  Aar 
—  indtil  Prins  Christian  blev  sendt  til  London 
i   Anledning  af  Dronning  Viktorias  Kroning. 

Imidlertid  oprandt  Aaret  1889,  der  skulde 
blive  Frederik  Vis  sidste.  Og  idet  E\vald  i  sin 
Autobiografi  vil  fortælle  om  Kongens  sidste  Dage 
og  Død.  gaar  det  ham.  som  næsten  hver  Gang 
han  omtaler  P'rederik  \'l;  han  fordyber  sig  i 
Erindringer  om  denne  Konge,  hvem  han  elskede 
og  beundrede  saa  højt,  og  fortæller  Tra^k,  der 
belyser  Kongens  Karakter.  Blandt  andet  for- 
tæller han   følgende   lille   Historie; 

Kammerherre  Loiozoiv.  Direktøren  for  Gene- 
raltoldkamret, fortalte  en  Dag  Kongen  om  en 
ulykkelig  Mand  paa  Porcellænsfabriken,  som 
havde  faaet  sit  Ansigt  ganske   forbrændt  og  var 

blevet  meget  styg  at  se  paa.  Alligevel  var  han 
blevet  forlovet  med  en  vakker  Pige,  og  Lowzow 
udtalte  sin   Forundring  herover. 

«Aa,»  sagde  Frederik  VI,  den  Pige  kunde 
jeg  kysse. » 

Som  tidligere  omtalt  taalte  Frederik  VI  ikke, 
at  man  spurgte  til  hans  Befindende,  end  min- 
dre, at  man  hjalp  ham  til  nogen  personlig 
Lettelse  eller  Bekvemmelighed.  Ewald  gjorde 
det  i  sin  Hengivenhed  under  Tiden  alligevel,  — 
«men  jeg  tor  nok  sige,  skriver  han.  at  der 
behøvedes  hele  den  Godhed,  Frederik  VI  nærede 
for  min  ringe  Person,  til  at  slippe  godt  derfra. 

I  Kongens  sidste  Leveaar  gjorde  Ewald  i 
denne  Henseende  et  Vovestykke.  Det  var  under 
en  Revy  ved  Rendsborg,  og  Ewald  fortæller  derom : 
Det  regnede  stærkt  hele  denne  Morgen,  saa- 
ledes  at  Kongens  Kappe  med  Slag  samt  Ride- 
buxer  blev  aldeles  gennemblødte,  noget  som 
maatte  gøre  det  ydermere  besværligt  for  ham 
at  stige  paa  Hesten.  Og  da  jeg  —  idet  jeg  som 
Adjudant  du  jour  rakte  Kongen  den  venstre 
Stigbøjle  —  havde  set  ham  gøre  nogle  forgæves 
Forsøg  paa  at  sidde  op.  hjalp  jeg  ham.  uden 
at  sige  noget,  ved  et  rask  Tag  op  i  Sadlen. 

Frederik  VI  saa  forundret  paa  mig.  men 
tav,  indtil  vi  var  reden  et  lille  Stykke  frem,  da 
udbrød  han  paa  een  Gang,  skønt  ikke  i  nogen 
uvenlig  Tone: 

«Men  maa  jeg  spørge  Dem,  tog  De  mig  ikke 
formelig  under  Rumpen  og  satte  mig  op  i 
Sadlen?« 

I  den  senere  Tid  havde  Ewald  faaet  den 
Gerning  at  referere  Aviserne  for  Kongen  om 
Morgenen,  og  han  var  derfor  en  af  dem,  der 
vidste  bedst  Besked  med,  hvor  hurtigt  det  gik 
ned  ad  Bakke  med  Kongens  Helbred.  Med  dyb 
Sorg  saa  han,  hvorledes  alt  Haab  efter  Haanden 
udslukkedes,  og  han  vidste  knap,  hvorledes  han 
skulde  svare  de  mange  —  fra  Statsministrene 
til  de  lavest  staaende  —  der  daglig  søgte  Op- 
lysning hos  ham  om,  hvordan  Kongen  i  Virke- 
ligheden havde  det.  Endnu  den  sidste  Dag  før 
sin  Død  vilde  Kongen  endelig  —  staaende  som 
sædvanlig  —  høre  paa  Referatet,  og  Mandag 
den  2.  December  udgav  han  Parolen.  Men  da 
var  hans  Udseende  hjærteskærende.  og  det  var 
klart  for  alle,  at  han  kun  holdt  sig  oppe  ved 
en  næsten  overmenneskelig  Anstrængelse.  Og 
om  Natten  døde  han. 

Strax  om  Morgenen  kom  Kong  Christian  VIII 
og  Dronning  Caroline  Amalie  —  uden  noget 
Følge  —  og  blev  af  Ewald  ført  ind  til  den  døde 
Konge. 

Christian  VIII  knælede  ned  og  kyssede  Frede- 
rik VI's  Haand  med  de  Ord : 

«Du  var  min  Ven,  min  Velgører.* 

Ewald  aflaasede  og  forseglede  derpaa  Frede- 
rik VI's  Gemmer,  og  den  paafølgende  Nat  vaa- 
gede  han  alene  ved  sin  Konges  afsjælede  Legeme. 
Det  syntes  ham,  at  Kongen  sov. 

*Jeg  vil  ikke  forsøge  at  skildre  mine  Følelser 
og  Tanker  i  denne  for  mig  hurtigt  svindende 
Nat,»  skriver  han  —  <men  kun  sige,  at  jeg 
ikke  vilde  have  byttet  min  Plads  ved  Sengens 
F'od  med  nogen.  Først  da  jeg  maatte  forlade 
denne,  syntes  det  mig,  at  jeg  virkeligen  havde 
tabt  min  faderlige  Velgører.- 

Men  der  var  ingen,  som  gjorde  Ewald  Pladsen 
stridig.  De  fleste  var  optagne  af  at  gøre  Chri- 
stian VIII   deres  Opvartning. 

Kongen  er  død,  Kongen  leve ! 

FRA  CHRISTIAN  VIII's  TID 


En  Slægts    Historie.    11. 


KAPITEL  I. 

Tronskiftet.  —  Bulow  intrigerer.  —  Ewald  bliver  General- 
adjudant.  —  Prins  Ferdinands  Overskæg.  —  Christian  VIU's 
Karakter.  —  Et  poetisk  Broderi.  —  Ewald  i  hans  Virksomhed. 

Naar  man  ikke  har  oplevet  en  enevældig 
Konges  Død  paa  nært  Hold,  gør  man  sig  vanske- 
lig nogen  Forestilling  om,  hvor  megen  Foretag- 
somhed og  hvor  mange  Intriger  et  Tronskifte 
giver  Anledning  til.  Og  saaledes  i  1839;  mens 
Ewald  gik  fra  Frederik  VI's  Dødsseng  med  Hjær- 
tet  fyldt  af  Sorg  over  hans  faderlige  Velgørers 
Bortgang,  trængtes  Hoffets  Kavallerer  i  Spænding 
og  Forventning  om  den  unge  Monark;  Rygter 
summede,  Yndlinge  udnævntes  og  aftakkedes  i 
Herrers  og  Damers  Fantasi,  og  de  fleste  havde 
vel  udset  sig  et  Maal,  kastet  deres  Øjne  paa  et 
Bytte  og  lagde  deres  Minegange  derefter. 

For  Ewald    stillede  Sagen   sig  ganske  ander- 

ledes  og  meget  simplere.  Han  havde  før  staaet 
i  det  vanskelige  Forhold  mellem  Konge  og  Tron- 
følger, og  det  er  tidligere  fortalt,  med  hvor  me- 
gen Takt  han  i  sin  Tid  klarede  sin  vanskelige 
Dobbeltstilling  —  som  Frederik  VI's  fortrolige 
Raadgiver,  og  som  Opdrager  for  Prins  Christian 
Frederiks  Søn.  Dengang  lykkedes  det  ham  ikke 
alene  at  bevare  og  forøge  den  gamle  Konges 
Tillid,  men  ogsaa  i  høj  Grad  at  vinde  Prins 
Christians  Velvilje.  At  han  senere  var  tilbage- 
holdende overfor  Prinsen,  forstod  denne  godt  og 
paaskønnede  det. 

Xu  ved  Tronskiftet  var  Ewalds  Følelser  blan- 
dede. Hans  Hjærte  hang  ved  den  døde,  og  om- 
end  han  følte  Hengivenhed  ogsaa  for  Christian  VHI, 
syntes  det  ham  dog  ikke  videre  attraaværdigt 
at  blive  knyttet  nær  til  den  nye  Konge,  der 
aldrig  kunde  blive  for  ham,  hvad  Frederik  den 
Sjette  havde  været.  At  Christian  VHI  vilde  give 
ham  en  passende  Stilling,  kunde  han  ikke  tvivle 
om:  Prins  Christian  Frederik  havde  tilskrevet 
ham,  at  han  til  sin  Tid  nok  med  andet  end 
Tak  skulde  gengælde  ham  hans  trofaste  Arbejde 
for  Prins  F'rederik,  og  Kongen  vilde  holde,  hvad 
Prinsen  havde  lovet.    Men  noget  bestemt  Ønske 


nærede  Ewald  ikke,  og  det  forekom  ham  ganske 
upassende  at  lægge  Planer  eller  arbejde  paa  at 
opnaa  eller  undgaa  bestemte  Hverv.  Han  holdt 
sig  roligt  hjemme,  afventende  Kongens  Kaldelse. 

Saa  meget  mere  ubehageligt  overraskedes  han 
en  Dag  af  Generaladjudant  Biilow,  der  meddelte 
ham,  at  Kongen  havde  udtalt  Ønsket  om  at  an- 
sætte Ewald  som  Kommandør  for  Kronprinsens 
Stab,  men  at  Biilow  havde  svaret:  «Jeg  ved,  at 
Ewald  ikke  ønsker  denne  Post.»  Og  dermed 
mente  han  at  have  gjort  Ewald  en  væsentlig 
Tjeneste. 

Ewald  skrev  strax  til  Kongen,  at  han  natur- 
ligvis vilde  overtage  enhver  Post,  som  Kongen 
maatte  betro  ham;  og  deri  handlede  han  meget 
uegennyttigt,  thi  han  kendte  Kronprins  Frederik 
kun  altfor  godt,  og  nødigst  af  alt  vilde  han  an- 
sættes i  hans  Omgivelser.  Dagen  efter  blev  han 
kaldet  til  Christian  VHI,  som  var  meget  forbav- 
set, thi  han  havde  aldrig  vexlet  et  Ord  med 
Biilow  om  denne  Sag  eller  over  Hovedet  om 
Ewald.  Men  den  gamle  Biilow,  der  saa  længe 
havde  været  Frederik  VI's  næsten  almægtige  Ynd- 
ling, følte  vel  nu,  at  hans  Indflydelse  var  forbi, 
og  søgte  sin  sidste  Fornøjelse  ved  i  sin  Fantasi 

at  flytte  med  Embedsmændene  som  med  Brik- 
kerne paa  et  Skakbrædt;  han  gik  rundt  i  Hof- 
fets rygtemættede  Luft  og  udkastede  slige  smaa 
Historier,  som  han  havde  Fornøjelse  af  at  digte, 
og  som  jo  ikke  var  til  synderlig  Fortræd  for 
nogen. 

«Jeg  kunde  ikke  ønske  nogen  Mand  hellere 
hos  min  Søn  end  Dem»,  sagde  Kongen  —  'hvis 
ikke  Deres  tidligere  Forhold  til  den  unge  Prins 
maaske  nu  gjorde  dette  vanskeligere.  Og>^  — 
tilføjede  han  med  Eftertryk  —  «hvis  jeg  ikke 
selv  vil  bruge  Dem.» 

Det  var  netop  det,  Kongen  vilde.  Kort  efter 
ansattes  Ewald  i  hans  Adjudantstab,  og  inden 
Aaret  var  omme,  udnævntes  han  til  General- 
adjudant. 

Dette  var  ikke  alene  et  stort  Spring  i  hans 
Karriere;  men  det  er  vistnok  tillige  sjældent,  at 
en  Hofmand,  der  har  staaet  en  Konge  saa.nær, 
som  Ewald  Frederik  VI,  ogsaa  bliver  Efterfølge- 
rens betroede  Mand.  Det  var  imidlertid  netop 
Ewalds  store  Hengivenhed  for  og  Troskab  mod 
Frederik  VI,  der  var  Aarsagen  til  Ewalds  For- 
fremmelse; det  udtalte  Christian  VIII  selv,  og 
han  har  endnu  mere  Ære   end  Ewald  af  denne 


Sag,  især  naar  man  betænker,  hvor  lidet  han 
selv  havde  sympatiseret  med  Frederik  VI. 

I  Hæren  blev  Ewalds  Udnævnelse  til  Gene- 
raladjudant modtaget  med  stor  Tilfredshed,  der- 
paa  modtog  han  Beviser  nok;  det  var  den  al- 
mindelige Mening,  at  her  var  den  rette  Mand 
sat  paa  den  rette  Plads. 

Men  en  gav  ham  ikke  sit  Bifald  —  og  det 
var  Arveprins  Ferdinands  Gemalinde,  Prinsesse 
Caroline.  Med  denne  Frederik  VI's  trohjærtede, 
men  aparte  Datter  havde  Ewald  allerede  tidligere 
haft  nogle  smaa  venskabelige  Sammenstød.  Hun 
var  meget  nysgerrig,  og  naar  der  var  Hemmelig- 
heder i  Luften,  kunde  hun  plage  ham  ordentligt, 
for  at  faa  ham  til  at  rykke  ud  med,  hvad  Fre- 
derik VI  havde  betroet  ham.  Men  naar  han 
udbrød:  «Hvad  vilde  Deres  kgl.  Højhed  sige  om 
mig,  hvis  jeg  ikke  tav  med  det,  De  havde  be- 
troet mig?»  —  saa  lod  hun  ham  i  Fred,  og  de- 
res Forhold  var  altid  venskabeligt. 

Men  nu  blev  Prinsesse  Caroline  for  Alvor 
vred  paa  Ewald.  Hun  levede  i  Mindet  om  Fa- 
deren, og  hun  fandt,  at  Ewald  havde  handlet  i 
høj  Grad  troløst  imod  Frederik  VI's  Minde  ved 

strax  at  indtage  en  saa  fremskudt  Stilling  hos 
Efterfølgeren. 

Men  værre  blev  det,  da  Ewald  en  skønne 
Dag  lod  sit  Overskæg  tage  af.  Denne  Pietetløs- 
hed  bragte  Bægeret  til  at  flyde  over.  og  næste 
Gang  hun  traf  ham,  nejede  hun  spydigt  og 
spurgte:  « Befaler  Hr.  Generaladjudanten  maaske 
ikke  ogsaa,  at  Ferdinand  skal  tage  sit  Over- 
skæg af?» 

Dette  Udfald  kunde  Ewald  let  afparere,  og 
forgæves  forklagede  Prinsessen  ham  hos  Enke- 
dronning Marie;  hun  vedblev  at  vise  Ewald  Vel- 
vilje, trods  hans    < Troløshed*. 

—  Den  Post,  Ewald  nu  kom  til  at  beklæde, 
kan  nærmest  sammenlignes  med  Krigsministe- 
rens i  vore  Dage.  Han  skriver  selv:  <Den  var 
vanskeligere,  fordi  det  moralske  Ansvar,  der  til- 
tog i  lige  Forhold  med  Kongens  Tillid  til  mig, 
maatte  hvile  tungere  paa  den  samvittighedsfulde 
og  ærekære  Mand  end  det  officielle  juridiske. 
—  Den  var  lettere,  fordi  jeg  ikke  havde  at  be- 
stille med  nogen  Rigsdag.  > 

Dette  sidste  Hjærtesuk  vil  vistnok  alle  Krigs- 
ministre i  Verden  underskrive. 

Sikkert   er    det,    at  Stillingen   var  i  høj  Grad 


9 

byrdefyld,  især  for  en  arbejdsivrig  Mand  som 
Ewald,  der  var  tilbøjelig  til  i  altfor  høj  Grad 
at  gaa  i  Detaljer.  Allerede  ved  hans  Udnævnelse 
skrev  en  af  hans  Venner  til  ham:  Husk  vel, 
at  den,  som  slider  sig  ihjel  i  Tjenesten,  skal 
begraves  —  med  Respekt  at  melde  —  under 
Galgen.  > 

Det  skulde  snart  sørgeligt  vise  sig,  at  denne 
Ven  kendte  Ewalds  Natur  til   Bunds. 

Da  en  af  Ewalds  Hovedopgaver  var  den, 
daglig  at  referere  de  militære  Sager  for  Kongen, 
lærte  han  naturligvis  denne  nøjere  at  kende  end 
de  fleste,  og  det  vil  maaske  have  nogen  Inter- 
esse at  se  den  Dom.  han  fælder  over  Chri- 
stian VIH's  Personlighed.     Han    skriver   derom: 

«Omendskønt  Kong  Christian  VIH's  Person- 
lighed —  som  en  Følge  af  mit  tidligere  Forhold 
til  Sønnen  —  var  mig  intet  mindre  end  frem- 
med, saa  overtraf  hans  lyse  Forstand,  hurtige 
Opfatning  og  uforlignelige  Utrættelighed  dog  mine 
i  Sandhed  ej  ringe  Forventninger.  Jeg  følte 
snart,  at  han  var  den  mest  begavede  Mand, 
med  hvem  jeg  i  hele  mit  Liv  havde  været  i 
nærmere  Berørelse.  Jeg  overbevistes  snart  lige- 
ledes om,    at   han  havde  den  redeligste  Vilje  til 

stedse  at  være  retfærdig,  men  ogsaa  at  han 
trængte  til,  ja  indsaa  Nødvendigheden  af  Mænd, 
der  kunde  være  ham  en  Støtte  mod  den,  med 
denne  ædle  Vilje  stundom  i  Kollision  kom- 
mende ydre  Indflydelse;  imod  hans  Føjelighed 
mod  dem,  han  personligt  holdt  af,  ja  imod  den 
—  i  sig  selv  saa  elskelige,  men  for  en  Regent 
ofte  farlige  —  Trang,  han  følte,  til  at  gøre  alle 
glade  og  fornøjede. » 

«Det  kunde  derhos  ikke  undgaa  mig,  at  Kon- 
gen i  Sager  af  nogen  Vigtighed  ikke  havde  let 
ved  at  tage  nogen  Beslutning,  noget  han  selv 
meget  vel  vidste;  og  skønt  en  højere  Grad  af 
Energi  unægtelig  var  det,  man  havde  maattet 
ønske  at  kunne  føje  til  Christian  VIII's  saa  ud- 
mærkede Egenskaber,  —  saa  var  det  dog  ofte 
netop  hans,  alle  et  Skridts  mulige  Følger  klart 
overskuende  Blik,  som  lammede  hans  Daadskraft.» 

Paa  Grundlag  af  dette  —  vistnok  aldeles 
rigtige  —  Syn  paa  Kongens  Karakter,  indrettede 
Ewald  sine  Referater  anderledes  end  overfor 
Frederik  VI.  Denne  Konge  skulde  meget  have 
sig  frabedt,  at  andre  fattede  Beslutninger  for 
ham  eller  lagde  ham  Ordene  paa  Tungen,  han 
sagde   sin  Mening,    og   saa   kunde   de   andre  — 

under  Tiden  —  faa  Lov  til  at  gøre  Indvendinger. 
Derimod  skyndte  Ewald  sig,  naar  han  havde 
forelagt  en  Sag  for  Christian  VIII,  altid  med  at 
fremsætte  sin  Mening  om  den;  derved  havde 
Kongen  lettere  ved  at  fatte  en  Beslutning,  og 
var  han  ikke  enig  med  Ewald,  kunde  han  kriti- 
sere denne  i  Stedet  for  omvendt,  og  det  satte 
begge  Parter  Pris  paa. 

«Der  fremspirede  snart  hos  mig,  skriver 
Ewald  —  «og  jeg  tilstaar,  hurtigere  end  jeg  havde 
ventet,  en  oprigtig  Hengivenhed  ogsaa  for  denne 
Konges  Person.  En  Hengivenhed,  der  med  Tiden, 
om  jeg,  Afstanden  mellem  Herren  og  Tjeneren 
uagtet,  saa  maa  kalde  den,  blev  broderlig  for 
Christian  VIII.  som  den  for  Frederik  VI  havde 
været  sønlig. » 

Hertil  bidrog  naturligvis  ogsaa  den  Hjærte- 
lighed,  hvormed  Kongen  altid  kom  ham  i  Møde, 
og  den  Velvilje,  hvormed  han  udtalte  sig  om 
ham. 

«Jeg  kan  ikke  sige,  hvor  jeg  er  glad  og  for- 
nøjet over  Valget  af  min  Generaladjudant, »  sagde 
Kongen  saaledes  til  en  af  sine  Adjudanter  — 
«han  er  en  Mand,  der  aldrig  ser  paa  Personen, 
men    stedse   og   alene   paa    Sagen. »     Denne  Ud- 

talelse  gav  ikke  Ewalds  Retskaffenhed  mere.  end 
der  tilkom  den.  Men  han  har  dog  nok  Ret, 
naar  han  skriver:  Jeg  kan  i  Sandhed  ej  ud- 
trykke, hvor  vel  denne  Ytring  gjorde  og  ligesom 
styrkede  mig;  men  jeg  mener,  at  den  gjorde 
Christian  VIII  selv  mest  Ære. 

Helt  nemt  at  overtage  Stillingen    efter  gamle 
Bulow  var   det   ikke.     Det    er    blevet   fortalt  om 
ham.    at    han   under  Tiden    væddede   med    Folk 
om.  at  han  kunde  skaffe  dem  en  Titel  inden  en 
vis  Frist,   og  at  han  altsaa  paa  en   «fin>    Maade 
tog  imod  Bestikkelse.    Det  er  dog  vist  tvivlsomt, 
om   dette   har   noget   paa   sig.     Men  vist   er  det, 
at  om  Bulow  kunde  man  ikke  sige.  at  han  saa 
mere  paa   Sagen    end    paa   Personen.     Han  drev 
Protektion  i  stor  Stil    og   var   meget    modtagelig 
for  Virak.      Hans    tidligere    omtalte    Forhold    til 
Abrahamson  viser  tydeligt  nok  hans  svage  Side. 
Hvordan  man  i  hans  Velmagtsdage  fandt  det 
passende  at  hylde  ham.  viser  følgende  Sang,  der 
anføres  her  for  Kuriositetens  Skyld : 
Blidemaaned  har  en  Dag 
Yndig  frem  for  alle, 
Lyd  min  Harpe!    Glade  Slag, 
Om  endog  din  Host  er  svag, 
Wil  jeg  fra  din  Bund  fremkalde. 

Blandt  en  Konges  første  Mænd, 
Ydmyg  dog  at  findes, 
Lige  tro  i  Fryd  og  Sorg, 
O!  Xaar  saa  vel  Kongeborg 
Wen,  som  den  i  Dag  vi  mindes. 

Bedre  Hjærte  aldrig  slog 
Under  Baand  og  Stjærne. 
Læge  Skæbnens  dybe  Saar 
Og  formilde  Armods  Kaar 
Wil  den  Ejegode  gerne. 

Bryd  da  ud  mit  Hjærtes  Sang! 
Yttre  højt  din  Glæde! 
Lettelig  enhver  forstaar, 
Om  hvis  Pris  jeg  Harpen  slaar, 
Wel  tilende  er  mit  Kvæde. 

Nu  blev  Ewald  Generaladjudant,  og  for  ham 
var  Protektionsvæsenet  en  Uting.  Var  han  ikke 
ganske  uimodtagelig  for  KompHmenter,  saa  var 
han  i  hvert  Fald  i  hoj  Grad  paa  Post  overfor 
slige  Fristelser,  og  tog  ingen  Hensyn,  naar  det 
gjaldt  Spørgsmaalet  om  Ret  og  Uret.  Af  al  sin 
Magt  søgte  han  at  rydde  op  i  gammel  Slendrian. 

Saaledes  var  der  dengang  talrige  civile  Stil- 
linger, til  hvilke  Underofficererne  alene  eller  for- 
trinsvis havde  Adgang,  og  det  var  blevet  almin- 
delig Skik,  at  Hæren  skaffede  sig  af  med  udue- 


14 

lige  eller  ubehagelige  Underofficerer  ved  at  hjælpe 
dem  til  et  civilt  Embede. 

1  den  første  Tid,  Ewald  var  Generaladjudant, 
skete  det,  at  en  Underofficer  søgte  Ansættelse  i 
Toldetaten.  Han  var  glimrende  anbefalet  af  sin 
Bataillonschef  og  fik  Pladsen;  men  det  viste  sig 
hurtigt,  at  han  var  ganske  uanvendelig  i  Told- 
væsenet. Ewald  sendte  ham  da  tilbage  til  Hæ- 
ren med  den  Bemærkning:  «at  Bataillonschefen 
sikkert  vilde  være  glad  ved  at  faa  en  Under- 
officer tilbage,  som  han  havde  anbefalet  saa 
varmt. » 

Chefen,  der  ved  Underofficerens  Ansættelse 
havde  udraabt:  «Naa,  Gud  ske  Lov,  at  det  lykke- 
des mig  at  blive  af  med  det  Asen!»  —  blev  nu 
til  almindelig  Latter,  og  Uvæsenet  var  med  eet 
Slag  forbi.  Der  blev  under  Ewalds  Styrelse 
ikke  gjort  flere  Forsøg  paa  at  prakke  Civil- 
embederne Hærens  daarlige  Subjekter  paa,  og 
Underofficerne  selv  var  i  høj  Grad  taknemlige 
herfor. 

Selvfølgelig  var  det  ikke  altid  lige  let  for 
Ewald  at  være  strængt  retfærdig  og  holde  sig 
Protegéerne  fra  Livet.  «Jeg  mindes, »  skriver 
han,    <at  Dronning  Caroline  Amalie  engang  paa 

sin  Fødselsdag  efter  Taflet  paa  Sorgenfri  tog 
mig  til  Side  og  indtrængende  anbefalede  mig  en 
Client  —  men  at  jeg  paa  Stedet  paa  det  aller- 
ærbødigste, men  derhos  bestemteste  erklærede, 
at  jeg  ikke  kunde  anbefale  Manden. » 

At  afslaa  sin  Dronning  en  slig  Bøn  paa  hen- 
des Fødselsdag,  og  del  blot  af  Retfærdigheds- 
hensyn! Det  er  intet  Under,  at  Ewald  paa  denne 
Maade  skaffede  sig  Modstandere,  ja  Fjender; 
men  hans  ubøjelige,  pedantiske  Retsind  skaf- 
fede ham  endnu  flere  Venner,  og  det  blandt  de 
bedste. 

—  —  Det  er  ikke  uden  Interesse  at  se,  at 
Christian  VIII  i  sin  første  Regeringstid  var  stærkt 
optaget  af  Tanken  om  Indførelsen  af  almindelig 
Folkevæbning.  Men  Ewald  satte  sig  med  Hæn- 
der og  Fødder  mod  denne  efter  hans  Mening 
utopiske  Tanke.  Denne  i  og  for  sig  smukke 
og  tillokkende  Idé,»  skriver  han,  «vil  nepppe 
nogen  Sinde  komme  til  Udførelse,  forinden  en 
stor  Omvæltning  af  Evropas  politiske  og  sociale 
Forhold  har  fundet  Sted.» 

Over  Hovedet  vil  det  ikke  forundre  nogen, 
som  har  fulgt  Ewald  paa  hans  Livsvej,  at  han 
var  ret  uimodtagelig  over  for  Tidens  nye,   poli- 

tiske  Tanker.  Orla  Lehman  og  hans  Fæller 
var  for  ham  slet  og  ret  Demagoger,  og  han  saa 
med  Sorg  og  Uro  paa  den  hele  Frihedsbevægelse: 
det  slesvig-holstenske  Oprør  og  Grundlovens  Gi- 
velse  var  for  ham  næsten  to  beslægtede  National- 
ulykker: Utroskab  baade  uden  og  inden  for 
Grænsen. 

Men  i  Praxis  aabenbarede  han  i  hine  bevæ- 
gede Tider  ofte  baade  Frisind  og  Humanitet. 
Det  er  saaledes  tidligere  berørt,  at  han  fik  Prygle- 
riet i  Hæren  væsentlig  indskrænket. 

Ved  Christian  Vllls  og  Dronning  Caroline 
Amalies  Sølvbryllup  var  Amalienborg  Slotsplads 
til  sent  om  Aftenen  opfyldt  af  et  noget  blandet 
Publikum,  der  støjede  og  raabte  Hurra  i  det 
uendelige.  Da  det  hele  begyndte  at  antage  Ka- 
rakter af  Optøjer,  ansaa  Ewald  det  for  nødven- 
digt at  rydde  Pladsen.  Men  han  tilkaldte  ikke 
Politi  og  udkommanderede  ingen  Soldater.  Han 
gik  alene  ud  paa  Slotspladsen  og  bad  Mængden 
gaa  bort. 

«Maa  vi  ikke  raabe  Hurra  for  vor  Konge?* 
blev  der  spurgt. 

«.Jo  vist  maa  I  det,     svarede  Ewald,  —  ^raab 

endnu  tre  Hurraer,  og  gaa  saa  hjem.»  De  tre 
Hurraer  fulgte. 

«Og  saa  raaber  vi  et  endnu, »  skreg  en. 

«Snak,»  sagde  Ewald  —  «nu  gaar  vi  hjem 
og  lægger  os.» 

Hvorpaa  han  satte  sig  i  Spidsen  for  Toget 
og  førte  det  af  Sted  gennem  de  tilstødende  Gader, 
indtil  han  saa  sit  Snit  til  at  liste  bort. 

—  Paa  denne  Dag  blev  Ewald  Kammerherre. 


En  Slægts  Historie.     II. 


KAPITEL  II. 

De  augustenborgske  Brødre.  —  En  gammel  Anekdote.  — 
Da  Folket  trak  Christian  VIII  hjem.  —  Dronning  Caroline 
Amalie.  —  En  Hofchef  med  Frisprog.  —  Sygdom  og  Rejse. 
—  Fra  Audienserne.  —  Landgrevinde  Charlottes  skadelige 
Indflydelse.  —  Prins  Friederich  af  Hessen.  —  Frederik  ^'II 
som   Kronprins. 

Den  28de  Juni  1840,  paa  Dronningens  Fødsels- 
dag, blev  Christian  VIII  og  Caroline  Amalie  kro- 
nede paa  Frederiksborg  Slot.  Ved  denne  Lejlig- 
hed var  ogsaa  Dronningens  Broder,  Prins  Frederik 
af  Augustenborg,  til  Stede.  Denne  Prins,  der  hos 
os  er  bedst  kendt  under  Navnet  Prznsen  af  Noer, 
fandt  for  godt  at  afTektere  stor  Bekymring  for, 
at  hans  kongelige  Svogers  dyrebare  Person  skulde 
blive  udsat  for  Fare  under  Opholdet  paa  Frede- 
riksborg Slot,  og  det  lykkedes  ham  virkelig  at 
gøre  Christian  VIII  bange;  det  saakaldte  « Kongens 
eget  Regiment)   fik  Ordre  til  at  have  skarpladte 

Patroner  i  Taskerne  paa  Turen  til  Frederiksborg. 
Ewald  gjorde  forgæves  Forestillinger  herimod; 
men  som  altid,  naar  han  vilde  forhindre  en 
Uret,  gav  han  ikke  tabt.  I  sidste  Øjeblik  før 
Afrejsen  forestillede  han  Kongen,  at  denne  mærk- 
værdige Forholdsregel  naturligvis  vilde  rygtes, 
og  at  den  ikke  kunde  andet  end  gore  et  højst 
uheldigt  Indtryk  paa  Befolkningen. 

Han  fik  virkelig  ogsaa  Kongen  til  at  bestemme 
sig  om,  og  de  skarpe  Patroner  blev  hjemme. 
Men  Prinsen  af  Noer  tilgav  ham  ikke  dette; 
føreløbig  søgte  han  at  hævne  sig  paa  en  ret 
drengeagtig  Maade,  idet  han  tiere  Gange  søgte 
at  forstyrre  Ewald  i  Udførelsen  af  hans  Hverv, 
og  han  gjorde  forga^ves  Forsøg  paa  at  irritere 
Kronprins  Frederik  imod  ham. 

Efter  Kroningen  tiltraadte  Kongeparret  og 
deres  Omgivelser  en  længere  Rejse  rundt  om  i 
Landet  og  modtoges  overalt  med  stor  Hjærtelig- 
hed,  vindende  i  deres  Fremtræden  som  de  begge 
var.  For  Ewald,  hvis  Helbred  allerede  dengang 
var  noget  vaklende,  blev  denne  Rejse  ret  an- 
gribende, og  det  var  ikke  let  for  ham  at  betjene 
den  ganske  utrættelige  Konge  tilfredsstillende. 
Det  hændte,  at  Kongen,  naar  de  efter  en  anstræn- 

2* 

gende  Dagsrejse  ankom  til  Nattekvarteret  Kl.  2 
om  Morgenen,  strax  lod  de  foreliggende  Sager 
referere  for  sig. 

Paa  Rejsen  besøgte  Kongen  ogsaa  sin  Svoger, 
Hertugen  af  Augustenborg.  Prinsen  af  Noer  var 
ikke  til  Stede  —  efter  hvad  han  selv  sagde, 
fordi  hans  Broder  havde  en  altfor  slet  Vin.> 
Hertugen  beskriver  Ewald  som  j'derst  kold  og 
formel,  medens  Hertuginden  var  saa  indsmig- 
rende, at  hun  ved  Ankomsten  kyssede  Kongen 
paa  Haanden.  For  Ewald  var  det  ubegribeligt, 
at  Dronningen  nærede  saa  stor  Hengivenhed  for 
sine  Augustenborgske  Brødre  —  saa  meget  mere 
som  de  begge  behandlede  hende  med  medlidende 
Ringeagt  i  Kongens  Nærværelse;  naar  Christian 
Vni  ikke  var  til  Stede,  var  de  simpelt  hen 
uartige  mod  hans  Gemalinde. 

Ewald  følte  sig  i  høj  Grad  frastødt  af  Brødrene : 
det  var,  som  anede  han  forud,  at  de  ikke  spaaede 
Danmark  noget  godt.  Hans  Kærlighed  til  Fædre- 
landet og  til  alt  dansk  var  saa  stor,  at  han  i 
saa  Henseende  havde  en  meget  fin  Følelse. 

I  denne  Sammenhæng  maa  det  maaske  være 
tilladt  at  berøve  en  lille  kvik  Anekdote  dens  histo- 
riske Grundvold.     Den    er   gengivet  af  Professor 

Nicolaj  Bøgh,  i  hans  Biografi  af  Rosenkilde  i 
«Ude  og  Hjemme »,  og  lyder  i  Korthed  saaledes: 

En  Dag  indfandt  Skuespilleren  Rosenkilde  sig 
i  Christian  VIIIs  F'orgemak  og  søgte  Audiens, 
men  Generaludjudanten,  Ewald,  kom  ham  i 
Møde  med  de  Ord:  <Der  Konig  will  heute  mit 
niemand  sprechen.»  «Det  kommer  mig  godt  til- 
pas»,  svarede  Rosenkilde  —  for  han  hed  netop 
Niemand  til  Fornavn. 

Men  det  kunde  imidlertid  ikke  falde  nogen 
af  Adjudanterne,  og  mindst  Ewald,  ind  at  tale 
Tysk  i  den  danske  Konges  Forgemak,  og  den 
fornøjelige  Anekdote  —  der  jo  kun  gaar  paa 
Tysk  —  falder  dermed  bort,  endskønt  Rosen- 
kilde selv  har  fortalt  den  til  H.  C.  Andersen. 

Hvor  mistænksom  og  ængstelig  Christian  VIH 
i  Virkeligheden  var  overfor  sit  Folk,  viste  han, 
da  han  paa  Hjemvejen  nærmede  sig  København. 
Det  blev  meddelt  ham,  at  der  herskede  en  Del 
Røre  i  Hovedstaden  i  Anledning  af  Kongeparrets 
Indtog,  og  det  blev  foreslaaet  ham  at  tage  til 
Sorgenfri  i  Stedet  for  til  København.  Dette  fra- 
raadede  Ewald  bestemt,  og  Kongen  krøb  da 
heller  ikke  i  Skjul.  Ved  Ankomsten  til  Køben- 
havn skete  ikke  videre,  end  at  Mængden  spændte 

Hestene  fra  Kongeparrets  Vogn  og  trak  dem 
under  stormende  Hurraraab  til  Amalienborg  og 
ind  i  Porten. 

Droningen  tog  det  med  stor  Ro,  men  Kongen 
var  en  Del  betaget  og  urolig.  Da  han  steg  ud 
af  Vognen,  sagde  han:  «Omendskønt  jeg  ikke 
holder  af,  at  Mennesker  trækker  Vogne,  saa 
vil  jeg  dog  takke  Eder  for  Eders  gode  Vilje  . 

En  af  de  frivillige  «Heste>;  havde  revet  sin 
Frakke  itu.  Det  har  man  for  det>,  klagede 
han,  «og  man  vil  dog  gerne  hædre  sin  Konge ». 
Ewald  maatte  stille  ham  tilfreds  med  en  Rigs- 
daler. 

Men  Mængden  paa  Slotspladsen  vilde  ikke 
gaa  hjem;  Politidirektøren,  Brædstrup,  indfandt 
sig  og  raadede  Kongen  til  at  vise  sig  og  takke 
for  den  udviste  Loyalitet.  Christian  VIII  vilde 
imidlertid  ikke  træde  frem;  men  Ewald  raabte 
ud  over  Slotspladsen:  <Hans  Majestæt  har  be- 
falet mig  at  sige  Dem  hans  Tak  og  ønske  Dem 
en  god  rolig  Nat. 

«Naa  det  fik  vi!»  svarede  en  Stemme  der- 
nede fra.  —  Der  var  dengang,  ved  slige  i  sig 
selv  saa   ubetydelige  Scener,   ligesom    noget  tru- 

ende  under,  som  skabte  en  uhyggelig  Stem- 
ning. 

Dronning  Caroline  Amalie  kom  Ewald  ikke 
til  at  staa  videre  nær  før  ved  Christian  VIIIs 
Dødsseng.  Selvfølgelig  fandt  hun  ikke  Behag  i 
den  Uvilje  og  Mistillid,  Ewald  nærede  mod 
hendes  Brødre,  og  bedre  blev  det  ikke,  da  han 
senere  nødtes  til  hos  Kongen  at  træde  alvorligt 
op  mod  Prinsen  af  Noer.  Men  i  det  hele  var 
de  vidt  forskellige  af  Anskuelser. 

Ewald  skriver:  « Dronningen  forekom  mig  at 
indeholde  en  særegen  Blanding  af  Stolthed  og 
Liberalitet,  skønt  den  sidste  vistnok  var  Grund- 
tonen hos  hende.  I  nogle  Ting  syntes  hun  ikke 
at  være  paa  det  rene  med  sig  selv,  ej  at  have 
et  klart  Begreb.  Som  et  smukt  Træk  hos  hende, 
nævner  han,  at  hun  godt  kunde  taale  at  blive 
sagt  imod. 

Dronningens  Hofchef  blev  Grev  Bliicher- 
Altona,  som  havde  fremragende  militære  Anlæg, 
og  i  meget  lignede  sin  berømte  Slægtning,  den 
saakaldte  « Marchal  Vorwårtz».  Men  han  var 
kommen  paa  en  fejl  Hylde  og  blevet  Hofmand 
i    Stedet    for    Officer.      Han    var    tørt    vittig,    og 

ved  det  danske  Hof  havde  han  fuldstændig  Fri- 
sprog. 

En  Dag,  da  Christian  VIII  som  Prins  kom 
hjem  til  Sorgenfri,  hvor  der  var  meget  kneben 
Plads,  kunde  han  neppe  komme  ind  i  sit  Kabinet, 
fordi  der  blev  dækket  til  et  større  Middagstaffel 
i  Salen  foran  Kabinettet,  og  han  skændte  paa 
Bliicher,  fordi  Bordopdækningen  allerede  var 
begyndt.  Blucher  bukkede  og  spurgte:  «Maaske 
befaler  Deres  kgl.  Højhed,  at  der  for  Fremtiden 
først  skal  dækkes  efter  Taflet. » 

Dronning  Caroline  Amalie  var  som  bekendt 
meget  religiøs,  og  en  Dag  roste  hun  en  Prædiken, 
som  baade  hun  og  Blucher  nylig  havde  hørt. 
Ogsaa  Blucher  gav  sig  til  i  høje  Toner  at  prise 
Præstens  Talegaver,  og  Dronningen  blev  helt 
fornøjet;  hun  havde  ikke  ventet  sig  Bifald  fra 
den  Kant.  Blucher  tilføjede  da  ogsaa:  «Men  jeg 
tilstaar  Deres  Majestæt,  at  jeg  ikke  kan  antage, 
at  Manden,  der  skal  være  meget  forstandig  og 
oplyst,  selv  kan  have  troet]  noget  af  det,  han 
sagde. » 

^  —  Ewald  fik  hurtigt  at  føle,  at  hans 
Stilling  medførte  større  Byrder,  end  hans  Helbred 
kunde  bære.     Christian  VIII  forlangte   meget  af 

sig  selv  og  kom  derved  under  Tiden  til  at  stille 
lovlig  store  Krav  til  sine  Omgivelsers  Kræfter, 
og  Ewald  savnede  duelig  Hjælp.  Ganske  vist 
havde  han  fra  Bulow  arvet  en  Mand,  som  til 
Gavns  var  inde  i  Sagerne,  nemlig  daværende 
Oberstløjtnant  Hansen.  «Men»,  skriver  Ewald, 
«det  laa  ikke  i  Hansens  Karakter  med  mindste 
Selvopofrelse  at  staa  en  anden  bi.?^ 

Det  værste  var  imidlertid,  at  Ewald  selv  ikke 
greb  Tingene  rigtig  an:  han  fordybede  sig  for 
meget  i  Smaating  og  vilde  overkomme  mere, 
end  det  var  menneskeligt  muligt.  Ikke  for 
intet  havde  han  gaaet  i  Frederik  den  Sjettes 
Skole: 

«Jeg  maa  lade  Hansen  vederfares  den  Ret- 
færdighed*, skriver  han,  at  stod  han  mig  ej 
synderlig  bi  med  Daad,  saa  forbeholdt  han  mig 
dog  ikke  Raad.  Jeg  mindes  meget  vel,  at  han 
i  hine  Dage  engang  sagde  til  mig:  «Du  maa  tage 
Tingene  mere  en  bloc,  Ewald,  ellers  gaar  du  til 
Grunde ». 

Og  deri  havde  han  Ret.  Ewald  fik  paa  ny 
et  heftigt  Anfald  af  Nyresten,  og  hans  Nerve- 
system blev  saa  medtaget,  at  han  i  1841  maatte 
melde  sig  syg. 

Christian  VIII  viste  sig  som  en  god  Ven; 
han  overlod  ham  Kavalerlløjen  paa  Sorgenfri  til 
Bolig,  for  at  Ewald  kunde  komme  til  Kræfter  i 
landlig  Ro.  Da  det  ikke  hjalp,  sendte  Kongen 
ham  til  Carlsbad,  og  under  en  Efterkur  i  de 
østrigske  Bjærge  blev  F^wald  saa  vidt  rask,  at 
han  mente  atter  at  kunne  overtage  sin  Stilling. 
Men  han  havde  overvurderet  sine  Kræfter:  hurtig 
faldt  han  sammen  igen,  og  i  dybt  Mismod  søgte 
han  sin  Afsked. 

(Christian  VIII  svarede:  «Jeg  vil  bevare  Dem 
for  Deres  Stilling,  hvor  lang  Tid  det  saa  skal 
koste ».  Og  atter  tiltraadte  Ewald  paa  Kongens 
Regning  en  længere  Udenlandsrejse,  besøgte  Bel- 
gien. Paris,  London  og  Schweiz,  brugte  Bade  i 
Spaa  og  naaede  endelig  virkelig  Helbredelse, 
idet  mindste  for  en  Aarrække.  Hertil  bidrog 
meget,  at  Kongen  havde  givet  ham  en  Ledsager 
med,  den  senere  General  Steinmann,  og  denne 
plejede  paa  begge  Rejser  Ewald  med  en  utrætte- 
lig Omsorg. 

—  —  Hver  Fredag  gav  Ewald  offentlig 
Audiens,  og  da  strømmede  det  ind  med  Ansøgere 
og  navnlig  med  Tiggere,  hvilket  kunde  give  An- 
ledning til  baade  ubehagelige  og  rørende  Scener. 

En  Dag  kom  en  gammel,  fattig  Kone,  og  Ewald 
bad  hende  sidde  ned  i  Sofaen.  «De  skal  ikke 
bede  mig  sidde»,  sagde  hun,  «thi  jeg  kommer 
for  at  tigge».  Hun  var  Enke  efter  en  Købmand, 
der  i  sin  Tid  havde  været  velhavende.  Ewald 
gav  hende  en  Rigsdaler  og  bad  hende  undskjdde, 
at  han  ikke  kunde  give  mere.  «Ak  nej»,  sagde 
hun,  «for  mig  er  det  ikke  lidt,  og  hun  gav 
ham  sin  Velsignelse  til  Afsked. 

Men  kort  efter  kom  hun  igen,  og  Ewald  sagde 
venligt,  at  han  ikke  havde  ventet  hendes  Gen- 
besøg saa  hurtigt.  «Ak»,  svarede  hun  —  «for 
den.  der  skal  give,  synes  det  gerne,  at  der  ej  er 
gaaet  saa  lang  Tid,  men  for  den  som  maa  bede 
forholder  det  sig  lige  modsat*. 

Under  Tiden  kom  en  halvgammel,  led  Kælling, 
som  optraadte  med  Bibelsteder  og  skældte  lider- 
ligt ud,  naar  hun  intet  fik.  Hun  havde  af  og 
til  faaet  en  Almisse  af  Frederik  VI,  og  hun 
traadte  altid  ind  til  Ewald  med  de  Ord:  «Da 
jeg  har  tabt,  og  De  har  vundet  saa  meget  ved 
Frederik  VI's  Død,  saa  er  det  Deres  Pligt  at 
tage  Dem  af  mig.» 

En  Ting  paaskønnede  alle,  der  kom  til  Ewald 
som  Ansøgere,  og   det   var,    at  han   aldrig   holdt 

dem  hen  med  Snak,  men  sagde  rent  ud.  om 
han  vilde  anbefale  dem  eller  ej.  Det  strømmede 
ind  med  Ansøgninger  om  Titlen  som  General- 
krigskommissær :  Folk,  der  havde  den,  kastede 
nemlig  Kommissæren  bort  og  lod  sig  kalde 
General.  En  forhenværende  Kapelmusikus,  der 
var  bleven  rigt  gift.  fik  Lyst  til  at  stige  fra 
Overkrigskommissær  til  General-  o.  s.  v.  Han 
spurgte  Ewald,  om  han  vilde  anbefale  hans  An- 
søgning. «Nej»,  svarede  Ewald.  <den  Titel,  De 
har,  synes  mig  at  passe  til  Deres  Stilling.  De 
er  af  den  modsatte  Mening  —  det  vil  saa  vise 
sig,  om  Hans  Majestæt  tiltræder  Deres  Anskuelse 
eller  min».  Manden  indgav  ingen  Ansøgning, 
og  han  hilste  fra  den  Dag  af  altid  venligt  paa 
Ewald,  naar  han  mødte  ham. 

Stadig  søgte  Ewald  at  modarbejde  Christian 
Vni's  Trang  til  at  lade  <Naade  gaa  for  Ret,» 
hvor  det  drejede  sig  om  Principerne  for 
Embedsbesættelser  og  lignende.  Fuldstændig 
rigtigt  saa  P^wald,  at  Naade  mod  den  ene  her 
altid  betød  Uret  for  de  andre,  og  at  Christian 
VIIIs  Elskværdighed  her  i  Virkeligheden  var 
en  Svaghed  i  Karakteren.  Kongen  bestormedes 
af    Hofdamer    og    Prinsesser,     som    vilde    have 

deres  Protegéer  frem;  men  ikke  een  eneste 
Gang  undlod  han  at  følge  Ewalds  Indstillinger. 
Og  kun  een  Gang  gjorde  han  det  med  Uvilje. 
«Skal  man  da  heller  aldrig  have  Lov  at  hjælpe 
nogen !»  udbrød  han;  men  da  var  det  ogsaa 
Kongens  Søster,  Prinsesse  Charlotte,  der  var 
gaaet  i  Forbøn  for  en,  som  en  af  hendes  Tjener- 
skab interesserede  sig  for. 

Denne  Prinsesse  var  Ewalds  Skræk  og  Rædsel. 
Han  skriver  om  hende. 

« Prinsesse  Charlotte  —  Landgrevinden,  som 
hun  kaldtes  i  Almindelighed  —  var  en  af  de 
Personer  mod  hvem  jeg  stedse  til  det  yderste 
var  paa  min  Post.  Thi  blandt  andre  farlige 
Egenskaber  havde  hun  den,  med  det  mest  smi- 
lende Ansigt  at  føre  andre  paa  Glatis,  at  gøre 
underfundige  Spørgsmaal  o.  s.  v.  Og  var  man 
ikke  yderst  forsigtig  med  sine  Svar  eller  Ytringer, 
stod  man  altid  Fare  for,  at  disse,  ved  en  For- 
drejning eller  Tilsætning  i  hendes  kgl.  Højheds 
Mund  kunde  forvolde  en  større  eller  mindre 
Ubehageligheder,  ja  Fortræd. »  Saaledes  sagde 
hun  til  Ewald,  kort  efter,  at  han  var  bleven 
Generaladjudant,  at  han  burde  tage  mere  paa 
sig,   «da  han  dog  forstod  de  militære  Sager  bedre 

end  Kongen».  Ewald  svarede,  at  han  ikke  op- 
tog Kongens  Tid  mer  end  nødvendigt,  men  at 
Kongen  selvfølgelig  forstod  ogsaa  de  militære 
Sager  bedre  end  han.  « Havde  jeg  ikke  udtalt 
dette  saa  udtrykkeligt«,  skriver  han,  « vilde  det 
neppe  have  fejlet,  at  hun.  naar  jeg  ikke  honorerede 
hendes  Protektion,  vilde  sagt  om  mig,  at  jeg 
pralede  af.  at  jeg  egentlig  var  den,  der  styrede 
Arméen. 

«Alt  sligt  var  jo  imidlertid  rene  Bagateller«, 
skriver  Ewald  videre,  «i  Forhold  til  den  skade- 
lige Indflydelse  Landgrevinden  havde  paa  For- 
holdet til  Kronprinsessen,  Landgrev  Wilhelms 
Søsterdatter,  altsaa  hendes  Niece.  Neppe  tager 
jeg  fejl,  naar  jeg  antager,  at  hvis  Tanten  havde 
virket  til  det  gode  i  Stedet  for  at  intrigere  i  det 
ondes  Tjeneste,  da  havde  det  været  muligt,  at 
det  ej  var  kommen  til  Skilsmisse  mellem  Kron- 
prins Frederik  og  Prinsesse  Mariane,  for  hvem 
Kronprinsen  nærede  saa  megen  Velvilje  og  Ag- 
telse, som  han  nu  engang  formaar  at  have  for 
nogen.  Der  havde  unægtelig  maattet  være  en 
overordentlig  Grad  af  Selvfornægtelse  til  Stede 
hos  Prinsesse  Mariane  for  at  udholde  Samlivet 
med  en  saadan  Gemal  —  dette  ved  ingen  bedre 

end  jeg  — :  men  jeg  tror  dog,  at  hun  maaske 
var  bleven  bragt  dertil,  naar  man  i  Stedet  for 
at  søge  at  forøge  hendes  Modbydelighed  havde 
stræbt  at  indpræge  hende,  til  hvilken  Nytte  hun 
kunde  blive,  hvor  meget  slet  hun  i  det  Mindste 
kunde  forebygge,  i  alt  Fald  dække  til». 

Imidlertid  søgte  Ewald  at  vedligeholde  et 
nogenlunde  godt  Forhold  til  Prinsesse  Charlotte, 
ikke  mindst  fordi  han  havde  hendes  Gemal, 
Landgrev  Wilhelm,  meget  kær. 

—  Sønnen  —  Prins  Friederich  af  Hessen  — 
lignede  ganske  Moderen.  Ewald  havde  sin  Nød 
med  ham,  thi  han  indbildte  sig  at  have  For- 
stand paa  Munderingsvæsenet  og  søgte  idelig  at 
faa  Kongen  til  at  lave  om  paa  Uniformerne,  til 
ingen  Nytte  og  til  Udgift  for  Officererne.  Særlig 
uheldigt  fandt  ?]wald  det,  da  Prinsen  vilde  have. 
at  Husarerne  skulde  bære  Pelsen  paa  Ryggen  i 
Stedet  for  som  hidtil  paa  venstre  Skulder.  Denne 
Skik  skriver  sig  nemlig  —  ligesom  den,  at  den 
lavere  i  Rangen  gaar  paa  den  fornemmeres  venstre 
Side  —  derfra,  at  denne  Side  er  Mandens  svagere 
og  skal  beskyttes.  Ved  Prinsens  Forslag  vilde 
det  altsaa  se  ud.    som    om  Husarerne   fandt   det 

vigtigst  at  gardere  Ryggen,  og  det  var  jo  egentlig 
ikke  den.  Fjenden  skulde  have  at  se. 

En  anden  Gang  skænkede  Prinsen  samtlige 
Husarofficerer  en  smuk  Sabel  til  at  bære  uden- 
for Tjenesten;  paa  Klingen  havde  Prinsen  imidler- 
tid anbragt  sit  eget  Navnetræk  i  Stedet  for 
Kongens,  og  det  maatte  han  naturligvis  gøre 
om. 

Prins  F'riederich  blev  gift  med  Kejser  Nicolaj 
af  Ruslands  Datter,  men  hun  døde  i  sin  første 
Barselseng.  « Havde  denne  herlige  Prinsesse 
levet),  skriver  Ewald,  —  «da  var  vistnok  Prins 
Friederich  blevet  vor  Tronarving,  og  Oprøret  i 
Hertugdømmerne  vilde  være  forebygget.  Men 
om  det,  at  vi  havde  faaet  denne  Prins  til  Konge, 
og  saa  rimeligvis  var  komne  til  at  staa  mer  eller 
mindre  i  Afhængighedsforhold  til  den  russiske 
Kolos,  om  det  i  Tidens  Løb  var  blevet  en  mindre 
Kalamitet  for  Danmark,  end  det  Tryk,  hvoraf 
vi  nu  lider,  og  hvorpaa  vistnok  ej  ses  nogen 
lykkelig  Ende  —  det  ved  Gud  alene. » 

I  Rusland  var  Prinsen  ikke  yndet.  « Fritz 
har  intet  Hjærte»,  sagde  Czar  Nikolaj  om  ham, 
og  han  vendte  efter  sin  Gemalindes  Død  tilbage 
til  Danmark. 

Ewalds  Forhold  til  Kronprins  Frederik  var 
noget  vaklende,  og  ved  en  enkelt  Lejlighed 
kom  det  til  et  heftigt  Sammenstød.  Ewald  op- 
dagede, at  der  herskede  større  Sygelighed  i 
Hestgarden  end  i  Hærens  øvrige  Afdelinger,  og 
fik  opklaret,  at  Grunden  hertil  var  de  reglemen- 
terede Skindbuxer.  For  at  disse  kunde  sidde 
stramt,  maatte  Garderne  tage  dem  vaade  paa  og 
tørre  dem  paa  Benene.  Ewald  fik  strax  Kongen 
til  at  afskaffe  dette  Klædningsstykke  til  daglig 
Brug. 

Men  i  denne  Anledning  fik  Prins  Friederich 
Kronprinsen  ophidset  mod  Ewald,  og  efter  et 
Taffel,  da  Kronprinsen  havde  drukket  noget 
rigeligt,  væltede  han  sig  ind  paa  Ewald  med 
Grovheder  og  sagde,  at  hvis  Garden  ikke  beholdt 
sine  Skindbuxer,  vilde  Kronprinsen  strax  tage 
sin  Afsked  fra  Arméen.  Ewald  kendte  jo  imidler- 
tid Kronprinsen  for  nøje  til  at  tage  nogen  Notits 
heraf. 

Undertiden  optraadte  Kronprinsen,  som  om 
han  og  Ewald  aldrig  havde  staaet  i  Forhold  til 
hinanden;  glemt  var  baade  »Rejsekammeraten« 
og  «den  kære  Ven».  Til  andre  Tider  vaagnede 
gamle  Erindringer  hos  Kronprinsen,  og  blødgjorde 

hans  Sind.  En  Dag  efter  Taflet  indbød  han 
Ewald  til  at  ryge  en  Pibe  med  sig.  Ewald  vilde 
nødig,  og  han  greb  til  en  saa  fortvivlet  Und- 
skyldning som  den,  at  hans  nye  Epauletter  ikke 
taalte  Tobaksrøg.  Men  Kronprinsen  lod  ham 
hjælpe  af  med  Uniformen  og  gav  ham  en  af  sine 
egne  Slobrokker  paa;  de  spillede  Billard  i  nogle 
Timer,  og  Kronprinsen  var  hjærtelig  som  i  gamle 
Dage.  Men  næste  Dag  var  det,  som  kendte 
han  ikke  Ewald,  og  saadan  gik  det  stadig  op 
og  ned. 


KAPITEL  III. 

Prinsen  af  Noer.  —  En  lille  Venskabskomedie.  —  Kong 
Frederik  Wilhelm.  —  Projserkongen  betaler  dansk  Krigs- 
skat.  —  Christian  VIII  paa  Dodslejet.  —  Ewald  gaar  af.  — 
Et  afslaaet  og  et  modtaget  Tilbud.  —  Ewalds  sidste  Dage 
og  Død. 

«Nu  er  jeg  rolig  for  Ewald«  —  sagde  Chri- 
stian VIII  nogen  Tid  efter,  at  Ewald  var  vendt 
hjem  fra  sin  sidste  Udenlandsrejse  —  <for  nu 
har  han  igen  sin  bestemte  Mening.)  Og  Ewald 
holdt  sig  virkelig  rask  fra  nu  af  indtil  Kongens 
Død.  Men  han  havde  ogsaa  faået  sig  en  ud- 
mærket Medhjælper  i  den  senere  General  J.  Flens- 
borg, der  med  saa  megen  Hæder  var  General 
Bulows  Stabschef  i  Slaget  ved  Fredericia,  og 
General  Krogs  i  Kampen  ved  Isted.  Ewald 
satte  ham  meget  højt;  han  blev  senere  Krigs- 
minister og  døde  ung  af  en  smertefuld  Nerve- 
sygdom. 

3* 

Til  Prins  Frederik  af  Noer  kom  Ewald  i 
Aarenes  Løb  i  et  tilsyneladende  venskabeligt 
Forhold.  « Vistnok  bedaaredes  jeg  noget  af  hans 
frimodige,  aabne,  raske  Væsen »,  skriver  Ewald 
—  »hvorunder  han  saa  godt  forstod  at  skjule 
sin  Underfundighed,  indtil  hans  Maske  begyndte 
at  blive  mere  og  meie  gennemsigtig  og  han,  da 
det  forventede  Øjeblik  kom,  kastede  den  al- 
deles.* 

Men  helt  troede  Ewald  ham  ikke,  og  han 
stod  ganske  uforstaaende  overfor  det  politiske 
Fejlgreb,  Christian  VIII  begik,  da  han  betroede 
Prinsen  den  højeste  Post  i  Hertugdømmerne. 
Prinsen  gjorde  som  kommanderende  General 
ligefrem  Forsøg  paa  at  skaffe  sig  af  med  dyg- 
tige, dansksindede  Officerer,  ligesom  han  holdt 
Haanden  over  en  svag  Regimentskommandør, 
Holstejn,  der  da  ogsaa  i  1848  ikke  formaaede  at 
drage  sit  Regiment  over  paa  dansk  Side.  Under 
Prinsens  indsmigrende  Optræden  laa  en  snedig 
lagt  Plan  om  at  tilrettelægge  alt  saa  godt  som 
muligt  for  Oprøret. 

Dette  kom  forøvrig  langt  fra  uventet  for 
Ewald,  der  under  hele  Christian  Vllls  Regering 
arbejdede    af    al     Magt    paa    at    styrke    Hæren. 

Det  skyldes  for  en  stor  Del  ham,  at  vore 
Tropper  i  1848  var  i  saa  god  Stand,  som  de 
var. 

Men  inden  Oprørets  Tid  kom  Ewald  til  at 
spille  sin  Rolle  i  en  lille  Venskabskomedie 
mellem  danske  og  tyske.  Det  var  i  1844,  da 
Christian  VIII  og  (Caroline  Amalie  besøgte  Kong 
Frederik  Wilhelm  af  Prøjsen  paa  Rugen  og  i 
Stralsund.  Tidligere  er  det  fortalt,  hvorledes 
Ewalds  Fader  i  1809  havde  erobret  denne  By 
og  vundet  sig  Hæder  ved  sin  menneskekærlige 
Optræden  mod  Indbyggerne.  Disse  havde  den- 
gang tilskrevet  ham:  «Xie  wird  Ewalds  Xamen 
bei  uns  vergessen  werden>.  Og  Ewald  fik  nu 
mange  Beviser  paa,  at  gamle  Johann  v.  Ewald 
var  husket  i  Stralsund.  Bland  andet  gav  Frederik 
Wilhelm  ham  Haanden  med  de  Ord:  Und  Sie 
hat  es  mir  besonders  gefreut  hier  zu  sehen,  als 
den  Sohn  des  Mannes,  dem  diese  meine  gute 
Stadt  so  viel  zu  verdanken  hat». 

Frederik  Wilhelm  gengældte  Christian  VIII's 
Visit  med  et  Besøg  i  København  1845.  Ved 
denne  Lejlighed  blev  Prøjserkongen  trukket  saa- 
ledes  rundt  paa  Musæer.  at  han  sagde:    «Heute 


38 

kann  ich  wahrhaftig  meine  Beine  fuhlen;»  men 
Christian  VIII  var  ubarmhjæitig. 

løvrigt  synes  Frederik  Wilhelm  ikke  at  have 
været  uden  Evne  til  at  sige  en  Vittighed.  Da 
han  saa  Freskomalerierne  uden  paa  Thorvald- 
sens Museum,  sagde  han:  «Das  ist  wohl  in 
babylonischem  Styl'?»  Da  han  efter  et  Besøg  paa 
Holmen  skulde  stige  i  Land  fra  en  Baad,  vilde 
Ewald  hjælpe  ham.  Men  uagtet  han  var  meget 
svær,  sprang  han  med  Lethed  i  Land.  «Ew. 
Majestæt  sind  sehr  leste»,  udbrød  Ewald  uvil- 
kaarligt.  —  «Ja  wie  ein  podolischer  Ochse», 
svarede  Kongen  tørt. 

Disse  Besøg  skaffede  Ewald  den  røde  Ørns 
Orden  af  2den  Classe  med  Stjærne  i  Brillanter. 
Da  Frederik  Wilhelm  siden  blev  Danmarks 
Fjende  og  understøttede  Oprøret  i  Hertugdøm- 
merne, solgte  Ewald  Stjærnen  og  betalte  dermed 
sin  Krigsskat;  det  slog  lige  til.  Og  takket  være 
dette  gode  Indfald,  kom  Prøjserkongen  uden  at 
vide  det  til  at  bære  i  hvert  Fald  en  ringe  Del 
af  Danmarks  Krigsomkostninger. 

—  —  Saa  kom  Aaret  1848,  da  Ewald  for 
anden  Gang  fristede  den  Sorg  at  miste  en  Konge, 
han    var   kommen    til   at   elske.     Paa    sin    Døds- 

seng  sagde  Christian  VIII:  To  sande  Venner  véd 
jeg,  at  jeg  har  haft,  og  det  er  Adler  og 
Ewald. » 

Dette  Dødsfald  nedbøjede  Ewald  stærkt,  og 
han  fik  et  alvorligt  Tilbagefald  til  sin  gamle 
Sygdom.  Da  han  derhos  nødig  vilde  tjene  under 
Frederik  VII,  ansøgte  han  om  sin  Afsked  og  fik 
den.  Det  blev  ham  tilbudt  at  blive  komman- 
derende General  i  Nørrejylland  og  Fyen,  men 
han  var  ikke  rask  nok  til  at  overtage  denne 
ansvarsfulde  Post.  Han  fik  da  sin  Afsked  med 
Bibeholdelse  af  sine  samtlige  Indtægter. 

Da  Oprøret  brød  ud  i  1848  tilbød  Ewald, 
syg  som  han  var.  sin  Tjeneste  ved  Hæren,  selv 
i  en  underordnet  Stilling,  men  af  dette  Tilbud 
blev  der  ikke  taget  nogen  Notits.  For  dog  at 
faa  Lov  til  at  hjælpe  sit  Land  noget,  gav  Ewald 
frivilligt  Afkald  paa  en  Del  af  sin  Gage,  c.  1000 
Rigsdaler  aarligt,  og  dette  Tilbud  blev  mod- 
taget. 

—  —  Siden  levede  Ewald  stille  hen,  dels  i 
København,  dels  i  Roskilde,  dels  endelig  paa 
Lungholm  hos  sin  Svigersøn,  Baron  Bertouch- 
Lehn.  I  disse  Aar  nedskrev  han  med  stor  Omhu 
omfattende  Erindringer,  hvorpaa  disse  Meddelelser 

til  Dels  er  byggede.  I  sine  sidste  Aar  drev  han 
med  stor  Iver  omfattende  historiske  og  theolo- 
giske  Studier. 


Frederikke  Amalie  Ewald, 

f   Rosensland  (ioiske 
(som  ung.) 

Han  siger  selv,  at  han  i  sin  Ungdom  var 
udpræget  Rationalist,  men  det  varede  ikke  længe, 
før   han   fandt  Fred   i   den    kristne  Tro.     Stødet 

hertil  gav  blandt  andet  følgende  Tildragelse: 
Hans  Svoger,  Løvenørn  Bardenfleths,  eneste  Barn 
blev  angreben  af  en  farlig  Feber,  og  Forældrene 
var  dybt  nedbøjede.  Da  Ewald  saa  deres  Sorg, 
knælede  han  ved  Vuggen  og  bad  Gud,  om  saa 
skulde  være,  hellere  at  tage  et  af  hans  egne 
Børn.  Ikke  længe  efter  mistede  Ewald  virkelig 
et  Barn  og  forfærdedes  ved  at  tænke  paa  den 
formastelige  Bøn,  han  havde  bedet.  Det  varede 
Aar,  før  han  faldt  til  Ro  og  fik  sin  Samvittighed 
beroliget. 

Sine  sidste  Aar  henlevede  Ewald  paa  Vester- 
bro; enkelte  Gamle  vil  maaske  endnu  kunne 
huske  «General  Ewalds  Bøg»  i  Søndermarken, 
hvor  han  havde  ladet  opstille  en  Bænk  og  plej- 
ede at  søge  Hvile  paa  sine  Spadsereture. 

Da  han  en  Morgen,  i  Marts  1866,  som  sæd- 
vanlig stod  ved  det  aabne  Vindue  og  røgte  sin 
Morgenpibe,  faldt  han  baglænds  om  og  maatte 
bringes  til  Sengs,  og  faa  Dage  efter  døde  han, 
den   19de  Marts. 

Den  24de  Marts  blev  han  begravet  fra  Frue 
Kirke;  Fodgarden  paraderede  i  Koret,  Landgreve 
Wilhelm,  der  som  ung  Prins  havde  tjent  sammen 
med  Ewald,    fulgte    ham    til  Jorden,    skønt    han 

var  gammel  og  skrøbelig.  Under  Højtideligheden 
pegede  han  paa  en  gammel  Mand,  der  sad  i 
Kirken  og  sagde:  «Ham  kender  jeg,  han  tjente 
som  Soldat  under  os  i  Holsten.  Det  er  smukt 
af  ham,  at  han  er  kommen. » 

Ewalds  Hustru  var  allerede  død  i  1856,  og 
ogsaa  to  af  hans  Døtre  var  gaaet  forud  for  ham : 
Baron  Bertouchs  Hustru  og  en  ugift  Datter 
Johanne.  Han  efterlod  sig  Døtrene  Frederikke, 
gift  med  Konsul  Gerner  i  Norge  og  endnu  le- 
vende, og  Amalie,  gift  med  Pastor  Rothe  i 
Vemmeløv,  samt  Sønnerne  Wolffgang,  senere 
Kaptejn  i  Garden,  og  Herman  Frederik,  om  hvem 
det  følgende  Afsnit  af  denne  Bog  vil  fortælle. 


II. 

HERMAN  FREDERIK  EWALD 


KAPITEL  IV. 

Herman  Frederik  Ewald.  —  Barndom  i  Sorø.  —  Under- 
holdningens Genius.  —  Visen  om  Malle.  —  Ingemann  om 
Liberalismen.  —  Student  og  cand.  phil.  —  Landmandsliv. 
—  De  gale  Folk  i  Horns  Herred.  —  Da  Kongen  kørte  af 
med  Æresporten. 

tlerman  Frederik  Ewald  fødtes  den  13de 
December  1821 ;  hans  Forældre  boede  dengang  i 
Gothersgade  i  København,  og  han  gik  først  i 
Fastings,  senere  i  Efterslægtens  Skole.  Hans 
eneste  Erindringer  fra  den  Tid  drejer  sig  om 
Julefesterne  ved  Hoffet,  i  hvilke  han  under 
Tiden  deltog  paa  Grund  af  Faderens  Stilling. 

1832  kom  han  i  Huset  hos  Toldkontrollør 
Heilmann  i  Ringsted,  og  i  1834  blev  han  ind- 
meldt paa  Sorø  Akademi,  hvor  hans  Skolegang 
fuldførtes.  Blandt  sine  Kamerater  her  mindes 
han  Peter  Winding;  han  var  en  fremragende 
musikalsk  Begavelse,    men   døde   som   Elev   paa 

Akademiet.  Alligevel  komponerede  han  en  Del 
meget  smukke  Melodier,  hvoraf  vistnok  ingen  er 
trykt:  en  af  dem  —  til  Schack  Stafifeldts  « Sover 
sødt  i  hellig  Fred»,  —  blev  sunget  ved  hans 
Jordefærd.  Blandt  Ewalds  Kammerater  i  Sorø 
var  ogsaa  den  senere  som  Højesteretsassessor 
afdøde  Hother  Smith,  med  hvem  han  kom  i 
Svogerskab,  idet  de  ægtede  to  Søstre:  ligesaa 
den  senere  Udenrigsminister  Baron  Rosenørn 
Lehn,  der  til  sin  Død  vedblev  at  staa  i  Venskabs- 
forhold til  ham. 

Tonen  paa  Sorø  Akademi  var  dengang  ikke 
den  bedste:  der  leveredes  livlige  Bataljer  mellem 
Lærere  og  Elever:  men  saadan  var  det  jo  gerne 
i  Datidens  Skoler:  der  var  afholdte  Lærere,  men 
med  de  fleste  laa  Drengene  i  Guerillakrig.  En 
Dag  skete  det,  at  Døren  til  Ewalds  Klasse  sprang 
op.  og  ind  tumlede  en  af  Lærerne  og  en  af 
Eleverne,  fast  omarmede  og  i  hidsig  Kamp; 
hvoraf  man  kan  se,  at  der  ogsaa  leveredes  større 
Slag. 

Da  Ewald  gik  i  fjerde  Klasse  begyndte  han 
sin  litterære  Løbebane,  idet  han  blev  Redaktør 
af  en  Avis,  der  hed  « Underholdningens  Genius>; 
og    udkom    hver  Lørdag.     Dens    Titelvignet  var 

tegnet  af  den  talentfulde  Carl  Smith  fra  Aalborg, 
senere  Kaptejn  i  Artilleriet,  dengang  almindelig 
kaldet  «Aalemosex,  uvist  hvorfor. 

Den  hele  Klasse  var  vildt  forelsket  i  Rektorens 
ældste  Datter,  Amalie,  der  senere  blev  en  ær- 
værdig Præstefrue.  Eleverne  forrettede  bogstave- 
lig Aftenandagt  udenfor  hendes  Vindue.  Da 
Ewald  og  Smith  fandt  et  af  hendes  Lomme- 
tørklæder, opbevarede  de  det  som  en  Relikvie, 
og  da  de  rejste  bort  i  Sommerferien,  gemte  de 
de  det  i  en  Cigarkasse  og  nedgravede  det  i 
Skoven. 

Men  ak,  en  Jul,  da  Ewald  formedelst  Faare- 
syge  maatte  blive  paa  Akademiet,  spillede  han 
med  i  en  Komedie  og  var  ubetænksom  nok  til 
at  paatage  sig  en  gammel  Kællings  Rolle;  han 
saa'  saa  naragtig  ud,  at  Frk.  Amalie  siden  brast  i 
Latter,  hver  Gang  hun  saa  ham,  og  derved  for- 
svandt hans  Elskovsrus  ganske. 

Og  intet  var  naturligere,  end  at  da  han  selv 
var  bleven  nøgtern,  fandt  han  de  andres  For- 
elskelse yderst  komisk,  og  den  ivrigste  « Frier » 
lagde  han  følgende  Vise  i  Munden  i  »Under- 
holdningens Genius* : 

O  sødeste  Malle 

blandt  Mallerne  alle, 

o  hør  dog  min  Klage  og  Bøn 

til  Citherens  Strænge! 

Jeg  elsked  dig  længe, 

jeg  elsked  dig  længe  i  Løn. 

O  stil  dog  min  Smerte 

og  giv  mig  dit  Hjærte  ! 

Ak,  havde  af  Hjærter  jeg  ti, 

da  fik  du  dem  alle, 

ja  sødeste  Malle, 

da  havde  du  alle  de  ti! 

Paa  Mandag,  naar  Solen 

i  Gyldenstykskjolen 

sit  straalende  Øje  opslaar, 

og  alting  forgylder, 

da.  Malle,  du  fylder 

dit  blomstrende  sextende  Aar. 

O,  inden  den  Morgen, 

da,  Elskede!  Sorgen 

forjager  Du  vist  af  mit  Bryst? 

Dit  Ja  du  mig  sender, 

og  Malle,  da  render 

jeg  i  dine  Arme  med  Lyst! 

Hvis  ej,  da  naar  Solen 

i  Gyldenstykskjolen 

paa  Mandag  sit  Øje  slaar  op  — 

jeg  lever  ej  længer, 

paa  Lygten  da  hænger 

min  lange,  min  syndige  Krop! 

Intet  Xumer  af  Bladet  er  opbevaret.  Da 
Ewald  fik  en  mindre  god  Studenterexamen,  end 
han  havde  ventet,  og  tilskrev  « Underholdningens 
Genius  Skylden  herfor,  opbrændte  han  i  sin 
retfærdige  Harme  samtlige  Exemplarer  af  sine 
første  poetiske  Udgydelser. 

En    af    Ewalds    Lærere    i    Sorø    var    gamle 
Ingemann:    et    af   hans  Breve   til    Ewalds   Fader 
skal  meddeles  her,  da  det  mulig  kan  have  litterær 
historisk  Interesse. 

Sorø  d.  25.  Marts  1838. 
Hr.   Oberstløjtnant  Ewald! 

Idet  jeg  takker  Hr.  Oberstløjtnanten  for  det 
sidste  interessante  Besøg  .  .  .  tager  jeg  mig  den 
Frihed  at  tilstille  Dem  medfølgende  Mæcenat- 
Exemplar  af  mit  nye  dramatiske  Digt,  Renegaten, 
til  H.  M.  Kongens  Privatbibliothek.  Det  vilde 
være  mig  meget  kært,  om  Hr.  Oberstløjtnanten 
personlig  vilde  overrække  Majestæten  dette  lille 
Skrift  paa  mine  Vegne.  Da  det  imidlertid  er  et 
Drama  uden  nationalt  eller  historisk  Indhold,  tør 
jeg  ikke  haabe,  at  det  vil  tildrage  sig  Hs.  Majestæts 
Opmærksomhed,  med  mindre  De  skulde  finde 
det    passende    at    gøre    Majestæten    opmærksom 

A 

En  Slægts  Historie.    II.  * 

paa  den  Idé,  der  er  Genstanden  for  denne 
Digtning  —  særlig  den  tragiske  Absurditet  i  det 
saakaldte  «unge  Evropas»  Ultra-Liberalisme  med 
dens  skjulte  despotiske  Tendens  og  Forkastelse 
af  alt  positivt  saa  vel  i  Religion  og  Moral  som 
i  Begrebet  om  Stat  —  i  Modsætning  til  den 
fyrstelige  Liberalitet,  der  selv  kan  tænkes  mulig 
hos  en  sandhedskærlig  orientalsk  Hersker,  der 
uden  at  kende  Magtens  kristelige  Grundlov  selv 
kan  tænkes  at  udfinde  en  saadan  i  sin  Ærbødig- 
hed for  en  guddommelig  Vilje.  Et  saadant 
dobbelt  Billede,  componeret  i  Forbindelse  med 
fingerede  Tilstande  i  en  let  bevægelig  orientalsk 
Stat,  hvor  Omvæltningen  gestalter  sig  eventyrligt 
formedelst  den  manglende  Basis,  der  er  det 
kristelige  Monarkis  Grundvold,  var  mig  tillige  et 
Vehikel  til  en  Fremstilling  —  saavel  af  Islam- 
ismens Grundidéer,  betragtede  fra  deres  lysere 
Side,  —  som  af  den  hele  halvfilosofiske  Livs- 
anskuelse, der  —  langt  fordærveligere  end  Mu- 
hamedanismen —  i  den  nyere  Tid  underminere 
saavel  det  religiøse  som  det  moralske  og  borger- 
lige Liv  i  mange  kristelige  Lande,  fornemmelig 
i  Tyskland  og  Frankrig,  dog  ikke  uden  Ind- 
virkning paa  Ungdommens  Tænkemaade  og  Syns- 

maade  her  i  Danmark.  Ved  anskueligt  at  vise, 
livortil  en  saadan  al  Sandhed  opløsende  Syns- 
maade  fører,  var  det  min  Hensigt  at  bidrage, 
hvad  jeg  formaaede,  til  at  modvirke  det  for- 
dærvelige i  en  af  vor  Tidsalders  mest  tragiske 
Vildfarelser,  der  trods  sin  filosofiske  Maske  dog 
i  Grunden  er  et  nyt  Slags  Vanvid. 

Deres  Søn  befinder  sig  vel,  og  vil  vist  ved 
Flid  og  Fremgang  gøre  sine  Forældre  og  Lærere 
Glæde  .  .  .  Jeg  forbliver  o.  s.  v. 

B.  S.  Ingemann. 

Af  dette  Brev  med  de  lange  Perioder  vil  det 
klart  fremgaa,  at  Ingemann  var  ganske  uden 
Sympati  for  det,  man  dengang  kaldte  «de  moderne 
Idéer. »  Den  oplyste  Enevælde,  det  var  hans 
Ideal,  og  Sjette  Frederik  var  en  Monark  ganske 
efter  hans  Hjærte.  Det  gjorde  et  stærkt  Ind- 
tryk paa  Drengene,  den  Dag  i  1839,  han  traadte 
ind  i  Klassen  og  højtideligt  sagde:  «Kongen  er 
død».  Men  en  Kendsgerning  er  det  jo  ogsaa.  at 
Frederik  VI  i  alle  Stænder  var  langt  mere 
populær,  end  Frederik  VII  nogen  Sinde  blev; 
og     mange     vil     vistnok     ogsaa     finde,     at    om 

4* 


52 


end    Frederik    VII    havde    et    friere    Væsen,    saa 
var    F 
de  to. 


var    Frederik    VI    dog    den    mest    frisindede    af 


—  —  I  mange  Maader  var  Livet  paa  Aka- 
demiet naturligvis  sundt  og  fornøjeligt,  trods 
alle  Skærmydsler  mellem  Lærere  og  Elever.  Om 
Vinteren  gik  det  løs  med  Skøjteløbning  paa  de 
store  Søer,  og  om  Sommeren  var  der  nok  at 
opleve  i  de  grønne  Skove.  Men  i  Sommerferien, 
da  Byens  Børn  søger  ud  i  den  frie  Natur,  da 
besøgte  Ewald  sine  Forældre  i  København  og 
gik,  i  Aarets  varmeste  Dage,  paa  glødende  Bro- 
sten. Dengang  var  der  intet  Tivoli,  og  en  Tur 
til  «Kilden»  regnedes  for  en  hel  Rejse.  Selve 
Rejsen  mellem  Sorø  og  København  foregik  til 
Vogns  og  var  en  Del  besværligere  end  nu  om 
Stunder.  Undervejs  bededes  der  i  en  Kro,  hvor 
en  jovial  Vært  serverede  for  Ewald  og  hans  Kam- 
merater med  det  Udbrud:  «Spis  Børn.  spis,  det 
koster  lige  meget !»  Mon  der  findes  slige  Kro- 
mænd i  vor  forretningsmæssige  Tid? 

Ewald  blev  Student  med  Haud  i  1841  og  tog 
to  Aar  efter  Examen  pilosophicum  med  Laud; 
det  var  dengang  en  vanskelig  Examen,  og  cand 

phil.  en  mere  værdifuld  Titel  end  nu  om  Stunder. 
Ewald  begyndte  derpaa  at  studere  Jura,  manu- 
duceret  af  Hall.  Naturligt  nok  var  det  hans 
Faders  Ønske,  at  den  ældste  Søn  skulde  gøre 
Karriere  ad  Embedsvejen.  Men  Ewald  havde 
faaet  nok  af  Bøgerne;  han  var  et  Frilufts- 
menneske og  elskede  Naturen,  og  dette  bragte 
ham  paa  den  uheldige  Idé,  at  han  skulde  være 
Landmand. 

I  1845  var  han  som  Landvæsenselev  hos 
Forpagter  Helmers  paa  Jægerspriis.  Det  var 
gode  Tider  dengang  med  opadgaaende  Konjunk- 
turer, Forpagterne  tjente  store  Penge,  men  slog 
ogsaa  forsvarligt  til  Skaglerne.  Længe  levede 
Mindet  om  «de  gale  Folk  i  Horns  Herred». 
En  af  de  muntreste  var  Forpagter  Popp  paa 
Christiansminde,  en  udmærket  smuk,  ung  Mand, 
modig  som  en  Løve,  og  et  godt  Hjærte  havde 
han.  Han  var  en  Gentleman,  men  temmelig 
vild  i  et  godt  Lag.  En  Dag  kørte  han  til  Køben- 
havn i  sin  elegante  Kabriolet  med  to  prægtige 
Skimler  for,  men  nogle  Dage  efter  vendte  han 
tilbage  paa  en  Arbejdsvogn  med  to  gamle  Ralliker 
foran  og  tre  bundne  bagefter;  hvordan  han  var 

kommen  til  det  Bytte,  vidste  han  vel  knap 
selv. 

Eli  anden  Gang  kom  han  ridende  til  Xabo- 
gaarden,  men  Proprietæren  var  taget  til  Heste- 
marked  i  Roskilde.  Popp  laante  saa  en  Arbejds- 
vogn paa  Gaarden  og  kørte  til  Roskilde,  hvor 
han  solgte  Vognen  til  dens  Ejermand,  som  ikke 
genkendte  den!  Der  var  svært  Humør  i  Horns 
Herred  i  de  Tider,  og  der  var  nok  adskillige 
Landmænd,  der  kørte  med  fire  saa  længe,  til 
Gaarden   røg  fra  dem. 

En  fornøjelig  Erindring  havde  Ewald  om 
Christian  VIH.s  Besøg  paa  Jægerspriis,  hvor 
han  gik  paa  Jagt.  Bønderne  modtog  ham  ved 
Færgebroen  til  Hest  og  med  F'akler,  og  de  satte 
saa  af,  saa  raskt  Hestene  kunde  løbe.  foran 
Kongens  Vogn,  svingende  med  Faklerne,  hvilket 
saa  yderst  drabeligt  ud. 

Ved  Indkørselen  til  Parken  var  der  rejst  en 
lille  Æresport,  men  den  rev  Kongens  Karet  af 
Pinden  og  tog  med  sig  paa  Vejen,  saa  det  hele 
Indtog  blev  af  stor  komisk  Virkning. 

1846  var  Ewald  Elev  paa  Hofmansgave, 
hvor  Hoffmann-Bang  holdt  Landbrugsskole.   Der- 

efter  skulde  han  saa  være  udlært  Landmand, 
og  i  1848  overtog  han  Forpagtningen  af  Gerdorffs- 
lund,  der  hørte  under  Rathlousdal.  Men  den 
Fornøjelse  varede  kun  i  to  Aar;  Tiderne  var 
blevne  elendige,  og  Ewald  fik  snart  at  mærke, 
at  han  evnede  ikke  at  styre  en  Gaard. 


KAPITEL  V. 

Erindringer  fra  1848.  —  Kasinomodet.  —  Den  tapre  Land- 
soldat. —  En  gribende  Demonstration.  —  Gadescener.  — 
»Her   kommer   ingen    yd!»    —    Pebersvendens  Illumination. 

—  Paa    Gersdorffslund.    —    Ewald    som    Landeværnsofficer. 

—  Slavekrigen.    —    Niels    Rosenkrants    Holsteins    Bedrifter. 

—  Ritmesterens    Feltflaske.    —    Schleppegrell.    —    Revyen 
ved  Leerbek.   —   En  sildig  Frokost.   —  Indkvartering. 

Fra  Aaret  1848  har  Ewald  nedskrevet  føl- 
gende Erindringer:         , 

«Det  var  den  1ste  Marts,  min  Faders  Fødsels- 
dag, og  et  Par  af  hans  Venner  skulde  spise  til 
Middag  hos  os.  Min  Moder,  som  havde  gaaet 
sig  en  Tur  paa  Langelinje,  kom  lige  før  Middag 
hjem,  bleg  og  betaget.  Hun  havde  mødt  en  af 
de  fremmede  Diplomater,  som  havde  fortalt 
hende,  at  Kong  Louis  Philippe  var  flygtet  fra 
Paris     og     hans    Trone    omstyrtet.      P'ørst     den 


57 

næste  Dag  bragte  Aviserne  den  skæbnesvangre 
Ny  bed. 

Det  blev  en  alvorsfuld  Middag.  Naturligvis 
saa  de  gamle  ikke  lyst  paa  Situationen,  men 
dog  blev  Følgerne  af  Jordskælvet  i  Paris  mere 
alvorlige  for  vort  Land,  end  de  forestillede  sig. 
Hovedaarsagen  til  deres  Bekymring  var  deres 
ringe  Tanker  om  Kongens,  Frederik  den  Syvendes, 
Evne  til  at  styre  Landet  under  vanskelige  For- 
hold. 

Hvad  mig  selv  angaar,  da  saa  jeg  med  mit 
yngre  og  lettere  Sind  lysere  paa  Tingene,  og 
fandt  det  hele  nærmest  interessant.  Uagtet  jeg 
var  over  26  Aar  gammel,  havde  jeg  dog  kun 
ringe  Sans  for  Politik.  Mine  Interesser  var  dels 
æstetiske,  dels  agrariske,  idet  jeg  nemlig  var  i 
Færd  med  at  etablere  mig  som  Landmand.  Det 
var  jo  i  gamle  Dage  en  almindelig  Anskuelse, 
at  naar  en  ung  Mand  ikke  kunde  finde  sig  til 
Rette  paa  nogen  anden  Hylde,  saa  kunde  han 
altid  blive  Landmand.  Ganske  uforberedt  gik 
jeg  vel  ingenlunde  dertil,  men  det  var  dog  mere 
Kærlighed  til  Naturen  end  Lyst  til  Landvæsenet, 
der  førte  mig  paa  den  Afvej.  Den  viste  sig 
imidlertid    sluttelig    kun    at    være   en   Omvej    til 

mit  egentlige  Maal.  Jeg  stod  i  Færd  med  at 
tiltræde  min  Vandring  gennem  Livet  og  erhverve 
mig,  hvad  jeg  manglede,  nemlig  Menneskekund- 
skab, og  derved  frelstes  mine  Bøger  fra  at  blive 
Stueromaner. 

Men  for  saa  vidt  som  jeg  i  Aaret  1848  havde 
nogen  politisk  Anskuelse,  da  var  jeg  som  min 
Faders  Søn  konservativ,  eller  som  det  dengang 
kaldtes,  reaktionær. 

Det  var  da  heller  ikke  Sympati,  men  kun 
Nysgerrighed,  som  den  Ilte  Marts  drog  mig  til 
Kasino,  hvor  jeg  overværede  det  store  og  be- 
rømte Møde  der.  En  politisk  Forsamling  paa 
henved  tre  Tusinde  Mennesker  var  jo  dengang 
allerede  i  og  for  sig  noget  nyt  og  meget  mærke- 
ligt. Jeg  fængsledes  imidlertid  ogsaa  snart  paa 
en  anden  Maade,  idet  jeg  følte,  at  der  bag  de 
Ord.  der  blev  talt,  laa  Handling,  og  at  der  var 
Revolution  i  Luften. 

løvrigt  har  jeg  kun  bevaret  en  meget  for- 
virret Erindring  om  dette  bevægede  Møde.  Bedst 
husker  jeg  Skolelærer  Rasmus  Sørensen,  som 
stod  og  talte  oppe  paa  Galleriet  og  fægtede  med 
Armene,  mens  der  af  og  til  lød  forbitrede  Raab 
og   stærk    Hyssen.     Han   havde   nemlig    Mod    til 

at  gaa  imod  Strømmen,  protesterede  mod  »Dan- 
mark indtil  Ejderen»  og  advarede  imod  at  drage 
Folket  ind  i  forældede  nationale  Stridigheder, 
og  saa  Goldschmidt,  som  forlangte,  at  Slesvigerne 
først  skulde  spørges  om,  hvor  de  vilde  hen. 
Det  lød  jo  meget  fornuftigt,  og  disse  to  gjorde 
Indtryk  paa  mig  af  at  være  overlegne  Mænd, 
som  ikke  tabte  Modet  midt  i  denne  Lidenskabernes 
Malstrøm.  Men  senere  indsaa  jeg  naturligvis,  at 
de  dog  var  kortsj'nede.  Slesvigholstenerne  spa- 
rede os  i  hvert  Fald  al  Ulejlighed  med  at 
spørge. 

Saa  kom  alle  de  afgørende  Begivenheder, 
hvis  Virkninger  jeg  oplevede  paa  Gaden,  Efter- 
retningerne om  de  oprørske  Bevægelser  i  Hertug- 
dømmerne, Bebudelsen  af  den  slesvigholstenske 
Deputations  Ankomst,  det  gamle  Ministeriums 
Fald  og  Dannelsen  af  det  under  svære  Fødsels- 
veer tilvejebragte  Martsministerium. 

Jeg  var  paa  Slotspladsen  som  Tilskuer,  da 
det  store  Folketog  med  Hvidt  i  Spidsen  kom  for 
at  overrække  Kongen  den  Adresse,  hvori  han 
advarede  imod  at  drive  Folket  til  »Fortvivlelsens 
Selvhjælp*  —  en  uheldig  Frase  og  ganske  over- 
flødig overfor  en   saa   fredselskende  Fyrste   som 

Frederik  den  Syvende.  Hvidt  kom  ud  af  Slots- 
porten og  sagde  noget,  som  jeg  ikke  kunde 
høre.  Men  fik  jo  snart  at  vide,  at  Kongen  end- 
ogsaa  havde  forekommet  Folkets  Ønsker,  og  at 
det  gamle  Ministerium  allerede  var  afskediget. 
Der  var  jo  nok  af  dem,  der  ønskede  at  han 
ikke  vilde  givet  sig  saa  let,  men  jeg  tror  dog, 
at  selv  disse  følte  sig  vel  til  Mode  ved,  at  nu 
al  Fare  for  Oprør  var  fjærnet.  Desuden  op- 
hørte al  Splid,  efter  Haanden  som  Slesvig- 
holstenerne kastede  Masken,  og  Krigen  viste  sig 
at  være  uundgaaelig.  Fædrelandskærligheden 
løftede  alle,  baade  reaktionære  og  liberale,  højt 
op  over  al  Smaalighed. 

Hvilket  herligt  Liv  blev  det  ikke  nu.  da  vi 
alle.  store  og  smaa,  følte  os  som  Brødre  og 
Ligemænd.  Folk  af  alle  Stænder  og  Mennesker, 
som  var  vildfremmede  for  hinanden,  indlod  sig 
uden  Formaliteter  i  Samtale  paa  Gaden,  alles 
Hjærter  bankede  varmt  for  det  samme.  En  saa 
ideal  Lighedstilstand  maatte  naturligvis  ophøre, 
saasnart  det  Højtryk  af  Øjeblikkets  Storhed, 
hvorunder  vi  befandt  os,  tabte  sig.  Men  det 
satte  dog  et  blivende  Mærke  i  Hjærtet  hos  en- 
hver,   der  oplevede    det,    og    det   har  været   vel 

gørende  under  senere  Tiders  Splidagtighed  at 
mindes  det. 

Men  hvilken  Tjeneste  havde  ikke  ogsaa  Sles- 
vigholsteneren Olshaiisen  vist  os  danske  ved  at 
kalde  os  et  «dovent,  dvask,  usammenhængende 
Folk. »  Og  nu,  den  22de  Marts,  havde  han 
vovet  sig  herop  som  Medlem  af  den  slesvig- 
holstenske Deputation,  der  skulde  forebringe 
Kongen  Hertugdømmernes  Krav.  Han  sad  med 
de  andre  Forrædere  om  Morgenen  i  Hotel  d'Ang- 
leterre  og  kunde  fra  Vinduerne  overskue  den 
store  Folkemængde,  vistnok  tyve  Tusind  Menne- 
sker, som  havde  samlet  sig  paa  Kongens  Ny- 
torv. Nu  havde  vi  en  Lejlighed  til  at  vise  ham 
og  hans  Fæller,  at  vi  var  vaagne,  og  at  der  var 
god  Sammenhæng  i  det  danske  Folk,  naar  det 
gjaldt. 

Dette  gjorde  vi  paa  en  fredelig,  men  dog 
virkningsfuld  Maade  ved  at  synge  »Danmark 
dejligst  Vang  og  Vænge*,  og  idet  jeg  omtaler 
denne  Scene,  fremdrager  jeg  et  af  mit  Livs 
skønneste  Minder. 

Den  Sang,  der  nu  især  synges  som  « Visen 
fra  48 »,  den  tapre  Landsoldat,  den  gjorde  ved 
sin  Fremkomst  ikke  noget  synderlig  stærkt  Ind- 

tryk,  men  banede  sig  paa  jævne  Visers  —  og 
Folks  —  Vis  stille  sin  Vej  og  blev  Folkets 
Kæledægge.  Det  er  saa  overmaade  forklarligt, 
thi  Visen  er  jo  egentlig  reel  Prosa  og  slet  ikke 
Poesi.     Hvilket  Svælg  mellem  den  og: 

Allons  enfants  de  la  patrie, 
le  jour  de  gloire  est  arrivé! 

Der  er  i  Landsoldaten  slet  ikke  Tale  om 
Hæder,  men  kun  om  at  gøre  sin  Pligt  og  blive 
sit  Løfte  tro.  Der  er  i  selve  Ordene  intet,  som 
hæver,  løfter,  men  dog  dølger  der  sig  Heroisme 
under  de  jævne  Ord.  At  gaa  i  Døden  med 
godt  Humør,  det  er  et  ægte  nordisk  Træk.  som 
viser  tilbage  til  Hedenolden.  Den  Sang  kunde 
neppe  være  digtet  i  noget  andet  Land  end 
Danmark,  det  skulde  da  være  i  Nedersachsen  af 
Fritz  Reuter  og  paa  Platttysk.  Det  er  ingen 
Fløjls-  eller  Silke-,  men  en  solid  Vadmelsvise, 
til  at  slide  paa  under  Marchen  og  holde  Modet 
oppe  under  Strabadser.  Den  har  faaet  sin  Blod- 
daab  og  kan  begejstre,  thi  i  dens  Klang  toner 
Sejrsjubelen  fra  Fredericia  og  de  andre  Val- 
jiladser.  Men  hvor  og  hvad  vilde  den  været 
uden  Sejrene?  I  1848  var  den  kun  en  køn,  ge- 
mytlig Soldatervise. 

Et  langt  dybere  Indtryk  efterlod  Plougs 
« Paaskeklokken  kimed  mildt. »  Den  Sang  greb 
mig  stærkt,  da  jeg  første  Gang  hørte  den,  smigen 
af  en  Officer  paa  Vejen  ned  til  Revyen  ved 
Leerbek. 

Men  det  mest  løftende  og  gribende  Indtryk, 
jeg  i  mit  Liv  har  faaet  af  Ord  og  Toner,  det 
var  hin  22de  Marts,  da  vi  20,000  sang  op  mod 
F'orræderdeputationen : 

Danmark  dejligst  Vang  og  Vænge, 

lukt  med  Bølgen  blaa, 

hvor  de  voxne  danske  Drenge 

kan  i  Leding  gaa 

mod  de  Sakser,  Slaver,  Vender, 

hvor  man  dem  paa  Togt  hensender. 

En  Ting  mangler  kun  den  Have, 

Leddet  er  af  Lave. 

Ganske  saaledes  var  det  jo  nu.  Ledet  var 
ved  at  gaa  af  Lave,  og  der  var  al  Udsigt  til,  at 
de  voksne,  danske  Drenge  skulde  ud  i  Leding 
for  at  gaa  mod  de  Sakser,  Slaver,  Vender,  lige- 
som i  Thyra  Danebods  Dage. 

Aldrig  har  jeg  været  saa  begejstret  som  i  det 
Øjeblik.  Jeg  kunde  godt  gaaet  i  Døden  —  men 
i  Stedet  for  gik  vi  ind  hos  å  Porta  og  drak  en 
Flaske  Rhinskvin! 

Men  man  kom  ikke  altid  saa  højt  op  ved 
sine  Oplevelser  paa  Gaden.  Der  forefaldt  pud- 
sige Ting  i  disse  bevægede,  herreløse  Dage,  da 
Patrioterne  ikke  nøjedes  med  at  diskutere  Landets 
Anliggender,  men  det  endogsaa  kunde  falde 
Enkeltmand  ind  at  tage  Affære  og  handle  paa 
egen  Haand. 

En  Dag  hk  jeg  noget  af  den  Art  at  se.  Da 
jeg  gik  over  Kongens  Nytorv,  opdagede  jeg  en 
Mand,  iført  en  Kavaj  med  mange,  smaa  Slag, 
som  ilede  hen  ad  Strandstræde  til.  Hvem  han 
var,  det  vidste  jeg  ikke,  og  har  aldrig  siden 
faaet  det  at  vide.  Ikke  heller  havde  jeg  i  Øje- 
blikket nogen  Anelse  om,  hvad  han  vilde;  men 
jeg  saa.  at  han  tiere  Gange  blev  stanset  og  til- 
talt, at  de  tilkomne  sluttede  sig  til  ham,  og  at 
den  lille  Skare  efter  Haanden  voksede  til  en 
Folkehob. 

Jeg  fulgte  den  i  Kølvandet,  og  da  jeg  kom 
ud  i  Amaliegade,  havde  jeg,  inden  jeg  vidste  et 
Ord  af  det,  en  Mand  under  hver  Arm.  Den 
ene  viste  sig  at  være  min  gode  Ven  Edvard 
Thomsen,  senere  Vejkonduktør  i  Slesvig,  den 
anden  var  den  norske  Digter  Welhanen.  Begge 
var  de  oprømte  og  paa  Højde  med  Situationen. 

De  vidste  lige  saa  lidt  som  jeg,  hvor  det  Folke- 
tog, vi  fulgte,  stilede  hen.  eller  hvad  Hensigten 
var  med  det.  Men  de  fandt  det  lysteligt  saa- 
ledes  at  flyde  paa  Folkehavets  Bølger,  lade  sig 
føre  hid  og  did  og  tage  Del  i  en  Bevægelse,  hvor 
alt  gik  op  i  en  højere  Enhed.  I  hvert  Fald  var 
dette  dog  Løjer  af  en  bedre  Art  end  den  sæd- 
vanlige. 

Det  viste  sig,  at  Maalet  for  Expeditionen  var 
Toldboden.  x\nkomne  dertil  forefandt  vi  føl- 
gende Situation  —  en  Mand,  som  var  sprunget 
op  paa  en  Tønde,  stod  der  og  talte  til  Folket. 
Det  havde  han  sagtens  aldrig  prøvet  før.  Men 
i  Martsdagene  syntes  Folketalerne  at  voxe  op  af 
Brostenene.  Dog  var  de  Par,  jeg  fik  Held  til  at 
høre,  gode  Borgere  og  besindige  Mænd,  som 
ingenlunde  ophidsede  Folket,  men  tværtimod 
formanede  det  til  Rolighed.  Saaledes  ogsaa 
denne  Herre  paa  Tønden,  jeg  husker  i  det  mindste 
ikke  rettere,  end  at  han  advarede  mod  Selv- 
tægt. 

Vi  fik  saa  omsider  Rede  paa  Tingen.  Manden 
i  Kavajen  og  hans  Fæller  var  komne  i  Tanker 
om,  at  Postdampskibet  laa  ved  Toldboden  og 
skulde    afgaa    til    Kiel;    men    saa    vilde    det    jo 

falde  i  Oprørernes  Hænder,  og  dette  maatte  for 
enhver  Pris  forhindres.  Men  hvad  kunde  det 
nytte  at  gaa  til  Autoriteterne,  som  aabenbart 
hverken  vidste  ud  eller  ind,  og  hvis  Befalinger 
i  hvert  Fald  havde  en  lang  Vej  at  gaa,  inden 
Virkningen  kom.  Nej,  her  maatte  handles  strax, 
og  det  gjorde  saa  de  brave  Mænd. 

Men  da  de  nu  kom  løbende  for  at  lægge 
Beslag  paa  Skibet,  fandt  de  til  deres  store  Skuf- 
felse en  Landsoldat  —  dengang  var  han  endnu 
ikke  døbt  Jens  —  paa  Dækket.  Han  fældede 
sit  Gevær  og  sagde:  «Her  kommer  ingen  ydl» 
Dette  Bevis  paa  den  gamle,  vaklende  Regerings 
Omtanke  virkede  aldeles  forbløffende  og  afgav 
Texten  til  den  Straffeprædiken,  som  nu  lød  ned 
til  os  fra  Tønden. 

Endnu  dukker  op  for  min  Erindring  de  liv- 
lige Aftener  tilsidst,  jeg  tror  tre  paa  Rad,  da 
Folket,  eller  egentlig  kun  dets  Bærme,  i  For- 
ening med  en  Del  Læredrenge  nød  den  let 
vundne  Frihed  og  frydede  sig  ved  den  fuld- 
stændige Fraværelse  af  Politi.  Denne  Glæde  var 
for  saa  vidt  berettiget,  som  Ordenens  Haand- 
hævere  dengang  just  ikke  udmærkede  sig  ved 
Høflighed  mod   Smaafolk.    Men  for  deres  Uund- 

værlighed  blev  der  rigtignok  nu  præsteret  slaa- 
ende  Bevis. 

Det  var  nemlig  ingen  fredeligt  syngende  og 
jublende,  men  en  uhyggeligt  brølende  og  hujende 
Folkeskare,  som  i  de  Aftener  drog  gennem  Ga- 
derne. Overalt,  hvor  den  kom  frem,  forlangte 
den  Lys  i  Vinduerne,  og  hvem  der  ikke  havde 
illumineret  i  Anledning  af  Regeringsskiftet, 
skyndte  sig  med  at  efterkomme  Opfordringen 
for  ikke  at  faa  Ruderne  slaaet  ind. 

Skaren  kom  op  ad  Bredgade  og  stansede  uden- 
for Prins  Ferdinands  Palæ,  som  selvfølgeligt  var 
mørkt.  Der  gav  man  sig  til  at  raabe  og  pibe, 
og  da  vi  boede  ved  Siden  af  Palæet,  løb  jeg  ned 
for  at  se,  hvad  det  vilde  blive  til.  Jeg  forefandt 
en  lignende  Situation  som  den  ude  ved  Told- 
boden, men  mere  alvorlig.  En  stærk  Stemme 
lod  sig  høre  gennem  Larmen.  Den  kom  fra  en 
ukendt  Mand.  som  formanede  den  ærede  Pøbel 
til  at  respektere  den  kongelige  Bolig.  Jeg  husker 
kun  følgende  Ord  af  hans  Tale:  «Bliver  I  saa- 
ledes  ved,  da  vil  det  ende  med,  at  der  flyder 
Blod!» 

Sværmen  drog  saa  videre  uden  at  foretage 
sig  noget  mod  Palæet.    Heller  ikke  ved  et  mørkt 

Hus  længere  henne  i  Gaden  blev  det  til  andet 
end  Raaben  og  Hujen,  saa  at  den  danske  God- 
modighed dog  ikke  fornægtede  sig,  uagtet  denne 
raa  Kommers  jo  var  højst  ubehagelig  og  for- 
uroligende for  Beboerne. 

Jeg  fulgte  med  et  Stykke  ned  ad  Store 
Kongensgade,  og  der  blev  jeg  Vidne  til  en  pudsig 
Scene.  Nogle  mørke  Vinduer  vakte  Forargelse, 
Sværmen  stansede,  og  der  blev  raabt:  «Frem 
med  Lysene  I »  Saa  viste  der  sig  ved  et  af  Vin- 
duerne en  Herre  i  Slobrok,  formodentlig  en 
enlig  Logerende.  Han  samlede  Slobrokken  om 
Maven  med  den  ene  Haand,  i  den  anden  holdt 
han  en  Stage  med  et  tændt  Lys,  som  han  svin- 
gede, og  bukkede  derpaa  dybt.  Viljen  var  alt- 
saa  god:  han  illuminerede  med  det,  han  havde, 
fik  et  Hurra,  og  Skaren  drog  videre. 

Hermed  tager  jeg  Afsked  med  Hovedstaden 
og  beder  Læseren  om  at  følge  mig  over  til  den 
jydske  Halvø,  hvor  jeg  forvandledes  fra  Til- 
skuer til  en  Handlingens  Mand.  Men  det  var 
rigtignok  ikke  paa  Krigsstien,  at  jeg  optraadte. 
Jeg  mindes  ikke,  at  der  hos  mig  rørte  sig  noget, 
af  dette:  «Jeg  kan  ikke  blive,  jeg  maa  af  Sted, 
jeg  vil  til  de  andre  ved  Hæren!*   Men  jeg  havde 

jo  ogsaa  et  stærkt  Baand  paa  mig,  da  jeg  var  i 
F'ærd  med  at  overtage  Forpagtningen  af  Gers- 
dorfslund  Hovedgaard;  og  da  min  Fader  havde 
rejst  Penge  til  mig,  kunde  jeg  jo  ikke  godt  løbe 
fra  det  hele.  Dog  vilde  der  næppe  være  sket 
stor  Skade,  om  jeg  havde  gjort  det,  thi  det  var 
vanskelige  Tider  at  begynde  i  som  Landmand, 
og  Forpagtningen  var  desuden  lovlig  stor  for 
en  Teoretiker  uden  tilstrækkelig  Kapital.  At  jeg 
opnaaede  denne  Forpagtning  skyldtes  da  ogsaa 
den  Omstændighed,  at  Gaardens  Ejer,  Stamhus- 
besidder Niels  Rosenkrantz  Holstein-Rathlou,  var 
mit  Næstsøskendebarn. 

Min  Uerfarenhed  som  Landmand  anrettede 
imidlertid  for  saa  vidt  ikke  større  Ulykker,  som 
jeg  mest  overlod  den  daglige  Stju-else  af  Gaar- 
dens Drift  til  min  dygtige  og  paalidelige  For- 
valter. Jeg  var  meget  lidt  hjemme,  red  over  til 
min  Nabo  og  kære  Ven,  Provst  Weisner  i  Gos- 
mer,  til  Holstein  paa  Rathlousdal  eller  andre 
Steder  hen.  Efterretningerne  fra  Krigsskueplad- 
sen holdt  os  alle  i  Aande,  og  vi  trængte  idelig 
til  at  mødes  og  drøfte  Begivenhederne.  Sværdet 
hang  jo  ogsaa  over  Hovedet  paa  os,  thi  efter 
vor  Hærs  Tilbagetog  til  Als  maatte  vi  frygte,  at 

Tyskerne  vilde  gaa  over  Kongeaaen  og  op  i 
Jylland. 

Jeg  har  ovenfor  kaldt  mig  en  Handlingens 
Mand,  men  det  var  rigtignok  kun  smaa  Bedrif- 
ter, jeg  kom  til  at  udføre,  og  en  af  dem  falder 
nærmest  ind  under  det  komiske.  Men  det  time- 
des mig  dog  at  komme  til  at  optræde  baade 
som  Officer  og  som  Diplomat,  uagtet  jeg  ikke 
havde  nogen  Bestalling  til  disse  Værdigheder  i 
Lommen. 

Der  var  til  Provinsens  Forsvar  blevet  opret- 
tet et  Landeværn,  formodentlig  paa  Regeringens 
Initiativ,  uagtet  den  slet  ikke  bekymrede  sig 
om  Udviklingen  af  denne  mærkelige  Krigsmagt. 
En  Chef  var  der  dog,  nemlig  Oberst  Engelsted, 
som  boede  ude  ved  Aarhus,  en  Veteran,  som 
havde  udmærket  sig  i  den  gamle  Krig.  Det 
maa  vel  have  været  ham,  der  har  udnævnt  mig 
til  Befalingsmand  over  Landeværnet  i  (iosmer 
og  Halling  Sogne,  uagtet  jeg  ikke  husker  noget 
derom.  Men  i  denne  Egenskab  optraadte  jeg  og 
regnede  mig  for  lige  saa  god  som  en  Premier- 
løjtnant. Jeg  lik  pludselig  en  indre  Mindelse 
om.   at  jeg   dog   tilhørte   en    militær  Familjc,  og 

desuden  havde  jeg  jo  paa  Soro  Akademi  lært 
baade  Hugning  og  Eksercits. 

Jeg  gik  da  til  l'døvelsen  af  mit  nye  Kald. 
og  det  lykkedes  mig  ogsaa  at  imponere  Mand- 
skabet den  første  Gang,  jeg  til  Hest  mønstrede 
det  ved  Gosmer  Kirke;  men  allerede  anden 
Gang  rev  det  ud.  Flere  af  Karlene  mødte  fulde, 
og  en  af  dem  fyrede  sin  Bøsse  af  lige  bag  min 
Hest.  Den  gjorde  et  Spring,  og  jeg  vilde  sikkert 
være  bleven  Græsrytter,  hvis  jeg  ikke  paa  Sorø 
Akademi  havde  lært  at  sidde  fast  i  Sadlen. 

Nu  underrettede  jeg  imidlertid  Oberst  Engel- 
sted om,  hvor  daarligt  det  stod  til  med  Disci- 
plinen, og  bad  ham  lade  mig  vide.  hvor  vidt 
min  Myndighed  egentlig  strakte  sig.  Jeg  fik 
det  trøstesløse  Svar  —  at  jeg  slet  ingen  Myn- 
dighed havdel  Mødte  en  af  Folkene  beruset, 
gjorde  jeg  klogest  i  venligt  at  bede  ham  træde 
af,  sætte  sig  og  sunde  sig  lidt!  Saa  besluttede 
jeg  at  nedlægge  min  Kommando,  men  det  viste 
sig  ganske  overflødigt:  thi  da  Bønderne  blev 
kloge  paa.  at  der  ikke  forelaa  nogen  Befaling 
fra  Kongen  til  at  møde,  saa  udeblev  de  ganske. 

Jeg  oplevede  da  ogsaa  Slavekrigen.  Denne 
Affære   har   sat  Jvderne   i   et   komisk    Lvs:    men 

det  var  nu  ikke  saa  underligt,  at  vi  troede  paa 
Efterretningen  om  Slavernes  Udrykning  fra  Rends- 
horg,  thi  den  kom  til  os  gennem  en  Autoritet 
—  saa  vidt  jeg  husker,  Byfogeden  i  Vejle. 

Skrækken  var  saa  stor,  og  alle  kom  paa 
Benene.  Hvem  der  havde  Sølvtøj,  gravede  det 
ned.  Men  de  modige  beredte  sig  til  Forsvar. 
En  af  de  ivrigste  var  Niels  Rosenkrantz  Holstein; 
han  udstillede  Vagtposter  omkring  Rathlousdal 
og  patrouillerede  selv  Dag  og  Nat. 

Dog  var  der  en  Godsejer  længere  Nord  paa, 
som  drev  det  endnu  videre.  Han  rykkede  nem- 
lig ud  med  alle  sine  Folk  og  var  endog  saa 
forsynlig  at  medtage  en  Vogn  med  Halm  i  til 
de  eventuelle  saarede.  Der  stak  bestemt  en 
Feltherre  i  den  Mand!  Hvor  stor  Ros  vilde  der 
ikke  være  blevet  ham  til  Del,  hvis  Slaverne  vir- 
kelig havde  været  der.  og  det  var  kommen  til 
Kamp ! 

Men  lad  mig  dvæle  lidt  endnu  ved  Holstein, 
uagtet  det,  jeg  har  at  fortælle  om  ham,  først 
hændte  det  følgende  Aar.  Han  var  en  ikke 
mindre  modig  Mand  end  hans  yngre  Broder 
Viggo,  der,  som  bekjendt.  udmærkede  sig  i  Kri- 
gen   som    de  jj'dske   Herregaardsskytters   Fører. 

Niels  Rosenkrantz  var  altid  paa  Færde  og 
gjennemstrejfede  Omegnen  med  stor  Dristighed. 
En  Dag  traf  han  paa  en  dansk  Dragonpatrouille, 
som  var  udsendt  fra  Aarhus,  og  red  saa  med 
den  i  det  Haab  at  opleve  et  eller  andet  Krigs- 
eventyr, hvilket  da  ogsaa  lykkedes  ham.  De 
stødte  nemlig  paa  en  tysk  Husarpatrouille,  og 
den  var  tilfældigvis  svagere  end  den  danske. 
Tyskerne  vendte  derfor  om,  og  vore  Dragoner 
gav  sig  til  at  forfølge  dem;  men  deres  lunge, 
jydske  Heste  kunde  ikke  hamle  op  med  Tysker- 
nes Blodsheste.  Holsteins  Hest  derimod,  Rota, 
var  en  Racehest,  og  den  kunde.  Han  lod  den 
strække  ud,  indhentede  den  tyske  Løjtnant  og 
raabte  til  ham,  at  han  skulde  overgive  sig. 
Tj'skeren  holdt  sin  Hest  an,  vendte  sig  mod 
Holstein  og  spurgte;  «Wer  sind  Sie?»  —  «Chef 
des  Landwehrs  I  i  lød  Svaret.  —  «Wie  viele  Leute 
haben  SieV»  spurgte  Tyskeren  videre.  —  «Dreiszig 
tausend  Mann!»  svarede  Holstein  kækt.  —  Ah, 
das  is  nicht  wahr!»  udbrød  Tyskeren.  —  Imid- 
lertid var  vore  Dragoner  komne  til,  og  den 
tyske  Officer  blev  tagen  til  Fange. 

For  den  Bedrifts  Skyld  blev  Holstein  et  Par 
Dage  efter  afhentet  af  en  tysk  Patrouille  og  ført 


til  Horsens.  Han  gik  muntert  til  den  Fart  og 
viste  ikke  Spor  af  Frygt:  men  havde  det  været 
i  1864,  var  han  sagtens  blevet  skudt.  I  1849 
var  Tyskerne  ikke  saa  grumme,  og  desuden  var 
Overgeneralen,  Prittwitz,  en  godmodig  Mand. 
Den  Samtale,  han  havde  med  Holstein,  maa 
have  overbevist  ham  om,  at  der  ikke  stak  no- 
gen Plan  bag  dette  Eventyr,  og  at  den  modige 
Civilist  altsaa  alligevel  ikke  var  nogen  farlig 
Mand.  Holstein  slap  med  en  Advarsel  og  mod 
at  afgive  det  Løfte,  at  han  for  Fremtiden  vilde 
holde  sig  rolig.  Men  alligevel  tror  jeg.  at  hvis 
hver  Mand  i  Jylland  havde  været  besjælet  af  et 
saadant  Heltemod  som  Holstein,  da  vilde  det 
ikke  faldet  Tyskerne  let  at  sætte  sig  fast  i  Landet. 
Men  jeg  maa  vende  tilbage  til  1848.  Først 
i  Maj  Maaned  kom  det  Tordenbudskab  til  os, 
at  Tyskerne  var  gaaet  over  Kongeaaen,  at  Frede- 
ricia var  bleven  rømmet  og  besat  af  Fjenden, 
og  at  General  Wrangel  havde  opslaaet  sit  Hoved- 
kvarter i  Kolding,  hvorfra  han  brandskattede 
Landet  og  for  strængt  frem  mod  Beboerne.  Det 
hed  sig.  at  han  vilde  udskrive  en  Krigsskat 
paa  4  Millioner  Rigsdaler,  og  at  Turen  snart 
vilde  komme  til  os.     Da  der  ikke  var  Tale  om. 

at  der  kunde  skaffes  en  saa  stor  Sum  til  Veje. 
vilde  Fjenden  naturligvis  tage  vore  Heste,  vort 
Kvæg  og  vort  Korn.  Hvad  skulde  vi  gøre,  god- 
villig lade  os  plyndre  eller  prøve  paa  at  sætte 
os  til  Modværge? 

Der  blev  holdt  Mødei-  af  Omegnens  Ejen- 
domsbesiddere og  Forpagtere  for  at  drøfte  Situa- 
tionen. Stemningen  var  meget  bevæget.  Jeg 
husker,  at  en  af  de  tilstedeværende  Herrer  bog- 
stavelig fældede  Taarer  ved  Tanken  om  de  store 
Tab,  han  havde  Udsigt  til  at  lide.  og  Forbitrel- 
sen over,  at  Regeringen  ganske  lod  os  i  Stikken, 
var  stor.  Man  kunde  dog  ikke  tage  det  Svar 
alvorligt,  som  Orla  Lehmann  paa  sin  ministe- 
rielle Rundrejse  gav  nogle  Officerer,  der  var 
ansatte  ved  Depotet  i  Aarhus  og  spurgte  ham 
om.  hvorledes  de  skulde  forholde  sig.  hvis  Fjen- 
den rykkede  op  i  Landet.  —  Saa  faar  De  vende 
Deres  Uniformer,  mine  Herrer  !>  lød  hans  Svar, 
og  det  vakte  stor  Forargelse.  Jyderne  var  ikke 
i  Stemning  til  at  paaskønne  en  saa  ubetimelig 
Vittighed. 

Der  var  imidlertid  nogle,  der  mente,  at  Oberst 
Engelsted  muligvis  kunde  sige  os.  om  der  var 
Haab   om    at   faa   militær  Hjælp  til  at  modsætte 

sig  Tyskernes  Plyndring.    Men  da  Sagen  hastede, 
paatog  jeg  mig  at  ride  op  til  Obersten. 

Det  blev  det  muntreste  Ridt,  jeg  i  mit  Liv 
har  gjort.  Holstein  havde  foruden  den  omtalte 
Fuks,  Rota,  en  sort  Blodshest  i  sin  Stald.  Begge 
disse  Heste  var  komne  op  til  Rathlousdal  med 
en  Frænde  af  Stamhusbesidderen,  den  brave 
Oberst  Holstein,  Chef  for  første  Dragonregiment, 
som  laa  i  Byen  Slesvig.  Der  var  han  bleven 
overrumplet  af  Oprøret:  hele  Regimentet,  end- 
ogsaa  hans  egne  Sønner  med  indbefattet,  gik 
over  til  Slesvig-Holstenerne,  men  selv  blev  han 
sin  Konge  tro  og  drog  med  Fanen  og  Regi- 
mentskassen,  fulgt  af  et  Par  Mand,  Nord  paa. 
Han  medbragte  de  to  omtalte  Heste,  som  han  i 
sin  Tid  havde  købt  af  Hertugen  af  Augusten- 
borg, og  nu  solgte  til  Holstein.  Men  den  sorte 
var  dog  vist  en  Udsætter,  som  Hans  Durchlauch- 
tighed  havde  prakket  den  umistænksomme  gamle 
Oberst  paa.  Den  havde  nemlig  Spat  og  haltede, 
naar  den  blev  trukket  ud  af  Stalden.  Men  dog 
lovede  Holstein  mig  et  rask  Ridt,  og  det  slog 
til.  Hestens  ædle  Blod  fornægtede  sig  ikke.  thi 
naar  den  havde  løbet  sig  varm,  fløj  den  som 
en  Fugl.     Hvis  jeg  ikke  husker  fejl,   red  jeg  de 

fire  Mil  ad  en  bakket  Vej  paa  iialvanden  Time. 
og  jeg  var  ikke  stort  længere  om  Hjemturen. 

Men  baade  den  hertugelige  Hest  og  jeg  havde 
anstrængt  os  til  ingen  Nytte.  Oberst  Engelsted 
havde  ikke  faaet  nogen  Meddelelse  fra  Regerin- 
gen og  vidste  ikke  mere  end  vi.  Saa  vidt  jeg 
husker,  gav  han  os  det  Raad  at  holde  os  rolige 
og  ikke  gøre  ondt  værre  ved  at  stampe  imod 
Brodden. 

Da  jeg  havde  bragt  mine  Kollegaer  den  Be- 
sked, blev  der  paany  sammenkaldt  et  Møde  og 
holdt  Raad.  Det  viste  sig,  at  Meningerne  var 
delte.  Dog  tror  jeg,  at  Krigspartiet  var  det 
stærkeste,  og  til  det  sluttede  jeg  mig.  Mine 
Udtalelser  var  drabelige  nok,  og  jeg  blev  taget 
paa  Ordet:  Majoriteten  besluttede  nemlig,  at  vi 
skulde  sætte  os  i  Forbindelse  med  Overkom- 
mandoen paa  Fyen,  og  til  at  udføre  det  Hverv 
blev  jeg  valgt.  Dog  drev  Fredspartiet  igennem, 
at  en  sindig  og  fornuftig  Mand,  Apotheker  Dahle- 
rup, blev  valgt  til  at  ledsage  mig  og  dæmpe 
min  Krigsiver.  Den  var  kommen  over  mig  som 
en  Hvirvelvind,  men  om  den  vilde  staaet  sin 
Prøve,  det  blev  et  uløst  Problem. 

Og    dette    tænkte    hverken    min    elskværdige 

Rejsefælle  eller  jeg  selv.  da  vi  drog  af.  Vi  kørte 
ud  til  Aarhus  og  tog  derfra  med  Dampskib  til 
Middelfart. 

Der  var  stort  Røre  i  den  lille  By,  som  havde 
stærk  Indkvartering.  Blandt  Officererne  traf  jeg 
flere  Venner  og  Bekendte.  Jeg  fik  mig  saaledes 
en  Passiar  med  den  navnkundige.  Ritmester 
Wurtzen,  som  fortalte  mig  lidt  om  sin  Deltagelse 
i  Slaget  ved  Slesvig,  det  berømte  Indhug,  hvor- 
ved han  tilbageerobrede  de  tre  tabte  Kanoner. 
Ved  et  mærkeligt  Held  slap  han  derfra  med 
Livet.  Derom  sagde  han:  Det  skylder  jeg  min 
kære  Feldtflaske.  Der  var  nogen  som  spaaede, 
at  den  skulde  blive  min  Død,  men  den  blev 
min  Sjæl,  mit  Livl»  —  Han  havde  den  nemlig 
i  Brystlommen,  og  den  optog  en  Kugle,  som 
ellers  vilde  gaaet  gennem  hans  Hjærte. 

Vi  rejste  saa  til  Odense  for  at  udrette  vort 
diplomatiske  Ærinde.  Om  Audiensen  hos  Gene- 
ral Hedemann  husker  jeg  intet.  Derimod  har 
jeg  bevaret  Erindringen  om  vor  Samtale  med 
Stabschefen,  Oberst  Læssø.  Han  var  fornøjelig 
at  tale  med.  Vel  gav  han  os  ikke  noget  bestemt 
Raad,    men    han  bad  os  være  ved  godt  Mod  og 

lod  os  vide,  at  9de  Bataillon  var  afsendt  til 
Aarhus. 

Med  denne  ikke  synderlig  store  Trøst  rejste 
vi  hjem  igen,  men  fik  en  bedre  i  Aarhus,  nem- 
lig den  overraskende  Efterretning,  at  Tyskerne 
var  gaaede  tilbage  over  Kongeaaen.  Først  bag 
efter  fik  vi  denne  (laade  løst:  det  var,  som  be- 
kendt, vor  gode  Ven  Kejser  Nicolaus,  som  havde 
hvisket  Prøjserkongen  en  Djævel  i  Øret,  det  vil 
sige  sendt  ham  en  Note,  hvis  Mening  var:  -Fin- 
grene af  Fadet  I  >>  Den  Note  var  den  eneste  Hjælp 
vi  fik  fra  Udlandet  i  begge  de  slesvigske  Krige, 
men  den  var  Guld  værd. 

Min  sidste  Erindring  fra  184(S  er  Revyen 
ved  Lerbek.  Den  overværede  jeg  som  Tilskuer, 
og  kom  saaledes  paa  en  Maade  til  at  gøre  Felt- 
togets Slutning  med.  Den  blev  for  de  tapre 
Krigere  næsten  værre  end  en  Bataille.  saa  me- 
get kom  de  til  at  døje  af  Sult  og  Tørst.  Det 
var  nemlig  Meningen,  at  Kongen  skulde  være 
Officerernes  Gæst  ved  en  Frokost,  som  var  an- 
rettet i  et  stort  Telt,  og  Tiden  var  fastsat  til 
Klokken  tolv.  Men  hans  Majestæt  indfandt  sig 
først  Klokken    fire,    og   inden  Re\Ten   og   Udde- 

Ungen   af  Ordenstegn   var   til    Ende,    blev    Klok- 
ken otte. 

Det  hele  militære  Skuespil,  som  fik  forhøjet 
Glans  ved  Frederik  VII's  kongelige  Holdning, 
var  løftende  for  os  Tilskuere  at  være  Vidne  til. 
Vi  havde  ikke  i  tolv  Timer  været  lænkede  til 
Pletten  uden  at  faa  vaadt  eller  tørt.  Kongens 
stadig  ventede  Ankomst  tillod  ikke  nogen  Op- 
løsning af  Geledderne,  og  kun  de  højere  Befa- 
lingsmænd kunde  skaffe  sig  en  Forfriskning. 

For  mange  af  Officererne  blev  da  denne 
lange  Fastetid  farlig,  da  de  ikke  holdt  Maade 
ved  den  sildige  Frokost,  og  mangen  ellers  ædrue- 
lig Mand  fik  sig  en  Perial.  Naturligvis  var  jeg 
ikke  med  i  Teltet,  men  Virkningerne  af  Festen 
fik  jeg  at  se,  da  Infanteriet  kom  jublende  gen- 
nem Hulvejen  ned  i  Grejsdalen.  En  munter 
Kaptejn  red  lige  ud  i  Aaen.  Det  er  jo  muligt, 
al  den  tapre  Mand  var  nærsynet  og  tog  Aaen 
for  en  Landevej,  men  vist  er  det,  at  han  kun 
ved  de  hurtigt  tililende  Kammeraters  Hjælp  blev 
frelst  fra  et  koldt  Bad  eller  fra  noget  værre. 

.Jeg  glædede  mig  iøvrigt  ved  Synet  af  Ned- 
rykningen i  Grejsdalen  over  de  gamle  røde  Uni- 
former,   som    endnu    ikke  helt  var  aflagte.     De 

gjorde  en  anderledes  malerisk  Virkning  end  de 
nye.  mørke  Frakker. 

Men  min  skønneste  Erindring  fra  den  Dag 
var,  at  jeg  kom  til  at  staa  Ansigt  til  Ansigt  med 
en  af  vore  ypperste  Helte  Nede  ved  Grejs 
Mølle  traf  jeg  General  Schleppegrell,  jeg  blev 
forestillet  for  ham,  og  han  trykkede  min  Haand 
med  Varme.  Som  min  Faders  Søn  blev  der 
jo  undertiden  vist  mig  større  Opmærksomhed, 
end  jeg  personlig  kunde  gøre  Krav  paa.  Men 
jeg  blev  iøvrigt  grebet  af  Forundring  ved  Synet 
af  denne  udmærkede  Mand.  Der  var  intet  mar- 
tialsk ved  ham.  Hvem  skulde  tænke,  at  disse 
milde  blaa  Øjne  kunde  lyne  som  en  Ørns,  og 
at  han  gik  paa  som  en  Bersærk,  naar  han  kom 
i  Ilden?  Man  sagde,  at  det  alene  var  dette 
ustyrlige  Heltemod,  som  hindrede  ham  i  at  blive 
Overgeneral,  fordi  det  berøvede  ham  det  rolige 
Overblik  under  Slagets  Gang. 

Men  for  at  vende  tilbage  til  mine  egne  smaa 
Eventyr  i  Krigstiden  —  skønt  vi  i  1848  slap  for 
at  stifte  nærmere  Bekendtskab  med  Fjenden, 
saa  gik  det  anderledes  i  1849.  Vel  blev  det 
ikke   til   Plyndring,    men    vi    fik   stærk   Indkvar- 

tering.  Jeg  havde  i  længere  Tid  hessiske  In- 
fanterister paa  Gersdorfslund. 

Først  kom  Kaptejn  von  Grub  med  sine  Mænd. 
Han  var  en  stram  Officer,  men  iøvrigt,  saavel 
som  Løjtnanterne ,  en  fnysende  Demokrat  og 
sympatiserede  med  den  oprørske  Frankfurter- 
forsamling.  Naturligvis  modtog  jeg  de  Herrer 
stift  og  koldt,  men  et  Tilfælde  bragte  mig  paa 
en  venligere  Fod  med  dem.  De  havde  nemlig 
slæbt  nogle  ulykkelige  Ægtbønder  op  med  fra 
Vejle,  og  en  af  dem  bad  mig  gaa  i  Forbøn  for 
dem,  saa  at  de  kunde  slippe  hjem. 

Der  behøvedes  kun  en  lille  Tilnærmelse  fra 
min  Side  for  at  opnaa  denne  Gunstbevisning. 
Svovlstikkerne  vilde  ikke  fænge,  og  maaske  de 
Herrers  Cigarer  var  blevne  fugtige,  nok  er  det, 
at  de  havde  et  svært  Mas  med  at  faa  Ild  paa 
dem.  Saa  tændte  jeg  et  Lys  til  dem  og  satte 
det  paa  Bordet.  Strax  glattedes  von  Grubs 
barske  Ansigt,  og  han  takkede  mig  paa  det  for- 
bindtligste. Dermed  var  Isen  brudt,  og  det 
kostede  mig  kun  et  Ord  at  skaffe  de  Vejle  Bøn- 
der Hjemlov. 

Nu  blev  Forholdet  mellem  von  Grub  og  mig 
næsten  venskabeligt,  og  han  kunde  tale  temme- 

lig  fordomsfrit  om  Krigen.  Men  han  tog  os 
dog  paa  ægte  tysk  Manér  til  Indtægt  som  Nation. 
—  «Sie  sind  ja  Germanen !»  sagde  han  og  til- 
føjede: «Slut  Dem  til  Sverige  og  Norge  og  ind- 
gaa  saa  et  Forbund  med  Tyskland ,  da  vil 
Skandinavien  blive  uovervindeligt.« 

Dertil  svarede  jeg,  at  hvis  han  kunde  bringe 
den  skandinaviske  Union  i  Stand,  saa  kunde  vi 
nok  snakke  om  Resten. 

Efter  Grub  kom  Baumbach,  en  kras  Mod- 
sætning til  ham.  Han  var  en  fuldblods  Aristo- 
krat og  hadede  Frankfurterne.  Da  jeg  udtalte 
min  Forundring  over,  at  Frankfurterforsamlin- 
lingen  ikke  for  længe  siden  var  bleven  splittet 
ad,  svarede  han:  «Nein,  es  ist  besser  sie  fein 
zusammenhalten,  damit  wir  das  ganze  auf  ein 
Mal  ersticken  konnen!* 

Hans  Øjne  funklede,  og  han  knyttede  Haan- 
den,  i  det  han  sagde  dette.  Han  havde  nu  og- 
saa  særlig  Grund  til  at  være  opbragt  over  hele 
det  nationale  Røre,  thi  han  var  forlovet,  og 
Bryllupsdagen  var  nær  forestaaende,  da  han 
blev  udkommanderet.  Naar  det  saa  endda  havde 
været  for  at  gøre  det  af  med  Frankfurterforsam- 
lingen!   Men  Krigen   mod  Danmark  var    i    hans 

6* 

Øjne  et  røverisk  Overfald.  De  loyale  Under- 
saatter  i  den  danske  Stat,  som  var  blevne  deres 
Konge  tro,  havde  hans  Sympathi,  hvorimod  han 
dybt  foragtede  Slesvigholstenerne. 

Jeg  maa  imidlertid  lade  Hesserne,  at  hvor- 
ledes de  end  ellers  var  til  Sinds,  saa  holdt  de 
god  Disciplin.  Jeg  mindes  ikke.  at  Soldaterne 
begik  andre  Misgerninger  paa  Gaarden,  end  at 
de  var  slemme  til  at  ride  paa  vort  ulykkelige 
Æsel,  som  bar  Mælken  hjem  fra  Malkepladsen; 
men  da  jeg  paatalte  det.  hørte  det  op. 

En  hyggelig  Tid  var  det  selvfølgelig  ikke, 
mens  vi  havde  Gaarden  fuld  af  Fjender,  men 
den  første  slesvigske  Krig  blev  dog  i  det  hele 
taget  føii  mærkelig  humant.  Som  et  karak- 
teristisk Træk  i  den  Retning  husker  jeg,  at  da 
senere  en  Patrouille  prøjsisk  Landeværn  kom 
til  Gersdorflund  og  gennemsøgte  Gaarden,  gik 
de  i  Laden  forsigtigt  uden  om  en  Dynge  Korn 
og  traadte  ikke  i  den.  Men  disse  Soldater  var 
rigtignok  ældre  Folk,  og  mange  af  dem  Land- 
brugere og  Familiefædre. 

Den  sidste  Officer,  jeg  havde  i  Indkvartering, 
var  Løjtnant  von  der  Ende.  Der  laa  et  godt 
Varsel  i  Navnet,  og  det  slog  til.    Han  var  ellers 

en  højst  elskværdig  Mand  og  en  smuk  Person- 
lighed, en  høj,  kraftig  ung  Mand  med  lyst  Haar 
og  blaa  Øjne.  Der  var  ingen  Fanatisme  i  ham, 
men  han  elskede  Krigen  for  dens  egen  Skyld. 
Jeg  tilbragte  adskillige  behagelige  Timer  med 
ham  «in  der  Laube».  Saaiedes  kaldte  Tyskerne 
et  usædvanlig  skønt  og  originalt  Lysthus  i  Ha- 
ven. Det  var  anlagt  oppe  i  Toppen  af  et  gam- 
melt Lindetræ,  jeg  havde  fornyet  det  og  ladet 
anbringe  en  solid  Trappe,  som  førte  derop. 
Tyskerne  kunde  ikke  løsrive  sig  fra  dette  Sted, 
og  jeg  har  heller  ikke,  hverken  før  eller  siden, 
set  dets  Lige.  Gennem  en  Bue  af  grønt  Løv 
havde  man  derfra  en  herlig  Udsigt  over  det 
nærliggende  Hav. 

Tyskernes  Glæde  over  Havet  og  Skibene  var 
næsten  barnagtig.  Men  en  Dag  først  i  Juli,  da 
der  viste  sig  en  hel  Flaade  i  det  fjærne,  blev 
von  der  Ende  dog  betænkelig.  Han  spurgte 
mig,  hvor  de  danske  vel  kunde  gøre  Landgang, 
og  mit  Svar:  «uberall  an  der  Kuste»,  satte  ham 
ikke  i  bedre  Humør. 

Dengang  vidste  jeg  ikke,  hvad  Ærinde  de 
Skibe  havde;  men  det  var  dem,  der  førte  Ryes 
Brigade  ned  til  Fredericia. 

Kort  efter  kom  Budskabet  om  Udfaldet  fra 
Fæstningen  og  vor  glimrende  Sejr  over  Slesvig- 
holstenerne. Hvilken  Jubel  gik  der  ikke  gen- 
nem Hjærterne  over  det  hele  Land!  Mindet 
derom  er  endnu  friskt  hos  mig  og  sikkert  hos 
enhver,  der  oplevede  den  stolte  Dag,  end  sige 
hos  dem,  der  var  med  til  at  bringe  Sejren  hjem. 

Det  mellemliggende  halve  Aarhundrede  bliver 
borte  for  os.  naar  vi  tænker  derpaa. 


KAPITEL  VI. 

Landmaalerexamen   og   Forlovelse.  —   Slægten   Oest.  —  En 

gejstlig  Filosof.  —  Den  uforbederlige  Major.  —  Epigrammer. 

—  Fader  Oest  og  Hertugen  af  Glucksburg. 

tifter  at  Ewald  havde  maattet  opgive  For- 
pagtningen paa  Gersdorfslund,  opholdt  han  sig 
et  Aarstid  hos  sin  Svoger,  Baron  Bertouch  Lehn. 
paa  Lungholm  og  gav  sig  derefter  —  i  en  Alder 
af  over  tredive  Aar  —  til  at  læse  til  Landmaaler- 
examen, hvilket  viser,  at  han  ingenlunde  havde 
tabt  Modet  ovenpaa  sit  første  Uheld,  og  at  hans 
Kærlighed  til  Friluftslivet  ikke  var  kølnet.  Den 
10.  November  1856  fik  han  Bestalling  som  kon- 
gelig Landmaaler  og  nedsatte  sig  foreløbig  i 
Toftlund  i  Nordslesvig. 

Men  forinden  havde  han  besøgt  sin  Ung- 
domsven, Hother  Smith,  der  dengang  var  Her- 
redsfoged paa  Graasten,   og  forlovet  sig  med  en 

yngre  Søster  til  Smiths  Hustru,  den  kun  sytten- 
aarige  Julie  Caroline  Oest. 


Julie  Caroline  Ewald, 

r.  Oest. 

Hun  var  en  Datter  al"  den  afdøde  Birkedom- 
mer i  Faaborg,  Cancelliraad  Nicolaj  Oest.    Bedste- 


89 

faderen,  Professor  Johan  Frederik  Oest,  var  en 
udmærket  Mand.  men  en  af  de  stille  i  Landet; 
saa  hans  Navn  er  vel  lidet  kendt.  Han  ledede 
det  nyoprettede  Seminarium  paa  Brahetrolleborgs 
men  døde  ung,  og  efter  hans  Død  kom  Semi- 
nariet under  daarlig  Ledelse  og  bukkede  under 
i  Konkurrencen  med  det  nærliggende  Skaarup 
Seminarium.  Han  var  en  højtbegavet  og  ual- 
mindelig afholdt  Lærer,  hvis  tidlige  Død  vakte 
Sorg  i  vide  Kredse. 

Oldefaderen,  Nicolaus  Oest,  var  vel  nok  den 
ejendommeligste  af  Slægten.  Han  var  Præste- 
søn, født  1710,  og  selv  Præst  i  Neukirchen,  der 
hørte  under  Gliicksburg.  Den  daværende  Her- 
tug —  Kong  Christian  IX's  Bedstefader  —  var 
ham  en  god  Ven,  og  vilde  gerne  have  skaffet 
ham  et  bedre  Kald,  men  Oest  vilde  ikke  forlade 
sine  Sognebørn,  og  han  blev  hos  dem  til  sin  Død. 

Oest  var  ikke  lidet  af  en  Poet.  og  han  skrev 
Lejlighedsvers  i  Mængde,  udgav  ogsaa  enkelte 
Skrifter.  Han  kunde  nok  behøve  at  hjælpe  paa 
sine  Indtægter,  thi  hans  Kald  var  meget  lidt 
indbringende.  Spurgte  man  ham  om  hans  aar- 
lige  Indkomster,  svarede  han:  800  Rigsdaler. 
Men    hvis   man  udtalte   sin  Forundring  over,    at 

det  lille  Embede  kunde  indbringe  saa  meget, 
opstillede  han  følgende  Regnskab:  «Den  Uaf- 
hængighed, hvori  jeg  lever,  er  mig  200  Rigsdaler 
værd.  Til  200  Rigsdaler  anslaar  jeg  den  smukke 
Udsigt  fra  mine  Vinduer,  til  andre  200  Rigs- 
daler den  sunde  Søluft,  man  indaander  her. 
Saa  har  jeg  endelig  en  Indtægt  af  200  Rigsdaler 
i  Penge,  og  dem  kan  jeg  nok  til  Nød  faa  op- 
brugt i  Aarets  Løb.» 

Det  sidste  vil  ikke  undre  nogen;  thi  han 
afgav  en  Tredjedel  af  sine  Indkomster  til  sin 
Svigerfader,  og  han  maatte  forsørge  otte  Døtre 
og  een  Søn.  Selv  om  Pengene  dengang  var 
adskilligt  mere  værd  end  nu,  vil  man  forstaa, 
at  han  havde  Vanskeligheder  at  kæmpe  med. 
Men  han  var  nøjsom  til  det  yderste  og  en  sand 
Filosof.     Han    skrev  sit  Valgsprog   i  dette  Vers: 

Meiii  Herz  tiålt  fest  an  dieser  Lehre: 
Was  kommt  ist  recht;  was  ist,  ist  gut. 
Dies  ist  die  Stutz',  auf  der  die  Schwere 
des  Gleicligewichts  der  Seele  ruht. 

Saa  søgte  han  at  skaffe  sig  Privatelever,  men 
han  fik  sjælden  mere  end  40  Rigsdaler  om  Aaret 
for  at  give  en  Elev  baade  Kost  og  Undervisning. 
saa  dér  blev  ikke  videre  tilovers.    Saa  slog  han 

sig  paa  Landbruget,  mere  af  Nød  end  af  Lyst,  og 
til  stor  F'orargelse  for  Generalsuperintendenten, 
som  i  høj  Grad  saa  ned  paa  de  «theologiske  Agra- 
rer».  I  hans  Nærværelse  skrev  Oest  engang  i  en 
theologisk    Kandidats  og  Landbrugers   Stambog: 

Pfliigen,  såen,  eggen,  gåten 
ist  des  Landmanns  Tagewerk. 
Glauben,  lieben,  wachen,  beten 
ist  des  Christen  Augenmerk. 
Beides  kluglich  zu  verbinden 
heiszt:  den  Stein  der  Weisen  finden. 

«Naa,  og  har  De  saa  fundet  den'?»  spurgte 
Generalsuperintendenten  spottende.  «Oja,'  sva- 
rede « Fader  Oest»,  —  «den  hedder  Tilfredshed.* 

Og  saa  var  der  jo  Lejlighedsviserne,  som 
gerne  indbragte  noget.  Men  der  var  en  Major, 
som  hyppig  lagde  Beslag  paa  hans  Muse,  men 
aldrig  viste  sig  i  mindste  Maade  erkendtlig  der- 
for.    Til  ham  skrev  Oest  følgende  Vers: 

Mein  Pegasus  wird  immer  iilter, 

der  Trieb  zum  Dichten  immer  kaiter; 

dahir  gehngt  mir  jetzo  nicht 

so  leicht,  wie  vormals,  ein  Gedicht. 

Denn  nun  bedarf  ich  fremdes  Feur, 
und  dies  macht  docli  die  Arbeit  theur  — 
kurz,  ohne  Kaffe,  Wein  und  Punsch 
geråth  mir  kein  gereimter  Wunsch. 

Versaum'  ich  damit  einzuheizen, 
will  ich  am  Wein  und  Zucker  geizen, 
so  wird  das  Liedlein  schaal  und  matt, 
der  Leser  bald  des  Dinges  satt. 

Woraus  nun  klårlich  zu  ersehen: 
Es  miisse  der  die  Kosten  stehen, 
fiir  den  ich  meine  Verse  mach'.  — 
Ihr  Lieben,  denket  weiter  nach!  — 

Men  der,  hvor  han  i  sin  Samling  anfører 
flette  Digt,  skriver  han  i   Randen: 

Die  Meinung  ist  hier  heil  und  klar, 
doch  —  der  Major  blieb,  wie  er  war. 

Nogen  egentlig  orthodox  Theolog  var  han 
ikke.  «Jeg  er  forlængst  hørt  op  med  at  befatte 
mig  med  Djævlen  og  hans  Slæng, »  sagde  han, 
«og  gør  ham  ikke  engang  den  Ære  at  nævne 
ham  offentlig.«  Og  da  Provsten  bad  ham  tage 
alvorlig  fat  paa  en  «Vidunderdoktor»  i  Sognet 
og  <gøre  ham  Helvede  hedt,»  svarede  Gest: 
«Jeg  er  ikke  ansat  som  Fyrbøder  hos  Djævelen. » 

Men  paa  gode  Engle  troede  han,  paa  det 
godes  Magt  og  paa  Guds  Kærlighed. 

Et  godt  Humør  var  han  altid  i  Besiddelse 
af.      Engang    hentede    Hertugen    af   Gliicksburg 


Pastor  Nicolaus  Oest. 

ham  til  Taflet:  Hertugen  var  selv  Kusk  og  korte 
over  Stok  og  Sten,  saa  Vognen  hvert  Øjeblik 
var  ved  at  vælte.  «Nu  sparer  De  da  Drikke- 
pengene, min  kære  Hr.  Pastor,*  sagde  Hertugen, 
da  de  holdt  foran  Slottet.  *Jeg  synes  heller 
ikke.  Kusken  har  fortjent  nogen. »  svarede  Oest. 
I  Kirkebogen  skrev  han  et  Aar,  da  der  var 
født  nogle  Børn,  men  hverken  forefaldet  Døds- 
fald eller  Ægtevielser: 

Im  Himmel  wird  nicht  copulirt, 
auch  keine  Sterblichkeit  verspurt; 
doch  kommen  Kinder  da  hinein: 
so  raag  Avohl  hier  ein  Himmel  sein. 

Men  bedst  saa  man  hans  Sogns  Lidenhed 
af  det  Vers,  han  skrev  i  Kirkebogen  en  Nytaars- 
aften  for  hele  det  foregaaende  Aar: 

Gestorben  kein, 

geboren  ein, 

—  und  das  war  raeini 

Stille  og  trofast  levede  han,  og  han  hk  en 
skøn  Død,  næsten  80  Aar  gammel,  mellem  sine 
faa  og  fattige  Sognebørn,  som  han  aldrig  havde 
villet  forlade.  Han  kan  vel  fortjene,  at  dette 
lille  Minde  bliver  ham  sat. 


KAPITEL  VII. 

Paa  Bredelykke.  —  En  uheldig  Forfatterdebut.  —  Da  Thiele 
kasserede  Valdemar  Krones  Ungdomshistorie>. —  H.  P.  Holst. 
—  Henrik  Ibsen  om  »Valdemar  Krone  .  —  Omgang  paa 
Gram.  —  En  af  Christian  Winthers  Flammer.  —  Før  Krigen. 

I  Aaret  1855  hjemførte  Ewald  sin  Brud  til 
Gram,  hvor  han  havde  købt  og  ombygget  det 
hlle  Sted  « Bredelykke »,  og  hvor  de  forblev  til 
1864.  Og  her  var  det,  at  han  kom  ind  paa 
Forfatterbanen. 

« Allerede  i  1853»  —  fortæller  Ewald  i  de 
Brudstykker  af  en  Levnedsbeskrivelse,  han  har 
nedskrevet  —  « havde  jeg  forfattet  nogle  lidet 
originale  Skizzer  med  megen  Lyrik  og  liden 
Handling.  Det  bedrev  jeg  i  Roskilde,  mens  jeg 
besørgede  min  Examensopmaaling.  Min  kære 
Moder  var  min  fortrolige,  og  hun  havde  sure 
Dage  med  mig;  thi  naar  hun  udsatte  noget  paa 

mit  Værk,  blev  jeg  stødt,  og  naar  hun  roste 
noget,  sagde  jeg:   «Du  mener  det  ikke!» 

Enden  paa  mit  første  litterære  Tilløb  blev 
tragikomisk.  Jeg  viste  H.  P.  Holst  mit  Opus. 
men  han  fraraadede  mig  at  udgive  det,  og  det 
var  et  godt  Raad.  Ikke  desto  mindre  gik  jeg 
til  en  Forlægger  med  det,  men  ogsaa  dér  fik 
jeg  en  Kurv,  især  fordi  mine  Skizzer  berørte 
1848,  og  dette  Emne,  Krigen,  var  nu  saa  for- 
slidt. 

Da  jeg  gik  fra  den  ubehagelige  Forlægger, 
hvis  Navn  jeg  ikke  engang  husker,  gled  jeg  i 
Frederiksberggade  og  slog  en  stor  Rude  ind  i 
en  Urtekræmmerbutik,  hvilket  kostede  mig  tre 
Rigsdaler.  Min  Fader  lo  meget  af  den  Profit, 
min  litterære  Redrift  havde  indbragt  mig,  men 
han  betalte  gerne  baade  Rejsen  og  Ruden,  i  det 
Haab,  at  jeg  nu  var  kureret  for  mine  Digter- 
nykker. Og  det  syntes  saa.  thi  først  5  Aar 
senere  greb  jeg  atter  Pennen  og  debuterede  ano- 
nymt med  den  lille  Skizze  «Een  lykkelig  Dag>, 
som  Ploug  optog  i  Fædrelandets  Føljeton,  og 
som,  saa  vidt  jeg  husker,  indbragte  mig  10  Rigs- 
daler. 

Men    det    battede    ikke    meget,    og    saa    und- 

fangede  jeg  Idéen  til  »Valdemar  Krones  Ung- 
domshistorie.» 

Det  var  i  Pengekrisens  Tid,  da  Landmaale- 
riet  laa  helt  stille.  Saa  møder  jeg  en  Dag  nede 
ved  Teglværket  min  gode  Ven  Raunsøe,  Gods- 
forvalter paa  Gram  og  afdøde  Høgsbros  Svoger. 
Han  udtalte  sin  Forundring  over,  at  jeg  ikke 
gjorde  noget  for  at  ernære  min  Familje,  og  jeg 
betroede  ham  da,  at  jeg  skrev  paa  en  Roman. 
Endnu  ser  jeg  for  mig  hans  Ansigt  med  det 
satiriske  Smil,  hvormed  han  modtog  den  Med- 
delelse. Hvor  kunde  han  andet  end  tvivle  om, 
at  den  Forretning  skulde  bringe  noget  Udbytte? 
Jeg  ventede  det  saamænd  heller  ikke  selv,  og 
allermindst,  at  det  skulde  blive  et  Vendepunkt 
i  mit  Liv  og  føre  mig  ind  paa  en  ny  Bane. 

Jeg  skrev  Bogen  paa  et  Aar.  Min  Ven,  Her- 
redsfoged Friedrichsen  i  Toftlund,  læste  Manu- 
skriptet og  roste  Arbejdet  meget.  Men  min 
kære  Fader  havde  den  dybeste  Mistillid  til  mine 
poetiske  Evner,  og  da  han  ikke  tiltroede  sig 
selv  æstetisk  Indsigt,  fik  han  mig  til  at  sende 
Manuskriptet  til  en  æstetisk  Mand,  Just  Mathias 
Thiele,  og  saa  rejste  jeg  til  København  for  at 
faa  min  Dom. 

En  Slægts  Historie.    II.  7 

Thiele  viste  sig  imidlertid  at  være  en  kold 
Ven.  Han  kasserede  Arbejdet  aldeles:  det  vil 
sige,  han  havde  ikke  gidet  læse  mere  end  Be- 
gyndelsen, og  den  fandt  han  kedelig  vidtløftig. 
Da  jeg  saa  var  saa  sagtmodig  kortelig  at  for- 
tælle ham  Handlingens  Udvikling  og  Afslutning, 
studsede  han  rigtignok  lidt,  men  han  blev  dog 
ved  sit,  gav  mig  Manuskriptet  tilbage  og  raadede 
mig  til  at  omarbejde  det.  Han  havde  selv  om- 
arbejdet et  Drama  hele  syv  Gange  I  Jeg  tænkte 
i  mit  stille  Sind,  at  saa  duede  det  vist  ikke 
stort. 

Jeg  vendte  saa  hjem  til  Bredelykke  med  mit 
Manuskript  og  rugede  over  det  i  et  halvt  Aar. 
Jeg  fandt  alligevel,  at  Beg^mdelsen  vilde  vinde 
ved  at  forkortes.  Jeg  sammensmeltede  da  de 
tre  første  Kapitler  til  eet  og  førte  Læseren  in 
medias  res:  men  nogen  anden  væsentlig  Foran- 
dring fandt  jeg  ikke  tilraadelig. 

Da  Bogen  var  udkommen  anonym  og  blev 
glimrende  anmeldt  i  »Berlingske  Tidende,  blev 
Raunsøe  saa  glad  paa  mine  Vegne,  at  han  strax 
lod  sin  Hest  sadle  og  red  op  til  Bredelykke 
med  Avisen.  Og  da  Bladene  saa  gav  Æren  for 
den  anonyme  Bog  til  snart  den  ene,    snart   den 

anden  Forfatter,  blev  han  meget  opbragt  og  var 
i  sin  venskabelige  Iver  saa  naiv  uden  min  Til- 
ladelse at  skrive  til  «Ribe  Stiftstidende»  og  navn- 
give mig.  Saaledes  kom  jeg  hovedkulds  ud  af 
min  Anonymitet,  og  det  var  vel  ogsaa  det  sun- 
deste. 

Jeg  gad  gerne  set  Thieles  Ansigt,  da  Bogen 
udkom,  og  han  saa  hvilken  Modtagelse  den  fik. 
Anmeldelsen  i  »Berlingske  Tidende»  skj'ldtes 
H.  P.  Holst,  som  i  sin  Tid  saa  ganske  havde 
kasseret  mine  første  Skizzer.  For  Resten  begik 
Holst  en  slem  Bommert  i  den  Kritik;  han  kas- 
serede nemlig  mine  Adelsmænd  og  skrev,  at 
Forfatteren  aabenbart  ikke  kendte  de  højere 
Stænder!  Og  saa  viste  det  sig,  at  Forfatteren 
var  en  Generals  Søn  og  havde  en  Lensbaron  til 
Svoger.     Jo,  jeg  kendte  mine  Folk! 

løvrigt  havde  jeg  al  Grund  til  at  være  H.P.  Holst 
taknemlig  for  den  Anmeldelse,  thi  den  gavnede 
min  Bog  svært  —  en  Anmeldelse  paa  Berling- 
skes forreste  Side  og  med  spærret  Tryk.  det 
var  dengang  noget  meget  usædvanligt.  Derfor 
undlod  H.  P.  Holst  heller  ikke,  da  han  siden 
vilde  have  Bidrag  af  mig  til  sit  Maanedsskrift 
For   Historie    og   Romantik«,    at    henpege    paa, 

at   det   dog  var  ham,    der    havde    indført   mig  i 
Litteraturen. 

Men  for  Resten  yndede  han  ikke  mine  histo- 
riske Romaner  og  brændte  sine  Fingre  igen  hdt 
paa  mig  ved  i  Anledning  af  dem  at  fremkomme 
med  den  lidet  overvejede  Paastand,  at  den  hi- 
storiske Roman  var  et  dødt  Felt  —  « Landet 
fundet  og  forsvundet  med  Walter  Scott. »  Han 
blev  jo  gammel  og  oplevede  at  se  denne  flotte 
Paastand  rigeligt  gendreven.* 

—  —  Interesse  har  en  anden  Kritik,  der 
fremkom  i  Kristianiabladet  Illustreret  Nyheds- 
blad».  Det  hedder  heri:  Forfatteren  har  vist 
den  sjældne  Selvfornægtelse  ikke  at  navngive 
sig,  og  dog  maa  han,  ved  sin  gennem  hele  Vær- 
ket aabenbarede  skarpe  kritiske  Sans,  paa  For- 
haand  have  indset,  der  her  kun  kunde  blive  Tale 
om  en  litterær  Sejr.  .  .  .  Blandt  Danmarks  for- 
hen optraadte  og  bekendte  episke  Forfattere 
kan  han  ikke  være  at  søge,  og  paa  den  anden 
Side  er  det  visselig  i  enhver  Litteratur  et  Sær 
syn.  at  en  Forfatter  i  sit  første  Værk  fremtræ 
der  med  den  fuldstændige  Magt  over  Stoffet, 
med  det  aldrig  svigtende  Blik  paa  Formaalet 
som  her  .  .  .  Forfatteren  er  aabenbart  en  Mand. 

som  har  bevæget  sig  meget  i  det  højere  Sel- 
skabsliv, begavet  med  en  sikker,  ironisk  Iagt- 
tagelsesevne forstaar  han  af  spredte  Smaatræk 
at  skabe  sine  mærkelige  gennemsigtige  Karak- 
terer, der  alle,  fordi  de  bærer  Sandheden  i  sig, 
træder  Læseren  i  Møde  som  Folk,  han  engang 
har  stødt  paa,  men  glemt  igen  o.  s.  .v.» 

Digteren  Henrik  Ibsen  har  senere  fortalt 
Ewald,  at  det  var  ham.  der  havde  skrevet  denne 
Anmeldelse.  — 

« Efter  at  « Waldemar  Krone»  var  udkommet,* 
skriver  Ewald  videre,  —  « skred  jeg  til  at  skrive 
«Familjen  Nordby ».  Men  det  gik  mindre  let, 
thi  mens  min  første  Bog  havde  suget  Næring 
af  mine  Ungdomserindringer,  og  flere  af  Perso- 
nerne var  dannede  efter  Træk  af  virkelige  Men- 
nesker, saa  er  alt  i  Familjen  Nordby*  Fantasi. 
Det  samme  gælder  alle  mine  andre  Nutid sro- 
maner.  Den  moderne  Paastand,  at  en  Digter 
ikke  kan  gaa  ud  af  sig  selv  og  lys  levende 
krybe  i  et  andet  Skind,  er  i  mine  Øjne  en  Fal- 
literklæring. Men  Vanskeligheden  for  mig  var 
og  har  ofte  siden  været  den,  at  jeg  ikke  var  saa 
heldig  at  kunne  vente,  indtil  Idéerne  meldte  sig 
og  Aanden    kom    over    mig.     Jeg    skulde    skrive 

for  at  leve.  Dog  hjalp  det  mig  nu,  at  jeg  først 
havde  debuteret  i  en  modnere  Alder  og  havde 
et  solidt  Fond  af  Livserfaring.  Jeg  havde  jo 
ført  et  temmelig  afvexlende  Liv  og  var  bleven 
fortrolig  med  Folk  af  alle  Samfundsklasser.) 

Samme  Aar,  som  Ewald  begyndte  paa  <Fa- 
miljen>;,  fik  han  et  heftigt  Anfald  af  Difteritis 
og  var  Døden  nær.  Denne  ondartede  Sygdom, 
som  Lægekunsten  i  vore  Dage  vel  næsten  har 
overvundet,  var  dengang  ganske  ny  i  Slesvig  og 
ukendt  for  Lægen,  som  følgelig  behandlede  sin 
Patient  ravgalt.  Men  det  lykkedes  dog  ikke 
den  brave  Mand,  der  mente  Ewald  det  saa  in- 
derlig godt,  at  slaa  ham  ihjel. 

Under  Rekonvalescensen  skrev  Ewald  sit 
første  historiske  Arbejde:  det  var  en  lille  For- 
tælling, « Frants  Boeckmann».  som  meget  hurtig 
blev  udsolgt.  Senere  er  den  udkommen  som 
Folkeskrift. 

For  at  komme  helt  til  Kræfter  maatte  Ewald 
Aaret  efter  bruge  Bade  paa  Fanø  —  en  Rejse, 
der  har  sat  sine  Spor  i  Familjen  Nordby >;. 
Det  var  ogsaa  en  ret  enestaaende  Begivenhed, 
Tiderne  og  Kaarene  var  ikke  til  slige  kostbare 
Fornøjelser.      Men    Ewald    led    jo    heller    ingen 

Nød.  Siddende  lunt  og  trygt  i  Bredelykkes 
Idyl  kunde  lian  rejse  saa  vidt,  han  vilde,  paa 
Fantasiens  Vinge,  og  naar  han  sad  ved  sit  Skrive- 
bord, kunde  han  fremtrylle  andre  Skikkelser  og 
større  Tildragelser,  end  de  der  i  Virkeligheden 
var  ham  beskaaret  —  til  Glæde  for  mange  an- 
dre end  sig  selv. 

Men  forøvrigt  var  Gram  jo  ingen  Ørken,  som 
nødvendigvis  maatte  befolkes  med  digtede  Men- 
nesker. Ewalds  havde  fuldt  op  af  Venner  og 
Bekendte.  Der  var  de  to  Præster  —  Kapellan 
Rasmussen,  som  havde  Uret  liggende  ved  Siden 
af  sig  paa  Prædikestolen  og  altid  prædikede 
»bestemt  en  halv  Time»  —  og  Pastor  Rafn,  som 
talte  fyndigt  og  bevægeligt  og  fik  Skyld  for,  at 
han  aldrig  hørte  op,  før  han  havde  faaet  Ko- 
nerne til  at  græde.  Saa  var  der  to,  som  blev 
Ewalds  Venner  for  Livet:  cand.  pharm.  Schiøttz, 
der  senere  blev  Bestyrer  af  Albani  Bryggeri  i 
Odense,  og  var  ikke  lidet  af  en  Naturforsker; 
og  Forpagteren  paa  Gramgaard,  Holher  Miiffel- 
mann.  der  døde  som  Rentier  i  Lyngby.  Hans 
brave,  men  noget  skrappe  Søster,  Alvilda,  førte 
Hus  for  ham;  hun  er  halvvejs  en  litterærhisto- 
risk Personlighed,  fordi  hun  var  en  af  Christian 

Winthers  mange  Inklinationer;  han  var  Huslæ- 
rer i  hendes  Faders  Hus.  og  nogle  af  hans  Digte 
er  skrevet  til  hende. 

Saa  var  der  den  tyske  Kammerjunker  Ros- 
sing:  han  var  Arving  til  et  Familiemarchailat  i 
Hannover,  som  han  aldrig  opnaaede,  men  havde 
den  Fornøjelse  at  prale  af.  Han  var  Ritmester, 
men  hokit  betydelig  mere  af  at  spise  end  af  at 
slaas.  Da  han  i  1848  holdt  Forpost  ved  Aar- 
hus, og  Fjendens  Kugler  blev  nærgaaende,  sagde 
han  til  sine  Folk:  « Hvorfor  skal  vi  blive  hol- 
dende her  og  til  ingen  Verdens  Nytte  lade  os 
skyde?  Lad  os  hellere  søge  op  til  Kroen  og 
faa  os  en  Bid  Brød.  —  Saa  blev  han  ansat 
ved  Depotet,  mens  Krigen  varede. 

Undertiden  søgte  Ewald  op  til  Pastor  Svei- 
striip  i  Rødding;  baade  han  og  hans  Hustru 
var  herlige  Mennesker,  men  Præsten  var  ivrig 
(irundtvigianer,  saa  nogen  egentlig  Sympati  var 
der  ikke  mellem  ham  og  Ewald.  Paa  et  større 
Møde  proklamerede  Sveistrup  Grundtvig  som  en 
Profet,  men  blev  trængt  saa  haardt,  at  han  tog 
det  i  sig  igen,  skønt  det  kneb.  Der  stod  en  ret 
haard  Strid  i  Sønderjylland  mellem  Grundt- 
vigianere og  Ikke-Grundtvigianere.    Men  saa  kom 

Fanden  i  Tyskernes  Skikkelse  og  jog  begge  Par- 
ter paa  Porten. 

« Siden  har  Sønderjyderne  faaet  andet  at  tænke 
paa  end  at  skændes*  —  skriver  Ewald  —  « Ulyk- 
ken har  hævet  dem  og  givet  dem  Sammenhold, 
mens  Moderlandet    sønderrives   af  Partikampe.« 

I  Danmark  herskede  dengang  en  mærkvær- 
dig Tryghed.  Erfarne  Officerer  som  Ewalds 
Fader  vidste  nok,  at  der  var  Fare  for  Krig,  og 
hvor  slet  forberedt  Danmark  var  til  at  møde 
en  saadan.  I  Stedet  for,  at  vi  burde  haft  en 
Forpoststilling  ved  Dannevirke  og  en  solid  Fæst- 
ning paa  Dybbøl,  byggedes  Forsvaret  nu  paa 
Dannevirke,  som  vi  slet  ikke  havde  Tropper 
nok  til  at  forsvare.  Men  ellers  var  Stemnin- 
gen lys. 

Enkelte  var  der  dog,  som  advarede  Frede- 
rik VII  mod  Ejderpolitiken,  og  Kongen  fik  en 
Anelse  om,  at  det  var  galt  fat.  Han  drog  ned 
for  selv  at  inspicere  « Danmarks  Værn»,  der  jo 
sikkert  havde  været  fortræffeligt  i  Thyra  Danne- 
bods  Tid;  men  hvilke  Tanker  han  end  gjorde 
sig,  saa  havde  han  i  hvert  Fald  ikke  Kraft  til 
at    gaa    imod    Folkestemningen.      Overanstrængt 

og  forpint  af  Frygt  for  Fremtiden  blev  han  syg 
og  lukkede  sine  Øjne  paa  Gliicksborg  Slot. 

Alligevel  saa  vistnok  Flertallet  lyst  paa  Frem- 
tiden, selv  i  Sønderjylland.  Paa  Gram  var  man 
fuldt  og  fast  overbevist  om,  at  Tyskerne  af 
Frygt  for  Frankrig  ikke  vilde  vove  at  gaa  over 
Ejderen;  og  at  tvivle  paa  Varigheden  af  det 
danske  Herredømme  i  Sønderjylland,  det  reg- 
nedes halvvejs  for  en  national  Dødssynd. 

Det  fik  Ewald  selv  at  mærke.  Af  og  til 
samledes  Grams  Beboere  til  Sommer-  eller  Vin- 
terballer paa  Hotellet  ved  Gram  Slot,  og  ved 
disse  Lejligheder  maatte  F^wald  gerne  slaa  sine 
Strenge  som  lokal  Lejlighedsdigter.  Ved  et  af 
disse  Baller  skrev  han  følgende  Sang: 

Jeg  ved  et  Sted,  omhegnet  trindt  af  Skove, 
i  Vaaren  smykket  som  en  fager  Brud, 
hvor  gennem  Dalen  Aaens  blanke  Vove 
mod  Vest  til  Havet  stille  flyder  ud. 
Fjærnt  Lyngen  dølger  sig  bag  Bakkerygge, 
Og  Engen  er  paa  Græs  og  Blomster  rig; 
mens  Hjorten  strejfer  vidt  i   Skovens  Skygge, 
det  gamle  Slot  i  Dammen  spejler  sig. 

Paa  dette  Sted,  i  Vesteregnens  Slette 
en  venlig  Plet,  hvor  Flora  søger  hen, 
hvor  Droslen  fløjter  klart  bag  Buske  tætte, 
og  Genlyd  svarer  ijærn  og  nær  igen; 

her  lytted  vi  til  Fuglesangens  Toner 
saa  mangen  liflig  Sommeraftenstund, 
i  Ly  af  Bøgens  brede,  grønne  Kroner, 
mens  Bækken  hvisled  gennem  dunkle  Lund. 

Men  og  naar  Vintersolens  matte  Lue 
i  Sne  og  Taage  sluktes  paa  sin  Gang, 
med  Ven  og  Nabo  her  i  Gildestue 
vi  os  forlystede  med  Skemt  og  Sang. 
Dog  var  ej  altid  Tant  vort  Maal  herinde, 
thi  Tidens  Alvor  for  vor  Tanke  stod, 
vi  havde  Fortids  Kampe  friskt  i  Minde, 
og  styrkede  ved  Fremtids  Haab  vort  Mod. 

Lad  os  ej  glemme  midt  i  Fredens  Lykke, 

at  Farens  Dage  atter  komme  kan, 

at  disse  Dale.  hvor  vi  bo  og  bygge 

er  Slesvigs  gamle,  dyrekøbte  Land. 

Ja,  lad  os  hjælpes  trofast  med  at  hegne 

om  Danmarks  Gærde,  at  det  fast  kan  staa, 

og  trygt  og  frit  i  disse  kære  Egne 

den  danske  Tunge  stedse  lyde  maa! 

Om  jeg  ved  »Danmarks  Gærde»  har  tænkt 
paa  Dannevirke*  —  skriver  Ewald  —  «det  skal 
jeg  lade  være  usagt;  men  denne  populære  Hen- 
tydning reddede  i  hvert  Fald  ikke  Visen,  eller 
dens  sidste  Vers.  Man  fandt  dets  Alvor  ganske 
ubetimelig,  og  min  Ven.  Herredsfoged  Friedrich- 
sen,   udtalte    endog,    at    det    var    utænkeligt,    at 

Tyskerne  nogen  Sinde  igen  kunde  komme  op 
i  Sønderjylland.  Jeg  gjorde  mig  nærmest  latter- 
lig ved  saaledes  at  male  Fanden  paa  Væggen. 
Men  jeg  blev  ved  mit,  at  det  ikke  stod  som 
nogen  Umulighed  for  mig,  at  Tyskerne  kunde 
komme  til  Gram  igen   i  vor  Levetid. 

Derfor  husker  jeg  saa  tydelig  et  Møde  med 
Friedrichsen  og  hans  Embedsfæller  fra  Toftlund 
i  Gram  Kro  en  Dag  i  Løbet  af  Vinteren.  De 
var  paa  en  Embedsrejse,  jeg  kom  for  at  hente 
Posten  og  havde  lige  kigget  i  Aviserne.  Jeg 
kunde  da  meddele  dem  den  skæbnesvangre  Ny- 
hed: «De  holstenske  Embedsmænd  har  nægtet 
at  aflægge  Ed  til  Christian  IX I » 

De  blev  ganske  blege.  Friedrichsen  sagde 
ikke  et  Ord,  men  en  af  de  andre  udbrød:  Det 
var  som  Fanden I>  Ja,  det  var  det,  men  sandt 
var  det  ogsaa,  og  derved  fik  de  Herrers  Luft- 
slot sit  første  Stød.» 

Saa  brød  Krigen  ud;  de  første  prøjsiske  Hu- 
sarer red  ud  fra  Kiel,  svingende  med  Sablerne 
og  raabende  et  vildt  Hurra  —  et  Varsel  om,  at 
Tyskerne  denne  Gang  vilde  gøre  anderledes  Al- 
vor af  Sagen  end  i  den  første  Krig.  Den  ene 
skæbnesvangre  Efterretning  jog  den  anden:  men 

hjemme  paa  Gram  gik  Livet  sin  vante  Gang. 
Den  14de  April  skriver  Ewald  kort  og  godt  i 
sin  Dagbog:  «Husarpatrouille  paa  Gram.  —  Gik 
paa  Jagt  og  skød  Dyr.  —  Jeg  plantede  Jordbær 
og  lagde  Ærter. » 

Men  den  20de  April  kom  Efterretningen  om 
Dybbøls  Fald,  og  den  bragte  ogsaa  anden  Sorg 
end  den  nationale  ind  paa  Bredelykke.  Ved 
Dybbøl  faldt  en  Broder  til  Ewalds  Hustru,  Theo- 
dor Oest.  Han  havde  nylig  taget  juridisk  Exa- 
men,  var  blevet  Fuldmægtig  i  Løgum  Kloster, 
og  havde  vundet  sig  en  Brud.  Den  18de  April 
fik  han  en  Kugle  i  Maven  og  døde  den  20de; 
i  disse  to  Dage  plejedes  han  med  rørende  Omhu 
af  en  rhinprøjsisk,  katholsk  Kaptejn  Mann,  som 
ogsaa  bad  en  Bøn  ved  hans  Dødsleje. 

Da  Fredsforhandlingerne  begyndte,  kom  en 
spændende  Tid.  Paa  Gram  nærede  man  sang- 
vinske Forhaabninger  om  Grænsereguleringen  og 
haabede,  at  Gram  vilde  komme  under  Danmark. 
Det  gik  anderledes,  og  Ewald  vilde  ikke  aflægge 
Ed  til  Prøjserkongen.  Han  var  jo  heller  ikke, 
saaledes  som  Præsterne,  knyttet  til  Befolkningen 
ved  noget  særligt  Baand,  og  han  havde  intet 
Embede,    der   kunde   friste   ham  til  at     blive  og 

bande»,  som  de  kaldte  det.  Saa  solgte  han  da 
Bredelykke,  hvor  han  havde  henlevet  adskillige 
lykkelige  Aar  med  sin  unge  Hustru  og  sine  op- 
voksende Sønner,  og  flyttede  med  sin  Familje 
til  Kongeriget. 


KAPITEL  VIII. 

I   Helsingør.  —  Johannes  Falk.   —  Frits  Bliicher.  —  Ewalds 

Livssyn.  —  Brandes  og    'Agathe«.  —  Naar   der  saluteredes 

fra  Kronborg.    —    General  Lunding.    —    Hvordan   Historien 

bliver  til.  —   « Svenskerne  paa  Kronborg". 

Havde  Ewald  i  fulde  Drag  nydt  Landlivets 
Glæder  paa  Bredelykke,  saa  havde  han  dog  og- 
saa  følt  Vinterens  Tristhed  og  Ensomhed,  og 
især  for  hans  Hustru  var  det  ikke  altid  h^stelige 
Tider,  naar  han  var  ude  paa  Opmaaling,  under 
Tiden  adskillige  Dage  ad  Gangen.  Efter  Salget 
af  Bredelykke  kunde  han  i  Grunden  opslaa  sine 
Pauluner,  hvor  i  Danmark  han  vilde ;  med  Land- 
væsenet og  Landmaaleriet  var  han  færdig;  han 
havde  uigenkaldelig  ombyttet  Maalestangen  med 
Pennen,  og  hans  første  Bøger  var  blevet  mod- 
tagne saa  velvilligt  af  Publikum,  at  han  nok 
kunde    leve   af   hvad    han   skrev,    ligesom  han  i 

Hegel  havde  fundet  en  trofast  og  imødekom- 
mende Forlægger,  saa  Fremtiden  havde  aldrig 
set  lysere  ud  for  ham  end  nu.  En  Mand  med 
hans  Interesser  følte  sig  naturligvis  dragen  mod 
Hovedstaden,  saa  meget  mere,  som  han  var 
barnefødt  dér  og  endnu  havde  sin  gamle  Fader 
boende  paa  Vesterbro.  Men  det  vilde  været  en 
for  brat  Overgang  —  fra  Grams  yppige  Natur 
med  Skov  og  Aa,  til  graa  Gader  i  Byens  Larm 
og  Røg.  Han  nærmede  sig  gradvis  —  boede 
først  i  Helsingør,  dernæst  i  Frederiksborg,  og 
endelig  paa  Kristianshavn,  hvor  han  endnu  kunde 
vende  sit  Blik  ud  over  Sundet  og  saa  at  sige 
kun  sad  i  Hovedstaden  med  det  ene  Ben. 

Det  var  for  en  stor  Del  af  Sundhedshensyn, 
at  Helsingør  blev  valgt,  for  Badenes  og  den 
friske  Sølufts  Skyld.  Men  det  blev  en  Skuffelse; 
baade  Ewald  og  hans  Sønner  fik  Difteritis,  og 
hans  eneste  lille  Pige,  den  treaarige  Frederikke, 
bukkede  under  for  denne  Sygdom,  der  trivedes 
saa  vel  i  den  skarpe  Luft. 

Paa  denne  Tid  var  det,  p]\vald  skrev  « Jo- 
hannes Falk»  —  den  alvorligste  og  maaske  be- 
tydeligste af  hans  Bøger.  En  af  Rescensenterne 
udtalte,    at    Bogens  Alvor    formodentlig    skyldtes 

det  Tiyk,  den  nationale  Ulykke  1864  lagde  over 
alle  danske.  Men  saadan  forholder  det  sig  ikke. 
Alvoren  laa  i  selve  Emnet;  og  dette  fandt  Ewald 
allerede  paa  Gram.  Men  hvis  noget  lagde  en 
dybere  Skygge  over  Skildringen,  saa  var  det 
den  lille  Piges  Død.  Ewald  skrev  Bogen  i  den 
Stue,  hvor  hun  havde  ligget  Lig,  og  under  Ar- 
bejdet saa  han  ofte  hendes  lille,  i  Døden  blege 
Ansigt  for  sig. 

Egentlig  hjemme  kom  Ewalds  aldrig  til  at 
føle  sig  i  Helsingør,  i  den  første  Tid  var  de 
som  «Xybyggere»  meget  ensomme,  og  da  de 
senere  kom  en  Smule  ind  i  Byens  Selskabelig- 
hed, fik  de  ingen  synderlig  Tilfredsstillelse  deraf. 
Tonen  i  Helsingør  var  dengang  meget  stiv,  og 
Selskaberne  ikke  morsomme.  Der  var  endnu  fra 
Sundtoldens  Tid  noget  fremmedartet,  kosmopoli- 
tisk ved  de  dannede  Kredse  dér,  men  der  var 
ogsaa  langt  mindre  Smaalighed  og  Sladder  end 
i  saa  mange  andre  danske  Købstæder. 

I  Aaret  1865  kom  Ewald  ved  Skæbnens  Til- 
skikkelse til  at  staa  en  kendt  og  betydelig  Per- 
sonlighed ret  nær.  Det  var  Generalmajor  Fritz 
Bliicher,  en  Fætter  til  den  tidligere  omtalte  Grev 
Blucher-Altona.     Han    var   oprindelig    Kavalleri- 

En  Sljegts  Historie.     II.  8 

officer,  men  blev  alligevel  Adjudant  hos  Chri- 
stian VIII,  i  hvilken  Periode  Ewalds  Fader  alt- 
saa  var  hans  Chef.  og  forblev  saa  Hofmand  sit 
øvrige  Liv.  Men  i  1848  forlod  han  Hoffets 
Kødgryder  for  at  gaa  med  som  Frivillig,  og  han 
udmærkede  sig  under  Felttoget,  som  overalt, 
hvor  han  var  med.  Sit  Kommandørkors  fik  han 
paa  en  ikke  sædvanlig  Maade;  han  sprang  nem- 
lig ud  og  bjærgede  et  Menneske,  som  var  ved 
at  drukne,  mens  Frederik  den  Syvende  saa  der- 
paa,  og  da  han  halvdød  kom  op  af  Vandet, 
udnævnte  Kongen  ham  strax  til   Kommandør. 

Han  var  en  vældig  Nimrod,  og  blandt  Jægere 
er  hans  Jagtjournal  bekendt  nok.  Ewald  havde 
ogsaa  truffet  ham  paa  Gram  hos  Grev  Sahack  i 
Jagttiden,  og  han  satte  stor  Pris  paa  Ewalds 
første  Bøger.  Nu  havde  han  været  paa  Jagt 
med  Kongen  i  Hornbæk  Plantage  og  havde  dér 
brækket  sit  ene  Ben  ved  Anklen.  Han  blev 
indlagt  paa  Øresundshospitalet  i   Helsingør. 

«Jeg  besøgte  ham  daglig  paa  Hospitalet,* 
skriver  Ewald,  «blev  et  Par  Timer  hos  ham  og 
læste  højt  for  ham.  Efter  hans  Ønske,  men 
ikke  uden  Vægring  fra  min  Side,  læste  jeg  min 
nye  Bog     Johannes  Falk».     Jeg  frygtede  nemlig 

for,  at  Bogens  stærkt  religiøse  Tendens  skulde 
irritere  Patienten  og  fremkalde  Disput. 

Det  viste  sig  imidlertid,  at  Bliicher  ikke  stod 
Kristendommen  saa  fjærnt.  Vi  drøftede  Tros- 
spørgsmaalet  nogle  Gange,  og  et  Par  Ord,  som 
jeg  lod  falde,  gjorde,  efter  hans  eget  Sigende 
senere,  et  stærkt  Indtryk  paa  ham. 

Men  om  han  naaede  fuld  Tro  ved  jeg  ikke; 
thi  ved  vor  Samværen  paa  Hospitalet  ophørte 
—  vel  ikke  det  venlige  F'orhold  —  men  den 
store  Fortrolighed,  han  havde  vist  mig.  Den 
vilde  vel  aldrig  opstaaet  uden  disse  extraordi- 
nære  Forhold.  Bliicher  var  en  meget  stolt  Mand, 
en  imponerende  Fremtoning,  haade  ved  sin 
skønne,  anselige  Skikkelse,  sine  herkuliske  Kræf- 
ter, sit  store  personlige  Mod  og  sit  noble  Væsen; 
men  han  kunde  ogsaa  gaa  over  Stregen  og  op- 
træde hovmodigt. » 

Det  vilde  være  umuligt  at  give  et  tro  Billede 
af  Ewalds  Personlighed,  uden  stærkt  at  frem- 
drage hans  udprægede  Standpunkt  som  troende 
Kristen.  Det  præger  hans  Breve  til  hans  Ven- 
ner, og  ikke  mindst  til  de  af  hans  Venner,  som 
stod  Kristendommen  fjærnere.  Som  sin  Fader 
har   Ewald    aldrig    lagt   Skjul    paa    sin    Hjærtens 

Mening,  og  mindst,  naar  han  stod  overfor  en 
Modstander.  Hvor  uforbeholden  en  Bekendelse 
indeholdes  ikke  i  følgende,  som  er  uddraget  af 
et  Brev  fra  Ewald  til  en  af  hans  Venner: 

<  Hvad  Slutningen  af  deres  Brev  angaar,  da 
vil  jeg  dog.  kære  Ven,  spørge  Dem,  hvad  Indre 
Mission  egentlig  har  gjort  Dem?  Det  er  nu 
anden  Gang,  at  De,  uden  Foranledning  fra  min 
Side,  angriber  denne  kirkelige  Retning  og  rykker 
frem  med  de  16  Procent  af  religiøse  Skrupler 
forrykte  paa  Aarhus  Sindssygeanstalt.  Jeg  maa 
gøre  Dem  opmærksom  paa,  at  det  er  noget 
dristigt  at  give  Indre  Mission  Skylden  for  alle 
de  16  Procent  Sindssyge.  Dog  lad  Missionen 
kun  faa  dem  alle  16  paa  Nakken  —  det  kan 
alligevel  ikke  fælde  Partiet  eller  Kirken  over 
Hovedet.  Selv  det  højeste  og  bedste,  ja  vel 
netop  det,  kan  ved  Misforstaaelse  og  Misbrug 
afstedkomme  Ulykker:  det  er  uundgaaeligt,  og 
gør  ikke  det  højeste  ringere. 

løvrigt  mener  jeg,  at  de  Mennesker,  som  er 
gaaet  fra  Forstanden  af  Bekymring  for  deres 
Sjæls  Salighed,  dem  kunde  der,  hvor  sørgeligt 
det  end  er,  være  timedes  noget  værre.  Gud  ser 
sikkert    med    milde  Øjne    paa   dem:    de    er   blot 

gemte,  ikke  glemte,  og  vil  faa  Oprejsning,  naar 
(le  kaldes  hjem. 

Imidlertid  vilde  jeg  ikke  forundret  mig  over 
Deres  Antipathi  mod  Indre  Mission,  hvis  De 
foretrak  en  anden  kirkelig  Retning  eller  andre 
Præster.  Der  findes  dog  mange,  som  ikke  præ- 
diker over  deres  egne  Ord,  men  ærligt  giver  os 
Guds  Ord,  som  er  os  overleveret,  som  Præsterne 
ikke  have  hittet  paa,  og  paa  hvis  væsentlige 
Indhold  alle  kirkelige  Retninger  over  hele  Jor- 
dens Kreds  tror. 

Men  at  De  kan  nøjes  med  Lærken  som  Præ- 
dikant og  Naturens  stumme  Sprog  som  Prædi- 
ken, det  beklager  jeg.  Jeg  forstaar  det  nok,  thi 
jeg  har  befundet  mig  paa  Deres  Standpunkt, 
som  jeg  har  forladt;  men  De  har  nok  aldrig 
været  paa  mit  —  derfor,  og  ikke  fordi  jeg  iøv- 
rigt  skulde  være  klogere  end  De,  mener  jeg  at 
forstaa  Dem  bedre,  end  De  forstaar  mig. 

Ja,  Naturen  er  herlig,  og  Skabningen  priser 
sin  Mester  .  .  .  Men  denne  Kærlighed  og  Tilbe- 
delse af  det  skabte  lod  mig  ikke  finde  Vej  til 
Skaberen,  og  jeg  tror  ikke,  at  den  i  og  for  sig 
har  Kraft  til  at  gøre  noget  Menneske  bedre. 
Skyerne,    Bølgerne,    Fuglene    fortæller    os    intet 


118 

om,  at  vi  er  syndige  Mennesker,  der  trænger  til 
Genfødelse  og  Oprejsning,  og  at  der  svæver  en 
Dom  over  vore  Hoveder,  som  vi  kun  kan  af- 
værge ved  at  modtage  den  Tilgivelse,  Kristus 
har  erhvervet  os  med  sit  Blod;  men  det  siger 
vor  Samvittighed  os,  i  den  taler  Gud  forstaaeligt 
nok  til  os.  Hvem  er  ren?  Vorherre  forlanger  da 
nok  mere  af  os  end  Kærlighed  til  hans  Skab- 
ning og  til  en  Natur,  i  hvis  Skød  vi  kun  til- 
bringer et  lille  Spand  af  vor  Tilværelse,  og 
som  vi  ikke  kan  tage  med  os,  naar  vi  skal 
herfra. » 

Offentlig  har  Ewald  ogsaa  mange  Gange 
aabenbaret  sit  kristelige  Livssyn;  det  gennem- 
syrer mere  eller  mindre  hans  hele  Produktion, 
behersker  ganske  «Johannes  Falk»  og  bliver  til 
ligefrem  Polemik  i  « Agathe ».  Om  denne  Bog 
skriver  han  i  et  Brev: 

Materialisternes  literære  Felttog  aabnedes 
ved  Brandes'  dristige  Fremtræden.  Det  gav  mig 
Uro  i  Blodet,  jeg  mente  at  burde  slaa  et  Slag 
for  min  Overbevisning,  og  «Agathe»  blev  til. 
Om  denne  Bog  kan  siges:  «indignatio  fecit»  c: 
min  Indignation  over  Brandesianerne  skabte  den. 
Den    blev    strængt    bedømt    endogsaa    af    mine 

Meningsfæller.  I  Tyskland  slog  den  bedre  an. 
og  Hacklånder  skrev  om  den  i  «Uber  Land 
und  Meer»,  at  hvis  der  havde  været  lidt  mindre 
Doceren  i  den,  vilde  den  været  et  Mesterværk. 
Saa  vidt  jeg  selv  kan  have  en  Mening  om 
«Agathe»,  saa  er  det  den,  at  jeg  aldrig  har 
skrevet  nogen  bedre  Bog.  Om  jeg  har  udrettet 
noget  godt  ved  den,  har  jeg  ikke  direkte  erfaret, 
indirekte  derimod  er  den  vel  anbefalet  af  mine 
Modstandere,  som  aldrig  har  tilgivet  mig,  at  jeg 
skrev  den  Bog.  Brandes  har  selv  benyttet  en- 
hver Lejlighed  til  at  nedsætte  min  Forfattervirk- 
somhed. Blandt  andet  har  han  skrevet.  «Alt 
hvad  der  har  villet  modsætte  sig  den  nyere  Ret- 
ning i  Literaturen,  er  bleven  fejet  bort,  saaledes 
gik  det  med  « Agathe »  o.  s.  v.»  —  Ja,  mine 
Meningsfæller  kunde  nok  have  taget  lidt  lempe- 
ligere paa  Bogen;  men  uheldigvis  for  Brandes 
udkom  den  i  andet  Oplag,  kort  efter  at  han 
havde  betegnet  den  som  fejet  bort.« 

Men  «Agathe>  tilhører  en  senere  Tid;  under 
Opholdet  i  Helsingør  var  det,  at  Ewald  slog  ind 
paa  den  historiske  Romandigtning,  der  vel  nok 
har  baaret  hans  Navn  videst  om  og  vil  bevare 
det  længst. 

Det  var  intet  Under,  at  Ewalds  Fantasi  svang 
sig  til  gamle  Dage;  der  hvilede  Duft  fra  dem 
over  den  historiske  By.  Netop  den  Omstændig- 
hed, at  Ewald  ikke  kom  videre  ind  i  den  sel- 
skabelige Omgang,  gjorde,  at  han  fik  et  saa 
meget  stærkere  Indtryk  af  Byen  selv  og  dens 
Omgivelser.  «Vi  vandrede  naturligsvis  ofte  ud 
til  Flagbatteriet  paa  Kronborg,)  skriver  han. 
«Synet  af  de  forbisejlende  Skibe  var  ikke  til  at 
blive  ked  af.  Naar  Modvind  havde  opholdt 
Handelsskibene,  saa  at  det  var  blevet  en  hel 
Flaade,  og  de  saa  fik  Medbør  og  sejlede,  kunde 
Skibenes  Masse  næsten  dække  den  svenske  Kyst. 
Skøn  var  Helsingborg  med  Kårnan,  især  naar 
den  glødede  i  den  nedgaaende  Sols  Lys,  og  alle 
Ruder  derovre  blinkede.* 

Men  naturligvis  var  det  især  Kronborg,  der 
satte  sit  Præg  paa  Byen;  alle  Vegne  saa  man 
dens  ranke  Spir,  og  de  drønende  Saluter  derude 
fra  fik  Ruderne  til  at  klirre.  En  Dag  hørte 
Ewald  et  mægtigt  Brag  ude  i  Køkkenet,  og  han 
for  ud  og  skændte  paa  Pigen,  fordi  hun  slog 
alting  i  Stykker.  Det  skikkelige  Væsen  sagde 
angerfuld,  at  hun  aldrig  skulde  gøre  det  mere, 
men    alligevel    gjorde    hun    det    et   Øjeblik   efter 

igen,  eller  rettere,  hun  var  ganske  uskyldig;  men 
saadan  lød  det,  naar  de  Kronborg  Kanoner  blev 
fyrede  af. 

Det  varede  ikke  længe,  før  Kanonernes  Bragen 
fik  Ewald  til  at  lytte:  og  Kronborg  tog  hans 
Sind  fangent.  Naar  han  vandrede  paa  Voldene, 
befolkede  hans  Fantasi  dem  med  Fortidens 
Skikkelser,  og  naar  han  saa  ud  over  Sundet, 
hvor  Sejlene  lyste,  saa  han  i  Aanden  den  hol- 
landske og  den  svenske  Flaade  duve  derude. 
Det  var  ikke  nogen  Tilfældighed,  at  «Sven- 
skerne  paa  Kronborg  blev  hans  første  historiske 
Roman. 

:<Min  første  Tanke, »  skriver  Ewald  —  «var 
virkelig  at  skrive  et  Drama  om  Rostgaards  Be- 
drift. Sammensværgelsen  mod  Svenskerne  syntes 
mig  spændende  nok  dertil;  men  baade  min  Fader 
og  andre  fraraadede  mig  Forsøget  som  noget, 
der  slet  ikke  laa  for  mig. 

Endelig  naaede  jeg  mine  Ønskers  Maal,  at 
trænge  ind  i  den  gamle  Borg,  udgranske  dens 
Hemmeligheder  og  ransage  dens  Dybder.  Det 
var  nemlig  ikke  saa  let  dengang,  som  nu,  da 
man    for    et    Par  Kroner    kan   faa    en    Konstabel 

til  at  føre  sig  derned,  oven  i  Købet  med  Beg- 
fakler. 

Uden  Kommandanten.  Generalmajor  Liindings 
Tilladelse  fik  ingen  Slottet  at  se.  Jeg  havde  da 
ogsaa  med  dette  Maal  for  Øje  gjort  Fredericias 
tapre  Forsvarer  en  Visit.  Jeg  fandt  i  ham  en 
dannet,  elskværdig  Mand,  og  forstod  ikke,  at 
han  skulde  være  saa  stræng  en  Stokmilitær,  som 
han  dog  virkelig  var.  Siden  fik  jeg  Troen  i 
Hænderne. 

Original  var  han  dog,  men  ikke  romantisk; 
thi  da  jeg  omtalte  den  dejlige  Udsigt  fra  Kron- 
borg over  Sundet,  sagde  han : 

'-Aa,  jeg  er  ganske  ked  af  altid  at  se  paa 
det  blinkende  Vand.  Her  er  i  det  hele  taget 
ikke  kønt.  Hvilke  usle  Skove!  Kun  Pinde,  ikke 
et  ordentligt  Træ.  Vil  De  give  mig  en  grøn 
Eng  med  en  Ko  paa,  og  nogle  smukke  Træer 
over,  saa  maa  De  for  mig  gerne  have  hele 
Stadsen  her. » 

Paa  mit  Spørgsmaal  om  Slottets  Arkiv  fik 
jeg  det  mistrøstige  Svar,  at  noget  saadant  slet 
ikke  eksisterede:  men  Slottet  skulde  jeg  faa  at 
se.  Xaar?  Det  skulde  han  siden  lade  mig 
vide. 

Saa  skete  det  en  Dag,  at  der  kom  Bud  til 
mig  fra  Kommandanten,  og  det  er  morsomt  nok, 
at  det  skulde  indtrætTe  den  28de  Januar,  paa 
Frederik  VI's  Fødselsdag,  thi  det  kom  ligesom 
en  Luftning  fra  den  militære  Aand  i  den  Konges 
Tid. 

En  Officer  træder  ind,  hilser  med  stram 
Holdning  og  siger:  « Kaptejn  Licht.  til  Tjeneste! 
Jeg  kommer  efter  Kommandantens  Ordre  og  er 
stillet  til  Kandidatens  Disposition,  naar  som 
helst  det  maatte  behage  Dem  at  lade  mig  vise 
Dem  om  paa  Slottet. » 

Jeg  saa  forbløffet  paa  Kapteinen,  men  han 
fortrak  ikke  en  Mine.  Det  var  ramme  Alvor. 
Dog  sagde  jeg: 

«Det  maa  vist  være  en  Misforstaaelse.  Det 
er  mig,  der  maa  spørge  Dem,  naar  det  behager 
Dem  at  vise  mig  Slottet.« 

<Nej,»  svarede  han.  —  »Generalens  Ordre 
lød  saaledes,  og  den  maa  bogstaveligt  efter- 
kommes.« 

Jeg  overlod  imidlertid  til  ham  selv  at  fast- 
sætte Dagen,  og  Enden  paa  det  blev,  at  vi  gik 
strax. 

Siden    er    det    faldet    mig    ind,    at    den   Ære, 

General  Lunding  viste  mig,  ingenlunde  skyldtes 
mit  Forfatternavn,  men  det  var  mine  militære 
Aner,  han  hædrede  i  min  ringe  Person. 

Kaptejn  Licht,  en  meget  elskværdig  Mand, 
viste  mig  saa  Slottet  og  førte  mig  alle  Vegne 
om.  Mest  interesserede  det  mig  naturligvis  at 
se  de  mærkelige,  halvt  underjordiske  Kasse- 
matter, hvor  4000  Mand  kan  være  i  Sikkerhed 
under  en  Belejring,  og  hvor  der  baade  er  Køkken, 
Bagerovn,  kæmpemæssige  Suppegruber  og  Be- 
holdere til  Flæsk;   ogsaa  en  Paradeplads. 

Jeg  stansede  ved  et  Rum,  spidst  som  en 
Tragt  og  uden  Lyshuller.  I  Muren  ved  Ind- 
gangen sad  der  nogle  svære  Nagler,  som  viste, 
at  der  engang  havde  været  Døre  eller  Gitter  for. 
Da  jeg  spurgte  Licht,  hvad  det  Hul  kunde  være 
brugt  til,  svarede  han: 

<Maaske  til  militær  Arrest  under  en  Belej- 
ring.* 

Ha,  tænkte  jeg,  her  kan  jeg  putte  Stenvinkel 
ned. 

Jeg  vil  her  bemærke,  at  man  aldeles  intet 
ved  om  de  nærmere  Omstændigheder  ved  Sten- 
vinkels Fængsling  og  ikke  engang,  hvor  han 
blev  henrettet.    Historien  fortæller  over  Hovedet 

intet  om  den  Mand,  undtagen  de  tørre  Kends- 
gerninger, at  han  var  bleven  paa  Kronborg  og 
gaaet  i  Kong  Carls  Tjeneste,  at  han  deltog  i 
Rostgaards  Sammensværgelse,  og  at  han  blev 
henrettet.  Jeg  har  henlagt  Exekutionen  til  Valde- 
mar-Skansen Syd  for  Byen,  men  siden  er  jeg 
kommen  efter,  at  det  nok  er  galt.  Han  er  vist- 
nok bleven  henrettet  i  Grønnehave,  Nord  for 
Kronborg. 

Da  jeg  saa,  mange  Aar  efter,  kom  til  Hel- 
singør som  Cicerone  for  en  norsk  Frænde,  og 
vi  lod  Konstablen  eller  Sergenten  vise  os  Kasse- 
matterne, stansede  Manden  ved  det  trekantede 
Hul  og  sagde  betydningsfuldt: 

«Her  sad  Ingeniør  Sten  vinkel  som  Fange  i 
Svenskernes  Tid.» 

«Er  De  vis  paa  det?»   spurgte  jeg. 

«Ja,>^   svarede  han,    «det   er   aldeles   sikkert. » 

Jeg  tav  og  dementerede  ikke  mig  selv;  men 
jeg  tænkte:  saaledes  er  megen  Historie  bleven 
til  —  f.  Ex.  naar  vore  Historikere  bygger  paa 
Middelalderens  Kæmpeviser,  der  jo  overvejende 
ikke  er  andet  end  Romaner. 

Derfor  tør  man  ikke  gaa  i  Rette  med  den 
naive    Sergent,    der   jo   sikkert    havde    læst    min 

Bog  og  troede  paa  den  som  paa  et  historisk 
Evangelium.  Der  var  saamænd  en  meget  højt- 
staaende  Dame,  der  engang  gjorde  sig  skyldig  i 
en  lignende  Naivitet,  nemlig  Arveprinsesse  Caro- 
line. Hun  var  paa  Besøg  i  Sorø,  og  gamle 
Pastor  Sommer  viste  hende  Kirken.  Hun  næv- 
nede en  Konge,  som  skulde  ligge  der,  jeg  husker 
ikke  mere  hvilken. 

«Det  forholder  sig  ikke  saa,»   sagde  Præsten. 

«Hvad?»  udbrød  hun  —  «siger  De,  at  det 
er  galt?  Da  staar  det  dog  i  en  af  Ingemanns 
Romaner ! 

Selve  Hovedpersonen  i  « Svenskerne  paa  Kron- 
borg«, den  ulykkelige  Lisbeth,  som  ganske  og 
aldeles  er  sprunget  ud  af  Ewalds  Fantasi,  har 
paa  denne  Maade  faaet  Liv  som  historisk  Per- 
sonlighed. Det  passerede  for  ikke  saa  mange 
Aar  siden,  at  Foreviseren  paa  Kronborg  slog  ud 
med  Haanden  og  sagde: 

«Her  ser  De  det  Sted,  hvor  Lisbeth  sprang 
i  Vandet !» 


KAPITEL  IX. 

Ewalds    Arbejdsmaade.    —    Et    Paradox    af   Goldschmidt.    — 

Ewald    og   Historikerne.    —   Carit    Etlar    paa  Krigsstien.  — 

Studierejse.    —    Ingemann    som    Romanforfatter.    —    Marsk 

Stigs  Emnet.  —  Hvad  Damerne  maa  producere. 

Naar  man  vil  male  en  Soldat  og  en  Hund, 
der  gaar  ind  ad  en  Port,  behøver  man  som  be- 
kendt kun  tre  Streger;  der  findes  Kunstnere, 
som  foretrækker  at  male  baade  Soldaten  og 
Hunden  og  Porten,  men  som  sagt,  de  tre  Streger 
kan  gøre  det.  Ligervis  gaar  det  med  den  Kunst 
at  skrive  en  Roman  :  det  er  vel  i  vor  Tid  nær- 
mest Idealet  at  udtrykke  saa  meget  som  muligt 
med  de  færrest  mulige  Ord,  og  der  gives  upaa- 
tvivlelig  Læsere,  der  finder  Nydelse  i  at  skulde 
gætte  de  tre  Fjerdedele  af  det,  Forfatteren  har 
paa  Hjærte. 

Men  der  gives  ogsaa  en  stor  Kreds  af  Læsere, 

som  er  saa  gammeldags,  at  de  vil  have  ordent- 
lig Besked.  De  forlanger  af  Forfatteren,  at  han 
skål  lade  Handlingen  udvikle  sig  roligt  og  om- 
stændeligt, de  vil  have  Ro  til  at  betragte  det 
ene  Billede,  før  det  forjages  af  det  næste,  de  vil 
have  det  sagt,  som  skal  siges,  og  det  forklaret, 
som  bliver  sagt. 

Det  er  for  disse  Læsere,  H.  F.  Ewald  har 
skrevet  sine  Bøger,  og  det  er  dem,  som  Aarene 
igennem  har  dannet  hans  store  og  trofaste  Læse- 
kreds. Ofte  har  han  faaet  Skyld  for  at  være 
for  bred,  for  vidtløftig,  og  under  Tiden  har  han 
selv  været  af  denne  Mening;  saaledes  da  han 
forkortede  Indledningen  til  «Valdemar  Krones 
Ungdomshistorie»,  og  senere,  da  han  omarbejdede 
sin  historiske  Roman  « Niels  Brahe »,  saa  at  den 
blev  sammentrængt  til  omtrent  Halvdelen  af  sin 
oprindelige  Størrelse.  Ogsaa  har  han  gennem- 
gaaet  den  ret  mærkelige  Udvikling,  at  hans 
Bøger  med  Aarene  er  blevne  ikke  alene  kortere, 
men  mere  korfattede,  raskere  i  Trækkene,  man 
kunde  næsten  sige  mere  ungdommelige,  siden 
Skribenter  ellers  plejer  at  blive  snakkesalige  med 
Alderen. 

Men    ikke    destomindre    vil   vistnok    hverken 

Ewald  selv  eller  hans  Læsere  indrømme,  at 
hans  brede,  rolige  L'dvikling  af  Handlingens 
Gang  er  nogen  Fejl. 

•rA  propos  om  Goldschmidt  —  skriver  han 
i  et  Brev  —  <han  sagde  blandt  andre  Paradoxer 
den.  at  en  Bog  paa  300  Sider  burde  kunne 
skrives  i  10  Linjer:  det  var  Kunstens  Toppunkt! 
Hvorfor  saa  ikke  i  1  Linje  —  1  Ord  —  eller 
blot  Tankestreger: 

Hvor  let  kunde  man  ikke  tjene  sit  Honorar 
ved  at  lade  Læseren  gætte  Bogens  Indhold !» 

Nej.  det  er  med  velberaad  Hu.  at  Ewald 
har  givet  sig  god  Tid  i  sine  Bøger,  og  især  i  de 
historiske  Romaner  har  det  været  ham  meget 
magtpaaliggende  at  give  et  omhyggeligt  og  paa- 
lideligt  Billede  af  gamle  Tider  og  gamle  Sæder. 
I  saa  Henseende  har  Walter  Scott  været  hans 
store  Forbillede. 

Historien  er  for  mig  bleven,  om  just  ikke 
til  en  Videnskab,  saa  ganske  vist  til  en  Liden- 
skab,* skriver  han  i  et  Brev  til  Prof.  Nicolaj 
Bøgh  —  «At  skildre  en  svunden  Tid  i  dens 
egen  Aand  er  et  stort  Maal.  men  Opgaven  er 
svær.    og   Collisionen    med    Poesiens    Fordringer 

En  Slægts  Historie.    IF.  9 

er  iiundgaaelige.  Rigtignok  mener  jeg,  at  naar 
man  magter  Tingen,  vinder  Poesien  ved  histo- 
risk Troskab  i  det  væsentlige,  akkurat  som 
Nutidsskildringer  vinder  ved  at  øse  af  selve 
Livet. » 

«Jeg  vil  ikke  være  med  til  at  udbrede  falske 
Forestillinger  om  fremragende  historiske  Personer 
og  fastslaaede  Kendsgerninger«  skriver  han  i  et 
andet  Brev  —  «det  har  vi  saamænd  faaet  nok 
af  baade  hos  Oehlenschlåger  og  Ingemann  — 
men  jeg  vilde  ikke  heller  blive  troet.  Publikum 
er  nu  mere  vidende,  Folk  kunne  nok  endnu 
kæle  lidt  for  de  gamle  lyrisk-  romantiske  Dra- 
maer og  Romaner;  men  det  vilde  gaa  en  Nu- 
tidsforfatter  ilde,  hvis  han  digtede  i  den  Genre, 
og  det  saa  meget  mere,  som  ingen  af  os  raader 
over  Oehlenschlagers  store  lyriske  eller  Inge- 
manns fantastiske  Evne.  Man  vil  have  Sand- 
hed; og  den  historiske  Sandhed  behøver  slet 
ikke  at  dræbe  Poesien.  Jeg  befinder  mig  med 
min  Stræben  efter  historisk  Sandhed  i  godt  Sel- 
skab; jeg  behøver  kun  at  nævne  Walter  Scott. 
Men  ogsaa  Shakespeare,  hvor  dristig  han  end 
kunde  være  paa  andre  Felter  og  f.  Ex.  <lade 
Bøhmen    være    omtlydt   af  Vand»,    saa   var   han 

meget  samvittighedsfuld  i  Behandlingen  af  sit 
Fædrelands  Historie.  Den  engelske  Poesi  er  i 
den  Retning  langt  sundere  end  den  danske.  De 
engelske  Digtere  flattere  ikke  deres  Konger  og 
Helte,  fordi  de  er  engelske.  Hint  Folk  er  ikke 
blevet  opammet  med  Fabler,  som  vort,  og  der- 
for er  Englands  Politik  heller  aldrig  bleven  paa- 
virket af  saadanne  Illusioner,  som  1864  førte  os 
til  Dannevirke.  Og  dog  har  Poesien  aldrig  blom- 
stret herligere  i  noget  Land  end  i  England.  — 
Paa  dette  Syn  er  min  Gerning  som  Forfatter  af 
historiske  Romaner  grundet.« 

Og  som  Ewald  saaledes  er  angst  for  at  give 
et  falsk  Billede  af  Historiens  store  Skikkelser  og 
Tildragelser,  saaledes  er  han  ogsaa  til  det  yderste 
omhyggelig  for,  at  hans  Skildring  i  Enkeltheder 
af  Borge  og  Vaaben,  Klæder  og  Bohave,  Natur- 
omgivelser, Sæder  og  Skikke  skal  være  troværdig 
og  anskuelig. 

Varm  Anerkendelse  herfor  har  han  høstet  fra 
mange  Sider,  saaledes  i  adskillige  Breve  fra 
Historikeren  Caspar  Paludan- Muller,  Digterens 
Broder.  Han  skriver  bl.  a.  «Deres  frie  Digt- 
ninger giver  et  sandere  Billede  af  Danmarks 
Fortid   end    meget   af,    hvad    der    kalder   sig  Hi- 

storie.)  Og  Arkivar  Thiset  skriver  paa  Ewalds 
70  Aars  Fødselsdag  — :  «Min  bedste  Tak  for 
alle  de  spændende  og  lærerige  Timer,  De  har 
givet  ogsaa  mig  —  først  og  sidst  for  den  for- 
træffelige Skotske  Kvinde,  >  som  jeg  første  Gang 
slugte  i  1872,  og  som  har  saa  levende  en  Andel 
i.  at  jeg  Aaret  efter  selv  søgte  de  «gode  Mænds 
og  Kvinders»  Selskab,  og  i  —  at  jeg  nu  sidder 
som  Archivsekretær  i  Rigsarkivet,  begravet  i 
Ellen  Gøyes  Jordebog  op  over  begge  Ørerne.* 

Men  andre  Historikere  har  set  anderledes 
paa  Sagen.  Den  bekendte  Historiker  A.  Tyge 
Becker  skriver  i  1868  til  Ewald:  <Jeg  maa  da 
først  og  fremmest  alvorligt  fraraade  Dem  at  be- 
nytte Bøger  fra  Bibliothekerne  uden  med  aller- 
største Varsomhed  og  saa  faa  som  muligt.  Sven- 
skerne paa  Kronborg  har  meget  for  meget  Bog- 
støv, paa  Friskhedens  Bekostning.  Ingemann 
brugte  aldrig  andet  end  et  Bind  af  Suhms  Historie 
og  Pontoppidans  danske  Atlas!  P'antasien  er  en 
Psyche,  hvis  Vinger  kun  taale  Blomsterstøv,  men 
ikke  Bogstøv.  saa  kan  hun  ikke  mere  flagre 
let  igennem   Luften. 

Hermed  er  det  ikke  min  Mening  at  fraraade 
Dem    at    skrive    historiske    fiomaner.    langt    fra  I 

Derimod  skal  De  blot  vælge  et  Sujet  og  løst 
sætte  Dem  ind  i  Situationen  og  saa  for  Resten 
lade  Fantasien  raade,  thi  et  Tidsbillede  kan 
hverken  De  eller  nogen,  som  ikke  har  beskæf- 
tiget sig  et  halvt  Liv  med  Fortidens  Mennesker, 
give  korrekt;  Paludan-Miiller  erklærede  Hauchs 
Drama  Tyge  Brahes  Ungdom*  for  et  Vræng- 
billede af  Tiden,  og  deri  har  han  efter  min  Me- 
ning Ret,  skønt  det  naturligvis  ikke  udelukker, 
at  det  kan  gøre  Lykke  hos  det  store  Publikum, 
hvilket  Carit  Etlar  bedst  viser;  thi  jeg  har  ikke 
kunnet  udholde  nogen  af  hans  Bøger  til  Ende, 
og  dog  har  han  et  stort  Publikum;  men  af  Dem 
vil  jeg  have  noget  andet  og  bedre. » 

Samme  Carit  Etlar  (Carl  Brosbøll)  fandt  for- 
øvrigt senere  Lejlighed  til  ogsaa  at  give  Ewald 
sit  Syn  paa  historisk  Romanskrivning.  Det  var, 
da  Brosbøll  forestod  Udlaanet  fra  det  store 
kongelige  Bibliothek,  hvor  Ewald  anmodede 
ham  om  Oplysning  angaaende  nogle  Bøger. 
Dette  gav  Anledning  til  følgende  kostelige  Brev- 
vexling,  som  det  vilde  være  Synd  ikke  at  med- 
dele i  sin  Helhed,  og  som  ikke  kræver  nogen 
Kommentar- 

den  22.  Juni   1874. 


Hr.  Ewald. 


Det  kan  være,  at  jeg  tager  fejl,  og  det  er 
meget  sandsynligt,  at  jeg  tager  fejl,  men  det 
forekommer  mig,  at  De  dyrker  Deres  Studium 
som  Romanforfatter  langt  mere  vidtløftigt  og 
fremfor  alt  møjsommeligt,  end  De  behøver.  — 
Ikke  sandt?  en  Roman  skal  dog  i  sit  Væsen 
fornemlig  være  en  Roman,  mere  end  en  De- 
scription  af  Personernes  Skikke,  Sæder  o.  s.  v. 
Walter  Schott  har  bevist  det.  —  Vil  De  se  ud 
til  mig;  hjemme  træffes  jeg  hver  Dag  efter  3, 
lad  os  saa  tale  lidt  sammen:  jeg  haaber  det 
skal  spare  Dem  mange  Timers  Studium. 

Ærbødigst 
Carl  Brosbøll. 

S.  T. 

Hr.   Inspecteur  Brosbøll  I 

Enten  De  nu  tager  fejl  eller  ikke  i  den  i 
Deres  ærede  Skrivelse  udtalte  Paastand,  at  jeg 
driver  mit  historiske  Studium  med  overflødig 
Omstændelighed,  saa  tager  De  visselig  fejl,  naar 
De  har  været  saa  naiv  at  mene.  at  jeg  vilde 
gaa   ud  til  Dem  for  at  lære  Kunsten.    De  citerer 

som  et  anbefalelsesværdigt  Exempel  paa  Over- 
fladiskhed —  Walter  Scott!  men  hvis  nogen  be- 
skriver vidtløftigt  og  har  lange  lærde  Noter,  saa 
han.  Uden  at  ville  prise  Noterne,  saa  forundrer 
det  mig,  at  De  har  kunnet  læse  Walter  Scott 
uden  at  fornemme,  at  han  drev  et  Studium, 
mod  hvilket  mit  er  for  Intet  at  regne;  han  var 
fuldt  rustet  Historiker,  inden  han  skrev  Romaner, 
og  af  ham  har  jeg  lært.  at  man  bør  kende  den 
Tid,  man  vil  skildre.  Uden  et  grundigt  Studium 
kan  efter  min  Mening  historiske  Romaner  ikke 
frembringes;  mit  Studium  er  egentlig  utilstrække- 
ligt, men  dog  bedre  end  Intet. 

Det  træffer  sig  altsaa  saaledes,  at  mens  De 
ønsker  at  belære  mig,  mener  jeg  at  kunne  be- 
lære Dem.  og  da  vore  Anskuelser  om  en  historisk 
Romanforfatters  Gerning  er  saa  forskellige,  kan 
De  tænke  Dem,  hvilket  Resultat  en  Samtale 
mellem  os  om  Romanskrivning  vilde  give  I  Jeg 
søgte  i  Dem  Bibliothekaren,  hos  hvem  jeg  efter 
Hr.  Hegels  Brev  maatte  vente  at  finde  velvillig 
Assistance:  men  da  jeg  i  Dem  har  fundet  en 
Mand,  der  vil  lære  mig  at  skrive  historiske  Ro- 
maner   med    Overfladiskhed,    vil    De    vist    finde 

det  forklarligt,  at  jeg  med  Tak   for  Tilbudet  re- 
noncerer paa  det  og  blot  tegner  mig 
Deres  ærbødige 

H.  F.  Ewald. 

den   24.  .Juni   1874. 

Højtærede  Hr.  Ewald. 
De  har  tilskrevet  mig  et  uartigt  Brev.  hvilket 
jeg  i  Deres  Sted  ikke  vilde  have  gjort.  Jeg  vil 
gengælde  Deres  lange  Skrivelse  med  det  Ønske, 
at  De  maa  lære,  bedre  at  forstaa  det,  De  læser 
Dem  til  i  Deres  citerede  Værker,  end  De  har 
forstaaet  mine  Ytringer  fra  forleden.  Jeg  vilde 
i  mit  Hjem  have  forelagt  Dem  alle  de  Kilder, 
jeg  i  25  Aar  har  gjort  mig  bekendt  med;  jeg 
havde  fundet  nye,  specielt  for  Deres  Brug,  og 
De  kan  trøstig  stole  paa,  at  ganske  andre  Nota- 
biliteter end  De,  har  øst  af  disse  Kilder  med 
stor  Glæde.  Hvad  mine  Kundskaber  i  Roman- 
skrivning og  i  det  Hele  taget  Æsthetik  angaar, 
gør  De  vist  klogest  i  ikke  at  fælde  nogen  Dom 
derover.  Jeg  kender  ikke  Deres,  thi  jeg  har 
desværre  aldrig  læst  noget  Værk  af  Dem  til  Ende, 
derimod  har  Københavns  Universitet,  med  Per- 
sonligheder som  Oehlenschlåger,  Heiberg  og  Sib- 

bern  til  Dommere,  tilkendt  mig  Udmærkelse;  to 
Gange  Guldmedaillen,  før  jeg  blev  Student,  for 
min  Evne  til  at  kritisere  Romanen  og  give  et 
Grundbegreb  af  den.  Jeg  vil  ikke  videre  berøre, 
at  skønne  Videnskabers  Selskab  4  Gange  har  til- 
staaet  mig  deres  Belønning  omtrent  i  samme 
Anledning.  Jeg  beder  Dem  tusinde  Gange  om 
Tilgivelse,  fordi  jeg  vover  at  trætte  Dem  med 
en  saa  privat  Underretning,  og  tegner  mig  al 
skyldig  Agtelse  som 

Deres  ærbødige 

Carl  Brosbøll. 


Sandt  er  det,  at  Ewalds  Studier  altid  har 
været  møjsommelige.  Til  den  « skotske  Kvinde 
paa  Tjele  forberedte  han  sig  i  tre  Aar,  og 
hans  skriftelige  Forarbejder  til  hver  enkelt  Ro- 
man er  en  Stabel  tætskrevne  Bind.  Utrætteligt 
har  han  benyttet  Bibliothekerne,  søgt  Oplys- 
ninger hos  den  ene  og  den  anden  sagkyndige, 
og  rejst.  Studiet  paa  Stedet  har  altid  været  ham 
en  Fornødenhed:  selv  om  han  ikke  altid  har 
faaet  direkte  Oplysninger  ved  sine  Rejser,  saa 
er   hans   Aand   dog    kommen   i  Bevægelse,    naar 

han  færdedes  paa  de  Steder,  hvor  Handhngen 
i  hans  Bog  udspilledes. 

«Da  jeg  havde  skrevet  de  sex  første  Kapitler 
af  hin  skotske  Kvinde, »  skriver  han  i  et  Brev 
—  «saa  lagde  jeg  Pennen  bort,  studerede  i  et 
helt  Aar,  inden  jeg  skrev  den  næste  Linje,  var 
tvende  Gange  i  Jydernes  Land,  gæstede  den 
gamle  Hal  paa  Tjele,  laa  drømmende  i  Lyngen 
og  saa  Vinge  og  Bigum  Kirker  spejle  sig  i  Lang- 
søens blanke  Vand,  tumlede  mig  i  Silkeborgs 
Skove,  betraadte  Ømklosters  Tomt  og  vandrede 
paa  Viborgs  knudrede  Gade.»  —  To  Gange  var 
han  paa  Gulland  for  at  skrive  «Valdemarstoget», 
og  under  Forarbejderne  til  Griffenfeld  søgte  han 
helt  op  til  Trondhjem  for  dog  at  have  betraadt 
Griffenfelds  Fængsel  paa   Munkholm. 

Ofte  gjorde  han  ogsaa  værdifulde  Iagttagelser 
paa  disse  Rejser  —  værdifulde,  fordi  de  lod 
ham  se  det  længst  henrundne  for  sig  i  et  Syn 
og  gav  ham  Evne  til  at  give  et  troværdigt  og 
livfuldt  Billede  af  det,  hvorom  Bøgerne  tier  eller 
tager  fejl.  Saaledes  fortæller  han  om  en  Rejse 
til  Fyen. 

«Vi  kørte  den  smukke  Tur  om  ad  Lundager, 
Brahesborg,  Gamtofte  til  Bjerget,  hvor  vi  tog  ind 


139 

til  Sognefoged  Niels  Hansen.  Denne  brave  Mand 
førte  os  op  paa  Store  Øxnebjerg,  den  forment- 
lige Valplads  d.  Ilte  Juni  1535.  Naturligvis 
kunde  Niels  Hansen  ikke  fortælle  en  belæst  Pro- 
fessor noget  n\'t  om  Slaget,  men  derfor  var  jeg 
heller  ikke  kommen;  derimod  for  at  studere 
Terrainet  og  udfinde,  hvorledes  Johan  Rantzow 
egentlig  er  rykket  frem.  Derom  tier  Historien; 
men  Traditionen  siger:  han  kom  fra  Tokelund 
Skov;  og  dette  bekræfter  Egnens  Beskaffenhed 
ganske.  Denne  snilde  Feltherre  er  visselig  ikke 
kommen  brasende  ad  den  aabne  Landevej,  hvor 
hans  Hær  vilde  været  sj^nlig,  men  han  er  gaaet 
udenom,  fra  Lundager  ad  Gamtofte  og  Skoven, 
Den  ender  paa  en  Skraaning  lige  overfor  Bjerget. 
Derfra  rykkede  han  ned  i  Dalen  og  gjorde  Holdt. 
Lad  dem  komme  til  mig!  tænkte  han,  og  de 
grevelige  gik  i  Fælden,  forlod  dea'es  stærke  Stil- 
ling paa  Bjærget,  styrtede  ned  mod  de  Kongelige 
og  knustes  mod  Knægtenes  Landsekarré,  som 
mod  en  Klippe;  forfulgtes  saa  over  Bjærget,  og 
hvad  der  ikke  undkom,  blev  nedhugget  og  skudt 
sonder  og  sammen  i   «Dybe  Dal.» 

Niels  Hansen  bemærkede:   «Dette  med  Frem- 
rykningen gennem  Tokelund  Skov,  som  jeg  aldrig 

før  har  hørt,  har  meget  for  sig.  Jeg  skal  nem- 
hg  sige  Dem,  at  der  er  ligesom  en  Hulvej  fra 
Gamtofte  derhen;  der  har  de  kunnet  marchere 
dækkede.« 

Det  var  en  værdifuld  lille  Oph'sning,  og  den 
betalte  Rejsen  til  Øxnebjærg.» 

Det  har  altid  beredt  Ewald  en  stor  Glæde, 
naar  han  i  sine  Bøger  kunde  give  det  danske 
Folk  et  sandere  Billede  af  en  svunden  Tid,  som 
tidligere  var  fremstillet  i  et  falsk  Lys.  Derfor 
har  han  paa  en  Maade  følt  det  som  sin  Opgave 
at  modvirke /77^e/77an/j,  hvis  historiske*  Romaner 
ikke  alene  vrimler  af  fejle  Enkeltheder  —  det 
kunde  være  af  mindre  Betydning  —  men  som 
giver  et  ganske  usandt  og  uægte  Billede  af  selve 
de  store  historiske  Skikkelser  og  Hændelser  og 
netop  fattes  Fortidens  Aand. 

I  et  Brev  skriver  han:  Jeg  har  læst  min 
Ingemann  om  igen,  og  er  kommen  til  klar  Er- 
kendelse af,  at  jeg  ikke  tør  tilegne  mig  Æren  af 
noget  Aandsslægtskab  med  min  gamle  Lærer 
udi  det  danske  Sprog.  Jeg  er  hverken  Lyriker 
eller  en  slig  barnlig,  drømmende  Sjæl;  jeg  skulde 
nok  lade  være  med  at  digte  hans  dejlige  Salmer, 
Fædrelandssange  og  Lejlighedsdigte:    men    hvad 

det  angaar  at  componere  en  Roman,  bygge  en 
Handling,  gennemføre  den  og  tegne  en  Karakter, 
var  han  en  Stymper.  Det  er  ikke  alene  det, 
der  er  i  Vejen  med  Ingemanns  Romaner,  at  de 
er  uhistoriske,  men  de  er  i  psykologisk  Hen- 
seende aldeles  barnagtige,  og  ofte  falder  det  ud 
til  melodramatiske  Farcefigurer.  Hans  Fortrin 
er  en  livlig  Fantasi  og  en  farverig  Kolorit,  som 
for  Børn  og  barnlige  Sjæle  dække  over  Byg- 
ningens overmaade  spinkle  og  skrøbelige  Tømmer. 

Han  øste  af  Kæmpevisernes  rige  poetiske 
Væld,  siger  Rescenscenterne,  men  ofte  var  det 
kun  Skummet,  han  fik  i  Øsen,  men  Sjælen  blev 
paa  Bunden  af  Kilden. » 

I  lang  Tid  var  det  Ewalds  Yndlingstanke  at 
tage  Marsk-Stigs-Emnet  op  til  ny  BehandHng, 
men  her  gav  han  dog  tabt.  Han  indsaa,  at 
Fordommen  her  var  saa  indgroet,  den  fejle  Op- 
fattelse af  Erik  Glippings  Drab  saa  almindelig 
fastslaaet,  at  det  vilde  være  farligt  i  denne  Sag 
at  optræde  som  Sandhedsbringer.  Han  skriver 
om  denne  Sag  i  et  Brev : 

«Jeg  vilde  til  Bunds  i  Sagen,  og  gik  derfor 
i  Gaar  Aftes  til  Paludan  Muller,  med  hvem  jeg 
havde  en  lang  Samtale.     Da  jeg   lod  ham  vide. 

at  jeg  paatænkte  at  digte  om  Marsk  Stig.  og 
spurgte:  «Raader  De  fra  eller  til?»  —  svarede 
han  strax  bestemt:  «Jeg  raader  fra  I  Thi  dels  er 
det  et  fortærsket  Emne,  fortærsket  og  forkrammet 
baade  af  Historikere  og  Digtere,  dels  kommer 
De  i  Klemme,  da  De.  om  De  følger  Kæmpe- 
visen, ikke  kan  give  noget  nyt,  men  følger  De 
Historien,  og  viser  Kæmpevisens  Løgnagtighed, 
da  vil  der  løfte  sig  et  Ramaskrig  imod  Dem, 
ikke  blot  i  Publikum,  men  ogsaa  blandt  Histo- 
rikere, der  har  forelsket  sig  i  Visen  og  tror  paa 
den.  Hvis  De  vil  skrive  en  Roman,  der  er 
bygget  paa  historisk  Sandhed,  saa  maa  de  skildre 
Kong  Erik  som  en  brav  Mand  og  lykkelig  Familie- 
fader, der  kæmper  med  Bagvadskere  og  lumpne 
Oprørere  —  hvad  siger  De  dertil?* 

Ewald  lod  saa  denne  Opgave  ligge.  Men  paa 
mange  andre  Omraader  har  han  søgt  at  retlede 
Publikums  historiske  Opfattelse,  og  i  flere  af 
hans  Bøger  har  vistnok  dette  været  hans  Hoved- 
opgave. 

Maaske  har  han  Ret,  naar  han  spøgende  ud- 
kaster den  Tanke,  at  vor  Historieskrivning  er 
præget  af,  at  vi  kun  har  mandlige  Historieskrivere. 
'De  Herrer  Critici  af  den  nvere  Skole;  ,  skriver 

han  i  et  Brev  til  afdøde  ArHivar  Wegener  —  «er 
kun  galante  mod  de  historiske  Damer.  Saaledes 
forelskede  Birket-Smith  sig  i  Eleonora  Ulfeldt, 
Bricka  i  Anna  Hardenberg,  Chr.  Erslev  i  Dron- 
ning Margrethe.  Det  er  Skade,  at  vi  nu  ikke 
har  en  Dame  til  at  skrive  Griffenfelds  Historie 
—  den  vilde  blive  sympathetisk !» 

Men  for  Alvor  har  Ewald  neppe  ønsket  at  se 
Damer  optræde  paa  den  historiske  Arena.  I 
hvert  Fald  skriver  han  i  et  andet  Brev:  «Jeg 
finder  det  egentlig  at  være  ukvindeligt,  at  en 
Dame  producerer  andet  end  Børn,  Strømper  og 
højst  Breve hvilken  skrækkelig  Tilstaaelse!>' 


KAPITEL  X. 

Flytning  til  Frederiksborg.  —  Et  rart  Barnebarn.  —  Stem- 
ninger efter  Krigen.  —  Hostrup  og  Grundtvigianerne.  — 
En  Digters  Kaar.  —  Altid  Ferie  og  aldrig  Ferie.  —  Da 
Ewald  søgte  Embede.  —  Slotsforvalteren  og  Andemaden.  — 
Sogneraadsformand 

JJet  var,  som  allerede  nævnt,  især  for  den 
ske  Sølufts  Skyld,  at  Ewalds  havde  bosat  sig 
i  Helsingør,  og  da  de  paa  en  meget  varm  Som- 
merdag besøgte  Hillerød,  hvor  trykkende,  be- 
klumret Luft  rugede  over  den  stinkende  Slotssø, 
priste  de  den  friske  Brise,  der  rensede  Luften  i 
Sundtoldens  gamle  By. 

Men  da  det  saa  viste  sig,  at  den  friske  Brise 
var  for  skarp,  og  de  af  Helbredshensyn  maatte 
søge  et  lunere  Smuthul,  da  blev  det  ved  Skæb- 
nens Tilskikkelse  netop  Frederiksborg,  der  gav 
dem  Lv ! 

Noget  Savn  var  det  ikke  at  skilles  fra  Hel- 
singør, hvor  de  til  den  sidste  Tid  vedblev  at 
føle  sig  fremmede.  Deres  bedste  Oplivelser  havde 
været  Besøg  af  Slægt  og  Venner  fra  andre  Egne; 
det  lykkedes  en  enkelt  Gang  Ewalds  gamle  Fa- 
der at  komme  derop,  men  da  var  han  allerede 
mærket  af  Døden  og  kunde  kun  med  Besvær 
stige  ind  i  Kupéen,  da  han  skulde  hjem.  Under 
Tiden  strøg  Svogeren  Smith,  der  sidst  havde 
været  Apellationsraad  i  Flensborg  og  nu  efter 
Krigen  var  uden  Embede,  op  gennem  Sundet 
med  en  Sejlbaad,  og  naar  Hoffet  laa  i  Fredens- 
borg, havde  Ewald  fornøjelige  Timer  sammen 
med  sin  Broder  Wolffgang.  Men  ellers  —  da 
Helsingør  havde  givet  Ewald  Ideen  til  «Sven- 
skerne  paa  Kronborg«  og  dermed  drevet  ham 
ind  paa  den  historiske  Forfatterbane,  havde 
Byen  gjort  sin  Pligt  og  fik  sin  Afsked.  I  April 
1866  —  kort  efter  Faderens  Jordefærd  —  Hyt- 
tede Ewalds  til  Frederiksborg,  hvor  de  kom  til 
at  bo  i  Lalaings   Hus  i  Nyhusene. 

Det  var  ikke  nogen  solid  Bolig,  snarest  en 
Rønne  med  smaa,  lavloftede  Stuer,  men  der  var 
en   dejlig    Have    til,    og   Ewalds   fik   her   atter   i 

nogen  Maade  Landlivets  Glæder  at  smage  uden 
at  maatte  døje  dets  Besvær. 

«I  det  første  Aar,»  skriver  Ewald,  —  <  høstede 
vi  mange  Æbler  og  Pærer  og  4  Skæpper  Val- 
nødder —  det  trøstede  lidt  for  den  daarlige 
Bolig. 

Jeg  husker,  at  vi  havde  en  køn,  men  for- 
soren Bj'dreng,  Ferdinand,  som  hjalp  os  med 
at  plukke  Frugten  ned.  Han  var  nok  et  uægte 
Barn.  Som  han  sad  i  Toppen  af  det  store  Val- 
nøddetræ, hvis  Grene  ragede  ud  over  Husets 
vestre  Fløj  mod  Vejen,  kommer  en  gammel 
Kærling  farende  ind  i  Gaarden,  skælder  og 
bander. 

«Den  forbandede  Dreng, »  raabte  hun,  —  han 
kaster  Valnødder  i  Ho'det  paa  mig.» 

Ferdinand  sad  oppe  i  Træet  og  grinede.  Jeg 
gav  ham  en  Reprimande,  og  da  Konen  var  gaaet^ 
spurgte  jeg  ham,  hvem  det  var. 

<Aa,»  svarede  han  muntert,  —  «(/e  sicfer,  at 
det  er  min  Bedstemoder  I 

I  September  overværede  Ewald  i  Helsingør 
sin  Broder,  Kaptejn  Wolffgang  Ewalds  Bryllup 
med  Caroline  Carstensen,  en  Søster  lil  Tivolis 
Stifter  og  til  Admiralen.    I  selve  Hillerød  levede 

Ewalds  stille,  uden  videre  Omgang.  Elskvær- 
dige Venner  fandt  de  sig  i  deres  Naboer,  Adjunkt 
Hertel  og  hans  Hustru,  der  laa  syg  af  et  Ryg- 
marvstilfælde  i  29  Aar,  før  Døden  udfriede  hende. 
Ligesaa  i  Byskriveren.  Etatsraad  Møhl,  med 
hvem  Ewald  blev  staaende  i  Brevvexling  til 
hans  Død.  Men  ellers  kunde  Ewald  ikke  med 
Flertallet  af  Befolkningen,  som  i  politisk  Hen- 
seende var  meget  yderliggaaende  og  hørte  til 
dem,  der  nærmest  betragtede  vor  nuværende 
Konge  som  en  Tysker  og  ikke  var  langt  fra  at 
beskylde  ham,  for  Forræderi,  idet  de  gav  ham 
Skylden  for  Dannevirkes  Rømning;  han  skulde 
have  givet  Stødet  dertil,  da  han  kort  før  var  i 
Slesvig.  «De  som  nærede  denne  Mistanke  og 
som  stemplede  de  «reaktionære»  Generaler  som 
Forrædere,  de  maa  have  rødmet,  da  Sagens 
virkelige  Sammenhæng  kom  for  Dagen, »  skriver 
Ewald  og  fortæller  videre: 

«Det  var  ikke  Folket,  der  i  hine  Aar  efter 
1864  var  fanatisk,  det  var  de  dannede  Klasser, 
som  udgjorde  det  nationalliberale  Parti,  Stu- 
denterne« og  den  fra  Universitetet  udgaaede 
Stab  af  civile  Embedsmænd.  Ploug  og  Bille 
var  dengang   paa   det  værste.      Fædrelandet-   og 

« Dagbladet*  næsten  oprørske  Blade.  Jeg  behø- 
ver kun  at  minde  om  Billes  Forsøg  paa  at  be- 
stride Kongens  Ret  til  Tronen,  og  at  disse  Ar- 
tikler skaffede  ham  en  Anklage  paa  Halsen; 
men    han    blev    dog    frifunden.     Vore    Domstole 


l^^fc    » 


Herman    Fredekik   Ewald. 

undgaar  helst  at  lave  Martyrer;  om  det  i  alle 
Tilfælde  er  heldigt,  er  et  Spørgsmaal.  Plougs 
Holdning  har  hele  Tiden  været  værdigere. 

I  Frederiksborg  var  Stemningen  endnu  1866 
meget  ophidset  og  illoyal.  Det  mærkede  min 
Ven  Møhl  og  jeg  ved  flere  Lejligheder.  Han 
holdt    « Kronen »,    som    han    laante    mig,    og    det 

var  nok  til  at  mærke  os.  <Flyveposten»  var  og- 
saa  sat  i  Ban.  Paa  en  Koncert  hørte  jeg  en 
Herre  sige  højt  bag  min  Ryg:  «Enhver,  som 
holder  slige  Blade,  er  i  mine  Øjne  en  Forræderi* 
Men  den  Mand  blev  dog  nogle  Aar  efter  saa 
loyal,  at  han  ved  en  Fest  udbragte  Dronningens 
Skaal,  og  nu  er  han  Ridder  af  Danebrogl 

Det  stak  Frederiksborgerne  slemt  i  Øjnene, 
at  jeg  havde  et  stort  Portræt  af  Frederik  VI 
hængende  over  min  Sofa.  Det  er  en  Kopi  af 
Eckersbergs  bekendte  Maleri,  som  jeg  havde 
arvet  efter  min  Fader  og  altsaa  ikke  valgt,  men 
det  var  mig  unægtelig  en  Glæde  at  have  den 
gode  gamle  Konges  Billede  paa  min  Væg.  Hvil- 
ken Konge  har  været  saa  populær  som  han? 
Hvad  Frederik  VII  angaar,  saa  var  Folket  delt 
i  to  Lejre. 

Men  jeg  bidrog  unægtelig  selv  til  at  blive 
stemplet  som  -reaktionær«.  Da  jeg  nemlig  havde 
mærket,  at  det  var  Mode  i  Frederiksborg  at 
rakke  ned  paa  Kongen,  udtalte  jeg  til  en  af 
mine  Omgangsvenner: 

«Slige  illoyale  Ytringer  vil  jeg  ikke  taale  i 
mit  eget  Hus,    og   hvis  sligt  fremkommer  i  min 

Nærværelse  andet  Steds,  saa  vil  jeg  forlade  Sel- 
skabet.* 

Det  gik  naturligvis  saa  Byen  rundt. 

« Forøvrigt  var  vi  « kirkevilde »  i  Frederiks- 
borg, hvor  Hostrup  og  den  grundtvigianske  Klike 
dominerede.  Dog  fik  vi  Trøst  af  at  høre  Pastor 
Andersen  i  Hospitalskirken. 

Kløften  mellem  Grundtvigianerne  og  de  Gam- 
mellutherske var  dengang  meget  dyb.  Indre 
Mission  existerede  dengang  endnu  ikke.  Men 
dertil  kom,  at  Hostrups  Forkyndelse  forekom 
os  mat,  og  han  holdt  sig  paa  ægte  grundtvigiansk 
Vis  ikke  fri  for  at  gøre  Vold  paa  Evangelierne. 
Saaledes  sagde  han  i  en  Prædiken  over  Evan- 
geliet om  den  rige  Mand  og  Lazarus:  «Den  rige 
Mand  bliver  saamænd  nok  salig,  naar  han  bare 
selv  vill»  Men  er  der  noget,  som  ikke  staar  i 
det  Evangelium,  saa  er  det  da  netop  det. 

Ogsaa  vilde  han  paaoktroyere  Menigheden 
et  Tillæg  til  Salmebogen,  som  var  bleven  brugt 
ved  et  Vennemøde  i  Slotskirken;  det  henlaa  der 
i  flere  Exemplarer  og  skulde  nu  bruges,  uden 
at  den  øvrige  Menighed  blev  adspurgt.  Dette 
fandt  jeg  dog  for  stift.  Jeg  tænkte  først  paa  at 
skrive  i  Amtstidende,  men  foretrak  dog  sluttelig 

at  tilskrive  Hostrup  privat  og  lade  ham  vide, 
at  hvis  han  ikke  forelagde  Menigheden  Sagen, 
klagede  jeg  til  Biskoppen.  Hans  Svar  var  ikke 
uvenligt,  og  han  sagde  saa  næste  Søndag  fra 
Prædikestolen  et  Par  Ord  om  Tillæget. 

Men  naar  jeg  traf  Hostrup  privat,  fandt  jeg 
ham  altid  spydig.  Om  en  Kontrovers  med  ham 
ved  Festen  i  Anledning  af  Kronprinsens  For- 
mæling med  Kronprinsesse  Louise  i  1869  har 
jeg  tidligere  fortalt  i  Jubilæumsbladet  til  Kon- 
gens Guldbryllup  i  et  lille  Stykke,  der  hedder 
«0m  Loyalitet)).  Ved  denne  Fest,  da  vi  fik 
raaden  Mad,  var  det,  at  Hostrup  i  sin  Tale 
samlede  det  kronprinselige  Bryllup  med  et  lo- 
kalt og  udbragte  en  Skaal  for  begge  Brudepar 
i  Forening. 

Da  jeg  gik  derfra,  faldt  et  Par  af  Byens 
Borgere  over  mig,  og  en  af  dem  sagde: 

«Jeg  sværmer  ikke  for  Hostrup,  men  at  der 
skulde  være  noget  ondt  i,  at  han  udbragte  den 
Skaal  for  unge  Købmand  Aaby,  det  kan  jeg  min 
Sjæl  ikke  begribe.)) 

«Ondt?))  svarede  jeg  —  «hvem  har  sagt  det? 
Men  det  var  en  Taktløshed.« 

<Nu    har  jeg  aldrig   hørt   saadan  noget  før.» 

«Ikke?  Saa  har  De  min  Sjæl  godt  af  en 
Gang  at  høre  detl»   lød  mit  Svar. 

Takt  udmærkede  ikke  de  livlige  Frederiks- 
borgere. Deres  Fester  var  i  Reglen  uheldige  og 
Skandaler  ikke  sjeldne.  Beværtningen  var  i  Reg- 
len slet;  denne  Dag  var  det  meget  varmt,  og 
der   var    intet    gjort    for    at    holde    Maden    frisk. 

Fisken  var  saa  fordærvet,  at  da  Tallerknerne 
kom  ind  igen  efter  at  de  var  blevne  vaskede, 
stank  de  endnu. 

Een  smuk  Erindring  har  jeg  om  Hostrup, 
nemlig  da  han  talte  ved  vor  lille  afdøde  Datter 
Agnes'  Kiste;  det  gjorde  han  kærlig  og  smukt. » 

—  —  Det  er  vistnok  en  meget  almindelig 
Tro,  at  en  Forfatter  fører  en  lykkelig  Tilværelse, 
naar  han  helt  kan  ofre  sig  for  sin  Digtervirk- 
somhed, uden  at  være  bunden  af  nogen  prosaisk 
borgerlig  Virksomhed,  uden  at  hænge  i  nogen 
Klokkestræng.  Og  der  er  ogsaa  nogen  Sandhed 
i  det  gamle  Ord,  at  «der  skal  Otium  til  for  at 
digte. »  Men  der  ska)  være  Maade  med  alting, 
ogsaa  med  Friheden,  og  Ewald  følte  ofte  Savnet 
af  en  borgerlig  Livsstilling. 

Dels    naturligvis    for    Indtægtens    Skyld;    det 

er  dejligt  at  leve  for  at  skrive,  men  det  er  pin- 
ligt at  skulle  leve  af  at  skrive.  «Den  nye  Bog, 
jeg  arbejder  paa,»  skriver  han  i  et  Brev  —  bli- 
ver Nr.  18.  Det  er  for  meget.  Men  det  trøstede 
mig  nylig  at  læse  i  et  Blad.  at  den  engelske 
Forfatterinde,  Miss.  Braddon,  skriver  paa  sin 
60de  Romani  Imidlertid  er  der  vel  medtaget 
baade  stort  og  smaat,  og  naar  jeg  gør  det,  kom- 
mer jeg  over  30. 

Men  de  allerfleste  Forfattere  vedbliver  jo  at 
udgive  Bøger,  saa  længe  Folk  vil  læse  og  købe 
dem.  Kun  de  heldige  Digtere,  der  gifter  sig 
Formue  til  eller  sidder  i  et  Embede,  kan  trække 
Vejret  og  har  ikke  nødig  at  pine  deres  Musa  til 
det  yderste,  men  kan  vente  roligt,  indtil  Aanden 
driver  dem.  Pengetrang  eller  dito  Begærlighed 
er  en  Hovedgrund  til  Litteraturens  Overproduk- 
tion.» 

Dog  fik  han  engang  et  Bevis  paa.  at  et  Em- 
bede ikke  altid  kan  gøre  det:  det  var,  da  han 
besøgte  Christian  Richardt,  der  sad  i  det  fede 
Vemmetofte  Præstekald,  men  som  dog  maatte 
lade  sin  Musa  slide  som  et  TrældjT  for  at 
komme  igennem;  økonomisk  Sans  gives  jo  sjæl- 
dent Digteren  i  V^uggegave.    Men  det  gjorde  dog 

et  underligt  Indtryk  paa  Ewald,  at  Chr.  Richardt 
strax  udkrammede  sine  økonomiske  Sorger  for 
ham,  der  dog  kun  var  en  løs  Bekendt,  og  kla- 
gede sig  jammerligt  over,  at  han  «paa  Bestilling 
maatte  skrive  alle  disse  Kantater.« 

Endnu  mere  følte  Ewald  imidlertid,  hvor 
svært  det  er  ligefrem  at  leve  Livet,  naar  man 
kun  arbejder  i  Poesiens  Tjeneste  og  ikke  har 
regelbundet  Arbejde. 

«Jeg  har  jo  rigtignok  altid  Ferie, »  skriver 
han  i  et  Brev.  —  «Jeg  føler  det  ofte  som  en 
Velgerning,  ofte  som  et  Tryk.  Jeg  har  Venner, 
der  misunder  mig  mit  Otium  og  den  fuldkomne 
Frihed,  jeg  nyder,  idet  de  sukker  under  en  eller 
anden  Virksomheds  eller  Embedsstillings  Slaveri; 
men  det  er  jo  netop  dette,  der  giver  en  Ferie 
saa  stort  et  Trylleri  for  dem!  De  ved,  hvad  en 
Ferie  er;  jeg,  der  altid  har  Ferie,  jeg  har  altsaa 
egentlig  aldrig  Ferie.  Forpligtelsen  til  at  præ- 
stere noget  særdeles  med  Aanden  eller  Pennen 
hænger  stadig  over  mit  Hoved  som  et  Sværd. 
En  stadig  Produktions  Trylleri  kender  jeg  ikke 
til,  thi  jeg  var  for  gammel,  da  jeg  begyndte 
at  skrive,  og  jeg  har  Øjeblikke,  da  mine  egne 
Bøger    er    Genstand,    ikke    for    min    Beundring, 

men  for  min  Forundring.    Har  jeg  virkelig  skre- 
vet dem'?» 

Under  Opholdet  i  Frederiksborg  gjorde  Ewald 
virkelig  et  Forsøg  paa  at  komme  ind  i  en  bor 
gerlig  Livsstilling,  idet  han  søgte  Embedet  som 
Slotsforvalter  paa  Frederiksborg  Slot,  men  han 
fik  det  ikke.  Derimod  opnaaede  hans  Ven,  Dig- 
teren Carl  Andersen  senere  Embedet  som  Slots- 
forvalter paa  Rosenborg.  I  denne  Anledning 
skriver  Ewald: 

«At  bestride  en  saadan  Post  vilde  faldet  mig. 
Historikeren,  lettere  end  Carl  Andersen,  som  er 
en  ublandet  poetisk  Natur.  I  den  Anledning 
spurgte  jeg  hans  tilkommende  Nabo,  Slotsgartner 
Tyge  Rothe,  som  er  gift  med  min  Søsterdatter, 
om  der  kunde  være  noget  stort  Bryderi  ved  at 
forvalte  Rosenborg  Slot?  Han,  Tyge,  som  fra 
Top  til  Taa  er  en  praktisk  Natur,  saa  med  et 
humoristisk  Blik  paa  os  andre  upraktiske  Flyn- 
dere, og  han  svarede  da: 

«Jo.  Der  er  for  Exempel  det,  at  han  skal 
holde  Slotsgraven  fri  for  Andemad!« 

«Naa,»  svarede  jeg,  —  »det  kan  da  ikke 
være  noget  Hexeri.» 

Da  havde  det  dog  nær  taget  Livet  af  Kam- 
merraad  Læssø!»   svarede  han  tørt. 

Vist  er  det,  at  hvis  ogsaa  Forvalteren  paa 
Frederiksboeg  Slot  havde  den  Pligt,  saa  maatte 
Ewald  prise  sig  lykkelig  over,  at  han  ikke  fik 
Pladsen.  Thi  Andemaden  i  Frederiksborg  Slotssø 
kunde  give  sin  Mand  nok  at  bestille  og  næsten 
tage  Livet  af  en  Kammerraad  ved  sin  blotte 
Lugt. 

En  lille  Antydning  af  et  Embede  fik  Ewald 
dog,  da  han  blev  valgt  til  Formand  for  Sogne- 
raadet  i  Frederiksborg  Landsogn;  men  ligesom 
det  var  en  alt  andet  end  indbringende  Bestilling, 
saaledes  fandt  han  den  ogsaa  over  al  Maade 
kedelig,  og  det  lykkedes  ham  snart  at  blive  fri- 
taget derfor. 

Siden  har  Ewald  slaaet  sig  til  Ro  som  kun 
Forfatter*,  og  Staten  har,  ved  at  give  ham  en 
anselig  Digtergage,  gjort  sit  til,  at  han  kunde 
arbejde  i  Ro,  fri  for  altfor  stærke  økonomiske 
Tryk. 


KAPITEL  XI. 

Hvad  Ellen  vilde.  —  Den  skotske  Kvinde  —  Bellis  og  Litte- 
ratur. —  En  litterær  Lhombre.  —  Ludvig  Gerner.  —  Poul 
Stemanns  Ligkiste.  —  Bolig  paa  Slottet.  —  Den  rode  Baron. 
—  Slægten  Rosenkrantz.  —  En  50aarig  Musikelev.  —  Da 
Glæser  tog  Taktstokken  fra  Beethoven.  —  En  tjenstivrig 
Postmester. 

Medens  Ewald  i  Løbet  af  fire  Aar  skrev 
«Den  skotske  Kvinde»,  udsendte  han  en  mindre 
Fortælling  «Hvad  Ellen  vilde ».  En  vittig  Læge 
i  Helsingør  morede  sig  med  at  spørge  de  unge 
Damer,  som  endnu  ikke  havde  læst  Bogen: 
«Hvad  tror  De  saa,  det  var,  Ellen  vilde? >  Og 
da  ingen  kunde  gætte  det,  fik  han  den  Fornøjelse 
at  svare:   «Ih,  hun  vilde  naturligvis  giftes !» 

Og  i  1871  udkom  saa  «Den  skotske  Kvinde», 
eller  som  den  oprindelig  hed,  »Familjen  Løven- 
balk  ,  At  finde  en  god  Titel  til  en  Bog,  det 
volder  somme  Tider  næsten  lige  saa  meget  Ho- 

vedbrud  som  at  skrive  den,  og  ofte  kan  en  For- 
fatters Venner  her  være  til  Hjælp,  naar  de  kom- 
mer til  med  deres  friskere  Syn.  Og  saaledes 
her:  da  Ewald  endelig  havde  fundet  Navnet 
«Den  skotske  Kvinde«,  sagde  Etatsraad  Møhl: 
«Føj  saa  helst  til  paa  Tjele,  ellers  tror  Folk.  at 
Handlingen  spiller  i  Skotland ». 

Bogen  blev  —  som  næsten  alle  Ewalds  Bø- 
ger —  vel  modtagen  af  Publikum  og  godt  solgt. 
Men  hvem  er  det,  der  køber  slige  dyre  Bøger? 
Sjelden  de  rige  Folk.  Derom  fortæller  Ewald  i 
el  Brev: 

«Lige  da  jeg  havde  udgivet  «Den  skotske 
Kvinde»,  mødte  jeg  paa  Gaden  min  Ven  og  for- 
dums Skolekammerat  Carl  B.,  Søn  af  en  rig 
Kammerherre  og  selv  formuende:  han  havde  en 
flot  Villa  og  smuk  Have  i  Xyhusene,  ikke  langt 
fra  Slottet.  Det  var  en  intelligent  Mand,  som 
fulgte  med  i  Litteraturen.    Han  sagde  da  til  mig: 

>^Det  er  nogle  fordømt  dyre  Bøger,  du  skri- 
ver, Ewald  I- 

«Naa,»  svarer  jeg,  —  «saa  du  agter  at  be- 
drøve Stadens  Boghandler  ved  ikke  at  lette  ham 
for  et  Exemplar?  Han  har  sikkert  gjort  Reg- 
ning paa  dig.» 

«Nej,»  svarede  han  —  «4  Rigsdaler,  det  er 
for  galt!  Mine  Brødre  og  jeg,  vi  har  skillinget 
sammen  og  købt  Bogen;  saa  gaar  den  paa 
Omgang;  og  naar  den  er  læst,  saa  spiller  vi 
L'hombre  om,  hvem  der  skal  beholde  Exem- 
plaret.  v 

Næste  Morgen  kommer  jeg  ud  til  Gartneren, 
som  peger  paa  en  lille  bitte  Busk  Belliser,  ikke 
flere  end  jeg  kunde  holde  mellem  to  Fingre. 

«Det  er  en  Raritet, »  siger  han.  :Hr.  B. 
kan  ikke  faa  sine  Belliser  mørkerøde  nok;  jeg 
har  maattet  forskrive  disse  fra  Tyskland,  og 
hvad  tror  De,  at  han  maa  give  for  den  Klat  — 
4  Rdlr.!. 

Ja,  tænkte  jeg  —  naar  der  skal  anvendes 
saa  meget  blot  paa  Indfatningen  af  et  Blomster- 
bed, saa  maa  det  naturligvis  gaa  ud  over  Skøn- 
litteraturen. Andre  anvende  meget  paa  Indfat- 
ningen af  dem  selv  eller  deres  Hustruer  og 
Døtre  —  kort  sagt,  uagtet  Poesien  ingenlunde 
er  saa  ilde  stedet,  som  i  gamle  Dage,  da  Oehlen- 
schlåger  lader  Kornblomsterne  i  Digtet  »Morgen- 
vandring* ynkeligt  klage  over  Markens  Ejer- 
mand, for  hvem  Blomsterne  kun  er  forbandet 
Klinte    mellem    det    velsignede    Korn,    og    deres 

Skønhed  ham  «hap  som  hip  >  —  saa  er  Menne- 
skene dog  til  enhver  Tid  de  samme  i  det  Punkt. 
Den  aandelige  Luxus  maa  ogsaa  nu  staa  tilbage, 
ikke  alene  for  Livets  Krav,  men  ogsaa  for  den 
materielle  Luxus. » 

—  —  I  1869  døde  Ewalds  Svoger,  Consul 
Ludvig  Gerner,  som  havde  levet  i  Moss,  oppe  i 
Norge,  med  Ewalds  næstyngste  Søster  Frederikke, 
som  endnu  lever  dér.  Han  var  en  fremragende 
Købmand,  en  retskaffen  og  helstøbt  Personlighed. 
Ewald  havde  ham  meget  kær  og  fortæller  om 
ham:  « Efter  sin  Fader  overtog  han  den  store 
Forretning  i  Moss,  Sav-  og  Kornmøllen,  som 
denne  atter  havde  arvet  efter  sin  Fader.  Huset 
Gerner  &  Søn  var  meget  anset  og  dets  Kredit 
grundfæstet. 

Ludvig  Gerner  var  en  dygtig  Forretnings- 
mand og  havde  et  stort  Ry  for  sin  Soliditet; 
hans  Ord  var  saa  gode  som  rede  Penge.  Han 
drev  Forretningen  forsigtigt,  indtil  han  i  sine 
sidste  Dage  udvidede  den  og  byggede  en  stor 
Kornmølle.  Det  blev  nu  en  Melfabrik,  baseret 
paa,  at  han  ved  sin  billige  Vandkraft  kunde 
konkurrere  med  de  udenlandske,  især  de  danske 
Møllere,    som    maatte    bruge  den   dyrere   Damp- 

kraft.  Alt  Hvedemel  indførtes  dengang  i  Norge. 
Beregningen  holdt  Stik;  Huset  Gerner  &  Søn 
forsynede  i  nogle  Aar  næsten  alene  hele  Norge 
med  Hvedemel  og  dominerede  aldeles  Markedet. 

En  Sjældenhed  er  det,  at  et  Handelshus 
staar  i  tre  Generationer;  med  den  fjerde  gik  det 
da  heller  ikke.  Begge  Gerners  Sønner  døde  i 
deres  kraftigste  Alder,  og  Virksomheden  var  alle- 
rede da  i  Tilbagegang;  siden  er  den  gaaet  over 
til  et  Aktieselskab. 

Ludvig  Gerner  nedstammede  fra  den  bekendte 
Pastor  Henrik  Gerner,  der  spillede  en  saa  smuk 
Rolle  under  Krigen  med  Svenskerne  1659  og 
omtales  udførligt  i  'Svenskerne  paa  Kronborg*. 
Han  døde  i  Aaret  1700  som  Biskop  i  Viborg, 
kvalt  af  et  Stykke  Kød,  der  blev  siddende  i 
Halsen  paa  ham.  Da  han  mærkede,  at  Døden 
nærmede  sig,  lagde  han  sig  selv  i  sin  Ligkiste 
—  et  Træk,  der  karakteriserer  Helten  fra  1659 
og  vore  Forfædres  Fortrolighed  med  Dødstanken. 

Jeg  har  dog  hørt  om  et  lignende  Træk  fra 
det  nittende  Aarhundrede,  nemlig  om  Statsmi- 
nister Poul  Stemann,  som  døde  i  1855,  een  og 
halvfems  Aar  gammel.  Da  Gehejmearkivar  We- 
gener  en    Dag    besøgte    ham,    sagde    den    gamle 

Excellentsel  «Kom  her  og  se,  hvad  jeg  har  i 
mit  Sovekammer«.  Han  aabnede  Døren,  og 
Wegener  saa  til  sin  Overraskelse  en  Ligkiste, 
som  stod  ved  Siden  af  Sengen.  Stemann  vilde 
vænne  sig  til  den  Tanke,  at  han  skulde  ligge  i 
den.  Der  hører  vel  egentlig  stærkere  Nerver  til 
det,  end  til  at  gaa  i  Døden  i  et  Slag.» 

Imidlertid  var  Ewalds  hurtigt  blevne  kede 
af  den  daarlige  Bolig  i  Nyhusene  og  var  ryk- 
kede ind  i  Kavallérbygningen  paa  Frederiksborg 
Slot.  I  den  anden  Mellemtløj,  Cancellibygningen, 
boede  Baron  Iver  Rosenkrantz,  kaldet  «den  røde 
Baron ».  Han  var  en  højst  aparte  og  stridbar 
Herre,  som  tyranniserede  og  forkuede  sin  unge 
Brodersøn,  der  boede  hos  ham.  Senere  kom 
Brodersønnen  —  den  nuværende  Ejer  af  Lise- 
lund paa  Møen,  Baron  Fritz  Rosenkrantz  —  til 
at  bo  hos  Ewalds,  og  han  har  siden  i  Gernin- 
gen vist,  at  han  med  Taknemlighed  mindes  sit 
Ophold  i  Ewalds  Hus.  Hans  Fader  —  Stift- 
amtmanden i  Viborg  —  og  hans  endnu  levende 
Hustru.  Geheimeraadinde  R.,  var  begge  sande 
Adelsmennesker,  og  havde  Ewald  baade  komiske 
og  ærgerlige  Bryderier  med  «den  røde  Baron», 
saa  takkede  han   ham    dog   for,   at   han  gennem 


163 

ham  kom  til  at  staa  i  Venskabsforhold  til  ud- 
mærkede Medlemmer  af  denne  gamle,  danske 
Slægt.  I  fem  Somre  har  Ewald  boet  i  det  saa- 
kaldte  «norke  Hus»  paa  Liselund,  hvilket  Baron 
Frits  Rosenkrantz  stillede  til  sin  gamle  Mentors 
Raadighed. 

—  Skønt  Ewald  nu  var  ved  at  gaa  over 
Stregen  o:  ved  at  begynde  paa  sit  andet  halve 
Aarhundrede,  gjorde  han  dog  et  Skridt,  som 
ellers  hører  Barndommen  til  —  han  fik  sig  et 
Klaver  og  begyndte  at  lære  at  spille!  Han  for- 
argede adskillige  derved,  men  om  han  end 
aldrig  blev  Virtuos,  saa  skaffede  han  sig  dog 
derved  en  Kilde  til  stor  Nydelse.  Han  har  altid 
elsket  Musik,  at  sige  den  gamle,  og  især  Mozart, 
hvis  Don  Juan  han  aldrig  er  bleven  træt  af  at 
høre  og  spille.  «Jeg  er  vist  komisk  med  min 
Musiceren»,  skriver  han  til  en  Veninde  —  <men 
jeg  er  lykkelig.  Tænk,  i  Vinter  har  jeg  levet 
og  aandet  —  musikalsk  taget  —  i  «Don  Juan», 
« Tryllefløjten*  og  «Figaro».»  Wagner  har  han 
aldrig  været  nogen  Beundrer  af,  men  selv  Gade 
har  undertiden  været  ham  for  moderne.  Saa- 
ledes  naar  Gade  vilde  udtrykke  i  Musik,  hvad 
andre  udsiger  i  Ord,  og  altid  —  før  han  spil- 
il* 

lede  ved  en  Jordefærd  —  udspurgte  den  afdødes 
Efterladte  om  de  mindste  Enkeltheder.  «Men,» 
skriver  Ewald  spøgende,  —  « hvordan  vilde  han 
f.  Ex.  bære  sig  ad  med  at  udtrykke,  at  de  efter- 
levende sidder  i  trange  Kaar?» 

Ewalds  første  Lærer  i  Spil  blev  Organist 
Glæser,  Komponisten  til  saa  mange  yndige  Melo- 
dier. Men  som  Lærer  havde  han  den  slemme 
Fejl,  at  han  vilde  hellere  fortælle  Anekdoter  end 
passe  Undervisningen.  En  af  hans  Historier  er 
følgende:  Hans  Fader,  der  jo  endte  som  kgl. 
Kapelmusikus  i  København,  var  født  i  Berlin. 
Beethovens  «Fidelio»  skulde  opføres,  og  Meste- 
ren vilde  selv  dirigere  Orkesteret.  Han  var  imid- 
lertid allerede  dengang  temmelig  døv  og  kom 
ofte  enten  forud  eller  bagefter  med  Taktstokken. 
Desuden  havde  han  jo  underlige  Manerer.  Naar 
det  skulde  være  Piano,  dukkede  han  sig  i  Sædet, 
—  forte,  saa  sprang  han  op  som  en  Trold  af 
en  Æske  og  løftede  Haanden  i  Vejret.  For  at 
forebygge  Skandale  gik  Glæser  hen  til  ham,  tog 
Taktstokken  og  sagde.  «Lad  mig  komme  til!» 
Beethoven  saa  studsende  paa  ham,  men  gjorde 
ingen  Indvendinger  og  takkede  bagefter  Glæser, 
fordi  han  havde  reddet  Forestillingen. 

I  1871,  da  Ewald  fyldte  50  Aar,  fik  han  et 
pudsigt  Bevis  paa,  hvor  omhyggeHgt  det  danske 
Postvæsen  er  eller  i  det  mindste  kan  være  for 
Publikums  Vel:  Det  var  Kl.  1  om  Natten,  da 
alle  var  gaaede  til  Ro,  at  det  pludselig  kimede 
paa  Dørklokken.  Forskrækket  for  Ewald  ud  af 
Sengen  og  ud  til  Døren.  Dér  holdt  en  ridende 
Stafet  fra  Fredensborg,  som  overrakte  Ewald  — 
et  Xumer  af  »Illustreret  Tidende»,  indeholdende 
en  Fødselsdagsartikel  om  haml  Det  var  afsendt 
af  Hegel,  som  havde  paaskrevet  det  «haster»,  og 
Postmesteren  i  Fredensborg  mente  sig  derfor 
forpligtet  til  øjeblikkelig  at  afsende  det  med 
ridende  Bud. 


Iv.\PITEL  XII. 

En  litterær  Diner.  —  Da  Frederik  Barfoed  blev  stukket*  i 
Oprigtighed.  —  Et  Besog  af  Ibsen.  —  H.  C.  Andersen.  — 
Chr.  Winther.  —  Hvordan  Ingemann  saa  ud.  —  En  Grav- 
skrift. —  Adolf  Bardenfleth.  —  En  velforsynet  Baron.  — 
Caroline  Amalies  Juletræ.  —  Kamp  om  Tronen.  —  Gene- 
ralinde Blucher.  —  En  bitter  Skuffelse.  —  En  karakteristisk 
Audiens. 

1  Anledning  af  Ewalds  50  Aars  Fødselsdag 
gav  Hegel  en  stor  litterær  Diner.  «Ved  denne 
Lejlighed,  fortæller  Ewald,  —  '^blev  Georg  Bran- 
des og  jeg  forestillede  for  hinanden,  men  til 
nogen  Samtale  mellem  os  kom  det  ikke,  og  det 
var  vist  bedst. 

Efter  Bordet  forefaldt  der  en  pudsig  Scene 
mellem  gamle  Frederik  Barfoed  og  min  Broder, 
Kaptejn  Wolfgang  Ewald.  Man  var  meget  livlig 
efter  den  flotte  Diner  og  vejede  ikke  sine  Ord  saa 
nøje.     Barfoed    gav   sig   til   at   tale   om    Frederik 

den  Syvende  og  priste  den  folkelige  Konge  i  høje 
Toner,  men  gjorde  sig  samtidig  lidt  vigtig  af 
den  Yndest,  han  havde  staaet  i  hos  den  hen- 
sovede Konge.  Blandt  andet  fortalte  han,  at 
Majestæten  engang  havde  ladet  ham  kalde  for 
at  høre  hans  Mening  om  en  eller  anden  Sag. 
jeg  husker  ikke  mere  hvilken. 

«Jeg  sagde  Majestæten  min  Mening  rent  ud.» 
sagde  Barfoed,  —    thi  jeg  er  en  oprigtig  Mand.» 

Jeg  kunde  se  paa  min  Broders  humoristiske 
Smil,  at  han  havde  en  Skelm  bag  Øret. 

«0g,»  sagde  han  til  Barfoed  —  '<hvad  tror 
De  saa,  at  Kongen  bagefter  har  sagt?» 

«Nej?» 

«Aa  han  har  sagt:  nu  har  Barfoed  været  her 
og  sagt  noget  fordømt  Sludder!« 

Min  Broder,  som  kendte  Frederik  VII  nøje, 
gættede  maaske  ikke  fejl  i  det;  men  vi  blev 
naturligvis  ilde  til  Mode  og  frygtede  en  Scene. 
Barfoed  tog  imidlertid  Sagen  paa  en  baade  klog 
og  elskværdig  Maade.  Han  omfavnede  nemlig 
min   Broder  og  sagde: 

Dem    kan   jeg   Pinedød    godt    lide.    De    maa 
komme  engang  og  besøge  mig!» 

«Ja  undskjdd,*  svarede  min  Broder,  —  «men 

jeg  fik  saadan  en  Lyst  til  a^  stikke  Dem  i  (Jp- 
rigtighed.'y> 

En  Dag  begøgte  Hegel  Ewalds  og  medbragte 
Henrik  Ibsen.  «Vi  viste  den  berømte  Digter 
Slottet, »  skriver  Ewald,  —  «og  han  spiste  Fro- 
kost hos  os.  Derefter  tog  vi  til  Fredensborg, 
hvor  Hegel  gav  en  Middag. 

Mod  Ibsen  var  jeg  venlig  stemt,  paa  Grund 
af  den  stærkt  rosende  Rescension,  han  havde 
skrevet  af  « Waldemar  Krone>.  Men  sjælden  er 
jeg  bleven  i  den  Grad  skuffet,  som  ved  at  gøre 
hans  personlige  Bekendtskab,  thi  han  var  tavs 
og  tvær,  og  der  kom  ikke  et  venligt  Ord  fra 
ham.  Først  da  han  i  Fredensborg  paa  Hegels 
Opfordring  fortalte  os  om  sin  Rejse  i  Ægypten, 
hvor  han  var  med  ved  Suezkanalens  Aabning, 
kom  der  Liv  i  ham,  og  han  fortalte  godt  derom. 

Jeg  gik  ham  dog  paa  Klingen,  da  jeg,  mens 
vi  spadserede  i  Frederiksborg,  nogle  Øjeblikke 
var  alene  med  ham.  Jeg  omtalte  hans  historiske 
Dramaer  og  udtalte  min  Forundring  over,  at 
han,  der  havde  præsteret  noget  saa  godt  paa 
det  Felt,  ikke  gik  videre  i  den  Retning.  Jeg 
tillod  mig  endogsaa  at  forudsige,  at  hvis  han 
blev    ved,    som    han    nu    havde    begyndt,    saa 

vilde  Tendensen  tilsidst  dræbe  Poesien  i  hans 
Arbejder. 

Han  svarede  imidlertid  bogstaveligt  kun  føl- 
gende: 

«Vor  Tid  tiltrænger  noget  saadant!» 

Hvis  han  virkelig  har  ment  det.  saa  befandt 
han  sig  i  en  sørgelig  Vildfarelse,  thi  Tiden 
trængte  til  poetisk  Genfødelse  og  Oprejsning,  og 
han  har  ikke  gjort  andet  end  rive  ned  og  styrte 
alle  Idealer  i  Grus,  uden  at  sætte  noget  i  Ste- 
det, opkastet  Spørgsraaal  uden  at  give  Svar.  og 
staar  nu  som  en  Sphinx  i  sine  idéforladte  Vær- 
kers Ørken. » 

Naturligvis  kom  Ewald  i  Berøring  med  mange 
kendte  litterære  Personligheder. 

«Kun  een  Gang  i  mit  Liv  har  jeg  talt  med 
H.  C.  Andersen, »  skriver  han,  —  idet  jeg  hos 
ham  søgte  Vejledning  med  Hensyn  til  at  faa  en 
Bog  oversat  paa  Engelsk.  Han  laa  paa  Gennem- 
rejse i  Kjøbenhavn  og  boede  paa  Hotel  dAngle- 
terre.  Jeg  fandt  i  ham  en  venlig  og  høflig 
Mand  og  mærkede  under  vor  korte  Samtale 
intet  til  de  Ejendommeligheder,  hvorfor  han 
var  bekendt.  Han  var  som  andre  Mennesker, 
hvilket    ingenlunde    nedsatte    ham   i   mine  Øjne. 

Extravagance  i  Ydre  og  Væsen  har  aldrig  i  mine 
Øjne  været  en  Attribut  til  Geni,  men  kun  Blæ- 
reri.  Jeg  husker,  at  han  sagde,  at  han  aldrig 
havde  tjent  en  Skilling  paa  Oversættelser  af 
sine  Værker. 

1  mine  Dagbøger  har  jeg  noteret,  at  jeg  en 
Dag  i  1870  traf  Christian  Winther  paa  Bane- 
gaarden  i  Helsingør.  Han  var  den  Gang  74  Aar, 
men  stræbte  paa  en  mindre  heldig  Maade  at 
trodse  Alderen,  blandt  andet  ved  en  kastanje- 
brun Paryk.  Han  var  en  Distanceblænder,  tog 
sig  ud  paa  Afstand,  men  naar  man  kom  ham 
nær  og  saa  hans  rynkede  Ansigt,  stak  den  brune 
Paryk  slemt  af  imod  det.  Hvor  langt  klæde- 
ligere havde  det  ikke  været,  om  han  havde  ved- 
kendt sig  sin  Alder  og  dækket  sit  Hoved  med 
en  hvid. 

Med  ham,  vor  j^pperste  Lyriker,  hvis  Digte 
jeg  elsker,  husker  jeg  ellers  aldrig  at  jeg  har 
talt.  Og  i  Reglen  beklager  jeg  ikke,  at  jeg 
ikke  har  kendt  en  navnkundig  Digter  personligt. 
Mennesket  svarer  sjældent  til  de  Forventninger, 
hans  Aandsfrembringelser  har  fremkaldt,  og  der- 
til kommer,  at  Afgudsdyrkelse  med  Genier  aldrig 
har  ligget  for  mig. 

Jeg  husker  en  komisk  Historie  i  den  Retning 
fra  mine  Skoleaar  i  Sorø.  Jeg  gik  i  Akademi- 
haven med  Rinck,  den  senere  Justitsraad  og 
grønlandske  Direktør,  da  vi  mødte  en  Tilrejsende, 
som  det  siden  viste  sig,  en  ung  Jurist,  —  der 
henvendte  sig  til  os  med  det  Spørgsmaal.  hvor- 
ledes han  skulde  bære  sig  ad  med  at  faa  Inge- 
mann at  se?  Det  var  hans  højeste  Ønske,  da 
han    elskede    hans   Værker   og   beundrede   ham. 

Rinck,  som  var  ældre  end  mig  og  Student, 
mens  jeg  endnu  kun  var  Discipel,  tog  Ordet  og 
svarede,  at  det  vilde  være  en  overmaade  let  Sag. 
Han  kunde  jo  bare  ligefrem  gaa  hen  og  gøre 
Ingemann  en  Visit.  Xaar  han  sagde  til  Digteren, 
hvad  han  havde  sagt  til  os,  vilde  han  naturlig- 
vis faa  en  venlig  Modtagelse. 

«Nej,»  udbrød  han  pathetisk,  een  saa  stor 
Frihed  tør  jeg  ikke  tage  mig.  Xaar  jeg  bare 
kunde  faa  et  Glimt  af  ham  at  se!  Det  lykkes 
maaske  ikke,  men  sig  mig  i  det  mindste,  — 
hvordan  ser  han  egentlig  ud?» 

Da  for  en  Djævel  i  mig,  og  jeg  sagde: 

<Han  er  en  lille,  bredskuldret  Mand,  gaar 
gerne  bøjet,  purrer  sig  altid  i  Haaret  og  snøvler, 
naar  han  taler. » 

dh.  Gud  forbarme  sig!»  udbrød  den  frem- 
mede, —  «og  jeg  har  tænkt  mig  ham  som  en 
Helteskikkelse.* 

Mandens  Bedrøvelse  var  saa  stor,  at  jeg 
angrede  min  Kaadhed.  For  Resten  var  min  oven- 
staaende  Skildring  af  Ingemanns  Ydre    korrekt. 

Han  kunde  i  øvrigt  tillige  være  humoristisk 
og  le  paa  en  j)udsig  Maade,  —  kort  sagt,  han 
gik  ingenlunde  paa  Kothurnen  gennem  Livet: 
skønt  der  var  tiUige  en  Renhed  og  Blidhed  hos 
ham,  som  indgød  Agtelse  og  Sympathi.  Vi  vene- 
rerede  ham  som  Digter,  og  jeg  havde  i  min 
tidlige  Ungdom  en  Nydelse  af  hans  historiske 
Romaner,  som  det  i  den  ældre  Alder  ikke  har 
været  mig  muligt  at  fremtrylle  igen.  Dog  husker 
jeg,  at  jeg  allerede  i  Skolen  fik  Anfald  af  Kritik. 
Jeg  blev  saaledes  fortrydelig  over,  at  Ingemann 
fulgte  Kæmpevisen  saa  blindt  og  ikke  indlod 
sig  paa  nogen  Redegørelse  af  vanskelige  Punkter, 
som  af  Valdemar  Sejrs  Besøg  hos  den  døende 
eller  døde  Dronning  Dagmar,  eller  af  Grev  Gerts 
Drab  ved  Niels  Ebbesen,  men  har  sneget  sig 
derfra  ved  at  citere  Kæmpevisen.  Jeg  tænkte: 
bare  skrive  Kæmpevisen  af,  det  kunde  jeg  ogsaa 
have  gjort!     —  — 

Som  allerede  nævnt  lykkedes  det  heller  ikke 
Ewalds  at  føle  sig  hjemme  i  Frederiksborg.  De 
eneste  Mennesker,  de  sluttede  sig  til  dér  var 
Adjunkt  Hertel,  Overlærer  Reinhardt  og  Etats- 
raad  Møhl.  Mellem  denne  sidste  og  Ewald  var 
der  et  varmt  Venskab;  han  var  en  fint  dannet 
og  aandrig  Mand  og  i  Besiddelse  af  megen 
Humor.  Han  sagde  om  sig  selv:  «Sæt  paa  min 
Gravsten:  «Her  hviler  en  Mand,  som  aldrig  spil- 
le(5e  Filippine  og  aldrig  lod  sig  rage  af  en  Bar- 
bér!« Han  var  en  Mand  af  den  gamle  Skole, 
retskaffen  og  trofast:  Ewald  vedblev  at  staa  i 
livlig  Brevvexling  med  ham,  til  han  gik  bort, 
og  da  indtog  hans  Søn,  cand.  jur.  Otto  Møhl, 
hans  Plads  i  Ewalds  Venskab. 

Men  allerede  under  Opholdet  i  Frederiksborg 
fik  Ewald  københavnske  Venner  og  følte  sig 
derved  yderligere  draget  mod  Hovedstaden,  hvor 
han  havde  levet  sin  første  Barndomstid  og  havde 
sin  meste  Slægt.  Ofte  tog  han  derind,  enten  i 
Forretninger  eller  for  at  gæste  Slægt  og  Venner, 
undertiden  ogsaa  for  at  følge  dem  til  Jorden. 
I  1872  fulgte  han  Bliicher  til  Graven,  og  i  1874 
sin  F'ætter,  Kammerherre  Adolf  Bardenfleth,  som 
var  Adjudant    først    hos    Frederik  VII    og    siden 

hos  Christian  IX.  Om  denne  sidste  skriver  Ewald  : 
«Han  døde  i  Tjenesten  paa  Amalienborg.  Han 
var  hdende  af  Stensmerter  og  har  formodentlig 
om  Natten,  da  det  kom  paa,  taget  en  for  stærk 
Dosis  Morfin,  da  Flasken  fandtes  tom.  Kongen 
blev  saa  rørt  over  det  pludselige  Dødsfald,  at 
lian.  da  Liget  om  Aftenen  blev  ført  til  Hjem- 
met, selv  fulgte  med,  gik  op  til  Enken  og  trøstede 
hende  -  et  af  de  mange  Beviser  paa  vor  Kon- 
ges gode   Hjærte. 

Bardenfleth  var  nu  ogsaa  en  grundhæderlig 
Mand  og  Kongehuset  med  Liv  og  Sjæl  hengiven, 
løvrigt  var  han  ikke  begavet,  men  en  Stokmili- 
tær. Min  Broder  har  fortalt  mig  en  morsom 
Historie,  som  karakteriserer  ham  i  den  sidste 
Retning. 

Man  spillede  en  Dag  i  Frederik  VH's  Tid 
paa  Fredensborg  Billard  efter  Taflet.  Saa  siger 
Kongen : 

'< Bardenfleth,  gaa  ind  og  se,  hvad  Klok- 
ken er.» 

Til  de  andres  Forundring  spændte  Barden- 
fleth Sablen  om  Livet,  tog  sin  militære  Hue 
paa,  gjorde  Honnør  for  Kongen,  gik  saa  ind  og 
saa  paa  Uret   og   bragte  Meldingen    paa   samme 

Maade.  De  andre  Kavallerer  lo,  men  Kongen 
nikkede  bifaldende  og  sagde: 

«Det  var  Ret,  Bardenfleth,  saadan  skal  det 
være ! » 

Bardenfleth  var  en  godhjertet  og  human  Mand, 
men  han  kunde  være  noget  kort  og  stødende  i 
sit  Væsen.  Saaledes  afhørte  han,  naar  Kongen 
gav  Audiens  og  han  havde  jour,  de  Audiens- 
søgende paa  en  vel  militær  Maade.  Dette  gav 
Anledning  til  følgende  Scene. 

En  Dag  gik  han  omkring  med  sin  Notitsbog 
og  opskrev  de  tilstedeværendes  Navne.  Han 
kom  til  en  Herre,  som  han  ikke  kendte,  og 
spurgte,  hvem  han  var. 

« Baron  Rosenørn   Lehn!» 

«Har  De  Baroni  V»  spurgte  Bardenfleth  i  sin 
barskeste  Tone. 

«Jo,  jeg  har  saamænd  to,»  svarede  Baronen 
—  den  senere  Udenrigsminister  —  spagfærdigt.* 

—  Ewald  selv  har  naturligvis  altid  paa  en 
Maade  følt  sig  knyttet  til  Hoffet,  som  saa  mange 
af  hans  Slægt  har  staaet  nær.  Han  fortæller 
derom : 

«Da  jeg  forlod  EmbedsAejen,  faldt  det  ikke  i 
min  Lod  at  komme   til  Hove  og  sidde  ved  Kon- 

gens  Bord:  men  da  jeg  var  Barn,  kom  jeg  dog 
lidt  med.  Prins  Christian  Frederiks  Gemalinde, 
den  senere  Dronning  Caroline  Amalie,  elskede 
Børn  højt;  hvert  Aar  havde  hun  Juletræ  og  ind- 
bød dertil  de  Herrer  og  Damer,  der  var  ved 
Hoffet,  med  deres  Børn,  og  tillige  enkelte  andre. 
Men  der  blev  gjort  den  Forskel,  at  de  Børn, 
der  var  ved  Prins  Christians  Hof.  blev  indbudne 
til  Kl.  6  og  fik  Foræringer,  hvorimod  vi  andre 
først  skulde  komme  Kl.  7  og  ingen  Foræringer 
fik.  At  gaa  og  se  paa  de  skønne  Ting,  som  de 
andre  havde  faaet,  var  just  ikke  fornøjeligt,  men 
det  glemte  vi  snart.  Aldrig  har  jeg  i  min  Barn- 
dom været  ved  noget  Selskab,  hvor  det  gik  mere 
muntert  og  frit  til. 

Vi  løb  Væddeløb  i  den  store  Sal  omkring 
alle  de  voksne,  som  stod  i  Midten:  og  de  voksne 
morede  sig  vist  rigtig  godt,  thi  Gulvet  var  me- 
get glat,  saa  at  snart  en,  snart  en  anden,  drat- 
tede omkuld. 

Saa  begyndte  Ballet,  men  nogle  af  os  fore- 
trak Legen  for  Dansen:  vi  vovede  os  længere 
og  længere  frem  gennem  de  indre  Gemakker, 
indtil  vi  havnede  i  Trongemakket:  og  dér  leve- 
rede vi  et  ordenligt  Slag.     Halvparten  af  os  be- 

satte  den  Forhøjning,  hvorpaa  Tronstolen  stod, 
og  forsvarede  Kongesædet,  mens  den  anden  age- 
rede fremstormende  Tronrøvere.  Men  den  Spas 
gik  dog  noget  for  vidt,  en  af  Hoffets  Herrer, 
som  formodentlig  har  fundet,  at  vi  var  en  Smule 
for  smaa  til  at  lege  med  Troner,  kom  og  viste 
os  ud. 

Vi  spiste  nede  i  Stueetagen  om  smaa  runde 
Borde;  og  jeg  kan  endnu  tydelig  se  den  trive- 
lige Generalinde  Bulow  for  mig.  Hun  kunde  jo 
dengang  gøre  og  lade  som  hun  vilde,  og  hun 
morede  sig  med  at  gaa  omkring  og  skænke  Vin 
til  os.  Meget  forarget  blev  hun,  da  hun  kom 
til  et  Bord,  hvor  der  ingen  Vin  var;  det  var  en 
Skælmstreg  af  en  Kadet,  som  havde  gemt  Fla- 
sken under  Bordet,  men  Generalinden  skaffede 
strax  en  anden  til  Veje. 

Juletræet  var  meget  stort  og  naaede  næsten 
Loftet,  og  der  hang  mange  dejlige  franske  Bon- 
bons paa  det.  —  men  dem  kunde  vi  skyde  en 
hvid  Pind  efter:  thi  Landgrev  Vilhelms  Søn, 
Prins  Fritz  af  Hessen,  som  var  vor  Værts,  Prins 
Christians  Yndling,  gik  og  pillede  dem  af  og 
gav  dem  til  hvem  han  vilde. 

Tilsidst    blev   Træet   væltet,    og    vi    blev    op- 

fordrede  til  at  plyndre,  hvad  der  var  blevet  til- 
bage. Men  ligesom  jeg  vilde  skride  til  Værket 
med  de  andre,  gav  Prins  Ferdinand  mig  et  Spark, 
saa  at  jeg  røg  paa  Hovedet  ind  i  Træet,  og  dér 
maatte  jeg  lade  min  ene  Sko  i  Stikken. 

Disse  franske  Bonbons  var  ellers  ikke  Smaa- 
ting;  der  var  Stykker  til  en  3 — 4  Kroner  imel- 
lem. En  Dag  stod  der  en  Tallerken  med  slige 
kostbare  Ting  paa  Bordet,  og  Taffelgæsterne  bed 
Mærke  i  de  Stj^kker,  de  vilde  vælge,  naar  Raden 
kom  til  dem.  Men  Prins  Fritz  sad  ved  den 
ene  Bordende,  og  da  Tallerkenen  blev  budt  om, 
begyndte  Lakejen  med  ham.  Men  ak  —  hans 
Højhed  tog  Tallerkenen,  vendte  Bunden  i  Vejret 
paa  den  og  tog  det  hele.  Her  maatte  man  sande 
Czar  Nicolajs  Udbrud:  Fritz  har  intet  Hjærte. 
Et  dybt  Smertens  Suk  gik  gennem  Brystet  paa 
alle  Gæsterne,  men  naturligvis  turde  ingen  gøre 
Indvendinger.* 

E^n  ret  pudsig  Audiens  havde  Ewald,  da 
hans  gamle  Faster  Betty  Ewald  døde.  «Hun 
havde  været  Hofdame  hos  Kongens  Bedstemo- 
der, Hertuginden  af  Gliicksborg«,  skriver  Evald, 
—  «og  havde  kendt  alle  Børnene,  fra  de  var 
smaa.     Christian   IX    har   ofte   som  Barn   siddet 

paa  hendes  Skød.  Naar  jeg  kom  til  Kongen, 
undlod  han  aldrig  at  spørge  til  «den  rare  Tante 
Betty» ;  han  besøgte  hende  ogsaa  under  Tiden, 
ligesaa  hans  Brødre. 

Hun  havde  to  Sortkridtstegninger,  tegnede 
af  Kongens  Bedstemoder,  den  ene  hendes  eget 
Portræt,  den  anden  et  Christushoved,  i  Glas  og 
Ramme.  Kongen  og  Prins  Hans  vilde  gerne 
have  dem,  men  Tante  Betty  vilde  ikke  af  med 
dem.  Dog  lovede  hun  Herskaberne,  at  de  skulde 
faa  Billederne  efter  hendes  Død. 

Dette  Løfte  indfriede  jeg  nu;  jeg  kørte  i  en 
Droske  med  Stykkerne  til  det  gule  Palais  og 
gav  dem  til  Prins  Hans.  Han  fik  Hertugindens 
Portræt,  Kongen  fik  Christushovedet.  Jeg  har 
set  det  i  hans  Arbejdsværelse  engang,  jeg  var 
hos  Majestæten  i  privat  Audiens. 

Dernæst  havde  jeg  en  meget  karakteristisk 
Audiens  hos  Arveprinsesse  Caroline.  Den  høje 
Dame  stod  der  stiv  og  strunk  ved  Siden  af  et 
Portræt  af  hendes  hensovede  Gemal,  Prins  Fer- 
dinand, der  var  hensat  paa  et  Staffeli.  Han  var 
saa  dog  altsaa  til  Stede  ved  hendes  Audienser, 
om  end  kun  in  effiigie.    Samtalen  gik  saaledes: 

«Jeg  véd,    at  De    kommer   i   en    sørgelig  An- 

ledning,*  sagde  Prinsessen.  —  «Hvoraf  døde 
Deres  Tante? » 

Jeg  havde  nær  svaret:  «af  Alderdom, »  — 
men  greb  mig  i  det;  thi  høje  Herskaber  gør 
Fordring  paa  evig  Ungdom.  Saaledes  blev  Prins 
Benthejm  aldeles  rasende,  da  Dr.  Ole  Bang  kaldte 
hans  sidste  Sygdom  for  Alderdom;  han  vilde 
ikke  mere  se  ham  for  sine  Øjne.   Altsaa  sagde  jeg: 

« Forkølelse  var  Aarsagen  til  Sygdommen, 
Deres  kgl.  Højhed. » 

«Hvor  boede  hun?» 

«Ved  Nørrevold,  sammen  med  sin  Søster 
Anna  og  sin  Søsterdatter  Charlotte  Bardenfleth.* 

«Med  Charlotte  Bardenfleth?  Nej  min  Tro 
gjorde  hun  ej!»  svarede  Prinsessen  temmelig 
bidsk,  —  «Charlotte  B.  er  jo  Stiftsdame  paa 
Wallø  og  bor  dérl» 

« Ganske  vist,  D.  k.  H.,  men  hun  tilbringer 
dog  en  Del  af  Aaret  i   Byen.» 

Pause.  Saa  bøjede  Prinsessen  Hovedet  og 
sagde: 

«Jeg  har  læst  noget  af  det.  De  har  skrevet, 
og  det  er  meget  kønt.» 

Dermed  var  Audiensen  forbi. » 

Senere    har    Ewald    ofte    haft    Audiens    hos 

Kong  Christian,  hvem  han  altid  som  Menneske 
og  F^Tste  har  set  op  til  med  stor  Ærbødighed, 
og  han  har  personHg  overrakt  ham  de  fleste  af 
sine  Bøger.  Ridderkorset  gav  Kongen  ham  af 
egen  Tilskyndelse,  uden  Indstilling  af  nogen 
Minister,  hvilket  kun  er  sket  3'derst  sjældent; 
Kongen  har  vistnok  i  Ewald  stadig  set  Sønnen 
af  sin  gamle  Lærer.  Ofte  har  Ewald  under 
Audienserne  haft  ikke  saa  ganske  korte  Samtaler 
med   Kongen,    og  han  mindes  disse  med  Glæde. 


KAPITEL  XIII. 

F'lytning  til  Hovedstaden.  —  Nye  og  gamle  Venner.  —  Carl 
Andersen.  —  Andreas  Munch.  —  Nicolaj  Bøgh.  —  Asbjørn- 
sen. —  Da  Grieg  blev  borte.  —  En  overlegen  Herre.  — 
Litterært  Snobberi.  —  Et  Østersgilde  hos  Kett.  —  Theater- 
direktør  Bruun.  —  Da  Ewald  var  nær  ved  at  blive  Censor. 
—  En  Diner  hos  Mæcenas.  —  Biskop  Fog.  —  Kaptejn 
Waldemar  Bauditz. 

Omsider  bukkede  Ewald  under  for  Hoved- 
stadens dragende  Magt  og  flyttede  i  1874  fra 
Frederiksborg  til  København  —  eller  rettere  til 
Christianshavn,  hvor  han  fra  sine  Vinduer  kunde 
se  Skibene  komme  og  gaa.  Sundet  blinke  i  So- 
len og  Hveens  Skrænter  lyse  i  Aftenrøden. 

«Den  poetiske  Trylleverden  staar  kun  i  meget 
løs  Forbindelse  med  de  ydre  Omgivelser,«  skri- 
ver han  i  et  Brev,  —  «ja  disse  forsvinde  ganske 
for  Tanken,  naar  hin  oplades,  saa  det  er  lige 
meget,    hvor   Digteren   bor,    naar    han    blot    har 

Fred  i  sit  Hjem  og  i  sit  Sind.»  Men  ikke  desto 
mindre  havde  Ewald  dog  bevaret  sin  Ungdoms 
Trang  til  at  bo  landligt  og  frit,  og  han  har 
aldrig  kunnet  føle  sig  tilfreds,  uden  i  det  mindste 
at  kunne  se  det  grønne  Løv  vifte  udenfor  Vin- 
duerne. Og  en  vældig  Fodgænger  var  han,  saa 
længe  Benene  vilde  bære  ham  bort  fra  Gadernes 
Støv  ud  i  Byens  Omgivelser. 

I  København  fandt  han  sig  en  trofast  Venne- 
kreds —  eller  rettere,  her  samledes  han  med 
Venner,  til  hvem  han  allerede  tidligere  var  ble- 
ven knyttet,  og  vandt  nye  Venner  ved  de  gam- 
les Bord. 

Der  var  Nationalbankens  nu  afdøde  Direktør, 
Konferensraad  Linnemann;  ham  kendte  Ewald 
fra  Ungdommens  Dage.  da  han  var  Politiassi- 
stent i  Odder,  medens  Ewald  sad  paa  Gers- 
dorffslund  og  forsøgte  sig  som  Agrar.  I  den 
Vinter  mellem  1848 — 49,  da  Vaabnene  hvilede, 
drog  Linnemann  til  Vejle,  hvor  O.  Lehmann  siden 
konstituerede  ham  som  Herredsfoged.  Ewald 
søgte  at  drage  hans  Tanker  Nordpaa  ved  et 
humoristisk  Rimbrev,  hvori  det  blandt  andet 
hedder: 

Er  det  Vejle  din  Pragt, 

er  det  Elskov  din  Magt, 

er  det  Lehmanns  smeltende  Stemme 

som  har  daaret  vor  Ven 

og  ham  fristet  igen 

de  Hadsherred  Jenser  at  glemme? 

Er  del  Baller,  soupers, 

déjeuners  og  diners 

med  Champagne  og  Is  å  Vanille? 

Er  det  Pibernes  Damp 

og  den  vanlige  Kamp 

med  Basta,  Spadille,  Manille? 

I  en  Maaned,  ja  to, 
jeg  af  Post-Larses  Klo 
ikkun  fik  disse  søvnige  Blade, 
hvor  „en  Deling"  *)  og  Skou 
og  hvor  navnligen  Ploug 
stødes  dagligen  til  Marmelade. 

Her  i  Hads  Herreds  Snavs, 

hvor  vi  danser  Kehraus 

kun  i  Vejenes  bundløse  Huller, 

her  trods  Slud  og  trods  Vind 

vi  ret  snart  slumre  ind, 

mens  Tiden  mod  Maalet  os  ruller  — 


*)  Nemlig  den   Deling  af  Slesvig,   som  dengang  drøfte- 
des og  gjorde  Ploug  saa  upopulær. 

Her  med  daarlig  Musik, 

et  Spil  Kort  og  en  Drik 

jeg  finder  min  Trøst  i  Piqveten  — 

intet  Liv,  ingen  Lyst! 

alt  er  søvnigt  og  tyst  —  —  — 

blot  vi  vækkes  ej  snart  af  Trompeten! 


Carl  Andersen. 

Digteren  Carl  Andersen  blev  en  af  Ewalds 
bedste  Venner.  Dengang  Ewald  boede  i  Frede- 
riksborg, kom  Andersen,  der  dengang  var  ham 
fremmed,  derud  en  Dag  for  at  hilse  paa  For- 
fatteren af  saa  mange  Romaner,  som  han  skat- 
tede højt,  og  interviewe  ham  til  et  Blad,  og  der 
udviklede  sig  heraf  et  trofast  og  langvarigt  Ven- 

skab.  Ved  hans  Bord  gjorde  Ewald  Bekendt- 
skab med  Gade  og  Worsaae,  som  var  Ungdoms- 
venner; naar  Worsaae  fortalte  om  deres  fælles 
Erindringer,  morede  Gade  sig  med  at  afbryde 
ham  med  smaa  satiriske  Randbemærkninger  og 
drille  ham  med  hans   « Pænhed ». 

Worsaae  blev  jo  siden  Kultusminister.  «Jeg 
har  klinket  med  den  nye  Kultusminister, »  skri- 
ver Ewald  i  den  Anledning,  —  «og  han  sagde 
til  mig,  at  han  med  Glæde  vilde  gøre,  hvad  der 
stod  i  hans  Magt,  for  at  opmuntre  eller  befor- 
dre Videnskab,  Kunst  og  Poesi.  Havde  jeg  nu 
haft  ti  Tusind  Daler  i  Kvartaler  og  en  Tønde 
Guld  i  Arv,  som  Bellmann  synger,  saa  vilde 
der  ingen  Fristelse  været  til  at  overveje,  til  hvor 
mange  hundrede  Daler  jeg  skulde  taksere  disse 
skønne  Ord:  hvoraf  den  Slutning  synes  at  maatte 
drages,  at  det  er  demoraliserende  ikke  at  være 
velstaaende,  men  hverken  Skriften  eller  Erfarin- 
gen giver  denne  Paastand  Medhold. » 

Carl  Andersen  døde  allerede  i  1893.  «Den 
31te  August  besøgte  vi  denne  vor  kære  og  tro- 
faste Ven  for  sidste  Gang»,  skriver  Ewald,  — 
«men  ikke  paa  Sygelejet.  Han  havde  allerede 
i    et    Par    Aar    lidt    af   en    Strubesygdom,    eller 


187 

egentlig  en  Betændelse  i  Nakkehvirvlen,  som 
han  formentlig  havde  paadraget  sig  ved  en  For- 
kølelse paa  en  forceret  Rundrejse  i  Sydtyskland. 
Han  kom  aldeles  hæs  hjem. 

Tilfældet  er  sjældent,  men  kendtes  dog  i 
Paris,  hvor  det,  som  Professor  Brunniche  for- 
talte mig,  ikke  var  lykkedes  Lægerne  at  finde 
paa  noget  Middel  imod  det.  Det  ender  altid 
med  Døden,  men  det  gaar  langsomt:  Halsen  og 
Tungen  lammes  gradvis,  indtil  Livet  slukkes 
pludseligt  som  et  Lys. 

Han  havde  længe  haft  svært  ved  at  synke 
og  kunde  ikke  mere  tale  forstaaeligt.  Han  vilde 
meddele  mig  noget,  og  det  var  pinligt  at  se 
hans  Anstrængelser  og  høre  de  uartikulerede 
Lyde,  han  frembragte.  Hans  Øjne  var  sløve, 
og  han  saa  ud  som  et  døende  Menneske. 

Stor  var  derfor  min  Forbavselse,  da  jeg  hørte 
af  hans  Hustru,  at  de  skulde  ud  til  Middag  hos 
hendes  Broder.  Grosserer  Grønbeck  i  Amalie- 
gade.     Det    syntes    mig    uhyggeligt    og    voveligt. 

Imidlertid  viste  det  sig,  at  han  kunde  gaa 
baade  hen  og  hjem.  Han  forsøgte  endogsaa  at 
holde  en  lille  Tale,    og   han    spillede  sin  Whist. 

Men    den    næste   Morgen  Kl.  8V2   var   han    blidt 
hensovet  efter  en  rolig  Nat.» 

Ogsaa  den  norske  Digter  Andreas  Munch 
havde  Ewald  gjort  Bekendtskab  med  allerede  i 
Frederiksborg,  og  han  havde  forlængst  givet  et 
Bevis  paa,  at  han  følte  Sympati  for  Munchs 
Digtergenius  ved  at  slutte  Familien  Nordby » 
med  et  Digt  af  ham.  Nu  blev  Ewald  en  stadig 
Gæst  i  Munchs  og  hans  Hustrus  gæstfri  Hus, 
der  nærmest  havde  Karakteren  af  en  litterær 
Salon,  hvor  kendte  Personligheder  samledes  til 
stilfulde  Selskaber.  Selv  var  Munch  en  stilfær- 
dig og  distrait  Mand  —  uhyre  distrait.  Han 
kunde  sidde  ved  et  Aftensbord  og  indigneret 
afvise  et  Forsøg  paa  at  byde  ham  The;  og  saa 
et  Øjeblik  efter  løftede  han  sit  smukke  Hoved 
med  det  lange,  hvide  Haar  og  næsten  raabte 
ud  af  sin  dybe  Krænkelse:  Skal  jeg  ingen  Te 
ha'?»  I  Grunden  fandt  han  vist  ingen  Smag  i 
den  storstilede  Selskabelighed,  han  blev  hvirvlet 
ind  i;  han  havde  vel  helst  levet  stille  og  indad- 
vendt; men  hans  Hustru  vilde,  at  siden  han  nu 
engang  var  blevet  det  mærkelige:  en  rig  Poet, 
saa  skulde  der  ogsaa  være  Glans  over  deres 
Husførelse. 


i8y 

Hos  ham  gjorde  Ewald  Bekendtskab  med 
Professor  Nicolaj  Bøgh,  med  hvem  han  siden  i 
en  Række  af  Aar  stod  i  livlig  Omgang  og  Brev- 
veksling, skønt  de  begge  boede  i  København, 
og  en  Tid  endda  var  hinanden  ret  nær  paa 
Livet. 


mi 


Asbjørnsen. 

Ligesaa  med  den  gudbenaadede  norske  Even- 
tyrdigter Asbjørnsen:  mellem  ham  og  Ewald  var 
der  ikke  ringe  Sympathi.  «Da  det  engang  kom 
for  Dagen, »  skriver  Ewald,  —  «at  han  i  reli- 
giøs Henseende  var  «ingen  Ting»,  formanede 
jeg    ham    til    ikke    at    skyde    Troesspørgsmaalet 

saa  let  fra  sig.  Han  blev  ikke  ubevæget.  I 
hvert  Fald  tog  han  Sagen  elskværdigt  og  tak- 
kede mig  hjerteligt  for  det  Venskab,  jeg  viste 
ham;  men  han  syntes  ikke  at  forandre  An- 
skuelse, og  vi  talte  ikke  oftere  om  den  ahorlige 
Sag.  Heller  ikke  hørte  jeg  siden  noget  om,  at 
han  skulde  være  bleven  troende  Kristen,  hvor- 
for jeg  satte  et  Spørgsmaalstegn  ved  den  Beret- 
ning om  hans  Endeligt,  som  stod  i  norske 
Blade;  nemlig  at  Præsten  tilsidst  skulde  have 
spurgt  ham:  «Tror  du  paa  Kristus?)  —  og  at 
han  da  skulde  have  svaret  ja.  Sandheden  deraf 
blev  ogsaa  bestridt;  men  umuligt  er  det  jo  ikke, 
at  han  paa  det  yderste  er  kommen  til  Tro. 
Han  var  ingen  haard  Mand;  i  al  sin  Vantro  var 
han  et  kærligt  Menneske.* 

Som  Digter  —  som  Genføder  og  Genfortæller 
af  de  skælmske  norske  Folkeeventyr  —  var  han 
stor.  Hans  prægtige  Bøger  er  vistnok  ikke  saa 
kendte  her  hjemme,  som  de  fortjener;  de  burde 
være  P'olkeejendom,  men  maaske  de  mange 
norske  Ord  har  været  i  Vejen,  skønt  netop  de 
giver  hans  Eventyr  Farve.  Om  hans  ægte  norske 
Digtning  passer  det  klangfulde  norske  Sprog 
som    en    Handske    om    en    Haand.     Derfor    skal 

de  ogsaa  læses  op,  og  helst  af  en  norsk.  For- 
fatteren af  denne  Bog  mindes  med  Glæde,  at 
han  som  lille  Dreng  har  siddet  paa  Asbjørnsens 
Knæ  og  set  op  i  hans  storskæggede,  brede  An- 
sigt, hvor  de  venlige  Øjne  glimtede  bag  Bril- 
lerne, mens  han  fortalte  om  « Manden,  som  skulde 
stelle  hjemme. »      Det  var  Eventyr,  det  I 

Med  Grieg  havde  Ewald  nær  gjort  Bekendt- 
skab, idet  Munch  gav  en  Middag  til  Ære  for 
den  store  norske  Komponist.  Men  Æresgæsten 
sendte  Afbud  i  sidste  Øjeblik.  Næste  Dag  kom 
han  til  Munch  og  motiverede  sit  Afslag  paa 
følgende  Maade:  De  havde  sagtens  for  min 
Skyld  trommet  en  hel  Del  Nordmænd  sammen. 
Men  naar  jeg  rejser,  saa  er  det  ikke  for  at  træffe 
sammen  med  mine  Landsmænd!) 

Hertil  kunde  Munch  svare:  <Der  var  ingen 
andre  Landsmænd  til  Stede  end  jeg  selv.»  Men 
maaske  selv  den  ene  vilde  været  for  meget. 

Ved  en  anden  Middag  hos  Munchs  kom  Ewald 
til  at  sidde  ved  Siden  af  Kaptajn  Grundtvig, 
Kæmpevisernes  Udgiver.  Nu  er  det  tidligere  for- 
talt, at  Ewald  aldrig  havde  lagt  Skjul  paa  sin 
Antipathi  overfor  Grundtvigianerne,  —  en  Anti- 
pathi,  der  forøvrigt  med  Aarene  til  Dels  er  for- 

svunden  — ,  saa  det  er  forklarligt  nok,  at  Grundt- 
vig gjorde  Gengæld.  Men  han  gjorde  det  ikke 
paa  nogen  kløgtig  Maade:  thi  han  fingerede  at 
A'ære  dybt  forundret  over,  at  der  var  en  For- 
fatter,   som    hed    H.  F.   Ewald:    det    havde    han 


Andbeas  Munch. 

aldrig  vidst.  «Naa,»  sagde  Ewald,  «saa  maa 
De  have  undgaaet  at  læse  Aviserne  i  de  sidste 
21   Aar.» 

Under  Tiden  udartede  disse  litterære  Sel- 
skaber til  Soireer  med  ligefremme  Foredrag;  og 
naar  man  kommer  ud  en  Aften  for  at  snakke 
Alvor  og  Gammen  med  Venner  eller  for  at  ud- 

vexle  Tanker  med  Mennesker,  saa  bliver  man 
utilpas  ved  at  sidde  stille  og  høre  en  Herre 
eller  Dame  docere  sine  Anskuelser  i  hele  eller 
halve  Timer.  Ved  slige  Soiréer  spillede  den 
ejendommelige  Pastor  Christiani  en  Rolle.  Om 
ham  fortalte  Munch:  En  Dag  var  han  i  Kirke 
hos  Christiani  paa  Lolland,  og  da  han  gik  hjem, 
spurgte  en  af  hans  Venner:  Var  det  ikke  en 
glimrende  Prædiken?  Munch  fandt,  at  den  var 
kunstig  og  skruet.  Og  det  var  ikke  underligt, 
thi  det  var  ikke  en  Prædiken,  Guds  Aand  havde 
tilskyndet  ham  til  at  holde;  det  var  gaaet  mere 
kunstigt  til.  Ved  et  Middagsselskab  havde  en 
af  Gæsterne  nævnet  en  meget  vanskelig  Bibel- 
text  og  sagt,  at  over  den  var  det  da  umuligt  at 
prædike.  «Da  skal  jeg  dog  paa  Søndag  vise,  at 
jeg  kan  gøre  det!»  svarede  Christiani,  og  saa 
holdt  han  den  omtalte  Prædiken. 

Bjørnson  og  Ibsen  betragtede  Munch  med 
en  vis  forklarlig  Skinsyge;  det  gjorde  ham  ondt, 
at  hans  to  yngre  Landsmænd  saa  ganske  over- 
fløjede  ham.  Og  Ibsens  Skuespil  holdt  han 
ikke  af;  men  han  læste  dem,  hvilket  Ewald 
nødig  gjorde.  « Munch  saa  deri  Hovmod  hos 
mig,»   skriver  Ewald,  —  «og  mente,  at  jeg  vilde 

hæve  mig  over  andre  Mennesker.  Man  kunde 
jo  ikke  være  bekendt  ikke  at  have  læst  en  ny 
Bog  af  Ibsen!  Et  mærkeligt  Træk  iios  min 
kære  gamle  Digterven,  som  selv  afskyede  Ibsen. 
Dog  var  Munch  moderne  i  det,  at  man  bør 
læse  og  kende  alt.  Han  sendte  mig  derfor  Gen- 
gangerne*, men  jeg  sendte  ham  den  uaabnet 
tilbage,  og  jeg  vedkendte  mig  dristigt  ikke  at 
have  læst  Bogen. 

Den  norske  Forfatter  Dilling  sagde  i  den 
Anledning  til  mig:  «Ja  sligt  tør  en  Mand  som 
Professor  Ewald  tillade  sig!»  Det  er  ynkeligt,  i 
hvilken  Grad  Mennesker  er  Slaver  af  Moden  og 
Opinionen.  Det  minder  mig  om  en  Handels- 
kommis,  hvem  jeg  engang  traf  i  en  Jærnbane- 
kupé.  Han  havde  flere  nye  Noveller  i  sin  Vad- 
sæk og  sad  og  læste  i  en  af  dem.  «De  har 
Sans  for  den  skønne  Litteratur?«  bemærkede 
jeg.  —  «Aa  nej,»  svarede  han  meget  oprigtigt,  — 
«jeg  bryder  mig  ikke  stort  om  det  Stads,  men 
det  er  saa  flovt,  naar  jeg  kommer  i  dannede 
Familjer,  slet  ikke  at  kunne  tale  med  om  den 
Slags  Ting.»   — 

Ved  Munchs  Bord  var  det  ogsaa,  at  Ewald 
engang    kom    til    at    sidde    ved   Siden    af   gamle 

Frøken  Hansen:  det  var  hende,  som  i  sin  Tid 
var  trolovet  med  Christian  Winther,  men  han 
slog  op  med  hende.  Det  sad  Ewald  og  tænkte 
paa,  og  han  blev,  alt  mens  han  talte  med  hende, 
saa  optaget  af,  at  den  haardhjertede  Digter 
havde  kunnet  forskyde  en  saa  fortræffelig  Pige, 
at  han  uforvarende  kom  til  at  kalde  hende 
Frk.  Winther:  men  hun  var  maaske  vant  der- 
til, i  hvert  Fald  lod  hun  som  om  intet  var 
hændet. 

Om  en  munter  Sammenkomst  med  Munch 
og  en  anden  kendt  Nordmand  fortæller  Ewald 
i  et  Brev: 

«I  Efteraaret  fik  jeg  en  Billet  fra  min  Ven 
Munch,  som  lød:  I  Følge  et  gammelt  Løfte  til 
en  Landsmand  af  mig,  Theaterdirektør  Bruun, 
Forfatter  af  «Ridderen  af  Randers  Bro»  m.  m.,  — 
giver  jeg  Kl.  5  et  lille  Østersgilde  hos  Kett:  men 
det  vilde  ikke  være  saa  morsomt  at  sidde  alene 
to,  —  vil  De  være  Tredjemand?« 

Jeg  fik  først  Brevet  Kl.  3^  ^2,  men  kunde  saa 
dog  følge  Indbydelsen.  I  Bruun  traf  jeg  en 
«Lebensmann>',  ret  gemytlig,  meget  talende  om 
Maadehold  og  Sundhedsregler,  han  havde  aldrig 
behøvet   nogen  Læge.      Men    han   viste   sig   mis- 

tænkelig  vel  bevandret  i  Gastronomiens  Hemme- 
ligheder, meget  fortrolig  med  Vinkortet  og  op- 
traadte  paa  Restaurationen  som  en  Stamgæst. 
Hans  vise  Ord  fordærvede  ikke  vor  Appetit,  og 
hans  Gerninger  blev  til  Gavn  for  Dineren;  thi 
han  tog  saa  lumskelig  Tøjlerne  i  sin  Haand. 
Paa  hans  Opfordring  oplæste  jeg  Vinene  med 
Priserne,  men  saa  udbrød  han:  «Aa,  det  kan 
være  det  samme,  hvad  de  koster,  det  bryder 
Munch  sig  ikke  en  Smule  om!»  —  og  det  gjorde 
Munch  sagtens  heller  ikke.  —  De  ser.  at  jeg 
skrifter  aabenhjertigt!  Dog  maa  jeg  tilføje,  at 
jeg  intet  fornam  uden  Velbefindende;  kun  tror 
jeg  nok,  at  Munch  og  jeg  var  meget  stemnings- 
fulde og  talende  paa  Hjemvejen  og  tog  en  tem- 
melig rørende  Afsked  ved  hans  Port.  Men  til 
Sagen !  Bruun  havde  længe  gerne  villet  gøre 
mit  Bekendtskab,  thi  han  havde  allerede  i  nogle 
Aar  omgaaedes  med  den  Tanke  at  dramatisere 
en  af  mine  historiske  Romaner,  —  om  jeg  kunde 
gætte  hvilken?  —  Naturligvis  « Svenskerne  paa 
Kronborg » I  Rigtig!  Om  jeg  havde  noget  mod 
det?  Ikke  det  mindste.  —  Ja,  jeg  skulde  høre 
nærmere  fra  ham  derom;  men  tillige  vilde  han 
sige  mig,  at  han  vilde  anmode  mig  om  at  være 

Censor  ved  Theatret,  det  nye  han  lader  bygge, 
«jeg  skulde  blot  læse  Stykkerne  og  sige,  om  jeg 
fandt  noget  umoralsk  i  dem  eller  ikke  —  for 
200  Kr.  aarlig. 

«Men,»  —  føjede  han  til,  —  «De  kan  nok 
faa  Forskud. » 

«Godt,»  svarede  jeg,  —  «saa  betal  mig  strax 
forud  paa  eet  Brædt  for  5  Aar,  1000  Kr.  I» 

Saa  lo  han,  og  i  det  samme  gik  Robert 
Watt  og  en  hel  Sværm  andre  Theatermennesker, 
som  ogsaa  havde  levet  højt  hos  Kett,  forbi  vort 
Bord  —  mon  de  hørte  min  Replik?  De  var 
meget  muntre  og  tilraabte  Bruun  et  »Velbe- 
komme!« Var  det  nu  til  Maden  eller  til  Cen- 
soren? 

Tilsidst  sagde  Bruun:  «Naa,  det  er  sikkert, 
at  naar  Theatret  er  bygget,  saa  aabner  vi  den 
første  Sæson   med     Svenskerne    paa  Kronborg.* 

Siden  har  jeg  intet  hørt  fra  ham.» 

—  —  Med  afdøde  Højesteretsadvokat  Liebe 
kom  Ewald  i  Forbindelse  derved,  at  Liebe  var 
Formand  for  Bestyrelsen  af  det  Raben-Levetzauske 
Fond.  Stifteren,  afdøde  Grev  Råben,  lagde  Sa- 
gen i  Liebes  Haand,  skønt  først  Højesteretsas- 
sessor   Bornemann    og    senere    Udenrigsminister 

Rosenørn-Lehn  stod  ved  hans  Side.  « Denne 
sidste,«  skriver  Ewald,  —  «har  fortalt  mig,  hvor- 
ledes det  gik  til  med  Stiftelsen  af  Fondet. 

Råben  lod  Liebe  og  Bornemann  kalde.  Han 
var  meget  svag  og  laa  paa  en  Chaiselongue. 
Saa  siger  han  til  Liebe  med  sin  svage,  pibende 
Stemme:  «Jeg  vil  stifte  et  Fond  til  Understøt- 
telse for  Videnskab,  Kunsthaandværk  og  andre 
almennyttige  Foretagender.* 

«Hvor  stort  skal  Fondet  være?»  spurgte  Liebe. 

«En  Million,«   lød  Svaret. 

Liebe  troede,  at  den  gamle  fantaserede;  men 
det  var  ramme  Alvor. 

Det  var  nu  en  smuk  Anvendelse,  han  gjorde 
af  den  Million,  —  men  een  Samfundsklasse,  om 
jeg  tør  bruge  det  Udtryk,  havde  dog  Grund  til 
at  være  misfornøjet  med  Fundatsens  Bestemmel- 
ser, nemlig  Poesiens  Dyrkere.  Det  er  mærkeligt 
nok,  at  ikke  en  eneste  Rigmand  og  Legatstifter, 
del  jeg  véd  af,  har  tænkt  paa  trængende  Dig- 
tere. Maaske  er  det  i  Henhold  til  den  gamle 
Opfattelse,  at  ethvert  studeret  Menneske  bør 
skaffe  sig  et  Levebrød,  og  at  Poesiens  Dyrkelse 
er  en  Luxus,  som  kun  tør  drives  i  Fritiden. 

Imidlertid  var   det   lykkedes   mig  paa  Grund 

af  Liebes  Sympati  for  min  Forfattervirksomhed 
at  skyde  en  Bresche  i  den  Rabenske  Fæstnings- 
mur.  Jeg  opnaaede  og  beholdt  i  en  Række  af 
Aar  —  skønt  med  flere  Afbrydelser  —  en  Under- 
støttelse paa  500  Kr.  Med  Afbrydelser,  fordi 
det  var  Fundatsens  Mening  at  opmuntre  og 
støtte  dem,  der  arbejdede,  men  Fondet  maatte 
ikke  blive  en  Forsørgelsesanstalt. 

Dog  var  det  kun  paa  Grund  af  mine  viden- 
skabelige Studier  og  mine  Romaners  historiske 
Værd,  at  jeg  blev  funden  værdig  til  Understøt- 
telse, og  der  var  i  Bestyrelsen  delte  Meninger 
om,  hvor  vidt  det  stemmede  med  Fundatsens 
Hensigt,  at  jeg  fik  et  Legat.  Følgen  blev  da 
ogsaa,  at  der  indløb  Ansøgninger  fra  adskillige 
andre  Digtere,  og  at  Bestyrelsen  derved  kom  i 
Klemme. 

Saa  blev  jeg  en  Dag  indbudt  til  en  stor  Di- 
nér hos  Liebe.  Han  samlede  en  stor  Kreds  af 
Mænd,  som  paa  den  ene  eller  den  anden  Maade 
havde  staaet  i  Forhold  til  det  Raben-Levetzovske 
Fond,  ved  sit  Bord,  og  han  trakterede  os  konge- 
ligt. Desuden  var  han  en  sjælden  elskværdig 
Vært,  saa  at  Stemningen  ved  Bordet  var  behage- 
lig og  munter. 

Men  saa  fik  han  uheldigvis  til  sidst  det 
dristige  Indfald  at  holde  Mønstring  over  sine 
Gæster.  I  en  lang  Tale  begyndte  han  med  sin 
Sidemand  til  Højre  og  gik  saa  hele  Kredsen 
rundt,  idet  han  nævnede  hver  enkelt  og  sagde 
et  Par  Ord  om  vedkommende  eller  sit  Forhold 
til  ham. 

Det  faldt  nu  meget  smukt  ud  til  enkelte  af 
Gæsterne,  som  hans  tilstedeværende  Ungdoms- 
venner Biskop  Fog  og  Stiftamtmand  Bille-Brahe. 
Men  for  Forfatternes  og  Kunstnernes  Vedkom- 
mende blev  det  til  en  Karakterisering  og  Vur- 
dering af  deres  Gerning  og  Betydning.  Det  var 
en  Taktløshed,  som  jeg  ikke  havde  tiltroet  Liebe. 
Med  al  hans  Begavelse  i  andre  Retninger  og 
hans  Sans  for  Poesi  og  Kunst,  saa  var  han  dog 
ikke  kvalificeret  til  en  saadan  æsthetisk  Over- 
dommermyndighed; men  selv  om  han  havde 
været  det,  vilde  det  faldet  vanskeligt  at  slippe 
fra  det  uden  at  støde  an. 

Jeg  husker  ikke  mere,  hvad  han  sagde  til  de 
andre  —  Christian  Richardt.  Ernst  v.  der  Recke 
og  flere,  —  men  kun  at  Thomas  Lange  var  sær- 
deles fornøjet  over  det  Skudsmaal,  han  fik;  thi 
han    hævede    sit    Glas    og    tilraabte    Liebe    et: 

«Mæcenas!»,  —  som  Liebe  dog  afviste  med  et 
«Vist  ikke!» 

Naturligvis  var  det  ikke  vor  elskværdige 
Værts  Mening  at  sige  sine  Gæster  Ubehagelig- 
heder, men  han  kom  dog  Maalet  nær  med  Hen- 
syn til  mig. 

«Og  saa  Professor  Ewald,  som  vedbliver  med 
sine  Værker  at  skaffe  Folket  sund  Læsning.* 

Det  var  alt,  hvad  jeg  fik:  Det  maatte  over- 
raske mig,  idet  jeg  mindedes,  i  hvor  høje  Toner 
vor  « Mæcen  as »  tidligere  havde  rost  mine  Værker. 

«Det  samme  kan  man  sige  om  Rises  Archiv,» 
hviskede  jeg  til  min  Sidemand,  som  trøstede 
mig  med  en  Kompliment. 

Men  tilsidst  blev  alle  trængende  til  Trøst. 
Liebe  sluttede  nemlig  med  Holger  Drachmann, 
lovpriste  hans  Geni  i  stærke  Udtryk  og  endte 
med  at  udbringe  hans  Skaal.  Det  kom  som  en 
Overrumpling;  til  at  deltage  i  denne  Hyldest 
var  vi  ikke  indbudt,  og  med  al  Anerkendelse 
af  Drachmanns  lyriske  Talent,  saa  var  der  dog 
ikke  nogen  Stemning  for  at  bære  ham  i  Guld- 
stol. 

Jeg  bør  tilføje,  at  uagtet,  som  det  lod,  min 
Digterstjerne  var  dalet  stærkt   i  min  gamle  Vel- 

ynders  og  Vens  Øjne.  havde  dette  dog  ingen 
Indflydelse  paa  hans  personlige  Følelser  for  mig. 
Han  støttede  mig  trofast,  hver  Gang  jeg  kom 
t-il  den  rige  Rabenske  Kilde  for  at  faa  en  styr- 
kende Drik.  Trofasthed  i  Venskab  er  et  Hoved- 
træk i  hans  Karakter.:; 

Der  findes  i  Danmark  en  anden  Kilde,  ved 
hvilken  Ewald  selv  sidder  som  en  af  dens 
Vogtere  —  og  det  er  de  skønne  Videnskabers 
Selskab,  eller  rettere  dets  efterladte  Formue. 
Hyppigt  har  vel  et  Selskab  overlevet  sin  For- 
mue og  er  afgaaet  ved  Døden  efter  en  kum- 
merlig Alderdom ;  men  det  er  vistnok  ret  ene- 
staaende,  at  et  Selskab,  saaledes  som  hint,  op- 
løses, mens  alle  Pengene  endnu  er  i  Behold  og 
Hestene  altsaa  —  efter  Ordsproget  —  ikke  har 
nogen  Grund  til  at  bides.  Det  afdøde  Selskabs 
ikke  uanselige  Formue  forvaltes  af  tre  Mænd, 
og  de  har  uddelt  større  eller  mindre  Summer 
til  adskillige  danske  Litterater.  Man  kan  ikke 
søge  Tilskud  eller  Understøttelse  fra  dette  Fond: 
men  naar  man  har  udgivet  et  skønlitterært  Værk, 
og  Fondets  Ledelse  skønner,  at  man  trænger  til 
Støtte  og  fortjener  den,  saa  kan  det  hænde,  at 
en  Præmie    daler    ned   i    Skødet    paa    en,    mens 

man  mindst  aner  det.  Afdøde  Biskop  Fog  var 
dette  Selskabs  Formand,  Professor  Henrik  Schar- 
ling  var  og  er  dets  Kasserer,  og  Ewald  Sekre- 
tær; han  har  skrevet  Selskabets  Historie,  som 
findes  nedlagt  i  dets  Arkiv. 

Biskop  Fog  var  en  af  de  Prædikanter,  Ewald 
satte  mest  Pris  paa  at  høre;  nogle  af  hans 
skønneste  og  kraftigste  Prædikener  har  han  ned- 
skrevet i  Breve  til  sine  Venner.  Og  de  gæstede 
ikke  sjældent  hinanden.  Fog  var  i  mange  Ting 
en  aparte  Mand:  og  i  høj  Grad  distræt.  Det 
kunde  hænde  ham,  naar  han  gik  en  Tur  i  Byen, 
at  han  saa  gik  til  Banegaarden  og  rejste  et  eller 
andet  Sted  hen,  uden  at  hans  nærmeste  anede 
det.  Og  naar  han  havde  Middagsfremmede,  og 
han  bød  Cigarer  om  efter  Dineren,  kunde  han 
—  i  det  samme  han  rakte  en  Cigar  frem  mod 
en  Gæst  —  blive  grebet  af  et  Emne  og  give  sig 
til  at  tale  saa  ivrigt,  at  han  beholdt  Cigaren 
imellem  Fingrene  og  prikkede  Gæsten  paa  Kjole- 
opslaget med  Cigaren  —  saa  længe,  at  en  liden- 
skabelig Røger  kunde  komme  til  at  udstaa  sande 
Tantaluskvaler.  Men  hvad  var  det  saa  ikke. 
han  sagdel  Grebet  og  løftende  talte  han  om  alle 
Emner,  kyndig  i  alt,  omfattende  alt  og  alle  med 

sin  klare  Aands  Forstaaelse.  Han  kunde  lange 
Stykker  udenad  af  de  græske  og  latinske  Klas- 
sikere; bedst  som  han  sad  ved  Aftensbordet, 
kunde  han  lægge  Kniv  og  (iaffel  og  citere  Side 
efter  Side  af  Homer,  saa  det  skønne  græske 
Sprog  ret  kom  til  sin  Ret  og  var  en  Lyst  at 
høre. 

Senere  sluttede  Ewald  sig  til  nuværende 
Sognepræst  ved  Andreaskirken  Julius  Steen  og 
fandt  i  ham  en  trofast  Ven. 

En  af  Ewalds  muntreste  københavnske  Ven- 
ner var  hans  Ungdomskammerat,  Kapitajn  Wal- 
demar Bauditz.  Han  var  altid  parat  til  at  sige 
eller  skrive  en  Vits.  Han  bejlede  i  sin  Tid  for- 
gæves til  en  Frk.  Mynster,  som  var  en  feteret 
Skønhed;  senere  ægtede  han  Frk.  Owen.  Og 
det  udtrykte  han  selv  saaledes:  «Da  jeg  ikke 
blev  fundet  /Jiønsfprværdig,  vendte  jeg  mit  Blik 
mod  oven.»  Saaledes  fortælles  det  i  det  mindste; 
og  hvis  det  ikke  skulde  være  sandt,  saa  ligner 
det  ham  i  hvert  Gald  ganske. 

Sine  Middagsinvitationer  kunde  han  forme 
saaledes:  «Jeg  inviterer  Dem  paa  faa  Retter  Mad 
og  en  Mængde  Bauditzer.»  Og  naar  han  skrev 
Breve,    groede    der    under  Tiden   smaa,    kuriøse 

Vers    frem    under   hans    Pen.      Til  Ewald  skrev 
han  paa  dennes  70  Aars  Fødselsdag: 

Tak  for  hver  Glæde,  gamle  Ven, 

du  har  beredt  os  med  din  Pen. 

Tak  for  hver  prægtig  Bog,  du  skrev, 

for  hvert  fortroligt,  morsomt  Brev! 

Hav  Tak,  kort  sagt,  for  alskens  Penskab, 

dog  først  og  sidst  for  trofast  Venskab! 

Ewald  svarede  med  at  sende  ham  et  Billede 
af  Kastellet  og  følgende  Vers,  som  sigter  til  en 
Begivenhed  i  Bauditz'  Liv.  Han  var  engang  i 
Teatret  blevet  fornærmet  af  en  anden  Officer 
og  udfordrede  ham;  Sagen  kom  til  Komman- 
dantens Kundskab,  og  Bauditz  maatte  vandre 
en  Tid  i  Arresten  paa  Kastellet;  men  den  al- 
mindelige Sympati  var  paa  hans  Side. 

Jeg  véd,  at  jeg  tør  ikke  prise, 

hvad  Loven  straffer  strængt  og  grumt, 

og  Moralisten  kan  bevise, 

jeg  tænker  dér  barbarisk  dumt. 

Desuden  er  jeg  Civilist, 

mig  intet  Heltemod  bevidst, 

og  førte  aldrig  nogen  Klinge. 

Dog  er  der  i  mit  Bryst  en  Gnist, 

som  ikke  helt  sig  lader  tvinge. 

Jeg  mene  maa,  den  Mand,  der  kækt 

med  Sværd  vil  værne  for  sin  Ære, 

naar  ham  en  Uven  haaner  frækt, 
ham  raaa  vi  højlig  respektere. 
En  saadan  Mand  er  du,  min  Ven! 
Derfor  du  maatte  vandre  hen, 
hvor  mangen  Fange  Taarer  fælded. 
Men  du  gik  frejdig  i  Kastellet! 
Thi  de,  der  gav  dig  den  Arrest, 
selv  mente.  Dommen  var  Attest 
for  Mandemod  og  Krigerære. 

Saaledes  saa  Ewald  i  det  mindste  den  Gang 
paa  Duelspørgsmaalet,  og  det  er  jo  kun  natur- 
ligt for  en  Mand,  der  tilhører  en  gammel  Kriger- 
slægt.  Generalsblodet  ruller  vildt  i  mine  Aarer,» 
skriver  han  engang  spøgende  i  et  Brev.  Det 
ruller  ogsaa  i  hans  Bøger;  det  er  neppe  helt 
tilfældigt,  at  han  fortrinsvis  har  skildret  svundne 
Tider,  Riddere  i  Panser  og  Plade,  store  Felt- 
herrer og  Kvinder  med  Mandshjerte  i  Brystet; 
det  er  Slægtsarven,  den  ingen  helt  kan  vægre 
sig  ved  at  løfte,  der  her  har  fundet  sig  et  frede- 
ligt Afløb  gennem  den  digteriske  Fantasi. 

KAPITEL  XIV. 

Mellem   Slagene.    —    Politisk   Iver.    —    Da   Stemmerne  gik 

lige  op.    —    Sorger  i  Hjemmet.    —    Da    Brudgommen    blev 

lukket  ude.  —   Fr.  Paludan-Miillers   Begravelse. 

«Man  lever  egentlig  kun  rigtigt,  naar  man 
intet  oplever,»  skriver  Ewald  i  et  Brev.  —  «Men 
det  indadvendte,  dybere  Liv  lader  sig  ikke  saa 
let  fortælle,  skal  heller  ikke  udmøntes  smaat; 
har  maaske  heller  ikke  nogen  Interesse  for 
andre. » 

Set  ud  fra  dette  Synspunkt  har  Ewalds  Liv 
været  rigt  paa  Oplevelser;  han  har  aldrig  været 
af  dem,  over  hvis  Sjæle  Sorg  og  Lykke  glider 
saa  temmelig  sporløst  hen;  tvært  imod,  naar 
man  læser  hans  overordentlig  talrige  og  udfør- 
lige Breve  igennem,  faar  man  Billedet  af  en 
Mand,    der    i    sit  Sind   har  samlede   utalte   Ind- 

tryk,  mørke  saavel  som  lyse,  —  af  Livet  med 
sine  kære,  af  store  og  smaa  Hændelser  i  Ven- 
ners og  Frænders  Liv,  af  det  danske  Folks  Op- 
levelser og  af  de  store  Verdenskatastrofer.  Han 
har  levet  med  i  det  alt  sammen,  det  har  sat 
hans  Sind  i  Svingning,  og  det  har  givet  ogsaa 
hans  Bøger  deres  Liv. 

Hvis  han  nogen  Sinde  har  kendt  en  Følelse 
af  Tomhed  og  Kedsomhed,  da  har  det  været  i 
de  Øjeblikke,  hvor  han  netop  har  sluttet  en 
Bog,  og  der  er  blevet  stille  i  hans  Fantasi.  Naar 
man  i  Maaneder  niaaske  i  Aar  har  levet  sam- 
men med  digtede  Mennesker,  har  skabt  dem, 
elsket  dem  og  set  dem  fuldbyrde  deres  Skæbne 
—  og  de  da  rives  fra  en,  netop  som  man  har 
knyttet  sig  fast  til  dem  og  glemt,  at  de  ikke 
levede,  —  da  kan  man  nok  faa  en  trN'kkende 
Følelse  af  Forladthed  og  Usikkerhed.  Det  er, 
som  naar  Toget  fører  en  bort  fra  Venner,  man 
har  levet  sig  sammen  med;  man  vinker  og  vin- 
ker, saa  længe  man  kan  øjne  dem,  og  naar 
man  saa  omsider  synker  tilbage  i  Kupéen,  da 
har  man  i  Grunden  ingen  Steder  hjemme;  noget 
kært  er  forbi,  og  Sindet  føler  endnu  ikke  Kræf- 
ter  til    at   gribe  det,    der  ligger  foran.      Enhver, 

der  har  følt  sig  grebet  af  en  Bog,  kender  ogsaa 
den  halvt  glade  og  tilfredse,  halvt  sørgmodige 
og  skuffede  Følelse,  hvormed  man  lægger  Bogen 
bort,  naar  man  har  læst  dens  sidste  Blad.  Og 
hvor  meget  stærkere  føles  ikke  dette  af  den. 
hvis  Tanker  har  givet  Bogen  Liv! 

«Min  Bog  er  nu  færdig*  —  skriver  han  i 
1880  —  «og  den  Tid  kommen,  som  ikke  beha- 
ger mig,  den  døde  Tid,  imellem  Slagene.  Ikke 
i  Stand  til  lige  strax  at  tage  fat  paa  noget  nyt, 
men  dog  med  dette  for  Øje  som  noget  uund- 
gaaeligt,  er  jeg  ikke  ret  i  Stand  til  hverken  at 
hvile  eller  arbejde.  W  Digtere  er  ikke  saa  hel- 
digt stillede  som  Kunstnerne,  der  altid  har 
Skizzer  at  sysle  med,  eller  som  Komponister 
og  Musikere,  hvis  Kunst  har  ogsaa  en  praktisk 
Sidci* 

Men  selv  i  saadanne  Tider  har  han  haft 
Tropper  at  føre  i  Ilden  mod  Lediggangens  og 
Kedsomhedens  onde  Aander. 

«Jeg  glæder  mig  ved  at  se  paa  det  grønne 
fra  Vinduerne,  og  morer  mig  tillige  ved  at  iagt- 
tage vore  Genboere  paa  den  anden  Side  af 
Vejen»  —  skriver  han.  —  « Kunderne,  som  gaa 
ind    til    Høkeren,    de    paa    Vejen    legende   Børn, 

den  gamle  svagelige  Mand,  som  hver  Dag  gaar 
en  Tur  i  sin  Have  støttet  til  sin  gode,  taalmo- 
dige  Søns  Arm  —  det  gamle  Ægtepar,  som  daglig 
gaar  her  forbi,  han  flegmatisk  og  langsomt  sjok- 
kende, hun  hidsig  og  løber  fra  ham  og  staar 
saa  og  venter,  til  han  har  sejlet  hende  op  — 
forbifarende  01-  Sodavands-  Kaffe-  og  Isvogne 
—  Wessel  og  Vetts  forgyldte  Æske  med  Livré- 
kusk  og  Tjener  —  —  Meteorer,  som  dog  kun 
nu  og  da  viser  sig  til  Vejens  Oplivelse  .... 
Vanen  er  den  anden  Natur;  naar  jeg  nu  kom- 
mer ud  paa  Landet,  forekommer  Stilheden  mig 
saa  underlig  død  og  kedsommelig.* 

Man  kan  ligefrem  høre  paa  dette,  hvorledes 
Hjærnen  samler  og  samler  paa  de  mindste  Ind- 
tryk —  ikke  for  at  slaa  Tiden  ihjel,  men  for 
at  producere  dem  videre.  De  af  hans  Venner, 
som  endnu  lever,  vil  mindes,  hvilke  Brevbom- 
bardementer han  kunde  aabne  i  de  «døde  Ti- 
der mellem  Slagene ;»  og  en  Mand,  der  skriver 
Breve  con  amore,  kommer  vanskelig  til  at 
kede  sig. 

I  dansk  Politik  har  han  altid  taget  Del  med 
Liv  og  Sjæl  —  paa  Højres  Side  — ,  om  end  han 
aldrig   er   optraadt    som    aktiv  Politiker,    og   om 

han  end  i  Aarenes  Løb  er  kommen  til  at  se 
roligere  og  mildere  paa  mangt  og  meget.  Da 
han  stod  i  sin  fulde  Kraft,  var  han,  i  Politik 
som  i  andet,  noget  af  en  Missionær  for  det.  som 
fyldte  ham,  og  som  han  troede  paa.  I  sine 
Breve  fortæller  ban  med  en  Blanding  af  Humor 
og  Indignation  om  en  Barber,  der,  da  hans  Kunder 
stormede  til  Vinduerne,  kiggede  over  Skulderen 
og  flot  henkastede:  «Naa,  det  var  ikke  andre 
end  Kongen  I »  Han  fik  sig  paa  Stedet  et  forsvar- 
ligt Kursus  i  Danmarks  Riges  gennemsete  Grund- 
lov. 

Men  undertiden  har  Ewald  ogsaa  følt  sig 
enig  med  den  brave  Stevnsbonde,  der  kort  og 
godt  karakteriserede  Politik  som  « noget  Skid- 
teri,« og  han  var  aldrig  saa  fanatisk,  at  han 
ikke  havde  Blik  for  Valgkampenes  humoristiske 
Side.  Det  er  jo  ikke  altid,  at  Resultatet  svarer 
til  Vælgernes  Krigshumør  og  Anstrængelser. 
Ewalds  Svoger,  Pastor  Rothe  i  Vemmeløv,  kørte 
saaledes  pligtskyldigst  til  Slagelse  paa  hver  Valg- 
dag —  indtil  han  gjorde  den  kedelige  Opdagelse, 
at  medens  han  stemte  paa  Dahl,  stemte  hans 
Kusk  paa  Tauber!  En  til  og  en  fra  —  saa  kunde 

Tiden  og  Hestene  endelig  bruges  til  noget  nyt- 
tigere. 

—  Men  naar  Ewald  skriver  de  ovenanførte 
Ord  om  de  indre  Oplevelser,  da  har  han  selv- 
følgelig mest  tænkt  paa  Sorgerne,  paa  Skils- 
missen fra  dem,  han  holdt  af.  Han  kunde  tale 
med  derom;  af  hans  tretten  Børn  er  de  otte 
døde,  oftest  som  smaa.  Den  største  Sorg  fristede 
han  vel,  da  Sønnen  Volf  gang  døde  i  1877.  Ewald 
skriver  derom: 

«Den  6te  Juli,  om  Aftenen  Kl.  10,  gik  min 
Hustru  i  Seng,  faldt  i  Søvn  og  drømte,  at  vor 
Søn  Yolfgang  var  omkommen  paa  Søen.  Han 
havde  som  Matros  været  ude  paa  sin  første 
Langfart,  og  var  nu  paa  Hjemvejen  over  Atlan- 
terhavet. Hans  sidste  Brev  viste  os,  at  han  vel 
var  glad  ved  sit  Kald  som  Sømand,  men  at  han 
dog  glædede  sig  svært  til  at  komme  hjem  og 
gense  os. 

Drømmen  kan  jo  nu  let  være  fremkaldt  af 
det  urolige  Vejr,  men  mærkeligt  er  det  dog,  at 
vor  kære,  stakkels  Dreng  druknede  paa  samme 
Tid,  den  6te  Juli  Kl.  10  om  Aftenen. 

Den  20de  kom  den  sørgelige  Efterretning  til 
os   ved    mundtlig  Meddelelse    af  en  Mand,    som 

Rederen  sendte  ud  iil  os.  Det  oplystes  siden, 
at  Ulykken  var  foregaaet  paa  følgende  Maade: 
Han  var  lige  bleven  afløst  ved  Roret,  da  der 
kom  en  Stormb3'ge.  Han  og  en  Kammerat  blev 
kommanderede  op  for  at  bjærge  Topsejlet.  Han 
gik  til  Vejrs,  som  han  var,  i  Pjækkert  og  med 
store  Søstøvler  paa,  og  han  gik  øverst  op.  At 
den  yngste  af  Skibets  Besætning  og  i  saa  tung 
Paaklædning  blev  sendt  op  i  saa  farligt  et  Hverv 
og  i  en  Storm,  synes  mig  uforsvarligt. 

Den  anden  Matros  raabte  pludseligt:  En  Mand 
over  Bord!  Der  var  i  det  Vejr  ikke  Tale  om 
Redningsforsøg.  De  hørte  et  Raab,  som  viste, 
at  vor  stakkels  Søn  maa  være  kommen  op,  inden 
han  druknede.  Længe  plagedes  vi  ved  Tanken 
om  hans  Rædsel  ved  det  Fald  og  Kampen  for 
Livet  i  Bølgerne.  Men  der  er  al  Grund  til  at 
tro,  at  det  i  det  haarde  Vejr  ikke  har  varet 
længe,  og  at  han  har  faaet  en  hurtig  Død.» 

I  1878  døde  Ewalds  Svoger,  Dr.  theol.  Wil- 
helm Rothe,  der  var  Sognepræst  i  Vemmelov. 
Han  var  en  lærd  Mand,  og,  som  alle  Rotherne, 
en  trofast  og  hæderlig  Karakter.  Hans  «Det 
danske  Kirkeaar  og  dets  Perikoper,  en  Haand- 
bog    for    Prædikanter    og    Kirkegængere,    er    en 

nyttig  og  meget  brugt  Bog,  grundet  paa  et  om- 
fattende Studium. 

Hans  Styrke  laa  dog  i  Dogmatiken.  Hans 
«Erasmi  Næpii  Breve»,  som  kom  anonymt  i 
Kirketidenden,  vakte  stor  Opsigt  i  den  gejstlige 
Verden.  Det  var  en  grundig  Kritik  af  Martensens 
Dogmatik,  hvori  han  slaaende  påaviser,  at  Mar- 
tensen paa  flere  Punkter  har  forladt  den  lutherske 
Grund  og  givet  sig  ud  paa  Fantasiens  Irveje. 

Uagtet  Rothe  aldrig  navngav  sig,  blev  hans 
Forfatterskab  dog  bekendt,  og  man  sagde,  at 
Martensen  aldrig  tilgav  ham  de  Breve. 

Rothe  var  blandt  de  opvakte  Præster  —  «de 
hellige*  —  i  Trediverne  og  en  god  Ven  af  Fen- 
gerne;  i  Venimeløv  maatte  han  kæmpe  med  Sek- 
terer, navnlig  Gendøberne,  skønt  denne  Bevæ- 
gelse allerede  dengang  var  ved  at  tabe  sig  noget. 

Hans  Enke,  Ewalds  Søster,  overlevede  ham 
i  mange  Aar.  Af  deres  Børn  skal  nævnes  Direktør 
Christian  Ewald  Rothe  i  København,  gift  med 
en  Søster  til  Erik  Skram,  og  Borgmester  Carl 
Rothe  i  Grenaa.  En  Datter  er  gift  med  Mu- 
seumsdirektør Mollerup. 

Allerede  Aaret  før  havde  Ewald  mistet  sin 
eneste  Broder,  Kaptejn  i  Garden  Volfgang  Ewald, 

der  saaledes  gik  bort  i  samme  Aar  som  hans 
Brodersøn  og  Navne.  Da  han  blev  syg,  vilde 
han  ingen  se,  og  Ewald  kom  forst  til  ham.  kort 
før  han  døde.  Jeg  tror  nok,  han  genkendte 
mig  —  skriver  Ewald  —  <han  bad  om  at  faa 
sin  Lorgnet,  da  det  blev  saa  mørkt.  Jeg  gned 
hans  Fødder,  som  var  kolde  og  allerede  bar 
Dødens  Mærke.  Mens  vi  gik  ind  i  Daghgstuen, 
og  hans  Hustru  var  alene  hos  ham,  sov  han 
stille  hen,  uden  saa  meget  som  et  Suk. 

Han  var  en  trofast,  varmtfølende  Natur,  en 
kærlig  Broder.  Ogsaa  trofast  og  kærlig  i  begge 
sine  Ægteskaber.  1  flere  Retninger  havde  han 
Talent,  især  som  Sanger  og  Mimiker.  Han 
kunde  give  Italienerne  og  Schram  skuffende. 
Endelig  var  han  en  udpræget  Humorist;  under- 
tiden udtalte  han  sig  temmelig  frit  og  kunde  da 
nok  støde  an.  I  sine  sidste  Aar  blev  han  en 
troende  Kristen,  vakt   af  Frimodts  Prædikener,  v 

Hans  anden  Hustru  har  overlevet  ham,  og 
hans  to  Sønner,  Otto  og  Herman  Ewald,  har 
været  ene  om  at  fortsætte  Slægtens  militære 
Traditioner;  den  ene  er  Løjtnant  i  Hæren,  den 
anden  i  Marinen. 

—  Der   findes   i   Ewalds  Optegnelser   mange 

Beretninger  om  Begravelser,  han  har  bivaanet, 
og  de  Tanker,  han  har  gjort  sig  derved.  En 
afgjort  Modstander  har  han  altid  været  af  de 
saakaldte  « Begravelser  i  Stilhed«,  og  han  har 
ofte  undret  sig  over,  at  en  Mand,  der  i  levende 
Live  havde  indtaget  en  fremskudt  Stilling,  og 
som  efterlod  sig  en  stor  Venneskare,  vilde  lade 
sig  liste  i  Jorden,  som  om  han  havde  bedrevet 
noget  ondt. 

Skemtende  fortæller  han  om  et  Bryllup,  der 
ogsaa  skulde  foregaa  i  Stilhed;  det  var,  da  Plougs 
Datter  blev  gift  med  afdøde  Rode.  Der  var 
givet  de  strængeste  Forbud  mod  at  indlade  Til- 
skuere i  Kirken,  og  da  selve  Brudgommen  ind- 
fandt sig,  kunde  han  ikke  komme  ind  —  Klok- 
keren kendte  ham  ikke! 

Om  Digteren  Frederik  Paludan-Miillers  Be- 
gravelse fortæller  Ewald:  « Biskop  Martensen 
holdt  Talen  i  Kirken.  Jeg  husker  af  den  de 
allerførste  Ord,  der  lød:   «Han  var  en  Aandl» 

Kun  faa  fulgte  med  ind  i  Kapellet,  udover 
Familien,  blandt  dem  Martensen  og  Fog  og  jeg, 
der,  skønt  noget  fjærnt,  var  i  Slægt  med  Palu- 
dan-Miiller.  Det  var  frygtelig  koldt  i  Kapellet, 
og  Martensen    frøs,   hvorfor   Fog    trak  sin   Kalot 

op  af  Lommen  og  laante  Biskoppen  den:  men 
den  flatterede  ikke  Hs.  Højærværdighed  —  og 
det  blev  endnu  mere  iøjnefaldende  siden,  naar 
han,  forarget  over  det,  han  nu  fik  at  høre,  løf- 
tede sine  foldede  Hænder,  og  idet  han  atter 
sænkede  dem,  drejede  sig  om  paa  Hælen. 

Den  afdødes  Broder.  Provst  Jens  Paludan- 
Miiller,  talte  nemlig  nu  ved  Kisten,  og  den  Tale 
var  nærmest  en  Protest  mod  Martensens,  hvori 
den  afdøde  toges  til  Indtægt  som  Kristen.  Men 
Jens  hævdede,  at  Fritz  ikke  var  kommen  læn- 
gere end  i  Forgaarden,  han  var  ikke  nogen 
troende  Mand,  skønt  nok  en  med  Alvor  søgende: 
og  deraf  tog  han  Anledning  til  at  udvikle  for 
os,  hvad  Tro  egentlig  er  og  lægge  os  det  paa 
Sinde. 

Denne  Affære  er  senere  bleven  fremdraget  i 
et  af  Bladene,  og  Jens  svarede  i  en  Artikel, 
hvori  han  kaldte  ovenstaaende  Opfattelse  af  Lig- 
talen for  «et  Sagn».  Han  fralagde  sig  den  Be- 
skyldning, at  han  skulde  have  stemplet  sin 
Broder  som  en  vantro  Mand.  og  paaberaabte 
sig  «det  skrevne  Ord,  som  retfærdiggør  ham.» 
Altsaa  har  han  forud  udarbejdet  Ligtalen.  Hvad 
han   nu  har  skrevet,    det  kender  jeg  ikke,    men 

hvad  han  sagde,  det  har  jeg  hørt  med  mine 
egne  Ører  og  kan  bevidne,  at  Broderens  Sjæl 
blev  sat  ud  i  Forgaarden. 

Det  forargelige  laa  ikke  i,  hvad  han  sagde, 
thi  det  var  vist  sandt.  Fr.  Paludan-Miiller  var 
vistnok,  som  de  fleste  af  hans  samtidige.  Ratio- 
nalist og  havde  kun  Troen  paa  Gud  Fader. 
Men  det  var  forargeligt,  at  han  i  sin  Trosiver 
ikke  kunde  lade  sin  egen  Broder  hvile  i  Fred  i 
sin  Grav.  Fra  hans  Mund  burde  kun  Kærlig- 
hedens Stemme  lydt  ved  den  Kiste. 

I  det  hele  taget  tror  jeg,  at  Præsterne  be- 
gaar  et  Misgreb  ved  at  prædike  i  Ligtaler.  I 
Følget  er  der  naturligvis  altid  en  Del  Menne- 
sker, som  ellers  ikke  kommer  i  Kirken,  og  saa 
tænker  den  nidkære  Præst:  «Nu  har  jeg  dem, 
nu  skal  jeg  dundre  for  dem  og  gøre  dem  Hel- 
vede hedt!>;  Men  det  ligner  en  Overrumpling 
og  omvender  sjældent  nogen,  vækker  kun  Mod- 
sigelse og  Forargelse. 

Jeg  har  ellers  tidligere  været  af  en  anden 
Mening,  theoretisk;  men  ved  at  se  Methoden  i 
Praxis  er  jeg  ganske  kommen  bort  derfra.« 

I  Aarenes  Løb  har  Ewald  maattet  følge  dem 
til  Jorden    i    stort    Tal    —    hans   Samtids    store. 

Slægt  og  Venner,  mange  af  dem,  som  var  hans 
jævnaldrende,  er  gaaet  bort.  Han  er  jo  nu  naaet 
langt  ud  over  Støvets  Aar  og  er  nu  nær  ved  de 
84  —  en  høj  Alder  for  en  Aandens  Arbejder. 
Tilhører  han  end  en  kraftig  og  længe  levende 
Slægt,  saa  kan  han  dog  sikkert  for  en  stor  Del 
takke  sin  regelmæssige  Levevis  for  sin  høje  Al- 
der, og  for  at  han  endnu  —  over  80  Aar  gam- 
mel —  har  kunnet  udsende  Bøger,  der  er  langt 
fra  at  bære  Præg   af  at  være  en  Oldings  Værk. 


KAPITEL  XV. 

Peder  Rosenstaiul-Goiske.  —  Hii  uddod  Kunst.  —  Ewald 
som  Brevskriver.  —  En  kostbar  Efterskrift.  —  Naar  Dron- 
ning Christine  kæmmede  sig.  —  Collins.  —  Da  Rosenkilde 
for  vild.  —  Bournonville  og  Høedt,  gennem  en  Kollegas 
Briller.  —  Da  Frederik  VII  ophævede  Grundloven.  —  En 
ny  Krigsminister  og  et  gammelt  Bud.  —  Frederik  \'1I  og 
Embedsmanden.    —    Kunstens    Fremtid.   —   Rescensenterne. 

tléU  Digter  og  et  regelmæssigt  Liv!  Det  staar 
vistnok  for  mange  som  to  uforenelige  Begreber. 
Det  er  en  gammel  Overtro,  at  Digteren  maa 
være  excentrisk,  han  maa  følge  sine  Luner  og 
leve  et  bevæget  Liv.  Det  er  nu  vist  —  bortset 
fra  dem,  der  søger  at  vække  Opmærksomhed 
ved  en  aparte  Optræden,  fordi  ingen  lægger 
Mærke  til  deres  Bøger  —  el  Temperaments- 
spørgsmaal,  og  ingen  vil  forlange,  at  en  stærkt 
lyrisk    bevæget   Sjæl,    der    synger    saa    Tusinder 

rystes  og  bevæges  derved,  skulde  være  en  sindig 
Pasgænger  i  det  daglige  Liv,  med  fast  Arbejds- 
tid. 

Men  lige  saa  sikkert  er  det,  at  Kunst  kræ- 
ver Arbejde,  og  Arbejde  kræver  Regelmæssighed 
og  Ro;  og  hvis  en  Digter  befinder  sig  bedst 
ved  at  leve  arbejdsomt  og  regelbundent,  saa  er 
det  ikke  alene  til  Baade  for  ham  selv,  men  og- 
saa  for  hans  Værker,  og  selv  det  største  Geni 
kan  ikke  flagre  sig  fra  det  Krav,  selve  hans 
Evner  stiller  til  ham:  Arbejd,  for  at  du  kan  naa 
det  højeste.  Deraf  de  mange  tunge  Timer,  som 
kendes  af  hver  Poet,  stor  eller  lille,  hvis  han 
blot  har  følt  Evnens  Ansvar  —  da  Aanden  ude- 
bliver, da  man  kan  tygge  paa  Penneskaftet  og 
rive  sig  i  Haaret,  saa  meget  man  vil,  der  kom- 
mer dog  ingen  Idé;  da  man  stirrer  og  stirrer 
paa  det  hvide  Ark,  man  har  lagt  foran  sig,  og 
tilsidst  skriver  og  skriver,  mere  og  mere  sikker 
paa,  at  man  i  Morgen  vil  rive  det  skrevne  i 
Stykker  —  den  arbejdslystnes  Arbejdsløshed. 
Mange  Evner  og  mange  Karakterer  er  vel  stran- 
dede paa  denne  Aandens  tilsyneladende  Lune- 
fuldhed, og  let  er  det  ikke  at  leve  under  slige 
Kaar. 


Peder  Rosenstand  Goiske. 

TEfler  Maleri  af  Juel.) 


Frederikke  Rosenstand  Goiske, 

f.  Kaas. 
(Efter  Maleri  af  Juel  ) 


224 

Ewald  har  i  denne  Henseende  været  heldigt 
stillet,  fordi  han  i  sig  har  haft  baade  en  Histo- 
riker og  en  Digter.  Hvad  Tidslængden  angaar, 
da  har  Historikeren  nok  haft  Overtaget;  han 
har  aldrig  begyndt  at  skrive,  før  Studierne  var 
vel  tilendebragte,  nedskrevne  og  katalogiserede, 
og  af  den  Tid,  han  har  kunnet  unde  sig  til  en 
Bog,  har  Studierne  i  Reglen  taget  den  længste 
Part.  Livet  har  da  ganske  naturligt  formet  sig 
for  ham  som  for  den  lærde,  der  altid  kan  ar- 
bejde, fordi  Bøgerne  altid  er  der:  og  han  har 
skrevet,  som  han  har  studeret,  med  Regelmæs- 
sighed og  Orden.  Derved  har  han  vunden  Tid 
—  Tid  blandt  andet  til  at  vedligeholde  en  over- 
ordentlig udstrakt  Brevvexling,  og  det  en  Brev- 
vexling  af  en  egen.  nu  vistnok  uddød  Art. 

Den,  der  ikke  alene  har  læst  Ewalds  Bøger, 
men  som  ogsaa  har  kendt  ham  selv  i  hans 
Manddoms  Kraft,  vil  neppe  have  kunnet  overse, 
at  han  havde  andre  Evner  end  dem,  hans  Bø- 
ger lagde  Beslag  paa.  Han  mener  selv,  og  vist- 
nok med  Rette,  at  have  arvet  en  Del  af  sin 
digteriske  Begavelse  fra  sin  Moders  Fader,  den 
tidligere  omtalte  Peder  Rosenstand-Goiske,  der 
døde  i  1803.     Denne  Mand  var  en  livlig  og  be- 

gavet  Æsthetiker  og  spillede  en  ikke  ringe  Rolle 
i  Samtidens  Aandsliv.  Han  var  ikke  mere  end 
atten  Aar  gammel,  da  han  fik  den  Idé  at  ud- 
give et  Teaterblad  —  det  første  i  sin  Art  her- 
hjemme. I  «Den  dramatiske  Journal*  optraadte 
denne  nybagte  Student  som  kritisk  Dramaturg 
og  søgte  at  « rense  Smagen ».  Bekendt  er  det 
vistnok,  hvorledes  han  skrev  en  skarp  Rescen- 
sion  over  Teaterdirektøren  Bredals  Stykke,  »Tron- 
følgen i  Sidon»;  Bredal  svarede  med  et  nyt 
Skuespil:  «Den  dramatiske  Journal»,  og  dette 
gav  Anledning  til  stor  Tumult  i  Teatret,  hvilket 
atter  affødte  Johannes  Ewalds  «De  brutale  Klap- 
pere*. I  sin  Roman  « Caroline  Mathilde*  har 
Ewald  givet  en  Skildring  af  disse  med  et  mildt 
Udtryk  bevægede  Teateraftener. 

Fra  denne  kæmpende  Journalist  er  det,  Ewald 
har  taget  Arv;  og  mens  han  rolig  og  behersket 
byggede  sine  Romaner  op,  flettede  og  udredte 
Handlingens  Traade  og  omhyggeligt  tegnede  de 
mange  Streger,  der  tilsammen  skulde  give  en 
Sjæls  Portræt,  sad  en  mere  skælmsk  og  mindre 
adstadig  Muse  og  tilhviskede  ham  Ord,  som  kild- 
rede   i    Pennen,    men    som    maatte    rystes    af   i 

En  Slægts  Historie.     II.  15 


226 

Blækhuset  for  Romanens  Skyld.  Og  ogsaa  denne 
Muse  krævede  Luft. 

Nu  er  det  jo  ikke  saadan  at  forstaa,  at  Ewalds 
Romaner  er  gravalvorlige  og  tørt  skematiske; 
tvært  imod.  han  har  tegnet  mange  komiske  Si- 
tuationer og  givet  adskillige  pudsige  Figurer  Liv, 
og  i  enkelte  af  hans  mindre  Fortællinger  er  der 
et  helt  løssluppent  Humør. 

Men  han  har  dog  ikke  følt  sig  tilfredsstillet 
derved.  Der  har  alle  Dage  været  et  Stykke 
Journalist  i  ham:  han  har  følt  Trang  til  at  sige 
sin  Mening  om  Dagens  Spørgsmaal,  til  snart  i 
harmfuld  Iver,  snart  i  skæmtende  Paradoxer  at 
give  sit  Besyv  med.  Deraf  hans  sprudlende  Liv 
i  Samtaler,  og  deraf  hans  Breve,  der  som  Regel 
virkede  indtagende  og  opmuntrende  paa  hans 
Venner.  Han  har  været  Brevskriveren  par  ex- 
cellence, vel  en  af  de  sidste  paa  Skansen. 

Hvad  skriver  vi  vel  til  hinanden  i  vor  travle 
Tid?  De  nødvendige  Meddelelser,  for  saa  vidt 
vi  ikke  kan  give  dem  pr.  Telefon.  Med  hurtige 
Kragetæer,  med  Forkortelser  af  Sætninger  og 
Ord,  med  Linje  hastende  efter  Linje  for  at  faa 
Ende  paa  det  giver  vi  hinanden  en  Art  Dispo- 
sition   til    et    Brev,    der    altfor    ofte    minder    om 

Skoledrengenes:  « Hvordan  har  De  det?  Jeg  har 
det  godt,  i  Gaar  var  vi  i  Theatret,  det  var  me- 
get morsomt.)  Og  hvor  bange  er  vi  ikiie  for 
at  give  vore  Følelser  Udtryk!  Tusinde  kærlige 
Hilsener  —  det  er  gerne  den  største  Vexel.  vi 
faar  Tid  til  at  udstede  paa  Hjertets  Bank. 

Men  for  Ewald  har  Brevskrivningen  været 
en  Nydelse,  og  derfor  blev  hans  Breve  en  Ny- 
delse for  dem,  der  modtog  dem.  «Det  kan  gaa 
med  Breve,  som  med  de  fulde  Bægre»,  skriver 
han  —  «det  ene  drager  det  andet  med  sig,  og 
der  er  i  denne  aandelige  Skaaldrikken  og  Klin- 
ken noget  af  et  behagehgt  og  fornøjeligt  Sym- 
posium, som  man  nødigt  afbryder.« 

Han  begynder  et  Brev  saaledes:  < Velkom- 
men I  Jeg  ved  ikke  bedre  at  udtrykke  min  Glæde 
over  Deres  Brev,  end  ved  dette  ene  Ord,  hvor- 
med man  hilser  en  kær  Gæst,  der  kommer  lang- 
vejs fra,  eller  som  man  længe  ikke  har  set.» 
Af  denne  festlige  Klang  er  der  gerne  noget  i 
hans  Breve:  han  frydede  sig  over  dem,  han  fik, 
og  han  skriver  sine  Breve  med  Sindet  optændt 
af  Skaberglæde.  Brevskrivningen  er  for  ham 
en    højere    Art    af   Samværen    og   Samtale,    og  i 

15* 

Modsætning  til  Grundtvigianerne,  har  han  næsten 
sat  det    «døde«   Ord  over  det  « levende ». 

«At  læse  deres  prægtige  Brev»  —  skriver 
han,  «var  næsten  som  at  tale  med  Dem,  altsaa 
en  Nydelse.  Jeg  maa  endogsaa  —  efter  mine 
Dem  bekendte  Anskuelser  om  det  skriftliges 
Fortrin  —  sige,  at  jeg  fik  Deres  Svar  i  en  mere 
fuldendt  Form,  end  det  vilde  kunnet  ske  mundt- 
ligt, og  jeg  kunde  som  fraværende  ikke  afbryde 
Foredraget  og  ved  min  Opposition  bringe  Fore- 
dragsholderen ud  af  Ligevægt.  I  det  hele  taget 
er  det  kun  ved  skriftlig  Forhandhng,  og  hvor 
der  ved  mundtlig  dito  hersker  parlamentarisk 
Disciplin,  at  Begrebet  »Tiltale  og  Svar»  sker 
ordentlig  Fyldest.  Ved  mundtlig  Disput  paa  fri 
Haand  indtræffer  Explosionen  altid  for  tidlig, 
Affairen  bliver  ikke  et  Slag  efter  Krigskunstens 
Regler  og  med  et  klart  Resultat,  men  som  en 
Torpedosprængning  med  Ødelæggelse  for  begge 
Parter. » 

«Brug  Pennen  som  Spadserestok*  skriver  han 
til  sin  Ven,  Etatsraad  Mohl  —  og  saaledes  brugte 
han  den  selv.  Med  den  i  Haand  gik  han  utræt- 
telig   til    sine    Venners    Dør    og    afleverede    sine 

lange,  altid  sirligt  skrevne  Epistler,  der  ofte  var 
paa  en  Snes  Sider  og  kunde  stige  til  50. 

Naturligvis  var  der  Steder,  hvor  han  ban- 
kede forgæves  paa.  Svogeren,  afdøde  Højeste- 
retsassessor Hother  Smith,  var  saaledes  ikke 
nogen  egentlig  Ynder  af  at  skrive  Breve.  De 
var  Ungdomsvenner,  Ewald  skattede  ham  højt 
for  hans  varme,  trofaste  Hjærte,  hans  klare  For- 
stand og  hans  ubestikkelige  Retsind,  og  de  stod 
fra  først  til  sidst  i  et  nært  Forhold  til  hinan- 
den; men  hvad  Brevskrivningen  angaar,  var 
F'orholdet  meget  ensidigt;  thi  medens  Ewald 
fyldte  Side  efter  Side  med  Naturbeskrivelser  og 
Skemt,  svarede  Svogeren  i  Lapidarstil,  og  der 
findes  fra  hans  Haand  et  Brev,  som  bogstavelig 
kun  rummer  det  ene  Ord:  Takl 

Af  en  anden  Grund  gik  Ewalds  Brevvexling 
med  gamle  General  Ulstrup  i  Staa.  Den  gamle 
Herre  blev  nemlig  tilsidst  affældig  og  taalte  ikke 
at  skrive  meget  formedelst  sin  Gigt;  men  han 
bødede  da  gerne  paa  sine  Breves  Korthed  ved 
følgende  Efterskrift:  «Forsmaa  ikke  medfølgende 
6  Flasker  Sherry  af  Unnas!»  Man  kvier  sig  jo 
ved    altfor    hyppigt    at    fremkalde   et  Svar,    som 

det    koster    Brevskriveren    saa    meget    at    frem- 
bringe. 

Natm-ligvis  har  Ewald  i  sine  Breve  fortalt 
en  Mængde  Anekdoter,  som  nok  kan  fortjene 
at  opbevares.  Saaledes  fortæller  han  om  den 
afdøde  Dr.  phil.  Biirmann-Becker,  med  hvem 
Ewald  gjorde  Bekendtskab  paa  Studiets  Vegne; 
Becker  var  nemlig  Kunstsamler  og  ejede  en 
Mængde  Tegninger  af  Fortidens  Klædedragter 
o.  1.  Han  gik  paa  sin  Fod  de  5  Mil  fra  Kø- 
benhavn til  Frederiksborg,  blot  for  at  høre 
Taarnklokken  slaa  —  at  sige  den  gamle,  som 
smeltede  ved  Branden,  og  som  havde  en  ufor- 
lignelig dyb  Tone. 

Med  Billedhuggeren,  Professor  Saabye,  traf 
Ewald  undertiden  sammen  hos  Svogeren  Smith. 
Ved  en  saadan  Lejlighed  fortalte  Ewald  om  sine 
Studier  over  Dronning  Christine  af  Sverige,  Gu- 
stav Adolfs  Datter. 

'< Dronning  Christine  var  en  Gris,»  sagde 
Ewald  blandt  andet.  —  «Hun  kæmmede  sig 
kun  een  Gang  om  Ugen.» 

Ja  ja«  udbrød  Saabye,  —  «saa  fik  hun  da 
noget  ud  af  det!  Vi  andre,  som  kæmmer  os 
hver  Dag,  gør  det  omsonst.* 

« Forleden  tog  vi  en  Tur  til  Hellebæk, » 

—  skriver  Ewald  i  et  Brev  af  1879  —  «dér  kom 
jeg  i  Etatsraad  Collins  umiddelbare  Nabolaug, 
og  undlod  ikke  at  besøge  ham  og  hans  elsk- 
værdige Kone.  De  har  vel  været  der  og  set 
hans  Landsted  og  den  lille  Idyl,  han  og  hans 
Brødre  har  skabt  dér  ved  Ellekilde  paa  det 
bare  Sandv  Assessoren  gik  nede  ved  Stranden 
og  gravede  Sand,  saa  ud  som  en  gammel  Ulk. 
Doktoren  saa  jeg  ikke,  men  Værkstedet,  hvor 
han  udfører  sine  Snedker-  og  Tømrerbedrifter, 
og  Haven  er  da  Etatsraadens  egen  Stolthed, 
skønt  han  omfatter  Huset  og  det  hele  med  En- 
thousiasme. 

Der  er  en  Lund,  den  er  han  specielt  stolt 
af;  der  er  kun  Stier  i  den,  og  man  kan  overse 
hele  Skoven,  højere  er  Træerne  endnu  ikke. 
Dog  er  Stierne  saaledes  lagte,  at  man  kan  gaa 
forkert. 

Rosenkilde  (den  yngre)  var  der  forleden,  og  da 
han  havde  luret  Etatsraaden  af,  at  Lunden  er 
hans  Stolthed  fremfor  alt  det  andet,  benyttede  han 
sig  straks  deraf  til  at  gøre  Løjer,  idet  han  gik 
derind  og  saa,  da  han  fik  Øje  paa  Broderen 
udenfor,   i   en  ynkelig  Tone   raabte   ud  til  ham . 

«Kære  Hr.  Assessor,    kom  og  hjælp  mig,  jeg  er 
faret  vild.» 

Lad  os  saa  blive  lidt  ved  Rosenkilde.  Scenen 
forandres:  vi  er  ved  Dosseringen  og  gaar  langs 
Sortedamssøen,  Rosenkilde  sin  Motionstur  før 
Bordet,  jeg  ad  Kalkbrænderivejen  til  for  at  bade; 
det  hænder  en  enkelt  Gang,  at  vi  mødes.  Jeg 
taler  om,  at  jeg  i  Aar  maa  blive  hele  Sommeren 
i  Byen,  ingen  Liggen  paa  Landet,  og  jeg  erin- 
drede Conferentsraad  Ehlers  tørt  humoristiske 
Ord  til  mig:  «Blive  i  Byen  om  Sommeren?  Det 
lader  sig  saamænd  overmaade  godt  gøre!» 

Saa  kom  Talen  paa  Rejser,  Rejselegater,  og 
derved  naaede  vi  til  Bournonville,  som  søgte 
det  Anckerske  Rejselegat  —  og  saa  var  Stik- 
ordet givet,  Rosenkilde  i  Sadlen,  og  nu  blev 
han  overmaade  morsom,  men  ogsaa  malicieus, 
thi  vil  De  skærpe  en  Skuespillers  Vid  og  slaa 
Gnister  af  ham,  saa  ros  eller  forsvar  en  Collega 
—  item  ros  en  Forfatter  for  en  Forfatter,  en 
Maler  for  en  Maler,  en  Komponist  for  en  Kom- 
ponist —  jeg  vil  holde  mig  til  de  frie  Kunster 
og  deres  Dyrkere,  men  faar  vel  dog  at  tage  de 
Lærde  med  i  Flokken. 

Altsaa,   vi    begyndte  med  Bournonville.     Jeg 

vil  give  Rosenkildes  Replik,  men  springe  mine 
Afbrydelser  og  Protester  over : 

« Bournonville  —  den  gamle  Esel  I  Elskvær- 
dig Mand,  siger  De?  Dannet,  intelligent?  Som 
man  tager  det,  men  bundforfængelig,  en  top- 
maalt  Egoist  og  utaalelig  hovmodig  Karl.  Xu 
skal  De  høre,  hvorledes  han  er:  Han  gaar  en 
Dag  i  sin  Have  med  sin  søde  Datter  Augusta, 
dengang  en  lille  Tøs.  Der  sidder  en  Fersken 
højt  oppe.  «Aa  Fa'er,  bare  jeg  kunde  faa  den 
Fersken?«  —  «Du  skal  have  den.  min  Engel  I » 
udbryder  hendes  geniale  Fader  —   «bi  lidt  I » 

Han  ser  sig  om  efter  en  Stige  eller  en  Rive, 
men  finder  intet  sligt  Redskab  ved  Haanden. 
Da  gaar  i  det  samme  en  laset  Tiggerdreng  forbi, 
og  Balletmesteren  faar  en  lykkelig  Inspiration. 
Han  kalder  Tiggerungen  ind,  byder  ham  at 
lægge  sig  paa  alle  fire,  stiger  op  paa  Drengens 
Ryg,  plukker  Ferskenen,  sparker  Tiggerdrengen 
væk  og  rækker  med  det  af  Faderkærlighed  svul- 
mende Hjærte,  henrykt  og  i  en  til  Situationen 
svarende  Attitude  den  straalende  Augusta  Fer- 
skenen —  dér  har  De  Manden,  som  han  erl» 

Saa  kom  Turen  til  Hoedt: 

«Naa  ja,    han   spillede  Hamlet,    efter   at  han 

havde  øvet  sig  paa  den  ene  Rolle  i  20  Aar,  lige 
fra  han  kunde  gaa  og  tale.  Men  hvad  skal  vi 
ellers  sige  om  hans  Præstationer?  Jeg  vil  kalde 
dem  matte  Blyantstegninger,  Conturer  uden  Ind- 
hold og  Farve ! » 

Deri  var  jeg  nu  mere  enig  med  Rosenkilde. 
Jeg  maa  dog  til  Ovenstaaende  føje  den  Rand- 
glose, at  det  ikke  er  nogen  staaende  Manér  hos 
Rosenkilde  at  rakke  andre  ned;  jeg  tror,  at  han 
er  en  human  Mand;  men  den  Dag  var  han  nu 
i  det  Lune.» 

Det  vil  let  forstaas.  at  Ewald  ikke  var  no- 
gen Beundrer  af  Frederik  VII:  dels  var  han  saa 
at  sige  opfødt  med  Beundring  for  Enevælden 
og  Frederik  den  Sjette,  dels  havde  han  haft  for 
god  Lejlighed  til  at  kigge  hag  Kulisserne,  og 
han  fortæller  i  sine  Breve  adskillige  Anekdoter 
om  den  Konge,  der  nu  engang  for  mange  er 
kommen  til  at  staa  som  Frihedens  Giver  og 
som  en  folkelig,  frisindet  Monark.  Enkelte  af 
disse  Anekdoter  skal  gengives  her.  da  de  stam- 
mer fra  Kilder,  som  gør  dem  troværdige. 

I  et  Brev  til  Etatsraad  Mohl  skriver  Ewald: 
« Monumenter  for  Frederik  den  Syvende  —  ja, 
nu    har    Hillerød   jo    ogsaa    faaet    det    længe  — 

dog  ikke  af  Dem  —  ønskede  dito  med  Messing- 
skruer  og  gesvejsede  Løvefødder  paa  Torvet, 
skuende  over  mod  det  Slot,  hvor  Christian  den 
Fjerdes  Æthng  levede  med  Lovise  Rasmussen, 
drak  gammelt  01  og  fangede  Skaller.  De  ken- 
der jo  da  Historien  med  Ministrene,  som  kom 
med  Grundloven,  sikkert  i  en  højtidelig  Stem- 
ning, for  at  lade  Majestæten  sætte  sit  kongelige 
Navn  under;  men  han  laa  paa  Søen  og  fangede 
Skaller  og  havde  saa  fortrinligt  Bid,  at  han  ikke 
var  at  formaa  til  at  komme  op.  Dog  skrev  han 
jo  under;  men  ved  De,  at  han  atter  har  ophæ- 
vet Grundloven  ?  Det  skal  være  vist,  at  der  blandt 
Bluhmes  efterladte  Papirer  blev  funden  en  kon- 
gelig Haandskrivelse,  foranlediget  ved  særlige 
Vanskeligheder  udi  Politiken,  og  hvis  Indhold 
skal  have  været  følgende:  «Da  vi  nu  omsider 
er  kede  af  alt  det  Vrøvl,  byder  og  befaler  vi 
dig  herved  at  ophæve  Grundloven.«  —  Og  her 
er  en  Anekdote  til:  Frederik  VII  havde  ladet 
sig  male  i  noget,  der  lignede  Hestgardens  Kj'rads. 
Han  kaldte  Grevinden  ind  for  at  vise  hende 
Portrætet,  hun  siger:  «Men  hvad  er  det,  Uni- 
formen er  jo  ikke  reglementeret!«  —  «Du  har 
Ret,»    svarer    Kongen,    —     «men    nu    skal    den 

blive  det!  —  Han  lader  Krigsministeren,  gamle 
General  Hansen,  kalde  og  viser  ham  Billedet 
med  den  Besked,  at  saaledes  skal  Hestgarden 
nu  uniformeres:  han  byder  Hansen  at  indbringe 
Sagen  tor  Rigsdagen,  denne  nægter  at  adlyde, 
da  det  vilde  være  en  urimelig  Udgift,  de  kom- 
mer op  at  mundhugges  i  den  Grad,  at  Hansen 
endogsaa  forlader  Gemakket  uden  Farvel.  Strax 
sætter  Kongen  sig  ned  og  udfærdiger  en  egen- 
hændig Skrivelse,  i  hvilken  han  afsætter  Hansen 
og  udnævner  sin  Generaladjudant,  General  Schol- 
ler til  Krigsminister.  Denne  begiver  sig  næste 
Morgen  op  i  Krigsministeriet  for  at  installere 
sig.  men  Budet,  der  hedte  Hansen,  nægter  ham 
Adgang  til  Ministerværelserne,  og  da  Scholler 
foreviser  den  kongelige  Skrivelse,  siger  Budet: 
Den  er  ikke  underskrevet  af  en  Minister,  den 
gælder  ikke!»  —  og  saa  maatte  Scholler  gaa 
med  uforrettet  Sag.  Men  Budet,  Hansen,  som 
nu  er  dod,  var  stedse  siden  stolt  af  den  Be- 
drift. 

Som  sagt,  det  er  kun  Anekdoter;  Kilden  til 
den  sidste  er  en  tidligere  Kontorchef  i  Krigs- 
ministeriet; saadan  som  Frederik  den  Syvende 
var,  klinger  ingen  af  dem   utrolige.     Det  samme 

gælder  følgende  Anekdote,  der  viser  Kongen  fra 
en  anden  Side: 

En  Embedsmand,  der  stod  i  et  ret  nært 
Forhold  til  Frederik  den  Syvende,  fik  sin  Afsked, 
fordi  han  var  tilbøjelig  til  at  tage  sig  et  altfor 
højt  Glas.  Han  blev  meget  forskrækket  over 
Afskedigelsen,  der  kom  til  ham  som  et  Lyn  fra 
klar  Himmel,  søgte  strax  Audiens  og  spurgte, 
hvorfor  han  dog  var  bleven  afskediget?  «Det 
kan  jeg  ikke  huske  noget  om,»  svarede  Kongen 
—  «men  kom  nu  og  spis  Frokost  med  mig, 
saa  kan  vi  snakke  om  det  andet  bagefter.« 

De  satte  sig  til  Frokostbordet,  og  den  afske- 
digede Embedsmand  drak  sig  en  Snaps,  og  den 
ene  blev  til  flere.  Kongen  begynder  at  kigge 
paa  ham,  lægger  omsider  Haanden  paa  hans 
Knæ  og  siger:  «Nii  kan  jeg  sgu  huske,  hvorfor 
det  var,  du  blev  afskediget  I » 

Ofte  udtaler  Ewald  sig  i  sine  Breve  om 

Dagens  brændende  Spørgsmaal,  og  tager  gerne 
en  hed  Dyst  med  sine  Korrespondenter.  «Jeg 
er  oprigtig  og  ærlig, »  skriver  han  i  et  Brev  — 
« undertiden  skrækkelig  oprigtig,  men  ganske 
uden  Oprigtighed  og  fri  Udvexling  af  Meninger 
gives  der  intet  sandt  Venskab  for  mig;   det  bli- 

ver  goldt  og  dødt;  lad  det  saa  hellere  knage  i 
Toldene  engang  imellem!  De  Venner,  hvem 
man  mister  ved  en  Karambolage  i  en  Disput, 
er  ikke  ægte  eller  værd  at  holde  paa.» 

Det  er  tidligere  nævnt,  hvorledes  han  i  Breve 
ofte  kommer  ind  paa  religiøse  Spørgsmaal  og 
da  altid  varmt  kæmper  for  sit  Standpunkt  paa 
Kristendommens  og  Kirkens  Grund,  men  uden- 
for Retninger  og  Partier.  Om  sit  Syn  paa  Kun- 
sten skriver  han  i  et  Brev  til  den,  der  vel  nok 
var  hans  flittigste  Korrespondent,  hans  Ungdoms- 
veninde «Fru  Lone  Rosthøj  født  Heilmann: 
cVi  forsømte  da  ikke  at  gæste  Weyses  Grav, 
det  husker  jeg  altid,  naar  jeg  kommer  til  Roes- 
kilde. Faa  henfarne  Aander  skj'lder  jeg  saa 
mange  Glæder  som  ham.  Skulde  jeg  nævne  de 
af  Musikens  Heroer,  som  især  er  mig  kære,  da 
maatte  det  være  Mozart,  Weyse  og  Kuhlau.  — 
de  to  første  paa  Grund  af  deres  store  Skaber- 
evne og  Melodirigdom,  den  sidste  for  hans  Kunsts 
Skyld,  hans  Formevne;  i  den  Henseende  staar 
han  meget  højt.  Mozart  forener  begge  Fortrin, 
men  Weyse  er  dybere,  skønt  tungere.  I  Flugt 
og  Magt  til  at  rive  hen  naar  nu  ingen  Mozart. 
Alle    tre    er   de    Tyskere,    men    ingen    danskfødt 

Komponist  kan  maale  sig  med  Weyse  i  Opfat- 
telse af  den  nordiske  Kæmpevisetone;  der  er  en 
Klang  af  Fortidens  Malm  i  hans  Romancer, 
Gravene  aabner  sig,  og  de  døde  staar  op,  naar 
man  hører  dem  —  ikke  fordi  der  jo  ogsaa  blandt 
hans  Melodier  findes  noget  af  det  yndefuldeste, 
Musiken  ejer. 

Undskyld,  madame!  at  jeg  er  saa  antik  at 
udgN'de  min  Begejstring  over  gamle  Weyse  I  Han 
er  ellers  gaaet  af  Mode.  Folk  vil  have  noget 
nyt;  det  er  vel  ganske  naturligt,  uagtet  det  i 
Tider  som  disse  falder  mig  naturligt  med  Lede 
at  vende  mig  fra  det  nye  og  tye  til  det  gamle. 
Dog  indrømmer  jeg,  at  dette  mere  gælder  Lit- 
teraturen, end  Musiken,  skønt  jeg  om  denne 
specielt  mener,  at  den  —  lad  os  sige  1750 — 
1850  —  har  kulmineret,  udtømt  Melodierne  og 
Harmoniernes  Brønd.  Jeg  har  ogsaa  svært  ved 
at  tænke  mig  en  ny  poetisk  Guldalder,  men  for 
Musikens  Vedkommende  kan  jeg  det  slet  ikke. 
Ogsaa  den  bildende  Kunst  famler  for  at  finde 
nye  Baner.  En  kortsynet  Menneskeaand  kan 
ikke  se  langt,  men  jeg  har  en  Følelse  af,  at 
trods  alle   mulige  Fremskridt   i  det  uvæsentlige, 

Reelle,  saa  er  der  i  det  væsentlige,  ideelle  paa 
Kunstens  Omraade  sagt  Stop  for  lange  Tider; 
det  falder  jo  svært  at  udtale  Ordet  «for  bestan- 
digt i  denne  Verden. »  - —  Der  er  noget  kramp- 
agtigt i  Bevægelserne  paa  alle  Aandens  Om- 
raader,  som  mere  tyder  paa  Død  end  paa  Liv. 
Men  saa  er  jeg  dobbelt  glad,  fordi  jeg  dog  le- 
vede, inden  Poesiens  Sol  gik  helt  ned,  og  fik 
mit  Korn  bjærget,  blev  det  end  kun  Efter- 
slæt. » 

Om  Rescensenterne,  de  anonyme,  udtaler 
Ewald  sig  ofte  i  sine  Breve  med  Humor,  men 
iøvrigt  med  saa  megen  Velvilje,  som  man  kan 
vente  det  af  en  Forfatter,  der  ofte  har  været  i 
deres  Hakkemaskine.  Ofte  gør  han  Løjer  med 
deres  Domme,  der  gaar  stik  imod  hinanden  og 
gør  det  vanskeligt  for  en  ulykkelig  Digter  at 
tinde  ud  af,  om  hans  Bog  er  et  Mesterværk 
eller  et  Makværk.  «Men  een  Ting  er  Rescen- 
senterne enige  om>^  skriver  han  —  « nemlig  at 
H.  F.  Ewald  har  skrevet  nok  og  burde  nu 
holde  op.  Det  gjorde  han  saamænd  ogsaa,  om 
han  kunde.  Dog  véd  jeg  jo,  at  en  stor  Del  af 
Publikum    vilde    savne    mig.      Nogle,    fordi    de 

virkelig  paaskønner  mig,  andre  fordi  de  mener, 
at  jeg  dog,  i  Mangel  af  noget  nyt,  er  bedre  end 
ingenting.  Som  der  staar  i  Hornemanns  Bota- 
nik om  adskillige  Gevæxter:  Koerne  æder  dem 
i  Mangel  af  andet.« 

KAPITEL  XVI. 

Et  Brev  fra  J.  P.  E.  Hartmann.  —  Fra  en  blufærdig  Bedste- 
fader. —    Hoffmansgave.    —    Ewald    som    « virkelig«    Digter. 

—  Smaavers  —  Stambøger.  —  Fra  St.  Bendts  Kirke  i  Ringsted. 

—  Hvordan    Minister   Cumming    klarede    sin  Alderdom.   — 
Evald    som    Københavner.    —    Guldbrj'llup    i    Fredensborg. 

Otørre  Vægt  end  paa  Bladenes  Kritiker  har 
Ewald  lagt  paa  de  mange  Udtalelser,  der  mundt- 
ligt eller  skriftligt  er  faldet  om  hans  Bøger  fra 
hans  Venner  eller  fra  kendte  Mænd,  han  skat- 
tede højt.  Da  J.  P.  E.  Hartmann  sendte  ham 
den  trykte  Tak  for  udvist  Opmærksomhed  ved 
hans  90  Aars  Fødselsdag,    underskrev    han    sig: 

«J.  P.  E.  Hartmann,  som  til  ovenstaaende 
skal  føje  sin  varmeste  Hilsen  til  Dem  og  Deres 
ærede  Frue  og  en  hjærtelig  Tak  til  Dem  for  et- 
hvert sympathetisk  Ord  i  Deres  smukke  Brev, 
som  har  frydet  mit  Hjærte,  fordi  jeg  sætter  saa 
høj  Pris  paa  Dem,  Deres  Mening  og  Deres  Virk- 

somhed,  hvortil  Vor  Herre  i  mange  Aar  forunde 
Derrj  Helbred  og  Lykke.  —  Jeg  er  i  denne  Tid 
kommen  til  for  tredje  Gang  at  læse  —  eller 
rettere  at  høre  forelæst  —  Deres  « skotske  Kvinde 
paa  Thjele»,    og    har    med  Beundring   tænkt,    at 

dersom  jeg  havde  et  Landsted  at  overlade , 

saa  skulde  De  minsandten  have  det  og  Tak  til.» 

Ogsaa  fra  ham  ganske  ukendte  Læsere  har 
Ewald  undertiden  modtaget  Adresser  og  Breve^ 
men  at  disse  sidste  ikke  altid  har  været  aner- 
kendende, vil  ses  af  følgende  kuriøse  Dokument: 

'<!  Forældres  gode  gamle  Tillid  til,  at  ej 
blot  Ingemanns,  W.  Scotts,  men  ogsaa  Ewalds » 
Romaner  uden  først  at  gennemlæses  af  dem 
kunde  gives  i  Hænderne  paa  Ungdommen,  sam- 
ledes vi  en  lille  Flok,  og  <Waldemarstoget  >  blev 
forelæst,  uden  at  vi  Gamle  havde  en  Anelse  om, 
at  «en  Ewald*  nu  ogsaa  var  slaaet  ind  paa  vor 
Tids  brede  Landevej  til  Helvede  ved  at  opfriske 
de  forslidte  Munke-  og  Skøge- Vellystbilleder. 

Det  er  uforsvarligt  —  for  ikke  at  bruge  et 
mere  tilsvarende  Ord  —  naar  en  hidtil  højtagtet 
Forfatter  saaledes  mystificerer  godtroende  For- 
ældre; men  De  har  formodentlig  selv  hverken 
haft  Børn  eller  Børnebørn! 

16* 

De  vil  maaske  holde  Dem  til,  al  «for  den 
rene  er  alting  rent» ;  ja,  naar  det  er  Frugt  af 
Forstand  og  Erfaring;  men  for  den  umodne 
Ungdom  kunne  saadanne  glødende  Vellystbille- 
der ofte  blive  Begyndelsen  til  dens  Ødelæggelse, 
thi  den  ubefæstede  Jomfru  og  Yngling  glemmer 
i  Almindelighed  snart  Straffedommen  og  Mora- 
len, medens  Fantasien  fornyer  «det  Glødende* , 
og  et  ubevogtet  Øjeblik  kan  medføre  de  største 
Farer. 

Hvis  det  lykkes  Dem  ved  en  saadan  Leflen 
med  vor  Tids  Realisme  at  faa  et  andet  Oplag, 
da  kunde  den  vellystige  Detail  jo  udelades,  thi 
den  fordærver  det  meget  smukke.  De  sammen- 
blander dermed. 

Da  Forældre  kun  vilde  gøre  galt  værre  ved 
brat  at  afbryde  Forelæsningen,  saa  kan  jeg  kun 
sende  Dem  disse  velmente  Linjer  fra 

en  Bedstefader. 

Til  Beroligelse  for  alle  Ligesindede  maa  del 
tjene,  at  Ew^ald  strax,  efter  Modtagelsen  af  dette 
Brev,  ransagede  sin  Hukommelse  og  sin  Bog 
for  at  finde  den  vellystige  Detail.  Det  maa  an- 
tagelig være  den  Bemærkning  om  Heltinden,   at 

hun  hoppede  i  Seng,  nøgen  som  Gud  havde 
skabt  hende.  Dette  til  Underretning  for  den, 
der  ikke  før  har  vidst,  hvad  et  « glødende  Vel- 
lystbillede))  er. 

Men  naturligvis  indtager  dette  Brev  en  Sær- 
stilling, man  finder  ikke  let  to  saa  glødende 
Bedstefædre.  Bundt  om  fra  Præstegaarde  og 
fra  Hjem  paa  Land  som  i  By  har  Ev^ald  faaet 
Vidnesbyrd  om,  at  en  ny  Bog  af  ham  var  en 
Begivenhed  for  baade  unge  og  gamle. 

Det  er  tidligere  kort  berørt,  at  Ewald  i  sin 
Tid  var  som  Landvæsenselev  paa  Hofmansgave, 
og  her  blev  naturligvis  hans  Forfattervirksom- 
hed i  de  senere  Aar  fulgt  med  særlig  Interesse. 
Om  hin  Periode  af  sit  Liv  fortæller  Ewald  selv: 
« Ingen  har  levet  paa  Hoffmansgave  i  den  ældre 
Tid,  uden  at  medbringe  interessante  og  righol- 
dige Minder  fra  Samlivet  med  Gaardens  elsk- 
værdige og  intelligente  Beboere.  Gaarden  ligger 
jo  temmelig  afsides,  saa  Familien  var  i  Hoved- 
sagen henvist  til  at  adsprede  sig  selv,  men  dens 
Medlemmer  var  ogsaa  alle  uudtømmelige  i  Paa- 
fund  til  aandelig  Underholdning  og  Tidkort.  Big- 
tignok  var  selve  Ejeren,  Botanikeren  Hofman 
Bang,  en  Alvorsmand,  og  han  var  noget  tilbøje- 

lig  til  Tungsind.  Men  saa  meget  livligere  var 
hans  Hustru,  en  Datter  af  Statsminister  Ove 
Malling;  hun  var  Sjælen  i  det  hele.  Arvingen 
til  Stamhuset  kaldes  almindelig  Direktøren,  fordi 
han  i  sin  Tid  havde  været  Schåferidirektør  i 
Sverige?  Han  havde  forpagtet  Gaarden  af  den 
gamle  Etatsraad.  og  det  var  ham,  der  havde  op- 
rettet Landvæsensinstituttet.  Han  havde  gode 
Kundskaber,  men  nogen  Praktikus  var  han  ikke. 
Hans  Hustru  og  Søskendebarn  kappedes  i  Elsk- 
værdighed, og  saa  var  der  Familiens  gamle 
Guvernante,  Frk.  Rosenberg;  hun  forblev  paa 
Hofmansgave,  efter  at  Børnene  var  voxede  fra 
Skolestuen,  og  lige  til  sin  Død.  Efter  Haanden 
erhvervede  han  sig  et  Navn  som  Botaniker. 

De  to  unge  Døtre  var  begge  meget  musikalske, 
og  der  blev  sunget  meget  paa  Hofmansgave; 
ogsaa  kunde  der  fortælles  adskilligt  om  alle  de 
Diletantforestillinger  vi  gav.  Blandt  Eleverne 
var  min  senere  Ven,  Edvard  Thomsen,  der  endte 
som  Vejkonduktør  i  Slesvig.  Og  saa  kom  der 
en  ældre  Elev  —  paa  en  Maade  af  en  Fejltagelse, 
da  han  blot  vilde  have  et  behageligt  Herregaards- 
liv,  og  det  ingenlunde  var  hans  Hensigt  at  gaa 
i  Skole  —  nemlig  Nordmanden  Løvenskjold.    In- 

gen  af  os  anede,  at  denne  elskværdige  Ledig- 
gænger skulde  opnaa  Navnkundighed,  men  det 
skete  dog.  i  det  han  i  1848  trak  i  den  danske 
Soldatertrøje  og  gik  med  som  frivillig. 

Opholdet  paa  Hofmansgave  blev  for  mig  — 
om  just  ikke  egentlig  belærende,  saa  dog  aande- 
lig  befrugtende,  og  jeg  erindrer  med  Glæde  al 
den  Godhed,  der  blev  mig  vist.» 

I  de  senere  Aar  fik  Ewald  en  smuk  skrift- 
lig Hilsen,  hvori  Vennekredsen  paa  Hofmans- 
gave  takkede  ham  for  hans  Forfattervirksomhed. 
Han  svarede  med   et  Digt,  hvori  det  hedder: 

„Jeg  sad  ved  denne  Arne,  hvorTroskabsaand  staarVagt, 
hvor  Livets  ædle  Magter  indgik  en  sjælden  Pagt, 
hvor  Kærligheden  varmer,  og  Fredens  Palmer  gro, 
hvor  Gudsfrygt  dybt  i  Hjærternes  Paulun  har  fæstet  Bo, 
hvor  fjærnt   fra  Verdens  Tummel  I  fandt  en  sikker 

Havn, 
hvor  Aandens  Snille  Ij'sner  og  stifter  varig  Gavn, 
hvor  alt,  hvad  Ret  er,  æres  i  Retsinds  sande  Aand, 
hvor  alt,   hvad   skønt   er,   fredes  med  tro   og   kærlig 

Aand. 
Jeg  har  det  alt  fornummet  engang  i  Livets  Vaar, 
jeg  skønner  det  end  vissere  med  hvert  et  Aar,  der 

gaar.  —  — 

Hav  Tak,  I  kære  Venner,  for  hvad  I  da  mig  gav! 
Det  Ivsner  ned  som  Solblink  over  Fortidsminders  Hav. 

Hav  Tak  for  trofast  Vennesind,   mens  Tidens  Strøm 

hengled; 
Gud  signe  Eders  Hjærter  huldt  med  Glæde  og  med 

Fred! 

Der  har  flere  Gange  i  denne  Bog  været  Lej- 
lighed til  at  citere  poetiske  Frembringelser  af 
Ewald;  kun  sjældent  har  han  ladet  Vers  trykke. 
Dog  vil  adskillige  kende  et  lille  Vers,  han  skrev 
i  Christian  Winthers  « Billedbog  for  Store  og 
Smaa»,  med  Tegning  af  Simon  Simonsen:  et 
Føl,  sørgende  over  sin  Moder,  der  er  dræbt  af 
Lynet: 

En  Moder,  dræbt  af  Lynets  stærke  Arm, 
og  Barnet  sørgende  ved  Ligets  Side; 
de  Ravne  nærme  sig  med  Skrig  og  Larm, 
gridsk  fo'r  de  om  paa  Aadseljagt  saa  vide  — 
En  Horsemoder  ikkun  og  dens  Føl, 
umælende,  som  vrinske  blot  og  tygge? 
Selv  Dyrets  stumme  Sprog,  det  strækker  til, 
naar  tolkes  skal,  hvad  Ord  ej  kan  udtrykke. 

Maaske  vil  der  være  Grund  til  at  anføre 
nogle  flere  Prøver  paa  hans  Digte.  Han  staar 
for  den  almindelige  Bevidsthed  som  Prosaskri- 
benten, Romanforfatteren,  og  det  er  jo  ogsaa 
dér  han  har  haft  sin  Betydning.  Men  ofte  har 
han    glædet    og    trøstet    sine    Venner    ved    sine 

skæmtsomme  og  alvorlige  Vers  og  Sange,  og  en 
og  anden  af  hans  trofaste  Læsere  vil  maaske 
have  nogen  Fornøjelse  af  at  lære  disse  utrykte 
Ting  at  kende. 

Hvem  véd?  Der  er  jo  dem,  som  ikkun  reg- 
ner den  for  en  rigtig  Digter,  der  skriver  i  bun- 
den Stil.  Da  Ewald  saaledes  engang  ved  et 
Bryllup  var  sammen  med  afdøde  Jernbanedirek- 
tør Viggo  Rothe,  og  den  af  Ewald  skrevne  Sang 
var  bleven  afsunget,  udbrød  Rothe:  «Men  han 
er  jo  virkelig  Digter !»  Ewald  har  nu  aldrig 
gjort  Fordring  paa  at  være  Poet,  men  især  i  de 
yngre  Aar  rystede  han  Vers  ud  af  Ærmet.  Her 
er  et  Par,  som  ledsagede  Gaver  paa  Julebordet 
i  1862: 

Med  en  sund  Kartoffel. 
Du  aabner  Papiret  og  udbryder  —  Pyt! 
En  simpel  Kartoffel  kun  i'et. 
Vel  véd  jeg,  min  Ven,  jeg  er  intet  Nyt, 
men  snart  maaske  jeg  kan  bli'et. 
Thi  Sygdommen  raser  iblandt  os  svært, 
Og  endnu  liar  ingen  Mand  os  kurert. 

Med  en   Flip. 
Jeg  er  kun  en  eneste  Flip, 
der  kommer  ej  flere  efter. 
Men  giv  ikke  paa  mig  slip, 
jeg  strutter  af  alle  Kræfter. 

Og  saa  er  min  hele  Facon 

aldeles  moderne  og  fjong. 

Jeg  afskærer  ej  dine  Ører, 

men  dog  mig  med  Værdighed  fører. 

jeg  kommer  ej  Nabo  for  nær, 

men  mygt  jeg  mig  skjuler  ej  hellerl  — 

kort  sagt,  jeg  jo  netop  er 

som,  stort  eller  Bagateller, 

alt  i  vore  oplyste  Tider. 

der  Extravagancer  ej  lider: 

en  jævn  og  fornuftig  Natur, 

men  savner  dog  ej  Politur. 

Med  en   lille  Xaalepude. 
Jeg  er  en  kedelig  Present 
og  gør  vist  ingen  Lykke. 
Du  fik  vel  sagtens  mangen  Gang 
et  saadant  nyttigt  Stykke? 
Men  er  du,  kære,  paa  mig  vred, 
stik  strax  en  Naal  dybt  i  mig  ned! 

En  Yndlingsfornøjelse  har  det  altid  været  for 

Ewald  at  udvælge  Jule-  og  Nytaarskort.  til  hvis 

Billeder   han   kunde  knytte  spøgende  Vers.     Til 

Svogeren  Smith  skriver  han  med  et  Maaneskins- 

billede: 

I  Ungdommens  Tid  saa  fage 
vi  sværmed  i  Maaneskin, 
men  nu  paa  de  gamle  Dage 
vi  hvtte  bedre  vort  Skind. 

Vi  løbe  ikke  fra  Bogen, 
forinden  Bladet  er  vendt, 
vi  sidder  i  Kakkelovnskrogen 
og  holder  Piben  tændt  —  — 
ak  nej,  du  svigter  den  jo. 
Ja,  saa  maa  jeg  ryge  for  to. 


For  Stam-  og  Poesibøger  har  Ewald  haft 
saa  temmelig  Fred.  skønt  de  jo  grasserer  i  vore 
Dage.  Nu  blander  Venner  og  Fostbrødre  ikke 
Blod.  men  Blæk,»  skriver  han  i  et  Brev.  — 
«Jeg  har,  det  jeg  husker,  Munchs  Villa  marina- 
Bog  undtagen,  aldrig  skrevet  i  nogen  Stambog, 
undtagen  i  en  eneste,  og  det  kom  jeg  nogen- 
lunde fra.  En  ung  Dame  bad  mig  —  ja,  det 
er  vel  nu  en  Snes  Aar  siden,  jeg  havde  nok 
lige  begyndt  min  Forfatterbane  —  om  et  Bidrag. 
Og  som  jeg  tænkte  over,  hvad  jeg  skulde  skrive, 
faldt  det  mig  ind,  at  jeg  for  nogle  Dage  siden 
havde  set  hende  ordne  en  stor  Buket  af  foraars- 
grønne  Grene,  og  at  hun  midt  i  denne  friske 
Løvbuket  satte  en  Bøgegren  med  visne  Blade; 
dette  fandt  hun  kønt  og  effektfuldt,  hvorom  jeg 
fik  en  Disput  med  hende  —  og  saa  havde  jeg 
Idéen  til  mit  Vers,  som  jeg  her  vil  afskrive, 
thi    —    som    min    hensovede    Barndomsven    Carl 

Brun  sagde  —  ellers  faar  De  det  jo  ikke  at 
høre  I »  Undskyld  denne  Afstikker:  Carl  Brun 
skulde  deklamere  og  bad  mig  være  eneste  Til- 
hører til  hans  Prøve  i  Abels  Sal,  altsaa  skulde 
jeg  forestille  Publikum,  som  han  kunde  brøle 
til.  «Men»  —  skrev  han  —  «jeg  kan  ikke  love 
dig  Varme  i  Salen.  Kom  dog  alligevel,  ellers 
faar  du  det  jo  ikke  at  høre!*  Jeg  var  nemlig 
ikke  Medlem  af  Folkeforeningen,  hvori  Dekla- 
mationen skulde  holdes.  Jeg  var  imidlertid  for- 
kølet, hvorfor  Manglen  paa  Varme  i  Salen  i 
mine  egne  Øjne  retfærdiggjorde  mit  Afslag.  Men 
han  tog  mig  det  meget  ilde  op,  formodentlig  af 
bare  Godhed  for  mig;  thi  efter  hans  egen  An- 
skuelse af  sit  Talent  gik  jeg  jo  Glip  af  en  sjæl- 
den Nydelse.  Ja.  der  var  noget  storslaaet  i 
hans  faste  Tro  paa  hans  dramatiske  Talent, 
han  bevarede  den  trods  alle  Nederlag  til  sit 
sidste  Aandedræt.  —  Men  vi  kommer  for  langt 
bort  fra  mit  Emne,  —  mit  Stambogsvers : 

De  holder  jo  af  visne  Blade 

midt  i  en  frisk  og  grøn  Buket? 

Den  Smag,  det  maa  man  Dem  vel  lade, 

den  stilles  kan  tilfreds  helt  let. 

Jeg  har  ej  Deres  Album  set, 

endskønt  jeg  véd,  De  ejer  et 

Det  er  vel  baade  rigt  og  skønt, 

og  hvert  et  Blad  deri  er  grønt, 

med  friske,  skønne  Tanker  prydet, 

af  Deres  bedste  Venner  ydet. 

Det  visne,  som  De  havde  ej, 

se  dette  faar  De  nu  af  mig! 

Og  naar  Effekten  derved  hæves, 

saa  skrev  jeg  ikke  helt  forgæves. 

Mit  Blad  er  vissent,  thi  deri 

er  grumme  lidt  af  Poesi. 

Det  er  ej  hver  Dag  liflig  Vaar 

udi  en  Digters  Urtegaard 

Men  er  end  Tanken  lidet  skøn, 

saa  er  dog  Viljen  god  og  grøn, 

Og  naar  min  Kones  dertil  kommer, 

saa  maa  det  blive  bare  Sommer. 

Det  er  ej  tom  og  vissen  Snak, 

naar  vi  af  Hjærtet  siger  Tak 

for  godt  og  venligt  Sindelag  o.  s.  v. 

En  Selvfølge  er  det,  at  der  ikke  blandt  Ewalds 
Slægt  og  Venner  fejredes  et  Bryllup,  uden  at 
han  maatte  bestige  sin  Pegas.  Om  et  saadant 
Brs'llupsdigt  fortæller  han  i  et  Brev: 

«Fra  mit  10de  til  mit  12te  Aar,  inden  jeg 
kom  paa  Sorø  Akademi,  var  jeg  i  Huset  hos 
Toldinspektør  Heilmanns  i  Ringsted.  Hvis  De 
har  læst  min  første  Bog,  Waldemar  Krones 
Ungdomshistorie,  saa  véd  De.  hvorledes  jeg  havde 

det  i  den  udmærkede  Familjes  Skød.  Thi  hvor 
meget  end  min  Fantasi  har  tildigtet,  saa  hviler 
Skildringen  dog  paa  Virkelighedens  Grundlag. 
Strømby,  det  er  Ringsted. 

Byen  stod  da  for  mig  i  en  romantisk  Nim- 
bus, indtil  jeg  for  nogle  Aar  siden  gensaa  den 
i  Selskab  med  min  Hustru  og  viste  hende  Sce- 
nen for  de  to  Barndomsaars  Hændelser.  Men 
da  gik  rigtignok  Glansen  af  dem;  det  hele  fore- 
kom mig  smaat  og  prosaisk. 

Dog  stod  den  gamle  Klosterkirke  Prøven. 
De  gamle  Kongegrave,  den  gemmer,  har,  uagtet 
der  er  saa  lidt  at  se,  altid  gjort  den  ærværdig 
i  mine  Øjne.  Jeg  har  bevaret  en  dunkel  Erin- 
dring om  en  Aften  i  1832,  da  jeg  var  derinde 
med  Heilmann,  som  viste  Kirken  til  nogle  Gæster. 
Solen  var  ved  at  gaa  ned,  og  dens  Straaler  faldt 
hen  over  Ligstenene.  En  ung  Pige,  som  var  i 
Huset  hos  Heilmanns,  sad  paa  Altertrinet  og 
sang,  mens  vi  andre  lyttede  til.  Det  var  Abel 
Lichtenberg.  Nu  er  hun  for  længe  siden  død 
og  borte.  Jeg  husker  ikke,  hvad  hun  sang, 
men  Mindet  om  et  højtidsfuldt  Øjeblik  fæstede 
sig  i  min  Barnesjæl,  og  endnu  42  Aar  efter  var 
der  en  Gnist  tilbage  af  det. 

Det  kom  mig  til  Gode  og  blev  Motivet  til  et 
lille  Digt,  jeg  skrev  til  nuværende  Oberst  Har- 
hoffs Bryllup  i  Sankt  Bendts  Kirke  med  Char- 
lotte Carstensen,  fjærnt  i  Familie  med  os,  og 
hvem  jeg  havde  kendt  fra  hendes  Barndom. 
Han  er  en  udmærket  Officer  og  en  mandig 
Karakter;  hun  var  —  thi  hun  er  død  for  et 
Par  Aar  siden  —  en  elskværdig,  kærlig  og  me- 
get begavet  Kvinde.  De  levede  meget  lykkeligt 
sammen. 

Og   nu    kan   jeg   ikke    modstaa  Lysten  til  at 

citere    nogle  Strofer  af  det  omtalte  Bryllupsdigt, 

som  blev  oplæst  ved  Bordet  af  Provst  Andersen, 

og    hos    ham    var   det    i    gode    Hænder,    hvorfor 

det  ogsaa  slog  an  — : 

Igennem  Herrens  Tempel,  som  Sekler  svinde  saa, 
glad  Brudetogets  Skare  til  Altrets  Fod  mon  gaa. 
Henover  Kongegrave  med  dyre  Helteben, 
hvor  Fortids  Stordaad  taler  fra  gamle  Mindesten, 
dér  gik  saa  frisk  en  Luftning  af  Livets  Rosenlund, 
Og  Skyggerne  fik  Mæle  i  Glædens  Højtidsstund. 

Det   sukkede   fra  Dagmars   Grav,   den  Dronning  blid 

og  from, 
da  Bruden,  den  væne,  med  Brudesløret  kom. 
„Hil  være  dig,"  det  hvisked,  —  „du  Brud  med  Straale- 

blik, 
du  Kærlighedens  dyre  Skat  i  Morgengave  fik. 

Dit  Hjærte,  jeg  fornemnier.  er  tro  som  ægte  Guld. 
Gid  Herrens  Naade  følge  dig,  han  være  dig  huld!* 
—  Det  Iclang  under  Stenen,  hvor  Volmer  hviler  kold, 
da  hen  for  Altret  traadte  den  Brudgom  gæv  og  bold. 
„Det  huer  mig"   —  saa  lød  det  —   ..han  bærer  Sværd 

ved  Lænd, 
mit  Fædreland  kun  frelses,  naar  det  værges  af  Mænd 
Endnu  der  findes  gæve  i  Skjoldungers  Hjem; 
jeg  synes,  jeg  fornemmer,  at  han  er  en  af  dem!'" 
Saa  Aanderne  hvisked,  mens  Orgeltonen  klang, 
og  Brudetogets  Skare  den  Bryllupssalme  sang." 

Ewald  har  skrevet  mange  Bryllupssange  og 
sunget  sin  Sorg  ud  ved  mange  Baarer;  det  er 
et  antageligt  Stykke  Liv,  der  glider  forbi  en  af 
Vuggen  og  i  Graven,  mens  man  lægger  Aar  til 
Aar  op  til  de  fire  Snese. 

I  et  Brev  skriver  Ewald  om  den  amerikanske 
Minister  Ciimming:  <  Da  han  var  60  Aar,  var 
han  svagelig  og  lignede  en  Olding;  da  han  blev 
79,  var  han  kommen  sig  betj'delig,  da  han  var 
80  lignede  han  en  Yngling,  ja  endnu  i  sit  89.  Aar 
gik  han  paa  Jagt,  men  saa  døde  han  rigtignok 
kort  efter,  hvilket  var  Skade!  Mon  det  ikke 
kunde  gaa  en  af  os  som  ham?» 

Ganske  saadan  er  det  ikke  gaaet  Ewald.  I 
sine  Bøger  har  han  bevaret  sin  Ungdom  og  er 
vel    snarest    blevet    raskere    og    friskere,    mens 

Aarene  gik.  Men  i  det  virkelige  Liv  liar  Benene 
svigtet  ham.  Tidligere  var  han  en  ivrig  Fod- 
gænger og  rejselysten.  Det  er  fortalt,  hvorledes 
han  gik  paa  Langfart  for  at  se  de  Steder,  hvor 
hans  Bøger  skulde  spille;  endnu  i  1888  rejste 
han  i  Norge  og  Sverige  paa  det  Anckerske  Le- 
gat. Og  der  var  neppe  nogen  Sommer,  hvor 
han  ikke  higede  ud  i  en  eller  anden  landlig 
Idyl.  Rundt  omkring  har  han  opslaaet  sin 
Sommerbolig;  højst  elskede  han  vel  Møens  Klint, 
som  han  ved  Baron  Rosenkrantz'  Gæstfrihed  i 
en  Aarrække  kunde  fryde  sig  ved  at  betragte; 
skønne  Timer  har  han  tilbragt  i  Munchs  «Villa 
marina»  i  Nj^sted,  og  der  er  neppe  mange  skønne 
Steder  i  Fædrelandet,  han  ikke  har  set. 

Men  inderst  følte  han  sig  dog  altid  knyttet 
til  København.  Han  skriver  i  et  Brev:  «Den 
dejlige,  den  unge  Vaar,  hun  danser  gennem 
Lunden,  —  men  det  er  slet  ikke  sandt,  eller 
slaar  i  hvert  Fald  sjældent  til.  Nej,  hun  er  en 
Sjokke,  der  kommer  listende  og  sælger  Aal,  en 
sur,  gnaven  Mø. »  Og  da  en  af  hans  Korrespon- 
denter søger  at  trøste  ham,  fordi  han  maa  bo 
i  Hovedstaden,  skriver  han:  «Nej,  beklag  os 
endelig  ikke  I    En  gammel  Ven  af  mig,  som  bor 

paa  Landet,  men  som  mindst  een  Gang  om 
Ugen  farter  herind  og  morer  sig,  havde  den 
Frækhed  at  skrive  til  mig,  at  han  forleden  havde 
været  herinde,  at  han  havde  fundet  Byen  alde- 
les væmmelig,  havde  rystet  Støvet  af  sine  Fød- 
der og  var  ilet  hjem  til  sine  friske  Skove,  — 
men  faa  Dage  efter  var  han  her  igen!  Du  kan 
tro,  at  jeg  ikke  lod  ham  dø  i  Synden.  Jeg  skrev 
til  ham  omtrent  følgende:  Jo.  jeg  kender  den 
Vise!  Jeg  har  selv  sunget  den,  da  jeg  boede 
ude  i  Provinsen  og  af  den  Aarsag  indbildte  mig 
at  være  næsten  et  Væsen  af  en  renere  og  højere 
Art,  mens  jeg  dog  gruelig  gerne  vilde  herind  til 
Hovedstaden  og  slet  ikke  kunde  leve  det  for- 
uden. 

Saadan  skal  de  have  det,  de  Smørtyve!  At 
rejse  herind,  nyde  del  gode,  her  er,  og  saa  rejse 
hjem  og  skælde  København  ud,  det  er  Land- 
boernes hæslige  Vane.» 

Neppe  kunde  Ewald  have  undværet  det  friske 
Pust,  der  stryger  over  ens  Aand  fra  saa  mangt 
og  meget  i  Landets  Hovedstad.  Først  da  han 
følte  sig  gammel  og  ikke  længere  magtede  at 
tage  Del  i  Slægts  og  Venners  Samvær,  da  forlod 
han  sin  Fødeby    og   drog  til  Fredensborg,   hvor 


Professor  H.  F.  Ewald  og  Hustru. 


Amatørfotografi,  taget  paa  Ouldbryllupsdagen  d.   14  Juli   1905 
i  deres  Hjem  i   Fredensborg. 

